
Ce este propaganda ? 


1.1 Originile propagandei 
1.1.1 Institutul pentru analiza propagandei 


În octombrie 1937 a fost înființat în Statele Unite Institutul pentru 
analiza propagandei (Institute for Propaganda Analysis), organizaţie cu 
scop nelucrativ destinată să ajute pe „cetăţeanul inteligent“ să detecteze şi 
să analizeze propaganda. Alcătuit din profesori de la cele mai bune 
universităţi americane, acest institut avea ca scop să-şi difuzeze cercetările 
mai întîi cadrelor didactice, studenţilor, editorilor, ziariştilor, oamenilor de 
afaceri şi politicienilor, dar se angaja să nu producă niciodată propagandă 
la rîndul său. Crezul acestui institut era să-i „înveţe pe oameni mai degrabă 
cum să gîndească decît ce să gîndească“ (Tò teach people how to think rather 
han what to think). 

Institutul s-a bucurat foarte repede de un mare succes, în principal 
datorită calităţii publicaţiilor sale, dar şi interesului crescînd al epocii 
pentru un concept care lua amploare concomitent cu dezvoltarea noilor 
ideologii precum comunismul sau fascismul. Din păcate, în preajma celui 
de al Doilea Război Mondial, Institutul pentru analiza propagandei a fost 
plasat în faţa unei dileme: în afară de a analiza propaganda duşmanului, 
el ar fi trebuit, cu scopul de a fi obiectiv, să studieze în egală măsură 
propaganda americană dar, inevitabil, ar fi făcut-o să-şi piardă eficacitatea, 
divulgîndu-i secretele. | 

De aceea, în 1942, Institutul şi-a suspendat activitatea, în mod oficial 
„din cauza lipsei fondurilor alocate, mai plauzibil pentru că studierea 
propagandei este o activitate extrem de dificilă care va fi întotdeauna 
evaluată dintr-un punct de vedere politic. Institutul pentru analiza propa- 
gandei nu putea să continue să existe în vreme de conflict, căci ar fi trebuit 
inevitabil să-şi aleagă tabăra, care se cuvenea să fie cea a Statelor Unite, 


sub ameninţarea de a se vedea calificat drept trădător de patrie. Obiec- 
tivitatea nu mai era posibilă, studiul propagandei trebuia să se consacre 
celei a duşmanului, iar esenţa însăşi a unui institut universitar devenea 
incompatibilă cu obiectivele naţiunii americane: câştigarea cu orice preţ a 
războiului. | 


1.1.2 Pericolele analizei propagandei 

Analiza propagandei, după cum îşi propune această lucrare în tradiţia 
defunctului Institut pentru analiza propagandei, atrage neapărat vindicta 
subiectului de studiu care se va simţi jignit că se foloseşte cuvîntul 
„propagandă“ pentru activităţile sale şi care va considera că se lucrează 
pentru „cealaltă tabără“ ce o atacă prin mijloace indirecte. Tot aşa cum 
magicienii detestă să le fie demontate trucurile, pentru că o mare parte din 
interesul artei lor constă în ignoranţa şi manipularea publicului, propa- 
gandiştii nu apreciază să li se studieze şi să li se dezvăluie tehnicile. „Dacă 
` aş fi împărat, prima mea grijă ar fi să le redau cuvintelor sensul“, ar fi spus 
Confucius. Se cuvine să fim cît mai precişi definind obiectul studiului 
nostru pentru a evita confuziile. Pentru nevoile noastre de descriere a 
propagandei, vom reţine definiţia următoare: propaganda este o strategie 
de comunicare în masă avînd ca obiectiv influențarea opiniei şi a acţiunilor 
indivizilor sau grupurilor prin intermediul informaţiilor parţiale. Vom 
vedea în continuare că această simplă definiţie nu este întotdeauna sufi- 
cientă şi că este necesar să-i adăugăm numeroase precizări pentru a înţelege 
un concept atît de polimorf ca propaganda. 

"A vorbi despre propagandă astăzi, înseamnă a aplica o judecată de 
valoare pe comunicarea adversarului. „Noi“ informăm, pe cînd „ceilalţi“ 
utilizează propaganda. Tot aşa cum ne considerăm adesea patrioţi pe cînd 
ceilalţi sînt naționaliști, în limbaj curent, propaganda va fi întotdeauna 
fapta opozantului, caracterizată de cantitatea de minciuni din care este 
constituită. Unii au încercat să arate că propaganda poate să nu fie un 
instrument de divizare ci, dimpotrivă, un ferment de unitate. În 1980, 
eseista Lucy Lippard a scris un articol pentru magazinul feminin Heresies 
intitulat “Some Propaganda for Propaganda”. În acel articol, ea îndemna 

la reabilitarea cuvîntului însuşi de propagandă şi îi încuraja pe artişti să 
facă „o astfel de « propagandă bună » devenind atunci ceea ce ar trebui să 
fie arta, o provocare, o nouă modalitate de a vedea şi de a gîndi ceea ce ne 
înconjoară“ 5. Iniţiativa sa a fost de atunci prea puţin urmată şi, totuşi, acel 
apel original reaminteşte că propaganda este neutră în moralitatea sa şi că 
poate fi folosită în bine sau în rău, după opiniile operatorului său. Tot aşa 
cum unele ideologii — fascism, comunism, capitalism sau sionism — au 
devenit progresiv insulte în funcţie de culturi, „propaganda“ capătă un 
sens profund negativ bazat pe o istorie haotică. Astfel, în Rezolutia 110 din 
3 noiembrie 1947, Adunarea Generală a Organizației Naţiunilor Unite 
„condamnă orice propagandă, în orice ţară ar fi aceasta propagată, destinată 
sau de natură să provoace sau să încurajeze orice ameninţare a păcii, o 
încălcare a păcii sau orice act de agresiune“ 1. 

Totuşi, articolul următor consideră că propaganda poate fi utilă pentru 
scopurile ONU, căci aceeaşi Adunare „invită toate guvernele tuturor statelor 
membre să ia, în cadrul constituţiei lor, măsuri adecvate a) pentru a 
favoriza, prin toate mijloacele de publicitate şi de propagandă la dispoziţia 
lor, relaţiile prietenești între naţiuni, fondate pe scopurile şi principiile 
Cartei, b) pentru a încuraja difuzarea oricărei informaţii destinate a 
exprima dorinţa incontestabilă de pace a tuturor popoarelor“ 5. 

A recunoaşte propaganda ar trebui să facă parte din arsenalul cetăţea- 
nului, care va putea să se înarmeze cu efectele comunicării în general, 
fiind în stare să-şi efectueze mai bine alegerile în cunoştinţă de cauză. 
Experienţa acestui Institute for Propaganda Analysis lasă totuşi să se înțeleagă 
că predarea propagandei poate uncori conduce la un anumit cinism. 
Această dificultate nu trebuie să ne facă să renunţăm la studiul propagandei 
care ne modelează vieţile în permanenţă şi ne împinge cîteodată să 
acţionăm cu cea mai mare iraţionalitate aparentă. 

Contrar obiceiului ştiinţei academice „absolute“, această lucrare îşi 
afirmă limitele, căci este foarte dificil de tratat despre propagandă într-un 


3 https://ia601604.us.archive.org/2/items/heresies_09/heresies_09. pdf, p. 37, accesat la 
17.02.2018 (n. 4). | 

4 htep:/Avww.voltairenet.org/article171095.html, accesat la 18.02. 2018 (n. .). 

5 Ibid. (nt). 

mod perfect neutru sau care se pretinde astfel, aşa cum este uzanţa în 
publicaţiile ştiinţifice. În plus, ne temem că exemplele reţinute vor provoca 
un fel de efect asemănător cu cel al testului lui Rorschach: fiecare se va 
proiecta în el şi îi va purta pică autorului că nu i-a susţinut suficient 
tabăra. Cu ocazia unei prime lecturi, prezenta lucrare a fost considerată 
foarte proamericană, fiind în acelaşi timp calificată de violent antiameri- 
cană. Putem totuşi considera că este posibil să păstrăm o anumită obiec- 
tivitate, mai ales faţă de Statele Unite, nefiind „nici pro, nici contra, 
dimpotrivă“, aşa cum sugera titlul unui film francez. 

Această lucrare pretinde să se adreseze tuturor, fără prejudecăţi de 
nivel universitar şi, îndeosebi, celor care doresc să dezvolte faţă de infor- 
maţie o atitudine de vigilenţă cetăţenească. Structura sa a fost concepută 
astfel încît să abordeze propaganda în modul cel mai practic, teoria 
comunicării în masă fiind neglijată în beneficiul studiilor de caz. Este 
anevoios să delimitezi complet propaganda, într-atît analiza sa implică 
folosirea unei metodologii interdisciplinare: ştiinţele politice şi istoria sînt 
utile, dar şi psihologia, economia sau tehnicile marketingului. Nu ne 
putem deci pretinde experţi în propagandă, mai cu seamă de la ultima 
revoluţie mediatică pe care a prefigurat-o internetul. Este posibil în 
compensație s-o studiem cu precauţie, cu condiţia să-i cunoaştem unele 
principii de bază. r | 

Comunicarea în masă face parte din viaţa noastră de consumatori 
occidentali. Niciodată mai înainte n-am asistat la o asemenea abundență 
de mass-media. Aceste vremuri sînt, deci, propice propagandei. Totuşi, nu 
ni se pare util să folosim termeni ca „noua propagandă“ sau, după exemplul 
specialistului Jacques Ellul în cartea sa devenită. clasică, Propagande, 
„propaganda modernă“, pentru a defini starea actuală a propagandei. Să. 
vorbim despre „nou“ sau „modern“ în legătură cu un concept de mai 
multe ori milenar ni se pare prezumţios, chiar dacă trebuie să recunoaştem 
că emergenţa primelor mass-media planetare duce la o reflecţie radicală în 
domeniul comunicării în masă. Cu toate acestea, propaganda se adaptează 
cu vremurile, iar istoria sa paralelă cu istoria umanităţii arată capacitatea 


sa de adaptare. 

Philip M. Taylor, în lucrarea Munițiile minţii, situează originile propa- 
gandei cu 7000 de ani î.H. După el, găsim aici tatonările unei tehnici care 
nu va fi codificată decît mult mai tîrziu. Propaganda a însoţit istoria 
umanităţii şi a fost necesară pentru a consolida diversele civilizaţii de 
fiecare dată cînd oamenii au decis să se organizeze social luînd în consi- 
derare interesele comune şi au simţit deci nevoia de a convinge pe scară 
mare. Uzitată de milenii, propaganda nu ia oficial acest nume decît 
începînd cu secolul al XVI-lea; înaintea acestei perioade, termenul latin 
propaganda nu era utilizat decît în biologie pentru a defini reproducerea 
plantelor şi a animalelor. 


1.1.3 Perfecţionarea prin Biserica catolică 


Conceptul de propagandă îşi datorează codificarea Bisericii catolice. 
Într-adevăr, pentru a se opune Reformei protestante, este stabilită o comisie 
de cardinali de către Grigore al XIII-lea, papă între 1572 şi 1585, avînd ca 
obiectiv răspîndirea catolicismului în ţările neaparţinînd sferei de influență 
a Vaticanului. Mai tîrziu, această comisie devine permanentă şi se insti- 
tuţionalizează sub pontificatul lui Grigore al XV-lea; ea este atunci desem- 
nată din 1622 ca Sacra Congregatio de Propaganda Fide, Sfînta Congregatie 
pentru propagarea credinţei, cu misiunea de a difuza doctrina catolică în 
lume. Biserica catolică reprezintă un exemplu remarcabil de utilizare a 
propagandei şi, după modelul său, vor fi elaborate majoritatea propa- 
„ gandelor politice posterioare referindu-se la teoriile, structura şi comuni- 
carea sa în masă. Biserica catolică a ştiut să reutilizeze mituri anterioare 
creştinismului, încorporîndu-le propriei sale doctrine, sub autoritatea unui 
singur şef, papa, care comandă el însuşi o ierarhie definită prin disciplină, 
simţul organizării şi măreție. În definitiv, Biserica catolică vorbeşte cu o 
singură voce, aproape fără paraziți şi îşi propagă astfel doctrina. Putem 
nota că Sfînta Congregaue pentru propagarea credinţei continuă să existe, 
dar a fost rebotezată de loan-Paul al II-lea în 1982 Congregatio pro Gentium 
Evangelizatione, Congregația pentru evanghelizarea națiunilor, o denumire 
nouă pentru o instituţie care păstrează acelaşi obiectiv de propagandă în 
favoarea doctrinei catolice. Să încheiem deocamdată afirmînd că termenul 

propagandă nu este peiorativ, în orice caz pînă la Primul Război Mondial, 
ci implică ideea unei comunităţi de gîndire la care te raliezi. 

Poate părea îndrăzneţ, ba chiar provocator, să vorbim despre propa- 
gandă şi pentru Biserica catolică şi pentru ideologii mai primejdioase 
pentru omenire, precum nazismul. Se cuvine deci să fim precişi pentru a 
nu amesteca analizele şi judecăţile. Biserica catolică, ca şi totalitarismele 
secolului al XX-lea, a utilizat metode de organizare şi de propagandă 
asemănătoare, ceea ce nu le face totuşi identice. Tehnologia pe care-o 


utilizează mass-media este neutră, televiziunea putîndu-se dovedi o exce- 


lentă unealtă de formare, dar şi o maşină de „distrugere a creierului“. 
| În acelaşi fel, propaganda poate asculta de obiective foarte diverse, pe 
care le putem judeca pozitive sau negative. În compensație, nu este rar să 
fie confundată frecvent cu alte aspecte ale comunicării în masă, într-atât 
utilizarea peiorativă a cuvîntului propagandă atrage o mare confuzie în 
ceea ce o priveşte. 


1.2 Ceea ce nu este propaganda 
1.2.1 Publicitatea 


Avem adesea tendinţa să asimilăm publicitatea cu propaganda. Publi- 
citatea poate face parte din arsenalul propagandei, dar impactul său rămîne 
mult inferior din cauza naturii sale. Într-adevăr, propaganda avansează 
mascată, pe cînd publicitatea trebuie să se prezinte aşa cum este. Chiar 
dacă există deosebiri enorme în privinţa concepţiei publicităţii de la o ţară 
la alta, obiectivul publicităţii rămîne să vîndă un produs sau un serviciu, 
prevenind despre caracterul comercial al demersului său. Obiectivul publi- 
cităţii rămîne incitarea la consum, fie că este vorba despre un bun, un 
serviciu sau un candidat cu ocazia unei alegeri. Publicitatea nu poate 
pretinde că este o informaţie imparţială elaborată de un specialist al 
informaţiei. În caz contrar, deghizîndu-se, ea poate deveni propagandă, cu 
condiţia ca acţiunea sa să facă parte dintr-o strategie pe termen lung care 
exploatează toată mass-media disponibilă. | 

Propaganda nu este deci publicitate, ci mai degrabă inversul acesteia, 
într-atît este de important ca munca de propagandă să se efectueze cu 

discreţia cea mai mare, pe cînd publicitatea se mulţumeşte frecvent cu 
procedee artificiale şi ţipătoare. Publicitatea tinde de asemenea să-şi 
modifice practicile, într-atît ocupă un loc important şi exagerat în viaţa 
zilnică a cetăţenilor, ceea ce a dus la apariţia grupurilor care o contestă 
direct, ca Adbusters, Spărgătorii de publicitate, sau la difuzarea tehnologiilor 
care permit eliminarea sa, ca videocasetofonul american TiVo, nepermitind 
dincolo de Atlantic înregistrarea numeroaselor pauze publicitare ale pro- 
gramelor de televiziune. Totuşi, publicitatea este limitată prin obiectivul 
său, care constă în a trîmbiţa superioritatea produsului său în raport cu 
altele, interzicînd o abordare mai subulă implicînd o comunicare care 
nu-şi precizează originea. Propaganda, în schimb, poate să nu-şi anunţe 
clar sursele; ea trebuie de altfel să n-o facă deloc, în scopul de a-şi păstra 


eficacitatea. 


1.2.2 Educaţia 

Diferenţa dintre propagandă şi educaţie poate părea greu de definit. 
Istoria pe care o învăţăm la şcoală, de exemplu: fruct al unui consens 
naţional mai degrabă decît procurînd instrumente de metodologie istorică, 
ea oferă o relatare a evenimentelor importante ale naţiunii şi ale lumii care 
corespunde ideologiei la putere. Marc Ferro, în lucrarea Cum se povesteşte 
copiilor istoria, arată că există mai multe istorii, uneori în aceeaşi ţară. 

Dacă vom recunoaşte că propaganda are drept componentă noţiunea 
de intenţie şi că acţiunea sa posedă un obiectiv de influenţă, atunci este 
posibil să înţelegem mai bine diferenţa faţă de educaue. Propaganda îşi 
împinge victima să-şi aleagă tabăra, delimitînd-o în mod binar şi simplist. 
Educaţia îl încurajează pe fiecare să-şi facă propria opinie, bazată pe 
informaţii care pot fi contradictorii. De exemplu, un profesor de economie, 
chiar dacă preferă personal o ideologie, predă în acelaşi timp liberalismul 
şi marxismul, dar şi teoriile lui Keynes şi ale lui Schumpeter. Chiar dacă 
nu le prezintă pe toate cu aceeaşi neutralitate sau bunăvoință, elevii pot 
alege să-şi aprofundeze cunoştinţele uneia ori alteia dintre teoriile eco- 
nomice, îndeosebi în învățămîntul superior, în care o mare parte din timp 


este lăsată muncii personale şi progresului individual. 

O naţiune poate căuta să utilizeze educaţia în scopuri de propagandă. 
Dar la un anumit nivel şi, mai ales, din cauza mondializării tehnologiilor 
informaţiei, este dificil pentru elev să nu se afle confruntat cu date care 
repun în discuţie cunoştinţele la care a fost expus în cursul instruirii sale, 
numai dacă, bineînţeles, nu este rupt de lume, ca în Coreea de Nord. 
Educaţia poate fi deci o propagandă, dar intenţia sa este alta, ba chiar 
inversă. În loc să vrea să afirme lumea în mod simplist, educaţia ar trebui 
să fie un atu contra propagandei, ceea ce ea chiar este adesea în societățile | 

deschise. | | 


1.2.3 Dezinformaiga 


Propaganda se diferenţiază în egală măsură de dezinformare. Dezin- 
formarea, ca şi propaganda, încearcă să influenţeze folosind comunicarea 
în masă. Obiectivul este acelaşi: manipularea opiniei publice, dar dezin- 
formarea foloseşte informaţii deliberat false, pe cînd propaganda mizează 
pe aparenţa informaţiei. Dacă, în propagandă, vom spune că un pahar 
este pe jumătate gol sau pe jumătate plin, dezinformarea va afirma că nu 
există pahar, fie el plin, fie complet gol. În funcţie de obiectivele sale, 
dezinformarea prezintă deci: 

— o informare falsă ca fiind adevărată; 

— o informare adevărată ca fiind falsă; 

— un fragment de informaţie adevărată ca fiind una totală, inde- 
pendentă şi adevărată în întregimea ei. | 

Romancierul Vladimir Volkoft s-a interesat de fenomenul dezinfor- 
mării şi l-a studiat îndeosebi în sfera politică sovietică. În Mică istorie a 
dezinformării, el îi dă definiţia următoare: „Dezinformarea este o ma- 
nipulare a opiniei publice, în scopuri politice, cu o informaţie tratată prin 
mijloace ocolite“. Această definiţie corespunde de fapt propagandei. Îi 
vom prefera ideea că dezinformarea constituie în principal o difuzare de 
informaţii cuprinzînd o alterare voluntară a acestora. 

Dezinformarea se poate totuşi transforma în propagandă. Este cazul 
Protocoalelor înțelepților Sionului, unul dintre falsurile cele mai cunoscute 
din istorie. 

„Aici nu-i vorba aproape deloc despre dezinformare, căci mulţi cititori, 
“mai ales din Orientul Mijlociu, consideră acest document autentic, în 
contextul unui antisemitism tenace şi de succes crescînd. Descriind obiec- 
tivele unui complot evreiesc la scară mondială, Protocoalele înţelepţilor 
Sionului ar fi fost redactate la începutul secolului al XX-lea în Rusia 
ţaristă cu scopul de a discredita comunitatea evreiască şi de a justifica 
măsurile luate contra ei. Chiar dacă dovezile unei falsificări se acumulează, 
succesul acestui fals nu se dezminte; se cunoaşte mai ales o adaptare la 
televiziune sub forma unui serial difuzat în 2003 pe canalul grupului 
libanez Hezbollah, Al Manar. Această difuzare a fost unul dintre ele- 
mentele majore care au contribuit la interzicerea canalului Al Manar pe 
teritoriul francez. Asistăm astfel la un fenomen de transmitere pe scară 
largă a unei informaţii false, care seamănă cu dezinformarea, dar care este 
considerată adevărată, în pofida dovezilor indiscutabile, de grupuri de 


indivizi supuşi unei propagande puternice. 


1.2.4 Cenzura 


Pe cînd cenzura atacă direct informaţia mutilînd-o, propaganda furni- 
zează un exces de informaţii. Totuşi, cenzura este adesea confundată cu 
propaganda, căci aparine autorităţilor politice, morale sau religioase care 
găsesc că poporul nu poate avea acces la unele informaţii. Cenzura se 
opune frecvent libertăţii de expresie, îndeosebi în perioadele tulburi ale 
Istoriei, cînd ea apare ca un instrument de dominare ecleziastică sau 
controlat de dictaturi. Astfel, Republica Populară Chineză dispune de un 
Minister al propagandei care cenzurează automat tot ceea ce ar putea 
repune în discuţie legitimitatea regimului său. Apariţia internetului a pus 
problema unei informaţii mondiale care ar ocoli cenzura chineză. Guvernul 
de la Beijing a răspuns instaurînd proiectul „scutul de aur“, fără echiva- 
lent în alte ţări ale lumii, care face numeroase site-uri inaccesibile din 
China continentală. Printre subiectele tabu din această ţară se numără 
secta Falun Gong, site-urile referitoare la Taiwan, independenţa Tibetului 
sau reprezentări ale istoriei nevalidate de responsabilii comunişti. Eveni- 
mentele din piaţa Tiananmen, din 1989, în timpul cărora o revoltă studen- 

ţească a fost strivită de autorităţi, rămîn un subiect fierbinte, astfel încît 
motorul de căutare american Google a trebuit să-şi cenzureze singur 
căutările privitoare la acest subiect pe site-ul său chinezesc pentru a fi pe 
placul directivelor guvernului. Cît despre site-ul Reporteri fără Frontiere, 
el este inaccesibil în China. Această organizaţie neguvernamentală, care 
apără libertatea presei în întreaga lume, recenzează Republica Populară 
Chineză printre cele zece ţări care cenzurează cel mai mult informaţia, 
alături de dictaturi precum Cuba, Coreea de Nord, Libia, Iranul sau 
Birmania. | | 

Întocmai ca propaganda, cenzura nu este întotdeauna un concept 
negativ. Ea poate juca un rol în aplicarea unor legi care tind să protejeze 
cetăţenii unui stat democratic. Astfel, pedofilia sau rasismul pun o problemă 
crescîndă, cu atît mai mult cu cît sînt sprijinite de internet, această 
metamedia permiţînd o largă difuzare de informaţii în anonimat. Astfel 
este considerat ca moralmente acceptabil de a cenzura instigări la ură sau 
la crimă, aplicînd dispoziţii legislative luate de ţările în care sînt recunoscute 
aceste interdicții. Întrebarea asupra amplorii puterii cenzorilor şi a justifi- 
cării lor rămîne totuşi o întrebare recurentă în drept: Quis custodiet ipsos 
custodes? , „Cine-i va păzi pe paznici ?“, cum o spunea deja poetul luvenal. 
Această interogaţie rămîne centrală în orice reflecţie despre relaţiile dintre 
puterea politică şi controlul informaţiei. 


1.2.5 Teoria complotului 


Studiul propagandei trebuie separat de acest „mare Joc“ care este 
teoria complotului, un concept foarte în vogă în Statele Unite (Conspiracy 
Theory), care constă în a descoperi comploturi punînd în aplicare Marele 
Capital, guvernul, unele grupuri de presiune ajutate de mass-media contra 
cetăţenilor obişnuiţi, a omului de pe stradă. Teoria complotului este 
atrăgătoare, căci utilizează reţele de informaţii paralele, în special zvonul 
sau internetul pentru a transmite „adevărul“, cel pe care mass-media 
oficială, la ordinul puterilor obscure, refuză să-l comunice. Evident, teoria 
complotului seamănă mult cu sistemul propagandei, pe de o parte şi, pe 
de altă parte, nu ne putem mulţumi cu informaţiile disponibile din mass- 

-media pentru a ne considera informaţi. De altfel diferenţa este uneori 
neînsemnată între cele două concepte, o teorie a complotului putînd 
cîteodată să se dovedească întemeiată cu timpul. Trebuie totuşi să notăm . 
că studiul propagandei se vrea apolitic şi se cuvine să fie aşa. Teoria 
complotului are întotdeauna un obiectiv final, cel de a-l decredibiliza pe 
un adversar pe care îl imaginăm atotputernic, omniprezent şi subteran. 
Pentru cine doreşte să analizeze propaganda şi să se apere de ca, este 
important să acordăm aceeaşi însemnătate unei informaţii care ar putea 
merge contra convingerilor sale ca şi unei informaţii confirmîndu-i punctul 
de vedere. A gîndi contra propriei convingeri ar putea fi modul de analiză 
al celui care vrea să se ferească de propagandă, pe cînd victima teoriei 
complotului, căutînd să-şi alimenteze paranoia, se mulţumeşte foarte 
adesea cu formula „ni se ascunde totul, nu ni se spune nimic“, fiind gata 
să creadă în existenţa organizaţiilor secrete de orice fel. În final, partizanii 
teoriei complotului simt nevoia explicaţiilor simple despre lume în faţa 
suprainformaţiei, supraabundenţei de informaţii, care face realitatea şi 
mai complexă. Mai degrabă interesaţi de o demonstraţie simplă decît de 
una adevărată, ci nu sînt descurajaţi de raționalitatea unora dintre elabo- 
rănile lor. „Complotul evreiesc francmasonic“ rămîne teoria cea mai răs- 
pîndită şi avînd cel mai mare număr de variante posibile, francmasoneria 
hrănind chiar imaginarul unora dintre membrii săi care şi-o închipuie la 
originea marilor schimbări mondiale, în timp ce iudaismul rămîne una 
'dintre formele minoritare cel mai puţin cunoscute ale monoteismului şi se 
„oferă ca un ţap ispăşitor confortabil în prea multe ţări. 


1.2.6 Spălarea creierului 


În fine, propaganda se deosebeşte de spălarea creierului, expresie 
peiorativă care implică ideea de manipulare mentală contra voinţei sale. 
Spălarea creierului utilizează coerciţia pentru a-l forţa pe un individ să-şi 
renege credinţa sau cultura şi să-l facă să le adopte pe cele ale torţionarului 
său. Metodele inchiziţiei apar pentru unii ca înaintaşele spălării creic- 
rului. Termenul îşi face apariţia în anii 1950 în Statele Unite în perioada 
războiului din Coreea, pentru a desemna metodele utilizate de chinezii 

comunişti care-i „reprogramau“ prin tortură psihică pe prizonierii lor. 
Aceste metode, eficace la prima vedere, nu rezistă la o „deprogramare“ 

atunci cînd prizonierul nu se mai găseşte în mediul controlat al perioadei 
sale de supliciu: Spălarea creierului este deci temporară, mintea umană 
nefiind pe bună dreptate o bucată de stofă pe care este de- -ajuns s-o cureţi 
pentru a o face pură. Sectele utilizează frecvent acest tip de control al 
„minţii pentru a-i canaliza pe membrii lor. Totuşi, numeroşi experţi în 
psihanaliză contestă termenul, găsindu-l senzaţionalist şi lipsit de funda- 
mente reale. Acest aspect spectacular explică probabil de ce regăsim această 
tehnică de manipulare în numeroase filme, fie în Candidatul manciurian 
(1962), Portocala mecanică (1971), fie cînd o agenție de informaţii este 
implicată, ilustrând intrigile sumbre ale spionilor manipulatori. Concept 
vag, spălarea creierului este uneori numită „îndoctrinare“ sau, în mod 
pseudoştiinţific, „persuaziune coercitivă“, Ea se. deosebeşte net de propa- 
gandă, căci are nevoie de un mediu deosebit în care călăul deţine toată 
puterea asupra victimei sale şi se bazează în principal pe tortură, pedeapsă 
şi privaţiuni. Propaganda, în schimb, se practică utilizînd adeziunea, 

convingerea şi dorinţa, neavînd capacitatea de a-l „întoarce“ complet pe 
un individ ale cărui convingeri sînt profund înrădăcinate. Studiile făcute 
pe prizonierii de război supuşi spălării creierului sau pe foştii membri de 
secte au arătat că spălarea creierului chiar nici n-are această capacitate pe 
termen lung, ci rămîne o fantasmă foarte populară şi un termen utilizat în 
limbajul curent pentru aspectul său misterios. 


1.3 Propagandă şi eufemisme 
1.3.1 Diplomatie publică 


Termenul propagandă nefiind bine văzut, s-a încercat adesea să fie 
înlocuit de eufemisme mai acceptabile, ceea ce, vom vedea, provine dintr-o 
tehnică de comunicare destinată să redea puritatea unui termen, unui 
demers sau unei entităţi. Marile întreprinderi au obiceiul să facă acest 
lucru atunci cînd îşi schimbă numele, logoul şi identitatea vizuală pentru 
a începe din nou după ce au avut probleme de imagine. Pentru propa- 
gandă, Statele Unite au adoptat, în anii 1960, termenul public diplomacy 

(diplomaţie publică), expresie care vizează să definească propaganda statală 
a guvernului american, mai ales prin United States Information Agency. 
Acest organism avea pînă în 1999 sarcina să promoveze Statele Unite, 
recurgînd la „diplomaţia publică“, diferită de diplomaţia tradiţională pentru 
că se adresează nu unei elite sau diplomaților, ci direct cetăţenilor celorlalte 
naţiuni. Astfel, diplomaţia publică se bazează pe favorizarea schimburilor 
de cercetători şi de studenţi dintre Statele Unite şi celelalte ţări, spriji- 
nindu-se pe ideea că cetăţenii străini puşi în contact cu cultura americană 
vor fi cei mai buni ambasadori ai săi o dată reveniţi în ţara lor. În acelaşi 
fel, ajutorul acordat difuzării produselor culturale, prin intermediul amba- 
sadelor şi centrelor culturale, permite diplomaţiei publice să prezinte Statele 
Unite într-un mod atrăgător şi să lupte contra imaginii negative pe care o 
pot elabora adversarii săi politici. Cît despre mass-media, Statele Unite 
întreţin, de asemenea, din 1942, difuzarea Vocii Americii (Vorce of America), 
prin radio sau televiziune, în 44 de limbi. În arsenalul american al 
diplomaţiei publice se numără de asemenea Radio Sawa, îndreptată spre 
tările arabe, Radio Martí, difuzat îndeosebi dinspre Florida spre Cuba şi 
Radio Free Asia, care operează în principal în direcţia dictaturii chineze, a 
celei birmane şi a celei nord-coreene în limbile lor respective. Toate aceste 
staţii sînt plasate sub supervizarea agenţiei federale International Broad- 
casting Bureau, o entitate guvernamentală americană. 

Statele Unite nu sînt evident singura ţară care pracucă diplomaţia 
publică prin intermediul undelor. Echivalentele radiofonice ale postului 
Voice of America sînt, pentru a nu cita decît pe cele principale, BBC World 
Service britanic, Deutsche Welle german, Radio Netherlands din Ţările de 
Jos, Radio France Internationale pentru Franţa, Voice of Russia şi Radio 
Canada International. Fiecare dintre aceste forme de mass-media emite în 
mai multe limbi cu scopul de a ajunge la cît mai mulţi auditori şi de a 
difuza cît mai bine cultura tării care le finanţează. Recent, internetul a 
revoluţionat diplomaţia publică, permitind să se ajungă la un public şi 
mai vast prin utilizarea mass-mediei tradiţionale şi confirmînd dominarea 


englezei ca limbă de comunicare mondială. 


19 


1.3.2 Diplomaţia culturală 


Termenul de diplomaţie publică fiind treptat conotat într-un mod 
negativ, unii autori vorbesc în prezent despre Cultural Diplomacy (diplo- 
maţie culturală). Diplomaţia culturală ar fi un exemplu al „puterii blînde“ 
(soft power), concept dezvoltat de Joseph S. Nye Jr., profesor la Universitatea 
Harvard. Acesta afirmă că „puterea blândă“ este capacitatea indirectă de a 
influenţa comportamentele sau interesele altor societăţi utilizînd cultura, 
valorile şi ideile, în timp ce „puterea dură“ (hard power) cucereşte sau 
constrînge prin mijlocirea puterii militare. Acest concept întâlneşte totuşi 
dificultăţi în faţa abundenței de mesaje difuzate de o tară ca Statele Unite, 
mesaje care, după cum vom vedea mai departe, tind să se anuleze reciproc 
sau să formeze o imagine confuză despre America. 


1.3.3 Relaţiile publice 


În această trecere în revistă a eufemismelor, se cuvine să evocăm de 
asemenea „relaţiile publice“, al căror rol va fi explicat în capitolul consacrat 
actorilor propagandei. Prima societate de relaţii publice, Publicity Bureau 
of Boston, a fost înfiinţată în 1900. Evoluţia relaţiilor publice este paralelă 
cu propaganda, chiar dacă majoritatea profesioniştilor de la Public Relations 
şi însărcinaţii cu diplomaţia publică sau culturală resping termenul propa- 
gandă din cauza aureolei sale negative, socotind că sarcina lor constă în a 
prezenta adevărul şi nu minciuni, ceea ce constituie în egală măsură 
scopul propagandiştilor. Se vede aici capacitatea polimorfă a propagandei 
care îşi schimbă numele cu supleţe, rămînînd în acelaşi timp fidelă 
obiectivelor sale de manipulare. 


1.4 Condiţiile de funcţionare a propagandei 


După cum notează scriitorul Aldous Huxley: „Propagandistul este 
un om care canalizează un curent existent. Pe un pămînt pe care n-ar fi 
apă, el ar săpa în zadar“ €. Propaganda răspunde unei nevoi, celei de a 
putea să te decizi cînd ai în faţă o alegere. Propaganda n-ar avea de ce 


6 hutp://archive.spectatonco-uk/article/20th_november-1936/6/dictators-propaganda-by- 
aldous-huxley-t-he-mistake, accesat la 18.02. 2018 Cr 

exista dacă fiinţa umană ar putea să se pronunţe firesc, în orice împrejurare, 
despre o problemă sau un eveniment. Este imposibil astăzi să ai o părere 
întemeiată despre toate chestiunile zilnice şi excepţionale. Foarte adesea, 
oamenii reacţionează în funcţie de un fel de reflex, condiţionat de o 
cultură solid ancorată şi convinşi că vorbesc ei înşişi, pe cînd ei nu fac în 
majoritatea timpului decât să repete argumente elaborate în altă parte şi pe 
care le adoptă. Totuşi, oricare ar fi nivelul lor de educaţie, ei refuză foarte 
adesea să admită că nu şi-au construit raţionamentul singuri şi că nu fac 
decît să retransmită o opinie care circulă. Propaganda permite să-ţi faci o 
părere, ceea ce, în faţa nevoii de comunicare a omului, o face indispensabilă. 

O idee preconcepută susţine că clasele sociale cele mai precare sînt cel 
mai supuse propagandei, căci sînt cel mai puţin apte, prin educaţie şi prin 
nivelul de viaţă, să reziste comunicării în masă. Jacques Ellul consideră că 
victima ideală a propagandei provine mai curînd dintr-un mediu favorizat, 
este mai mult urbană decît rurală, are acces la informaţie şi posedă o 
oarecare securitate financiară. Acest portret robot nu intenţionează să 
excludă dintre ţintele propagandei clasele sociale cele mai defavorizate, 
care pot în egală măsură să fie atinse în mod agresiv. Raționamentul lui 
Ellul pretinde să arate că, pentru a fi atins din plin şi voluntar de 
comunicarea în masă, trebuie să fii legat de lume prin intermediul mass- 
-mediei care face să circule mesaje, să te găseşti în zone urbane care le 
permit difuzarea şi să nu ai probleme de subzistență, ceea ce favorizează 
integrarea mesajelor. 

Pentru Adolf Hitler (Mein Kampf, 1925), propaganda trebuie dimpo- 
trivă să se îndrepte exclusiv către instruirea maselor, intelectualii, mai ales, 
fiind răspunzători de luarea unor măsuri politice mai viguroase. În capitolul 
şase privind propaganda de război, cel care avea să devină Fiihrerul celui 
de al Treilea Reich aminteşte că funcţia propagandei nu se bazează pe 
educaţia ştiinţifică a individului, ci constă în atragerea atenţiei maselor 
asupra unor fapte, procedee, necesităţi etc., a căror importanţă este plasată 
pentru prima oară în cîmpul lor de vedere. În consecinţă, propaganda 
trebuie să fie populară şi nu are în nici un caz ca obiect să placă intelec- 
tualilor sau esteţilor pe care Hitler, ca toţi autocraţii, îi detestă. 

Oricare ar fi categoria socială vizată, propaganda face apel la noțiunea 
"de masă. Se ştie de multă vreme că întregul este diferit de suma părţilor, 
alfel spus combinarea a mai multor elemente dă un rezultat care nu 
echivalează cu simpla lor adunare. Pentru Hitler, tot în Mein Kampf, 
inteligenţa maselor este foarte limitată, dar capacitatea lor de a uita se 
dovedeşte colosală. Sociologul francez Gustave Le Bon, în secolul al 
XIX-lea, studiase deja această „feminitate“, acest aspect emotiv şi impulsiv 
al maselor, masele trebuind șă fie vrăjite, seduse; nu poate exista raţio- 
nament logic care să reziste în fața unei grupări masive de indivizi. Chiar 
dacă această idee de „feminitate“ a maselor este reflectarea studiilor făcute 
de oameni puţini interesaţi de egalitatea sexelor, este adevărat că masa 
posedă un comportament irațional în aparenţă şi că o mişcare de masă . 
creează conditii favorabile apariţiei unui demagog care va şti să le conducă 
„prin emoție mai mult decât prin reflecţie. = d ru 
Această prioritate a emoţiei asupra reflecţiei este primordială în propa- 
gandă. Fiecare zi îşi aduce partea sa de informaţii senzaţionale, iar ziariş- 
“ulor le vine uneori greu să ierarhizeze actualitatea. Este esenţial pentru 
propagandist să reuşească să-şi plaseze comunicarea deasupra celorlalte. 
Fiinţa umană nu este o creatură de „rațiune pură“, ci este supusă unor 
emoţii uneori iraționale. Dacă se evocă o tragedie în care zece persoane 
şi-au găsit moartea într-un accident de maşină, opinia publică este mai 
puţin mişcată decît dacă zece indivizi au decedat într-un atentat cu bombă. 
În acelaşi fel, dacă un tsunami ia treizeci de mii de persoane în Asia, 
spectatorul francez nu are deplina măsură a acestui eveniment decît atunci 
când află că mai mulţi compatrioți ai săi fac parte din decontul macabru. 
O manifestare stradală poate avea în egală măsură o valoare absolută 
pentru spectator. Dacă manifestarea nu se opune intereselor mass-mediei, 
camerele de televiziune au grijă să arate străzile invadate de multimea 
care îşi exprimă nemulţumirea. 'Telespectatorul are impresia că o mulţime 


A 


masivă, reprezentînd majoritatea populaţiei, îşi exprimă dezacordul utili- 
Zând mass-media. Acestea creează un impresionant efect de optică a 
manifestaţiei făcînd să se creadă că mulţimea reprezintă majoritatea 


cetățenilor; totuşi, un milion de persoane defilînd pe străzi dintr-o popu- 

laţie totală de şaizeci de milioane de locuitori rămîne o minoritate. În plus, 
_manifestanţii se pot reuni sub stindarde similare, cu obiective comune pe 
termen scurt, dar din motive diferite. Propagandistul are grijă să elaboreze 
o comunicare cît se poate de vagă, reţinînd numitorul comun al diverselor 
grupuri de interese, cu scopul de a crea un efect de masă care să-l 
impresioneze pe telespectator prin amploarea mulţimii furioase. 

E.moţia trebuie să rămînă o constantă a comunicării în masă a propa- 
gandistului. Se vorbeşte adesea despre cucerirea inimilor şi a minuilor prin 
propagandă, acestea provenind din acelaşi organ, creierul. Totuşi, meca- 
nismele convingerii se opun uncori la anumiţi indivizi. Propagandistul va 
putea utiliza toate mijloacele de care dispune pentru a-şi atinge ţinta. 
Pentru categorii de persoane mai „educate“, mass-media ca presa sau 
cărţile, chiar radioul, vor fi cu siguranţă cele mai eficace. În compensație, 
pentru ţintele avînd mai puţin acces la educaţie, mass-media mai vizuale, 
precum televiziunea sau afişajul vor ajunge la un rezultat mai bun. După 
cum se va vedea în partea consacrată actorilor propagandei, este important 
pentru propagandist să-şi adapteze strategia la situaţia existentă, păstrînd 


în acelaşi timp unele principii elementare de bază. 


1.5 Principiile elementare ale propagandei 


Profesor la Universitatea americană Yale, Leonard W Doob s-a interesat 
mult de propagandă, pe care a abordat-o din punctul de vedere al psiho- 
logici. I se datorează mai ales un studiu al principiilor propagandei 
bazându-se pe cea dusă de nazişti, îndeosebi de instigatorul său principal, 
Joseph Goebbels. Goebbels” Principles of Propaganda a apărut în Public 
Opinion Quarterly |vol. 14, No. 3, Autumn, 1950, pp.419-442]. Ne-am 
bazat în special pe lucrarea lui Doob pentru a propune 18 principii ale 
propagandei; acestea diferă de cele pe care le-a reţinut psihologul american, 
căci propaganda a evoluat, mai ales din cauza înmulțirii reţelelor de care 
dispune astăzi. Aceste 18 „porunci“ permit să înțelegem mai bine aspectul 
tactic al propagandistului şi să evităm unele erori care nu ni se vor ierta 


dacă adversarul le va utiliza în folosul său. 


23 


1. Să fie informat. Propagandistul trebuie să aibă acces la toată infor- 
maţia posibilă referitoare la actualitate şi la reacţiile opiniei publice. Fără 
acest acces primordial la informaţie, propagandistul este surd şi orb şi nu 
poate anticipa sau reacţiona fată de mişcările opiniei publice care i-ar fi 
defavorabile. Prima preocupare a propagandistului trebuie deci să constea 
în cunoaşterea informaţiei înainte de a putea s-o influenţeze. | 

„2. Propaganda trebuie să aibă un singur cap. Unul dintre principiile de 
eficacitate ale propagandei rămîne capacitatea de centralizare a acțiunilor. 
Acestea trebuie să fie planificate şi executate de o singură autoritate care 
trebuie să difuzeze directivele de propagandă, să le explice diverselor grade 
ierarhice şi să le supervizeze aplicarea. O propagandă nu poate fi eficace 
dacă mai multe organisme contribuie la ea fără coordonare, riscînd să 
încurce mesajele şi să le facă să devină contraproductive. Fiihrerprinzip-ul 
propagandei naziste afirmă că liderul ia deciziile şi că nu va putea fi 
contestat de nici o autoritate plasată sub responsabilitatea sa: În realitate, 
acest principiu este dificil de aplicat, dar rămîne totuşi cert că propaganda 
trebuie să aibă un singur cap, în timp ce mass-media apare ca o hidră. 

3. Să ţină seama de adversar. Propaganda trebuie să dăuneze acţiunii 
adoptate şi măsurilor luate de duşman, îndeosebi barîndu-i accesul la 
informaţii care ar putea să-l ajute în propriul său efort de propagandă. În 
acelaşi mod, propagandistul dă întiietate informaţiilor care îl împing pe 
inamic să tragă concluziile dorite, forțându-l să dezvăluie informaţii vitale 
despre el însuşi sau încurajîndu-l să acţioneze într-o direcţie vrută. Propa- 
gandistul trebuie să-şi respecte adversarul, ceea ce îl obligă să fie vigilent 
în mod constant şi să se adapteze, ca în jocul de şah, schimbărilor strategiei 
adverse. 

4. Să utilizeze rețelele adecvate. Nu toate tintele sînt atinse în acelaşi 
mod de mass-media: tineri, bătrîni, urbani sau rurali etc. Propagandistul 
are grijă să utilizeze mass-media convenabilă în funcţie de mesaj şi de. 
destinatar. Dacă acest principiu pare evident, este important să amintim 
că informaţia trebuie să tranziteze prin canalul cel mai potrivit şi să fie 
prezentată în mod atractiv, adică să ajungă la un public care se simte 
interesat. O informaţie nu trebuie să fie livrată în formă brută, ci să fie 

formată sau deformată pentru a fi atrăgătoare, chiar distractivă, în ochii 
tintei propagandistului. 

5. Să rămînă adevărată, dar să trucheze informația dacă trebuie. Este 
preferabil în propagandă să nu se propună Untei decît informaţii adevărate, 
dar este în egală măsură posibil să-i fie furnizate unele care nu pot fi 
dovedite. Conceptele de adevăr şi de fals rămînînd în esenţă relativ vagi, 
iar adevărul apărînd ca un concept disputat mai ales în filozofie, propa- 
gandistul utilizează cu prioritate faptele care îi asigură efectul căutat, fără 
a zăbovi asupra veracităţii lor, în măsura în care poate în continuare s-o 
justifice prin alte argumente. Îi este deci posibil să se servească de „mici 
minciuni“ în măsura în care acestea nu-i zdruncină credibilitatea şi nu se 
întorc contra lui. Propagandistul afirmă deci ca adevărată informaţia pe 
care o difuzează atîta timp cît aceasta n-a fost clar infirmată. 

6. Să ştie să ignore atacul. Plecînd de la principiul că trebuie cunoscută 
propaganda inamică, este totuşi esenţial să se evalueze în ce măsură un 
răspuns trebuie dat sau dacă tăcerea nu va fi mai eficace pentru a o 
contracara. Foarte des, a răspunde unei propagande calomnioase înseamnă 
a te umili şi a acorda credit defăimării. Propagandistul trebuie să fie în 
măsură să determine răspunsul potrivit adversarului. 

7. Să controleze informaţia. După cum vom vedea mai tîrziu, propa- 
ganda poate cenzura informaţiile fără totuşi a le interzice. Astfel, el poate 
să nu dea întîietate unor anumite informaţii. Această măsură poate fi 
periculoasă, căci adversarii propagandistului pot sublinia ceea ce va apărea 
ca un punct slab şi îl vor exploata. Este vorba, deci, de a evalua riscul unui 
contraatac înainte de a trece o informaţie sub tăcere. 

8. Să utilizeze forța adversarului. Este posibil ca propagandistul să 
utilizeze elemente din propaganda inamicului pentru a diminua prestigiul 
acestuia sau a aduce o susţinere propriilor sale obiective. Ca la judo, artă 
marţială care exploatează forţa adversarului, mai degrabă decît s-o contra- 
careze brutal, propaganda se poate servi de comunicarea adversarului 


pentru a-i dezvălui punctele slabe sau a o deturna în folosul său. 

9. Să ştie să se mascheze la momentul oportun. Diversele tipuri de 
propagandă pot fi clasificate după tehnica utilizată (vezi mai departe), dar 
şi după trei „culori“ corespunzînd originilor sale: . 

— Propaganda albă este o propagandă identificată clar. Se cunosc 
originea şi reţelele sale. Este cel mai uşor de recunoscut, cea mai curentă şi 
adesea cea mai eficace, căci se manifestă la lumina zilei, fără a se masca. 

— Propaganda cenuşie în schimb nu este identificată. Nu i se cunoaşte 
proveniența şi produce cel mai adesea zvonuri sau glume care se pot 
dovedi utile în strategia de comunicare, dar care sînt dificil de controlat. 

— Propaganda neagră minte asupra originilor sale. Poate să pretindă 
frecvent că îşi găseşte sursa într-o tabără, dar să provină în realitate din 
tabăra adversă. 'Iravestindu-se, ea permite denigrarea adversarului, atri- 
buindu-i cuvinte sau intenţii care îi vor dăuna luptei acestuia. 

Este uneori preferabil să se utilizeze propaganda neagră mai degrabă 
decât propaganda albă atunci cînd aceasta se arată mai puţin credibilă sau 
produce efecte indezirabile. Îi revine atunci propagandistului să evalueze 
prin ce canal va tranzita mesajul său în modul cel mai eficace. Utilizînd . 
propaganda neagră, el riscă să fie demascat, iar mesajul său să fie luat 
drept o informaţie falsă. În acelaşi timp, se poate întîmpla ca propa- 
pandistul să nu dorească să fie asociat cu o informaţie pe care o consideră 
totuşi vitală pentru strategia sa. Atunci trebuie să creeze în întregime o 
sursă sau să utilizeze un canal neoficial pentru a camufla originea infor- 
maţiei. 

Încă o dată, decizia depinde de context şi de riscul luat de propagandist. 

10. Să utilizeze lideri prestigioși. Principiu exploatat de majoritatea 
regimurilor, liderul apare din ce în ce mai mult ca o vitrină, mai apt a 
reprezenta regimul decât a-i fi principalul ideolog. Devine din ce în ce mai 
important în democraţiile occidentale ca acela care se prezintă în faţa 
alegătorilor să fie fără defecte vizibile şi să dispună de un fizic avantajos. 
În acelaşi fel, dictaturile se aranjează pentru a pune propaganda în serviciul 
autocratului la putere şi îl împopoţonează cu un trecut glorios, în general 
militar, decorîndu-l cu titluri impresionante care îl înalţă la rang de lider 
merituos. Biografia oficială a lui Kim Jong Il, dictator şi fiu de dictator 

nord-coreean, ne informează că este „Marele Conducător al poporului 
coreean, Secretarul general al Partidului Muncii din Coreea, Preşedintele 
Comitetului apărării naţionale şi Comandantul suprem al Armatei popu- 
lare a Coreei“. În plus, după biografia sa oficială, „activităţile sale ideologice 
şi teoretice bazate pe o meditaţie neobosită şi pe o cercetare profundă îi 
permit să publice numeroase lucrări dintre care Operele alese ale lui Kim 
Jong Il (în 14 volume), Pentru a duce la bun sfîrşit opera revoluţionară Juche 
[autarhică] (în 10 volume) etc. Primeşte de trei ori titlul de erou al 
Republicii Populare Democrate Coreene (în 1975, 1982 şi în 1992), ordinul 
Kim Il Sung (în 1978, 1982 şi în 1992), Premiul Kim Il Sung (în februarie 
1973) şi multe alte decoraţii şi medalii. I-au fost conferite în egală măsură 
un mare număr de ordine şi de medalii, de titluri de onoare, de titluri de 
profesor şi de doctor honoris causa de către numeroase tări“. Kim Jong Il a 
fost deci un lider prestigios, un supraom care a meritat pe deplin să 
controleze propaganda Coreei de Nord. Nu este singurul exemplu de 
conducător posedînd un ego nemăsurat, majoritatea liderilor apreciind să 
colecționeze medalii şi trofee, ceea ce îi face valoroşi în ochii celor pe care 
aceştia îi administrează. 

11. Să gestioneze bine timpul. O campanie de propagandă trebuie să 
înceapă la momentul optim, ceea ce este adesea dificil de evaluat, dar îi 
determină eficacitatea. Ritmul este esenţial, căci o temă de propagandă 
ii repetată, fără totuşi a trece dincolo de punctul de la care eficacitatea 

i-ar fi diminuată. O strategie de propagandă poate să eşueze, chiar să 
producă efectul contrar dacă începe într-un moment nepotrivit. În caz de 
reuşită, a persista să exploatezi o strategie dincolo de capacitatea de toleranţă 
a maselor poate contribui la dezgustarea lor. 

12. Să condiționeze reacţiile. Propaganda trebuie să-şi însuşească sensul 
evenimentelor şi natura persoanelor, utilizînd nume, fraze sau sloganuri 
precise. Propagandistul va avea astfel ca scop să provoace un răspuns 
automat din partea publicului său atunci cînd aceste evenimente sau 
aceste persoane vor fi evocate. Numele, frazele sau sloganurile vor fi 
utilizate în mod repetitiv în situaţia potrivită, dar nu trebuie să se întoarcă 
împotriva autorului lor ca un bumerang. Capacitatea de influenţă a 

propagandei constă în însuşirea sa de a simplifica şi de a repeta informaţiile 
astfel încât să creeze automatisme. Propaganda sovietică s-a sprijinit mult 
pe lucrările lui Ivan Petrovici Pavlov privitoare la reflexele condiţionate. 
Fiziologul rus, considerat ca unul dintre fondatorii psihologiei moderne, a 
putut demonstra cu ajutorul unei experienţe de laborator celebre, că este 
„posibil de a crea reflexe „culturale“ ca adaos al reflexelor înnăscute cu care 
fiecare individ este înzestrat din naştere. Obişnuindu-l pe un cîine să-i fie 
precedată livrarea hranei de un sunet determinat, Pavlov a arătat că se 
poate declanşa salivarea animalului chiar fără a-i mai prezenta mîncarea, 
ci acţionînd stimulul sonor. Experienţa cîinelui lui Pavlov, deşi efectuată 
într-o strictă ambianţă de laborator, a condus numeroşi psihologi să creadă 
că este posibil să condiţionezi oamenii printr-o repetiţie care ar declanşa 
un reflex cultural. Propaganda sovietică şi-a dezvoltat astfel strategia pe 
răspunsul programat la stimulii politici. Se pare totuşi că psihologia maselor 
şi mai ales cea a popoarelor nu integrează automat principiul lui Pavlov. 
Regula de conduită obişnuită în propagandă constă în a înţelege că mesajele 
scurte, provocînd răspunsuri automatizate, pot fi instalate, dar fără a se 
subestima totuşi capacitatea maselor de a scăpa de sub controlul propa- | 
gandistului. | | 

13. Să promită vremuri bune. În vreme de război, propaganda cu 
destinaţia interiorul ţării trebuie să împiedice crearea speranţelor false care 
ar putea fi spulberate de evenimentele ulterioare. Propaganda trebuie să 
mizeze pe adevăr şi pe perceperea sa, fără a promite în mod precis realizări 
imposibile. Astfel, o victorie poate fi promisă, fără a intra totuşi în detaliile 
acesteia şi mizînd mai tîrziu pe sensul atribuit cuvîntului „victorie“. Aceasta 
poate fi morală, ca şi militară, deşi, în caz de război, entuziasmul trupelor 
şi al populaţiei trebuie întreţinut, evitînd de a provoca frustrarea care ar .- 
urma fără greş senzaţiei colective a unei promisiuni neţinute de către 
propagandist. 

14. Să controleze anxietatea. În vreme de război, propaganda destinată 
propriului popor trebuie să creeze un nivel de anxietate optimă care 
provoacă teama de consecinţele unei înfrîngeri. Studiile de caz de la sfir- 


şitul lucrării dezvoltă strategiile de propagandă care trebuie folosite în caz, 

de conflict militar. Propaganda îi explică populaţiei, ca şi forţelor armate 
care emană din ea, necesitatea absolută a războiului, măsură rezultînd din 
epuizarea tuturor celorlalte forme de negociere. Efortul de război trebuie 
“susţinut de toţi pentru a unifica populaţia într-un destin comun. Propa- 
ganda arată deci această comunitate de destine, care s-ar prăbuşi în caz de 
înfrîngere, dar ea asigură de asemenea populaţia de importanţa luptei. 
Propagandistul îşi dezvoltă astfel propaganda, cu un morcov şi cu un băț, 
pentru a-şi împinge ţinta spre victorie, ameninţind-o cu înfrîngerea, dar şi 
promiţindu-i o recompensă la capătul unui efort suprem. 

15. Să schimbe direcţia atunci cînd este necesar. „Nu girueta se învîrte, ci 
vîntul“, spunea omul politic francez Edgar Faure. Atunci cînd există un 
dezechilibru evident între aşteptare şi realizare apare frustrarea. Cînd 
propagandistul prevede că rezultatele anunţate nu se vor concretiza, el 
trebuie să-şi rectifice imediat prezicerile, țustificîndu-şi schimbările. De- 
cepţia, primul stadiu înaintea frustrării, poate fi evitată dacă propagandistul 
comunică eficace rauunile lipsei de acuitate a anunţurilor sale. Va invoca, 
de exemplu, un context schimbător, o trădare a inamicului, o situaţie nouă 
apărută între timp, dar nu va vorbi niciodată despre o eroare de apreciere 
din partea sa. I 

15. Să canalizeze ura. Propagandistul trebuie să faciliteze transferul 
agresivităţii celor pe care îi administrează, indicîndu-le ţintele servind 
drept ţapi ispăşitori. Ideologiile stabilesc frecvent ca obiectiv apariţia unui 
om nou, dar ele trebuie să lucreze cu natura umană. Aceasta, din rațiuni 
pe care psihologii le explică în diverse feluri în funcţie de culturi, integrează 
un „instinct de supravieţuire“ şi o agresivitate care îi împinge pe unii 
oameni să se întoarcă împotriva lor înşişi sau a apropiaților lor în absenţa 
unei posibilități de defulare exterioară. Pentru a evita ca această agresivi- 
tate să fie utilizată în van, ba chiar contra intereselor grupului său, 
propagandistul o canalizează spre ţintele alese, clar identificate şi sacrificate 
scopurilor comunităţii de propagandă. Este inutil să ne gîndim că putem 
face abstracţie de această caracteristică umană. Creştinismul, care a dat 
întîietate datoriei iubirii, a fost constrîns în egală măsură în cursul istoriei 
sale să propună credincioşilor săi derivative, fie cu ocazia cruciadelor, a 

inchiziţiei, a luptei contra ereziilor sau a războaielor religioase. Vom vedea 
că propagandistul oferă țintei sale comunităţi întregi în calitate de recep- 
taculi de agresiune. ; 

17. Să întărească încrederea. credincioşilor, să-i convingă pe nehotăriţi. 
Propaganda nu este atotputernică şi foarte adesea convinge cu greutate 
persoanele deja protejate de o educaţie solidă sau de o altă propagandă. Se 
estimează că, în cazul unei alegeri sau a unei opţiuni de efectuat, cei 
indecişi constituie aproximativ 40% din ansamblul electoratului, 30% -au 
făcut deja alegerea pentru o tabără şi 30% preferă cealaltă tabără. Acei 
40%, numiţi în general „mlaştina“ — nefiind efectiv nici pămînt tare, nici 
complet un element lichid — constituie un rezervor considerabil de voturi. 
O alegere se cîştigă deci la centru, iar propagandistul trebuie să-şi amin- 
tească atunci că este necesar nu numai să atragă cel mai mare număr 
dintre acele 40% spre poziţiile sale, dar şi, mai ales, să nu uite să consolideze 
cele 30% care sînt deja obţinute, dar care riscă să nu mai fie aşa dacă se 
consideră uitate sau dacă i se acordă „mlaştinii“ prea multe concesii. 
Alegerile în care un candidat obţine mai mult de 70% dintre voturi sînt 
rare, ele fiind rezultatul fie al unui vot trunchiat, în care nu există o 
alegere reală, fie al unui vot care nu este liber. În cazul unei alegeri care se 
desfăşoară după normele democratice, se poate totuşi obţine victoria adu- 
nînd voturile partizanilor săi şi cele ale unei părţi din „mlaştină“. 

Propagandistul va reţine deci că nu trebuie, cu riscul de a-şi bruia 
mesajul, să încerce să câştige cu orice preţ unanimitatea asupra proiectului 
său, majoritatea fiind de-ajuns pentru a triumfa cu ocazia scrutinului. 

18. Să acționeze cu discreţie. Propaganda trebuie să se ascundă dintr-un 
motiv evident: o propagandă divulgată îşi pierde considerabil, dacă nu 
chiar complet, eficacitatea. Se cuvine deci ca propagandistul să-şi ascundă 
intenţiile la maximum, dezvoltîndu-şi în acelaşi timp strategia în modul - 
cel mai eficace. Propagandistul nu revendică succesul unei operaţii atunci 
cînd aceasta se prezintă ca fiind în ordinea lucrurilor. Astfel, cînd „revoluţia 
portocalie“ din Ucraina (2004) sau „revoluţia cedrilor“ din Liban (2005) 
au dat ocazia unor manifestații adunînd sute de mii de persoane, agenţii 


de comunicare la originea acelor propagande au rămas ascunşi cu grijă 

pentru a menţine aparenţa de mişcări spontane de mase. Totuşi, unitatea 
sloganurilor, a drapelelor şi a banderolelor, ca şi disciplina manifestanulor, 
apoi, mai tîrziu, aceea a turiştilor efectuînd un sit-in, au arătat că erau la 
treabă profesionişti acelui gen de manifestaţie. Dar a dezvălui, de exemplu, 
că o agenţie ca Saatchi & Saatchi a contribuit la punerea în scenă a 
revoluţiei libaneze contra .ocupantului sirian ar fi făcut să se perceapă 
evenimentul ca artificial şi manipulat din exterior, ceea ce i-ar fi micşorat 
efectul asupra opiniei publice internaţionale. Propagandistul ştie deci să se 
eclipseze în folosul operei sale şi să-şi lase eul deoparte. 

Să completăm aceste reguli de bază semnalînd că există mai multe 
propagande. În afara diferitelor „culori“ ale propagandei, există şi un 
fenomen de „contrapropagandă“, care este un mijloc de luptă contra unei 
propagande inamice. Contrapropaganda rămîne o propagandă activată 
pentru o cauză bună: lupta contra unei manipulări de masă. Prezentarea 
propriei propagande ca o contrapropagandă poate deci să ne readucă la 
diferenţa care există între atac şi apărare, ştiind că un atac sau o greşeală 
pot fi provocate, pentru a justifica o ripostă. Autorităţile naziste au recurs 
frecvent la contrapropagandă, provocînd incidente ale căror victime ar fi 
fost ele pentru a se năpusti mai bine asupra inamicului cu imaginea celui 
ofensat, îndeosebi în lupta contra Partidului Comunist German (KPD). 
Se poate cita în egală măsură contrapropaganda instalată de aliaţi în ţările 
Axei după al Doilea Război Mondial, cu scopul de a remodela concepţiile 
„democratice“. O dată mai mult, democraţia nu s-a exprimat în acelaşi 
mod, în fai de doctrina învingătorului. După cum scrie Reinhold 
Wagnleitner în remarcabila sa lucrare despre reeducarea Austriei de către 
Statele Unite, Coca-colonization and the Cold War: The Cultural Mission of 
the United States în Austria after the Second World War, un general american 
ar fi afirmat: „ot ce avem de făcut, este să-i învăţăm pe copiii germani să 


joace base-ball — atunci vor înţelege semnificaţia democraţiei“ 7. 


7 „We only have to teach German kids how to play baseball — then they'll understand the meaning 
of democracy — An American general in Berlin, autumn 1945“, Reinhold Wagnleitner, 
Coca-colonization and the Cold War: The Cultural Mission of the United States in Austria after 
the Second World War, 1994, moto la prefața autorului pentru traducerea americană de 
Diana M. Wolf, p. IX (n. £). 

Această încredere în sportul naţional ca vector al valorilor democratice 
pare în egală măsură să provină dintr-o propagandă sociologică, după 
cum o defineşte Jacques Ellul. Acesta propune într-adevăr definiţia urmă- 
toare a propagandei sociologice în lucrarea sa Propagande: „Ansamblul de 
manifestări prin care o societate încearcă să integreze în ea maximul de 
indivizi, să unifice comportamentele membrilor săi după un model, să-şi 
difuzeze modul de viaţă în exteriorul ei înseşi şi, prin aceasta, să se impună 
altor grupuri“ 8. Această propagandă este deci identitară, dar şi expan- : 
sionistă, deoarece este necesar ca un grup să se definească în raport cu alte 
grupuri şi să le integreze. Această poziţionare conduce astfel ţările demo- 
cratice să se considere superioare dictaturilor, determină ţările occidentale 
să se considere superioare ţărilor în curs de dezvoltare, iar ţările bogate, 
mal avansate ca ţările sărace. 

Bine aplicată, această propagandă apare ca normală, ancorată în 
valorile individului, astfel încît aproape că se poate vorbi despre cultură. 
Trebuie totuşi să ne amintim că valorile iau un sens diferit în funcţie de 
culturi. Democraţia americană pune libertatea de expresie în centrul 
funcţionării sale, pe cînd Franţa consideră că principiul de libertate, înscris 
în valorile sale fundamentale, trebuie să impună constrîngeri pentru a 
respecta fiecare sensibilitate. 

Ceea ce se numeşte agitprop constituie de asemenea un derivat al 
propagandei. Expresia, care este un concentrat al termenilor „agitaţie“ şi 
„propagandă“, îşi are originea în Rusia comunistă, în care „Departamentul 
pentru agitaţie şi propagandă“ era unul dintre componentele partidului 
comunist. În epocă, termenul propagandă nu avea conotaţii negative. În 
primul episod al documentarului din 1987 intitulat Propaganda, Vladimir 
Popov, director al Radio-Televiziunii sovietice, declara: „« Prop-aganda » 
înseamnă: care merită să fie difuzat. Este tocmai sensul pe care îl dăm 
acestui cuvînt: ceea ce merită să fie divulgat“. Tot aşa, termenul agitaţie 
însemna în limbajul partidului comunist trecerea la acţiune pe linia 
doctrinei oficiale. | 


8 Jacques Ellul, Propagandes, Paris, Economica, 2008 [1962], p. 76. (n. £). 

„Astfel propaganda acţionează asupra minţii, în timp ce agitația se 
exercită asupra emoţiilor. Calificăm încă frecvent drept agitprop propa- 
ganda socialistă sau comunistă, pe cînd în Rusia termenul serveşte la 
desemnarea informaţiilor furnizate guvernului de către mass-media. Con- 
ceptul rămîne negativ, de aceea nu ni se pare util să folosim această 
expresie — sau cea de „contrapropagandă“ — în studiul nostru, propaganda 
înglobînd aceste două noţiuni, rămînînd în acelaşi timp suficient de precisă 
pentru a se lipsi de excepţii. 

Într-un cuvînt, regula primordială în propagandă constă în elaborarea 
informaţiei în aşa fel încît mesajul să fie cît se poate de clar, de scurt, de 
precis şi de percutant, acţionînd pe o durată lungă. Fritz Hippler, realizator 
de filme sub regimul nazist, dă explicaţia următoare: „Secretul propagandei 
moderne constă în a simplifica lucrurile complexe sau complicate, în a le 
face atît de simple încît chiar şi omul cel mai puţin ingenios să poată să 
înțeleagă ceea ce vreau să spun. Simplificaţi. ŞI în al doilea rînd, repetaţi, 
repetaţi în fiecare zi. Simplifcaţi şi repetaţi, iată secretul propagandei 
moderne“ ?. Concizia acestei explicaţii ne face să ne gîndim că propaganda 
este la fel de uşor de elaborat ca de primit, pe cînd ea presupune o industrie 
polimorfă care necesită intuiţii şi tehnici mult mai complexe decît ceea ce 
lui Hippler i-ar plăcea să se creadă. Aceste noţiuni, de repetiţie şi de 
simplificare, sînt totuşi reluate în manualul de operaţii psihologice al 
Armatei americane (Psychological Operations. Field Manual, No. 33-1)19 
din 1979: „Simplificarea: aceasta este o tehnică prin care numeroasele 
aspecte ale unei situaţii sînt reduse la adevărat sau fals, la bun sau rău, 
pentru ca un act sau o decizie să fie evidente. Această tehnică (simplificarea) 
furnizează soluţii simple la probleme complexe. Sugerînd soluţii aparent 
simple la probleme complexe, ea oferă interpretări simplificate despre 


9 Apud http ://denisvericel.over-blog.com/article-33634606.html, hup ://www.schattenblick.de/ 
infopool/politik/ausland/paafr746. html „« Das Geheimnis der modernen Propaganda: Ve- 
reinfache komplexe Sachverhalte, damit die weniger Klugen verstehen können, was ich 
sage. Vereinfachen, dann täglich wiederholen. Vereinfachen und wiederholen, hier liegt das 
Geheimnis moderner Propaganda. » Diese Definition der Propaganda kommt von Fritz 
Hippler, dem Filmdirektor des 3. Reichs“, subl. n., accesat la 24.03. 2018 (n. £.). 

10 https ://fas.org/irp/doddir/army/fm33-1.pdf, p. 1-7, I-8, accesat la 25.03.2018 (n.£.). 

evenimente, idei, concepte sau personalităţi. Afirmațiile sînt pozitive şi 
ferme; nuantele nu sînt niciodată folosite. | 
Simplificarea poate fi utilizată pentru a influenţa un public educat ca 
şi unul needucat. Într-adevăr, oamenii bine educați sau foarte calificaţi, 
specialiştii antrenați într-un domeniu specific, simt adesea limite de timp 
şi de energie care îi forţează să se întoarcă spre simplificări şi să le accepte 
pentru a înţelege, cu scopul de a se poziţiona şi de a reacţiona la alte. 
domenii de interes. [...] [Simplificarea] flatează eul: unor persoane le 
vine greu să creadă că alte domenii pot fi greu de înţeles, în afară de al lor. 
De exemplu, un profan este fericit să audă că « dreptul nu este decît 
bun-simţ drapat într-un limbaj pompos » sau că arta modernă nu este 
decît «o adunătură de experimente fără scop şi fără sens ». Astfel de 
afirmaţii întăresc eul publicului profan. Asta doresc ei să creadă, pentru că 
se tem că dreptul şi arta modernă le pot fi incomprehensibile. Subiectelor 
şi problemelor complexe le sînt date explicaţii simple. [...] Repetiţia. O 
idee sau o situaţie sînt repetate pentru a obţine un răspuns cvasi-automat 
„de la public sau pentru a întări această opinie sau această poziţie a 
publicului“. 

Este important să subliniem că propaganda nu dă rezultate imediate. 

Elaborarea sa este îndelungată şi complexă şi trebuie să menţină obligatoriu 
o anumită direcţie, să păstreze obiectivul pe care şi l-a fixat, schimbîndu-şi 
în acelaşi timp tactica în funcţie de ajustările necesare situaţiilor cu care 
„este confruntată. Trebuie în egală măsură să utilizeze toate armele aflate 
la dispoziţia sa, fie mass-media cu care fiecare este confruntat zilnic, fie 
agenţii mai discrete care n-au interes să fie cunoscute de marele public. 
Prezentarea sumară a acestor actori este obiectul capitolului doi. 

Capitolul 2 
Actorii propagandei 


Comunicarea în masă, din care face parte propaganda, este adesea 
redusă la studiul mass-mediei. Aceasta constituie un nucleu esențial pentru 
propagandă, dar nu reprezintă decît o parte dintre elementele necesare | 
bunei sale funcţionări, în acelaşi timp avînd totuşi un rol central de 
difuzare. Ni s-a părut esenţial să descriem diverşii actori de care se serveşte 
propagandistul pentru a-şi instala strategia. Nu toate ţările sînt echipate 
identic pentru a face să circule informaţia. În dictaturi, care constituie 
majoritatea naţiunilor la ora actuală după PNUD [Programul Naţiunilor 
Unite pentru Dezvoltare], informaţia este controlată cel mai adesea în 
mod statal, pe cînd, în democraţii, mass-media privată coexistă cu un 
serviciu public. Mass-media este prezentată aici în ordinea aparitiei crono- 
logice. O campanie de propagandă se cuvine să utilizeze toată mass-media 
pe care o are la dispoziţie şi aceasta pentru chestiuni de complementaritate 


şi de saturare a spaţiului mediatic. 


2.1 Mass-media 
2.1.1 Afişajul 


Atunci cînd se evocă utilizarea afişajului de către propagandă, se 
poate vorbi uneori despre artă, într-atît au fost creaţiile de îndrăzneţe, 
marcînd încă minţile. Element al mass-mediei, popular şi vizual prin 
excelenţă, afişajul încearcă să ocupe cel mai mult spaţiul public, reuşind 
adesea să facă parte din peisaj şi să impregneze subconştientul cu referințele 
sale. Ne amintim de afişul cu Unchiul Sam aţintindu-şi arătătorul în 
direcţia privitorului, cu legenda I Want You for U.S. Army, ceea ce s-ar 
putea traduce prin „Armata americană are nevoie de tine“ sau, mai literal, 
„Ie vreau pentru armata americană“. Acest afiş, desenat de James 
Montgomery Flagg în 1916, trebuia iniţial să ilustreze coperta unui 

săptămânal, înainte de a deveni în 1917 un poster de recrutare pentru 
infanteria americană care îl tipăreşte în epocă în 4 milioane de exemplare. 
Probabil afişul cel mai celebru din lume, Z Want You for U.S. Army îşi 
datorează desigur succesul simbolisticii sale puternice şi directe: Unchiul 
Sam, „Uncle Sam“ în americană, trăgîndu-şi numele de la inițialele ţării, 
United States. Unchiul Sam este utilizat din 1812, cu costumul său şi 
jobenul cu culorile Americii, cu părul cîrlionţat şi barbişon. El reprezintă 
nişte State Unite mai războinice decît Columbia, încarnarea feminină 
modelată după franţuzoaica Marianne, care nu se mai vede deloc după 
anii 1920. Pe afiş, arătătorul şi expresia feţei nu ridică nici o îndoială 
asupra necesităţii angajării în armata americană. Acest afiş se inspiră 
dintr-un poster britanic din 1914, inventat de asemenea cu intenţia de a 
recruta soldaţi, intitulat Lord Kitchener wants you. Britons, join your country’s 
army! (Lordul Kitchener vă vrea. Britanici, înrolaţi-vă în armata ţării 
voastre!) Acest afiş îl arată pe ducele Herbert Kitchener, secretar de stat la 
Ministerul de Război, recognoscibil mai ales după mustăule lungi, depă- 
şindu-i cadrul feţei. Kitchener îndreaptă de asemenea un arătător spre 
privitor, dar mai distant şi părînd să facă apel mai mult la onoare decît la 
datorie. Versiunea americană rămîne cea mai celebră şi cea mai izbutită 
prin expresia chipului Unchiului Sam. Ea a inspirat numeroase imitații în 
lume, fie în afişe politice, fie în postere comerciale. 

Specificul unei bune imagini a propagandei este să devină o referinţă 
şi să fie enumerată cu vremea în versiuni derivate. Personajul Rosie 
nituitoarea (Rosie the Riveter) a intrat în cultura populară, deşi a fost 
născocit de guvernul american pentru a încuraja munca femeilor în uzine. 
Pe posterul original cu fundal galben din 1942, Rosie, care n-are încă 
nume în epocă, îşi suflecă mînecile cămăşii sale albastre masculine pentru 
a-şi arăta bicepşii. Pe cap cu un fular roşu cu picăţele, faţa sa exprimă 
determinarea întărită de singura frază lizibilă, placată ca o inscripție We 
Can Do It! (Putem s-o facem): să-i înlocuim în activităţile lor economice 
pe masculii americani care pleacă la luptă contra Axei. Între 1940 şi 1944, 
numărul femeilor angajate în uzine creşte de la 10% la 30%, femeile fiind 


încurajate de exemplul lui Rosie. Cu timpul, Rosie nituitoarea a fost 

reutilizată de asemenea de numeroase ori, în special de afişele feministe. 
Afişul de propagandă poate fi o artă, căci este construit cel mai adesea ca 
un tablou. Rosie va fi chiar imortalizată de americanul Norman Rockwell, 
ale cărui picturi sînt adesea prezentate ca nişte imagini promovînd Ameri- 
cana, America tradiţională ideală. Rockwell îi va da lui Rosie numele 
oficial, făcînd-o să pozeze în timpul pauzei de prînz, în salopetă albastră 
pe fundalul drapelului american, cu maşina de nituit pe genunchi şi 
strivind în picioare Mein Kampf, cartea lui Adolf Hitler. Muşchii puternici 
ai lui Rosie dezveliţi de mînecile scurte şi aerul său de încredere liniştită 
nu lasă deloc iluzii asupra gradului de angajament pe care Statele Unite îl 
au în război. Versiuni mai „feminine“ vor fi de asemenea prezentate sub 
formă de afişe, cu Rosie bătînd la maşină, purtînd un şort şi jurînd solemn 
să fie o bună „gestionară a gospodăriei“, dar şi îmbrăcînd uniforma militară 
pentru a întări armata Statelor Unite. Această propagandă încurajînd 
femeile să ocupe meserii „pentru bărbaţi“ va avea de asemenea ca urmare 
accederea lor la dreptul de vot în 1945 în Statele Unite şi o vastă campanie 
pentru a le da un loc echivalent omologilor lor masculini. 
Propaganda americană a celui de al Doilea Război Mondial trebuie să 
convingă pe fiecare de temeinicia unui conflict pe care Statele Unite au 
căutat să-l evite. În afară de iconurile folosite sub diferite forme pe mai 
multe suporturi, afişele de propagandă ale guvernului american mai 
utilizează simboluri clare, sloganuri frapante, tinzând să reducă explicaţiile 
textuale în folosul celor vizuale. O enormă cutie neagră încălţată cu pinteni 
şi imprimată cu o zvastică roşie striveşte o biserică sub un cer cenuşiu; 
sloganul cu litere albe sare în ochi: We're fighting to prevent this (Luptăm 
să prevenim aceasta), căci Germania nazistă este prezentată ca inamica 
religiilor. Japonezul este şi el ridiculizat, dar nu se iese aproape deloc din 
imaginea stereotip pe care o avea în filmele hollywoodiene, cu ochii alungiţi 
care îi închid privirea şi cu o mustăcioară neagră, ca o perie. Cel mai 
adesea, guvernul american utilizează propaganda pozitivă, arătînd curajul 
soldaţilor, aviatorii zburînd în compania vulturilor inscripţionaţi cu steaua 
Air Force şi infanteriştii marini cu faţa acoperită de praf arătîndu-se ca 

nişte paznici ai democraţiei, pe care populaţia trebuie s-o onoreze cumpă- 
rînd war bonds [obligaţiuni de război]. | 
| În ceea ce-l priveşte, posterul hitlerist îşi dezvoltă propriile iconuri, în 
„special figura Fiihrerului. Cultul personalităţii este o constantă în totalita- 
risme, iar Germania nazistă îl va utiliza pe Adolf Hitler ca simbol al 
poporului german pe afişele de propagandă. Uneori împodobit cu uniformă 
militară, dar şi pictat ca un cavaler din Evul mediu, cu armură, pe un 
bidiviu, dar cu capul gol şi arborînd o flamură, Hitler apare ca egalul 
Unchiului Sam în capacitatea sa de a reprezenta o ţară. Se poate vorbi 
despre cultul personalităţii, deşi expresia nu apare decît mai tîrziu, în anii 
1950, într-atât Hitler şi reprezentările sale iconice sînt adulate precum 
imaginile sfinte. Afişul de propagandă, utilizînd propria imagine a şefului 
statului, dezvoltă ideea omniprezenţei acestuia, de vreme ce afişajul ocupă 
spaţiul public, furnizînd o prezenţă liniştitoare, dar arătînd în egală măsură 
că, precum ochiul lui Cain, liderul vede toate uneltirile credicioşilor săi. 
Datorită afişului, Hitler, dar şi marii autocraţi din secolul al XX-lea, ca 
Mao Ţe-Iung, Fidel Castro sau conducătorii Coreei de Nord, pot accede 
la un cult care îi asimilează cu profeţii sau cu starurile. Vom nota că 
_ afişajul se poate face pe suporturi mobile, tricoul cu efigia lui Che Guevara 
rămînînd un clasic neperisabil la tinerii preocupaţi să-şi manifeste în 
acelaşi timp revolta contra lumii adulţilor şi necunoaşterea acesteia. 
Romanul lui George Orwell, 1984, publicat în 1949, utilizează această 
tehnică a cultului personalităţii prin afişaj, atunci cînd introduce personajul 
Big Brother. Într-o lume divizată în trei continente care se înfruntă 
perpetuu, eroul cărţii, Winston Smith, încearcă să supravieţuiască în 
megacontinentul Oceania care se găseşte la cheremul lui Big Brother, 
Fratele cel Mare, şi al aparatului său dictatorial, partidul unic. Peste tot, 
sînt lipite pe ziduri portrete ale lui Big Brother, cînd nu este vorba despre 
afişe de propagandă lăudînd meritele Soceng-ului !!, socialismul [englez] 
pus în aplicare. Big Brother nu există cu adevărat, dar supuşi săi sînt 
învăţaţi că trebuie să fie temut şi adorat ca idolii religiilor, de altfel interzise 


11 O mie nouă sute optzeci şi patru, traducere din limba engleză de Mihnea Gafiţa, Iaşi, 
Editura Polirom, 2012 (n. £.). 

în Oceania. Împopoţonat cu mustăţi şi fotografiat astfel încît ochii săi să 
dea impresia că îl urmăresc în permanenţă pe privitor, Big Brother este 
descris după modelul lui Hitler, dar şi după cel al lui Iosif Vissarionovici 
Stalin, liderul totalitar al Uniunii Sovietice, al cărui cult al personalităţii 
continuă încă şi astăzi în Rusia. 1984 conţine numeroase sloganuri, mai 
ales cel rămas celebru, Big Brother is watching you [Fratele cel Mare stă cu 
ochii pe tine], excelentă găselniţă din partea lui Orwell, deoarece fraza 
engleză are un triplu sens: Fratele cel Mare te priveşte, te păzeşte, dar te şi 
supraveghează. Big Brother a devenit de atunci o referinţă culturală, inspi- 
rînd o recompensă anuală destinată celor care se disting „prin disprețul 
faţă de dreptul fundamental la viaţa privată sau prin promovarea supra- 
vegherii şi a controlului indivizilor“. EI a inspirat şi un joc de telerealitate 
transmis în mai multe ţări prezentînd observarea continuă a candidaţilor 
izolaţi de restul lumii. Big Brother a inspirat în egală măsură mai multe 
reclame comerciale, printre care cea a mărcii informatice Apple în 1984. 
Puține companii comerciale posedă mijloacele să lanseze o campanie 
de propagandă prin afişaj: le trebuie creată o adevărată identitate vizuală 
care să se dezvolte pe termen lung. Unele societăţi au reuşit totuşi, ca 
firma Coca-Cola al cărei logo caligrafiat nu s-a schimbat din 1885, pe cînd 
butelia emblematică a mărcii, Hobble skirt [fustă strîmtă jos], n-a evoluat 
decît foarte puţin din 1916. Această constanţă în identitatea vizuală a 
mărcii asociată cu campanii de marketing a căror creativitate a stîrnit 
aşteptarea consumatorilor, a condus Coca-Cola să devină un simbol al 
Americii, privilegiu împărţit cu alte cîteva mărci ca McDonald's, Levi- 
-Strauss sau Marlboro. Numeroasele afişe concepute pentru promovarea 
Coca-Cola au lăudat întotdeauna un produs autentic american cu vocaţie 
de cuceritor mondial. Coca-Cola este într-atât de asociată cu Statele Unite, 
încît numeroase erzaţuri au văzut lumina zilei în ţări care nu autorizău 
băutura din motivul originilor sale prea americane, în special în Orientul 
Mijlociu. Coca-Cola trebuie astăzi să se apere de zvonuri, afirmînd că 
produsul său nu este american, ci internaţional şi că producţia în cele 200 
de ţări care îl distribuie este locală. Pe site-ul său oficial, Coca-Cola 


menţionează că „fiind comercială, Coca-Cola nu este mandatată să susţină 


39 


şi nu are interesul să susţină o ţară oarecare, un guvern sau cauze politice 
ori religioase. Ca toată lumea, sîntem profund mişcaţi de latura umană a 
situaţiei din Orientul Mijlociu“ 17. Coca-Cola rămîne, cu toate acestea, 
băutura dulce cea mai vîndută în lume, cu recordul omologat de 683 
milioane de unităţi pe zi în 1998. Reputația Coca-Cola şi prezenţa sa 
mediatică permanentă au generat mai multe legende urbane, dar au 
alimentat şi mitul apariţiei lui Moş Crăciun, Santa Claus, a cărui formă 
modernă, în special culorile roşu şi alb ar fi fost concepute de firma 
americană. În realitate, Santa Claus apărea în această ţinută bicoloră de la 
sfîrşitul secolului al XIX-lea, cu mult înainte ca firma Coca-Cola s-o 
acapareze pentru reclama sa în anii 1930. Dar succesul campaniilor sale 
de afişaj iarna, destinate să relanseze băutura care se bea de obicei rece ŞI 
arătînd un Moş Crăciun în plină degustare satisfăcută a lichidului, a fost 
atît de mare încît forţa logoului s-a dovedit mai puternică decît simbolul 
sărbătorilor de sfîrşit de an. Să cităm în egală măsură firma Nike, care a 
avut gustul îndoielnic de a relua pentru campania sa publicitară din 1998, 
cu ocazia cupei mondiale de fotbal, afişe de propagandă şi de a le adapta 
lumii sportului, în definitiv nu prea îndepărtate de politică. 
Propagandistul are îndeosebi grijă să păstreze o anumită identitate 
vizuală pentru afişajul său, integrînd în ea la nevoie un logo recognoscibil 
şi supunîndu-se unei carte grafice care va permite publicului s-o recu- 
noască. Afişul, la acest început de secol al XXI-lea, ştie în egală măsură să 
profite de noile suporturi de comunicare, nemaicantonîndu-se numai pe 
ziduri sau panouri de afişaj. Dacă afişajul la înălţimea privirii în pisoarele 
de toaletă rămîne prost înţeles, căci invadează intimitatea indivizilor, există 
numeroase alte formate în care afişul se poate manifesta. Regăsind con- 
ceptul omului-sandviş, moda permite adesea victimelor fashion să facă 
promoţia mobilă a unei mărci pe care o vor fi cumpărat şi o vor etala cu 
mîndrie. Pe cînd marca ar trebui să-şi plătească promotorii, întocmai 
sponsorizării sportive, consumatorii sînt cei care îi vor finanța publicitatea. 


12. http://www.coca-colacompany.com/contact-us/coca-cola-rumors -facts, accesat la 25.03.2018 

Sticker-ele, numele modern al autocolantelor (abuibildurilor), sau 
/lyer-ele, noua denumire a tracturilor, pot servi aceluiaşi obiectiv ca afişul, 
cu un format mai redus şi un impact mai puţin masiv, ceea ce este util 
atunci cînd propaganda devine prea ţipătoare. Bineînţeles, afişajul rămîne 
o formă simplă de propagandă care nu serveşte decât să ocupe spaţiul sau 
să difuzeze sloganuri. Pentru o propagandă mai elaborată, se cuvine să se 
utilizeze o mass-media mai sofisticată, precum presa. 


2.1.2 Presa 


Prin presă se înţelege ansamblul publicaţiilor periodice şi al organis- 
melor profesioniste care sînt legate de ele. Presa are un rol cheie în strategia 
de propagandă, căci este considerată ca făcînd parte din mass-media 
„nobilă“ şi fiabilă, plecînd de la ideea că „scrierile rămîn“. Editorialul, 
articolul prin care un ziarist sau un redactor-şef îşi exprimă punctul de 
vedere despre un subiect, îi poate ajuta pe formatorii de opinie să-şi facă o 
idee despre linia editorială a publicaţiei. Este în egală măsură locul care i 
se va potrivi cel mai bine propagandistului pentru a-şi dezvolta strategia, 
după exemplul lui Joseph Goebbels, cu periodicul Der Angriff [Asaltul], 
încă din Germania prenazistă. Editorialele lui Goebbels erau un mijloc de 
a da tonul ca şi de a indica direcţia urmată de restul ziarului. 

În funcţie de frecvenţa apariţiei, tratarea informaţiei diferă între un 
„cotidian, care publică uneori mai multe ediţii în aceeaşi zi şi un mensual 
care se poate îndepărta pentru a vedea mai bine şi a propune reportaje 
lămurind actualitatea. "Totuşi, fiind tipărită pe hîrtie, presa trebuie să fie 
distribuită fizic, ceea ce o face mai puţin reactivă decît mass-media difuzată 
de undele electromagnetice. După un sondaj comandat la TNS-Sofres de 
cotidianul La Croix şi hebdomadarul Le Point în 2005, 61% dintre cei 
anchetați citesc un cotidian sau un magazin de informaţii generale sau de 
actualități în primul rînd pentru a cunoaşte evenimentele zilei. Fără a 
considera că este vorba despre un dat statistic fiabil, se poate nota totuşi că 
acest răspuns este în frunte, iar „Pentru a avea explicaţii despre un eveni- 
ment precis“ obţine 32%, iar „Pentru a înţelege mai bine un subiect de 
fond“ 17% dintre opinii. Presa trebuie deci să înfrunte apariția noilor 

mass-media mult mai apropiate de actualitatea imediată, ceea ce o con- 
duce să se transforme pentru a se menţine sincronă cu nişte cititori fideli, 
dar exigenţi. În Franţa, a trebuit ca marile cotidiene naţionale să-şi aereze 
macheta pentru a-şi face conţinutul mai lizibil şi aceasta uneori în detri- 
mentul informaţiei. De altfel, articolele de societate ocupă un loc crescînd, 
consecinţă a concurenţei între diversele mass-media, dar şi a echilibrului 
dificil de găsit în interiorul unei publicaţii. Presa prezintă inconvenientul 
de a trebui să facă să coexiste două servicii ale căror interese pot fi: 
antagoniste: redacţia şi regia publicitară. Aceasta din urmă trebuie să 
integreze în publicaţie nişte pagini de publicitate pentru a face preţul mai 
atractiv pentru consumator. În consecinţă, articolele sau depeşele reţinute 
de redacţie pot anevoie să-şi permită să jignească o persoană care publică 
reclamă, criticînd-o: ne imaginăm cu greu ca un articol punînd în cauză 
rolul automobilelor în încălzirea climatică să fie plasat faţă în faţă cu o 
pagină de reclamă pentru un SUV În acelaşi fel, ar fi dificil să ne imaginăm 
ca un reportaj să se prevaleze de rezultatele unei anchete critice privind 
una dintre persoanele care publică reclamă. 
Această dificultate de -coexistenţă dintre redacţie şi regia publicitară 
nu este proprie presei, ea există în toată mass-media. Totuşi este mai 
vizibilă în presă, mai întîi pentru că o publicaţie pe hîrtie nu depinde de 
timp, ci de spaţiu, în sensul că fiecare este liber s-o parcurgă în modul care 
îi convine, fără să i se impună un itinerar, contrar televiziunii sau radioului 
care decid cronologia. Este deci posibil să ne dăm seama că în aceeaşi 
publicaţie coabitează o reclamă şi un articol, antagoniste sau complemen- 
tare, pe cînd ar fi necesar să rămînem zile întregi să scrutăm mass-media 
audiovizuală pentru a ajunge la acelaşi rezultat. Cîteva publicaţii franceze 
au considerat de la bun început că a nu accepta publicitatea exterioară este 
garanţia independenţei lor; hebdomadare ca Minute, Le Canard enchaîné 
[Răţoiul înlănţuit] şi Charlie Hebdo pot astfel aborda toate subiectele, 
chiar şi cele mai delicate, ceea ce ele fac adesea, în mod satiric. Aceste trei 
titluri se laudă că practică un jurnalism de investigaţie sau de divulgare. 
Ele nu sînt singurele, dar trebuie constatat că jurnalismul de investigaţie 

rămîne costisitor şi tinde să se rarehieze, contrar reportajelor despre celebri- 
tăţi, din ce în ce mai apreciate de marele public. 

Presa care este numită prin anglicismul people constituie astăzi în 
Franţa un subiect de preocupare crescîndă în cadrul însuşi al mass-mediei. 
Datorită starurilor pe care contribuie să le creeze şi puterii imaginii de a le 
fixa pentru eternitate, această presă „frivolă“ se vinde bine, în pofida 
iruperii de noi titluri: Paris Match înregistrează o uşoară scădere din 2002, 
dar asigură un tiraj de mai mult de 846.000 de exemplare în fiecare 
săptămînă, pe cînd rivalul său Vosci furnizează în jur de 672.000 exemplare, 
iar Closer, nou-venit în 2005, imprimă mai mult de 558.000 de copii 
hebdomadare. Presa people are de asemenea tendinţa de a contamina, din 
motivele pe care le-am enunțat, presa de informaţie şi devine din ce în ce 
mai dificil să discernem între cele două, într-atît conceptul de infotain- 
„ment, contracția de la informaţie şi de la entertainment (divertisment), pare 
să progreseze în presă. Un personaj din filmul The Big Chill [Marea 
indiferenţă] (1983) rezumă situaţia explicînd că lucrează pentru un hebdo- 
madar american la care se cere ziariştilor să redacteze articole care nu iau 
mai mult timp de a fi citite decît cel „pe care oamenii îl petrec în medie la 
toaletă“. Astfel, revistele news-din Franţa, ca L'Express sau Le Nouvel 
Observateur, care publică şi una şi cealaltă aproape 650.000 de exemplare 
în fiecare săptămînă, utilizează din plin conceptul de infotainment, propu- 
nînd articole scurte, abundent ilustrate şi recurente ca „sexul în vacanţă“, 
„adevăratul salariu al cadrelor de conducere“, „cele mai bune vinuri“ sau 
„Puterea francmasonilor“, precum şi articole ilustrate pe copertă, pentru a 
atrage cititorii deveniți consumatori. Se menţin reportaje mai puţin gla- 
mour şi mai serioase, dar revistele news sînt considerate publicaţii de 
weckend, de destindere, destul de îndepărtate în obiectivele lor de voinţa 
de informare pe care o manifestă cotidienele naţionale şi regionale franceze. 

Presa mai trebuie să facă faţă de cîţiva ani apariţiei ziarelor gratuite. 
Distribuite gratis în general în marile oraşe, cotidienele fără plată îşi 
comprimă costurile la maximum şi utilizează într-o largă măsură serviciile 
agenţiilor de presă. Acestea propun informaţia către mass-media sub formă 
de depeşe, articole, fotografii sau reportaje. Deşi uzanta vrea ca articolul 

agenţiei de presă să fie semnalat ca atare într-o publicatie, se întîmplă 
totuşi ca aceeaşi depeşă să fie publicată în mai multe versiuni diferite după 
ce a fost prelucrată de fiecare ziar în funcţie de linia sa editorială sau, în 
cazul mai multor depeşe succesive, o agenţie de presă să furnizeze versiuni 
diferite ale aceluiaşi eveniment. 

Vom nota totuşi că presa gratuită nu apare în permanenţă, că îşi 
acordă perioade de neapariţie, mai ales vara, cînd evenimentele sînt mai | 
„rare“. În 2006, după datele oferite de OJD [Office de Justification de la. 
Diffusion des supports de publicité], asociaţia pentru controlul difuzării 
mass-mediei, un cotidian gratuit ca 20 minutes scotea ediţia sa pariziană în 
peste 420.000 de exemplare. Omologul său fără plată Metro Paris era editat 
în mai mult de 370.000 de exemplare pe zi, cifră inferioară faţă de 694.000 

„de copii ale cotidianului naţional cu plată Le Parisien/ Aujourd’hui en 
France şi faţă de cele 859.000 de exemplare ale regionalului Ouest-France. 
În ceea ce îl priveşte, cotidianul „de referinţă“ Le Monde se mulţumeşte cu' 
un tiraj de 458.000 de exemplare, în netă scădere faţă de anul 2002, ceea ce 
este în egală măsură şi cazul concurenţilor săi cu mai mică difuzare ca Le 
Figaro sau Liberation. Deşi rămîne norma în cotidienele de informaţie, 
presa cu plată trebuie să evolueze spre alte forme pentru a-şi păstra cititorii. 
Din ce în ce mai mult, cotidienele cu plată îşi propun ediţia din weekend 
însoţită de o carte sau de un DVD; astfel, chiar dacă un cititor va achita o 
sumă suplimentară, el va considera că-i vorba despre o afacere bună. 

Presa tradiţională cu plată şi pe hîrtie înfruntă de asemenea fenomenul 
mass-media cetăţenesc. Considerînd că nu legitimaţia de presă îl face pe 
ziarist, numeroşi internauţi utilizează noile tehnologii ale informaţiei 
pentru a propune o alternativă la mass-media tradiţională. 

Putem cita mai ales site-ul francofon comunitar de actualități AgoraVox, 
înfiinţat în 2005, alimentat de aproximativ 10.000 de redactori voluntari 

_neprofesioni;şti care scriu articole ce vor fi evaluate de cititori. Această 

iniţiativă provine din experienţa Wikinews, wiki fiind un set de site-uri 

internet pe care utilizatorii le pot modifica online pentru a contribui la o 

inteligenţă colectivă accesibilă tuturor. Universitarii nu au încredere în 
enciclopedia online Wikipedia, deşi precizia sa este fiabilă, după studiul 

revistei Nature din decembrie 2005 care o compara favorabil cu Enciclope- 
dia Britanică. La rîndul lor, profesioniştii mass-mediei consideră că acest 
sistem de jurnalism cetăţenesc, fie Wikinews fie Agora Vox, nu beneficiază 
de sistemele de apărare de care trebuie să dispună difuzarea informaţiei şi 
„nici de deontologia ziaristică necesară. "Totuşi, internetul este considerat 
din ce în ce mai mult o alternativă viabilă a presei, inclusiv de ziariştii care 
se despart de patronii lor. În faţa cenzurii sau mai degrabă a autocenzurii 
care poate exista în mass-media preocupată să-şi cruţe cititorii, persoanele 
publicitare şi susţinătorii politici, un ziarist poate fi tentat să lucreze cu 
internetul, care permite o difuzare mondială fără altă barieră decît aceea a 
limbii şi a disponibilităţii tehnologiei. Exemplul site-ului web de informaţie 
Rue 89, înfiinţat în mai 2007 de disidenţii cotidianului Libération, pare să 
stabilească limitele presei cu suport de hîrtie şi în orice caz pune întrebări 
despre evoluţia sa, într-atât costurile sale de fabricaţie şi de difuzare impli- 
că grupuri de comunicare din ce în ce mai grele şi luptîndu-se la scară 
mondială. Preocupat să funcţioneze în deplină libertate, Rue 89 constituie 
totuşi un exemplu prea recent pentru a trage concluzii despre viitorul 
acestui tip de mass-media inovatoare. 

Ideea că oricine poate să se improvizeze ziarist utilizînd internetul 
întreţine o oarecare confuzie de care profită din plin întreprinderile de 
propagandă. Din ce în ce mai mult, ziariştii se văd atacați, adesea în 
procese murdare, cu pretextul că trec sub tăcere informaţii compromiţătoare 
pentru putere sau că alcătuiesc o coterie de privilegiați. În final, asistăm la 
o decredibilizare a muncii ziariştilor, îndeosebi vizibilă în presă. Această 
suspiciune este ilustrată de o mişcare care se accelerează: revista de marcă, 
cuprinzînd un conţinut editorial centrat pe publicul vizat de societatea 
care îl finanţează. Instrument de comunicare, revista de marcă reuşeşte 
adesea să dea iluzia unei publicaţii ziaristice, ceea ce îl face pe cititor să | 
nu-şi dea seama întotdeauna că este vorba despre un publicitar, mai ales 
cînd comanditarul este o marcă culturală. Firme mari ca Leclerc, cu ghidul 
îndrumător Leclerc Spaţii culturale, publicat de patru ori pe an în 200.000 
de exemplare, sau Virgin, cu un tiraj uşor inferior pentru aceeaşi frecvenţă, 
întreţin reviste destinate să promoveze produsele pe care le propun. 

Fabricanţii de autoturisme germane Mercedes, Audi şi BMW îşi au fiecare 
revista de marcă, cu un tiraj mai mare de 120.000 de exemplare pentru 
publicaţii trimestriale gratuite. Această reclamă deghizată este deosebit de 
apreciată de cititorii/ consumatorii din ce în ce mai avizi de informaţii 
gratuite şi care sînt adesea fericiţi să-şi „contextualizeze“ consumaţia. 
Această nevoie de a consuma afirmîndu-şi în acelaşi timp personalitatea a 
fost în special încurajată de lanţul mondial IKEA, o firmă suedeză de 
mobilă care propune un catalog devenit cel mai mare tiraj de periodice din 
lume cu 160 milioane de exemplare, în care produsele sale sînt puse în 
scenă şi conceptualizate. Citind revistele de marcă, îţi exprimi apartenenţa 
la un grup sociocultural definit între altele prin modul său de consum. 
Revista de marcă se distinge net de publicaţia specializată, al cărui obiectiv 
este să informeze critic asupra -unui mod de viaţă. Publicaţia comercială 
reuşeşte adesea să-l păcălească pe cititor care găseşte aici o prezentare 
ziaristică, articole aparent profesioniste şi informaţii privind centrele sale 
de interes, uitînd că informaţia are un preţ şi că acesta nu s-a achitat. 
Putem semnala în egală măsură tehnica publi-informaţiilor, reclame 
prezentate ca articole de periodice pentru a-l induce în eroare pe cititor 
care poate că nu vede trecerea de la informaţie la comunicare. 

Presa franceză nu mai are astăzi aureola cu care era împodobită atunci 
cînd întruchipa informaţia serioasă. Scandalurile care i-au presărat recenta 
evoluţie i-au pătat reputaţia, ca, de exemplu, în cazul publicării Fezei 
ascunse a Lumii: de la contraputere la abuzurile de putere în 2003 sau al 
concentrării unor titluri în grupurile legate de armament. Într-adevăr, 
independenţa presei pare foarte compromisă atunci cînd principalele titluri 
naţionale şi regionale sînt în mîinile unui oligopol de grupuri industriale, 
ca în Franţa. Dacă nişte conglomerate integrează în acelaşi timp entităţi 
de presă scrisă şi mass-media audiovizuală, toate în egală măsură prezente 
pe internet, se poate vorbi despre tentaţia de propagandă. După cum 
notează cu cruzime dar justeţe universitarul mass-media Pierre Albert în 
lucrarea sa Istoria presei: „Concentrarea presei provine şi din pasivitatea 


publicului şi traduce uniformizarea gusturilor din civilizaţia noastră“ !5. 


13 Histoire de la presse, Paris, PU.F., „Que sais-je ?“, 2010, p. 59 (n. £.). 

Potrivit celui de al 20-lea barometru TNS-Sofres al încrederii france- 
zilor în mass-media din 2007, presa este considerată mai puţin credibilă 
decît radioul, dar mai credibilă decît televiziunea. Tot după aceeaşi sursă, 
63% dintre cei sondaţi apreciază că ziariştii nu sînt independenţi faţă de 
presiunile partidelor politice şi ale puterii, iar 60% consideră că profesiunea 
nu rezistă în faţa presiunii banilor. Cotidianul La Croix, care a publicat 
acest sondaj, este unul dintre puţinele ziare care şi-a văzut tirajul crescut 
din 2002. El notează că această imagine de dependenţă a mass-mediei 
rămîne neschimbată din 1990. Puțin contează în definitiv dacă reputaţia 
proastă a ziariştilor de presă francezi este meritată sau nu. Este vorba 
despre o imagine care nu se bazează nici pe scandaluri precise şi nici pe 
puncte de comparații cu străinătatea. Este în schimb util să fim conştienţi 
de faptul că vremurile cînd ziariştii sînt decredibilizaţi sînt propice propa- 
gandei, aceasta lipsindu-se bucuros de filtrul verificator, dar putînd în 
schimb să înroleze unele condeie mai puţin interesate de căutarea adevă- 
rului decât de difuzarea convingerilor. Este atunci posibil să se facă să 
intervină din plin o propagandă care utilizează o strategie de dezvăluire 
pe care concurenţii refuză s-o difuzeze din cauza complicităţi care i-ar 


lega de putere. 


2.1.3 Radioul 


În timp ce radioul ar fi trebuit în mod normal să dispară o dată cu 
apariţia unei mass-media mai „performante“, precum televiziunea, el a 
continuat să existe, îndeosebi din cauza faptului că ascultarea radioului 
este compatibilă cu exercitarea unei alte activităţi. În plus, receptorul radio 
prezintă avantajul de a fi un aparat puţin costisitor, accesibil tuturor, uşor 
transportabil şi prezent în serie în automobile, ba chiar oferit gratuit cu 
ocazia operaţiunilor promoţionale. Radioul este un mijloc de propagandă 
prețios în caz de conflict avînd în vedere facilitatea sa de utilizare şi 
relativul anonimat al sursei sale, ceea ce explică rolul de propagandă deloc 
neglijabil pe care l-a jucat în unele conflicte. 

Al Treilea Reich a înţeles interesul radiofonici care i-a permis să ajungă 


în centrul fiecărui cămin în mod imediat. Din 1933, într-adevăr, un receptor 

de radio puţin costisitor, Volksempfănger VE 301, receptorul popular, permite 

să se democratizeze mass-media rezervată pînă atunci celor înstăriți. Joseph 
Goebbels, însărcinat cu propaganda, consideră radioul a opta putere, 
referindu-se la Napoleon care, după spusele sale, numea presa a şaptea 
putere. În discursul din 18 august 1933, Goebbels proclamă revoluţia pe 
care o constituie radioul, care va fi „pentru secolul al XX-lea ceea ce presa 
a fost pentru secolul al XIX-lea“ 1*: „Fără aceste două descoperiri, radioul 
şi avionul, n-ar fi fost posibil pentru noi să cucerim puterea sau să o 
utilizăm aşa cum am făcut-o. Da, se poate spune, fără exagerare, că 
revoluţia germană nu ar fi putut avea loc, în orice caz, nu în formele 
cunoscute, fără avion şi radio.// A fost într-adevăr o revoluţie modernă, 
care a folosit metodele cele mai moderne pentru a cuceri şi a folosi puterea. 
Prin urmare, nu mai este nevoie să subliniem faptul că guvernul rezultat 
din această revoluţie nu poaţe ignora radioul şi posibilitățile sale. Din 
contra, el este hotărît să-l extindă în cea mai mare măsură cu putinţă în 
activitatea de construcţie naţională pe care trebuie s-o îndeplinim şi pe 
care trebuie s-o stăpînim, dacă vrem ca această revoluţie să reziste la testul 
istoriei“ 15. [...] „Nici vorbă că am intenţiona să transmitem doar programe 
de partid. Vrem să oferim cea mai largă posibilitate de divertisment, muze 
luminoase, jocuri, glume şi muzică; dar totul ar trebui să aibă o relaţie 
interioară cu timpul prezent. Totul ar trebui să aibă nota puternică a, 
muncii noastre de construcţie, sau cel puţin n-ar trebui să fie în contradicţie 
“cu aceasta“ 16. [...] „Noi vrem un radio care este cu poporul, un radio care 
lucrează pentru oameni, un radio care să fie un mediator între guvern şi 
naţiune, un radio care să dea lumii întregi, din afara granițelor, o oglindire a 
vieţii șia muncii noastre. Banii încasaţi de radio [din taxa plătită de abonaţi] 

trebuie în principal să fie reinvestiţi“ 1. 

Radioul exista înainte de Goebbels, dar acesta şi-l va însuşi cu scopul 


dea face din el o unealtă de propagandă eficace, care, ca restul propagandei 


14 Joseph Goebbels, Der Rundfunk als achte Grofmacht. Signale der neuen Zeit. 25 ausgewählte 
Reden von Dr. Joseph Goebbels, Munich: Zentralverlag der NSDAF, 1938, p. 197 (n. £.). 

15 Ibid., p. 199 (n. t.).- 

16 Ibid., p. 205 (n. t). 

17 Loc. cit. (n. t.). 

naziste, va trebui să fie distractivă păstrînd în acelaşi timp linia partidului 
nazist. Al Treilea Reich, pe lîngă posturile de radio pentru germani, a 
utilizat în egală măsură această mass-media şi pentru a slăbi inamicul. 
Radio Concordia a fost instalat în 1940, cu ocazia cuceririi Franţei, pentru 
a emite mesaje în franceză repetînd că Franţa este slabă, Germania, 
puternică şi că Anglia utilizează Franţa pentru propriile sale scopuri impe- 
rialiste. Alte posturi asemănătoare au fost instalate cu destinaţia Marea 
Britanie, precum New British Broadcasting Station, sau Statele Unite, cu 
Radio Debunk, emiţind din Bremen şi prezentîndu-se ca „vocea Americii 
libere“ care şi-ar difuza programele din Midwestul american. 

Riposta aliată a utilizat aceleaşi arme. Britanicul Sefton Delmer a fost 
unul dintre principalii propagandişti de radio ai celui de al Doilea Război 
Mondial. I se datorează în special, începînd din septembrie 1940, un post 
pe unde scurte de propagandă cenuşie, a cărui origine este incertă, numit 
Gustav Siegfried Eins (GS1) cu destinaţia Germania. Programele GSI 
cuprindeau diatribele unui animator, Der Chef, care se prezenta ca un 
nazist fanatic şi îi blama atât pe Churchill cît şi pe demnitarii de rang mic 
şi mediu ai partidului nazist, consideraţi egoişti, corupți şi depravau. Der 
Chef era jucat de Peter Seckelmann, un german care fugise din ţara sa. 
GS1 s-a oprit în 1943 cu moartea teatrală a lui Der Chef, asasinat în direct 
de Gestapo. ` 

El a fost înlocuit de un alt radio de propagandă cenuşie mult mai 
sofisticat, Soldatensender Calais. Tot sub direcţia lui Sefton Delmer, Soldaten- 
sender Calais beneficia de exemplul radiourilor celui de al Treilea Reich 
pentru calitatea programului, captînd auditorul prin muzică, reportaje 
sportive şi tot ceea ce-i putea interesa pe combatanții germani. Obiectivul 
postului de radio consta în inserarea într-un program clasic în aparenţă a 
mesajelor destinate să scadă moralul trupelor. El emitea pe aceeaşi frecvenţă 
ca un radio oficial german cînd acesta trebuia să-şi întrerupă transmi- 
siunea în mod temporar cu ocazia raidurilor aeriene, ceea ce consolida 
iluzia. Propaganda aliată era atunci imposibil de diferențiat pentru soldaţii 
germani convinşi că ascultă programul lor obişnuit şi care nu puteau fi 
preveniţi de ruptura fasciculului de unde oficial. 

Sefton Delmer, care a lucrat cu Ian Fleming, autorul seriei James 
Bond 007, şi-a consemnat activităţile de propagandă în mai multe lucrări, 
mai ales în Black Boomerang în 1962. Referinţa la bumerang arată că 
propaganda se poate întoarce împotriva autorului său: Sefton Delmer şi-a 
redactat memoriile 'de război în principal pentru că dorea să pună capăt 
unui zvon pe care îl lansase el însuşi şi care devenea dăunător. Pentru a 
semăna tulburarea în rîndul armatei Reichului, propaganda radiofonică a 
GS1 includea existenţa unui complot bine organizat contra guvernului 
nazist şi compus din membri eminenţi din Wehrmacht. Această propa- 
gandă a permis astfel să îngroaşe disproporționat rezistenţa germană din 
timpul războiului şi i-a dat o existenţă tangibilă, care a servit ca pledoarie 
în favoarea demnitarilor nazişti în cursul proceselor duse de aliaţi. Avocaţi 
proclamau că clienţii lor fac parte din rezistenţă, secret bine păstrat, dar 
dezvăluit de radiourile lui Sefton Delmer. Douăzeci de ani mai tîrziu, 
propaganda acestui radio funcţiona încă, în timp ce el însuşi tăcuse de 
multă vreme. Acreditarea acestei legende a continuat şi după sfârşitul 
secolului al XX-lea. 

„Ca orice mass-media, radioul cunoaşte a doua vârstă de aur o dată cu 
internetul. Începînd din 1993, au fost propuse pe internet radiouri sub 
formă de webradiouri, dar adevărata renaştere a avut loc o dată cu pod- 
castingul, termen creat în 2004 din contractarea în engleză a lui ipod, 
walkmanul numeric cel mai popular din lume, cu broadcasting, care 
înseamnă radiodifuziune. Canada încearcă să popularizeze termenul 
francizîndu-l în baladodiffusion |walkmandifuziune], dar Franţa se arată 
reticentă să adopte această terminologie, iar podcast face parte acum din 
vocabularul francez. La început realizat de amatori, podcastul devine din 
„ce în ce mai popular printre radiourile tradiţionale. El constă în a propune 
fie descărcarea fie redarea online, în flux continuu, a fişierelor audio sau 
video, pe calea internetului. Auditorul poate să descarce automat pro- 
grame de radio pe walkman şi să le asculte cînd doreşte. Din ce în ce mai 
exigent, auditorul de radio se întoarce spre „noile tehnologii“ pentru a-şi 
ameliora confortul de ascultare. Dacă dispune de cunoştinţe tehnice 
suficiente, poate astfel „consuma“ radioul unde doreşte, iar podeastingul 

permite în egală măsură apariţia unor operatori mai mici care pot radio- 
difuza la un cost redus. Podcastingul nu necesită decît un aparat de 
înregistrare numerică şi un acces la internet pentru a emite programe, spre 
deosebire de sistemul de radiodifuziune tradiţională. Acesta reclamă 
emiţători limitați în spaţiu şi o frecvenţă atribuită de autoritatea competentă, 
pe cînd internetul permite o difuzare mondială. Acest control al frecven- 
telor, uneori constrângător, a condus în Statele Unite la producerea radiou- 
rilor prin satelit, scăpînd de orice cenzură federală. Radioul, prin multiplele 
sale avatare, continuă astfel să-şi transmită mesajele, aproape un secol 
după ce Marconi a supervizat prima emisiune în 1920. 


2.1.4 Cinematograful 


Legenda vrea ca, în 1922, Lenin să fi declarat: „Dintre toate artele, 
cinematograful este pentru noi cel mai important“ 15. După Richard Taylor 
în Film Propaganda: Soviet Russia and Nazi Germany (1979), Trotki ar fi 
întărit în 1923: „Faptul că nici acum, adică după aproape şase ani, noi nu 
am putut stăpîni cinematograful, arată cît de lenți şi necultivaţi sîntem, ca 
să nu spunem deschis, proşti de-a dreptul. Această armă, care ne imploră 
s-o utilizăm, este cel mai bun instrument de propagandă — tehnică, 
culturală, industrială, antialcoolică, sanitară, politică — de oricare fel, o 
propagandă accesibilă tuturor, atractivă, care se fixează în memorie şi care 
poate deveni o sursă posibilă de venituri“ °. William Marston Seabury, 
conducător al National Association of the Motion Picture Industry, le cîntă în 
strună sovieticilor atunci cînd evocă, în 1926, puterea absolută a cinemato- 
grafului la bine şi la rău: „Cinematograful a atins astăzi, fără îndoială, o 
putere mai mare decît a avut oricînd pînă acum în a influenţa masele 
lumii întregi, atît în bine Cât. şi Muta, se 20 „Cinematograful a devenit 


18 Unde surse ruseşti oferă o altă variantă, controversată, a citatului din V. I. Lenin, care nu 
este prezentă în textul din opera sa oficială şi care ar fi apărut „o dată cu perestroika şi 
glasnosti“: „Atîta timp cît poporul este analfabet, pentru noi, cele mai importante dintre 
toate artele sînt filmul şi circul“. https://www. kommersant.ru/doc/693880, accesat la 
27.03.2018 (n. £.). 

19 JI. Tpouknii, „BoAka, HCpKOBb H KHHeMaTorpa“, Ilpapaa N 154, 12 mona 1923 r. hup:// 
www.magister.msk.ru/library/trotsky/trotl914.htm, accesat la 12.02.2018 (n. 2). 

20 William Marston Seabury, The Public and the Motion Picture Industry, 1926, New York, The 

astăzi şi rămîne cea mai mare forţă şi unealtă de manipulare din lume 
pentru cultivarea şi păstrarea păcii mondiale şi pentru dezvoltarea morală, 
intelectuală şi culturală a tuturor oamenilor“ 21, 

Cinematograful deţine un loc aparte printre instrumentele propagan- 
distului. Fie că este de ficţiune sau documentar, cinematograful a jucat un 
mare rol în edificarea maselor, îndeosebi în timpul celui de al Doilea 
Război Mondial, cînd Germania nazistă a apelat la el în mod industrial. 
„Democraţia britanică şi cea americană au folosit în egală măsură filme în 
scopuri de propagandă, avînd grijă să le prezinte ca pe nişte instrumente 
de informare. Hollywood poate în special să prezinte funcţii educative, 
după cum afirmă Carl Sandburg într-un discurs ţinut la 5 noiembrie 1961 
în faţa liderilor industriei cinematografice americane şi citat în Coca-coloni- 
zation and the Cold War de Reinhold Wagnleitner: „Mă întîlnesc ocazional 
cu oameni care cred că filmele, produsele pe care le fabrică Hollywoodul, 
' ar fi numai divertisment şi că n-ar avea nimic de-a face cu educaţia. Este 
una dintre erorile cele mai stupide şi mai răspîndite. Cînd eram critic de 
film la Chicago Daily News, obişnuiam să distingem între filmele de două 
batiste şi filmele de patru batiste. Orice lucru care vă provoacă lacrimi prin 
intermediul dramei vă atinge cele mai adînci rădăcini ale personalităţii. 
Toate filmele, bune sau rele, sînt educative, iar Hollywood este cel mai 
important institut educativ de pe pămînt, cu un public care atinge undeva 
între 800 de milioane şi un miliard. Adică Hollywoodul este mai important 

decît Harvard? Răspunsul este: nu la fel de curat ca Harvard dar, cu toate 
_ acestea, cu mult mai influent. — Carl Sandburg, citat de Edward R. Murrow, 


într-o cuvîntare pentru directorii executivi ai industriei de film a Statelor 
Unite, la 5 noiembrie 1961“ 22. 


Macmillan Company, p. VII. https://babel.hathitrust.org/cgi/pt ?id=uc1.$b276126;view= 
lup;seq 57, accesat la 16.02.2018 (n. £.). 

21 Op. cit., p. IX (n. t.). 

22 Reinhold Wagnleitner, Coca-Colonisation und Kalter Krieg. Die Kulturmission der USA in 
Österreich nach dem Zweiten Weltkrieg, Wien, Verlag für Gesellschaftskritik, 1991 (=Öster- 
reichische Texte zur Gesellschaftskritik. Bd. 52), traducere în limba engleză de Diana M. 
Wolf cu titlul Coca-Colonization and the Cold War: the cultural mission of the United States in 
Austria after the Second World War, The Mairie of North Carolina Press, Chapel Hill & 
London, 1994, p. 222 (n. £.). 

Au fost consacrate puţine studii efectului real al cinematografului 
asupra spectatorilor, în timp ce există sute de lucrări despre consecinţele 
televiziunii. Nicholas Reeves a încercat, în lucrarea The Power of Film 
Propaganda: Myth or Reality ?, să măsoare impactul real al cinematografului 
de propagandă. În pofida studiilor de caz foarte detaliate, concluziile lui 
Reeves nu sînt deloc elocvente, de vreme ce se mărgineşte să constate că 
propaganda prin film este incertă în efectele sale. Este clar că, precum 
toate instrumentele de propagandă, cinematograful nu are un efect de 
influenţă automată asupra spectatorului. "Totuşi, armele de care dispune 
rămîn puternice. Mai întîi, cinematograful se consumă cel mai adesea 
într-o sală întunecată. Factor de destindere a conştiinţei, întunericul permite 
instaurarea unui fel de climat magic propice sincerităţii şi visării, o situaţie 
prehipnotică, după cum o defineşte Roland Barthes. Obscuritatea permite 
părăsirea comportamentului diurn, autorizînd dezvoltarea unei conduite 
mai misterioase decît cea pe care o vom adopta în cursul perioadei de 
lumină. Întunericul presupune că nu ne mai distingem vecinii şi că singura 
sursă de lumină prezentă este cea a ecranului. Spectatorul este atunci 
canalizat, hipnotizat de ceea ce vede. Simţurile sale sînt concentrate spre 
sunetul şi imaginea filmului, fără posibilitatea de a fi distras. Se poate 
considera că, o dată în întuneric, reacţia naturală a intelectului este de a se 
pregăti să viseze şi că imaginile pe care le vede pe ecran sînt un substitut 
sau o bază pentru visurile pe care le poate genera. Bisericile au denunţat 
frecvent cinematograful pentru că şedinţele se desfăşoară în întuneric, 
unde moravurile se decrispează, iar spectatorii sînt atraşi de o promiscuitate 
puţin convenabilă. 

Cinematograful este de asemenea o experienţă colectivă. Un acelaşi 
film văzut în săli diferite declanşează reacţii distincte în funcţie de prezenţa 
sau nu a „antrenorilor“, adică a persoanelor care rîd sau nu la comedii, 
care aplaudă, strigă de frică sau plîng. O şedinţă de cinema rămîne o 
experienţă de comunicare în masă, iar gigantismul sălilor permite, în plus 
faţă de economiile de scară substanţiale, de a avea un efect de masă. Chiar 
dacă era hotelurilor de lux s-a terminat şi cea a multiplexurilor este în toi, 
o sală de cinema va rămîne în general mai vastă decît un salon standard, 

iar un ecran de cinema plasat la înălțime posedă dimensiuni superioare 
unui ecran de televizor. Este important ca spectatorul să aibă să ridice 
ochii pentru a contempla ecranul sau, în orice caz, să nu aibă a-i coborî. 
Spectatorul nu trebuie deranjat de nimic care să-i poată împiedica proiecția, 
cîmpul său vizual trebuie să fie umplut cu imagini proiectate. Putem 
considera că gigantismul ecranelor sălilor provine din confortul vizual, dar 
mai ales din nevoia cvasi-religioasă de a fi „depăşit“ de proiecţie, de a 
vedea actorii mai mari decît în mărime naturală. Hollywoodul s-a aplecat: 
în numeroase rînduri asupra diverselor tehnologii permiţînd obţinerea 
unei imagini din ce în ce mai impresionante şi cuprinzătoare. 

Cinematograful diferă de celelalte mass-media pentru că nu este 
instantaneu. Influenţa sa se produce pe termen lung. În afară de condiţiile 
ideale vizînd să capteze atenţia, cinematograful dispune de numeroase 
tehnici care îi permit să influenţeze spectatorul. Astfel, montajul constă în 
asamblarea filmului după voinţa realizatorului. La început asociat cu 
realizatorul sovietic Serghei Eisenstein, montajul poate să se rezume prin 
experienţa lui Lev Kuleşov, regizor sovietic. Experienţa sa, realizată în anii 
1920, utiliza o imagine a actorului Ivan Mozjuhin, nearborînd nici o 
expresie facială deosebită, pe care Kuleşov o intercala între alte filmări, de 
exemplu un castronaş cu supă, o femeie dezbrăcată sau un bebeluş. Filmul 
experienţei n-a supravieţuit, dar această experienţă este mai ales cunos- 
cută prin Kuleşov care afirmă că, în funcţie de planul precedent, chipul lui 
Mozjuhin îşi schimba expresia. După castronaşul cu supă, actorul părea 
în fometat, după femeia dezbrăcată, chipul său părea senzual, pe cînd 
imaginea comediantului nu se schimbase. Montajul se bazează pe capaci- 
tatea de interpretare a creierului deja solicitat de fenomenul de persistentă 
retiniană pe care îl impune cinematograful. Spectatorul vede imaginile ca 
şi ceilalţi spectatori, dar nu le înţelege în acelaşi fel. În schimb, i se poate 
sugera o interpretare a imaginii. 

Imaginile aşa-zis „subliminale“ fac parte în egală măsură din montaj, 
dar nu şi-au dovedit încă eficacitatea. Scandalul din Franţa, a tarie 
preşedintelui Mitterrand apărînd în a „douăzeci şi cincea imagine“ a 
genericului jurnalului de televiziune France 2 în 1988 n-a dat ocazia la 

eventuale concluzii asupra impactului real al imaginii subliminale. Unii 
pretind că rezultatul este devastator, după cum arată filmul francez I de la 
Icar (1979), după alţii, efectul este minim, iar subiectul trebuie să fie în 
măsură de a face legătura între imaginea subliminală şi conceptul la care 
el trimite pentru a fi influenţat în mod infim. Ba mai mult, se întîmplă ca 
uneori procedeul montajului să fie insuficient pentru ca spectatorul să 
înţeleagă de la sine o sugestie, fie că el este refractar la procedeu, fie că 
puterea imaginilor este insuficientă. Este atunci necesar să se explice 
imaginile direct, prin procedeul vocii din off. 

O demonstraţie eficace a efectelor vocii din off este făcută de Chris 
Marker în documentarul său Scrisoare din Siberia în 1957. Luînd un scurt 
extras de imagini pe care le-a turnat în timpul călătoriei sale în U.R.S.S., 
el îi suprapune trei comentarii diferite destinate să dea secvenţei o semnifi- 
caţie cu totul alta: „(muzică triumfătoare) Iakutk, capitala Republicii Socia- 
liste Sovietice a iakuţilor, este un oraş modern, în care autobuze confortabile 
puse la dispoziţia populaţiei intersectează neîncetat Zil-urile puternice, 
triumful automobilului sovietic. În vesela emulaţie a muncii socialiste, 
fericiţii muncitori sovietici, printre care vedem trecînd un reprezentant 
pitoresc al ținuturilor boreale, se străduiesc să facă din Iakuţia o ţară în 
care se trăieşte bine“. Sau: „(muzică sinistră) lakutk, cu reputaţie sinistră, 
este un oraş sumbru, în care, în timp ce populaţia se înghesuie cu greu în 
autobuze roşii ca sîngele, puternicii regimului afişează insolent luxul 
Zil-urilor lor, de altfel costisitoare şi inconfortabile. În postură de sclavi, 
nefericiţii muncitori sovietici, printre care vedem trecînd un asiatic înnegu- 
rat, se străduiesc să muncească doar simbolic, egali în mizerie...“ Sau, pur 
şi simplu: „(fără muzică, zgomotele autobuzului şi ale străzii) la lakutk, în 
care casele moderne înlocuiesc treptat vechile cartiere sumbre, un autobuz, 
mai puţin ticsit decît cele din Paris la orele de afluenţă, intersectează un 
Zil, o maşină excelentă, pe care raritatea o rezervă serviciului public. Cu 
tenacitate şi curaj şi în condiţii foarte dure, muncitorii sovietici, printre 
care vedem trecînd un iakut lovit de strabism, se străduiesc să-şi înfrumu- 


seţeze oraşul care are mare nevoie de asta“. 

Imaginile sînt aceleaşi, numai comentariul care le însoţeşte diferă. 
Primul este clar laudativ şi ar putea fi acţiunea autorităţilor comuniste; al 
doilea corespunde propagandei americane a vremii, urmărind să lămu- 
rească lumea despre condiţiile de viaţă deplorabile pe care le oferă U.R.S.S.; 
al treilea este o tentativă a lui Marker de a oferi un comentariu neutru şi 
obiectiv. Nu reuşeşte în fond, căci elocvenţa sa îl obligă să-şi exprime 
punctul de vedere, ceea ce este de altfel scopul lungmetrajului: viziunea 
unei ţări discreditate făcută de un realizator care se simte apropiat de ea. 
Nu este posibil să fii obiectiv atunci cînd comentezi imagini, dar simplul 
fapt de a le suprapune o legendă este de-ajuns să le transforme. 

Comentariul inserat este un mod de a ghida înţelegerea spectatorului, 
asaltat de zgomote, de imagini, de muzică şi hipnotizat de ecranul supra- 
înălţat. Este uşor să justifici prezenţa unui comentariu, aici încă nediegetic, 
adică neaparţinînd universului filmului. Includerea unei voci din off este 
în egală măsură foarte curentă în documentare, în care ea serveşte ca fir 
conducător pentru ansamblu. Chiar dacă spectatorul se proiectează frecvent 
"în film, utilizînd suportul audiovizual ca pe un test al lui Rorschach în 
care va vedea elemente care nu sînt prezente, cinematograful rămîne un 
mijloc esenţial de difuzare a unei propagande sociologice, care defineşte 
condiţiile de apartenenţă la un grup şi la regulile sale de viaţă. 

Exploatarea cinematografului în săli este declarată în mod regulat 
moartă de decenii, în folosul videoului casnic, al programelor pay-per-view 
sau al televiziunii în general. Filmul în sală nu mai aduce atîta venit 
producătorilor ca în anii în care era singura mass-media audiovizuală, dar 
aceştia au găsit alte surse de finanţare care fac din cinema o industrie 
extrem de rentabilă. În ceea ce o priveşte, televiziunea s-a dezvoltat utilizînd 
filmul, dar în egală măsură dezvoltîndu-şi propriile programe care fac din 
ea o mass-media esenţială pentru propaganda contemporană. 


2.1.5 "Televiziunea 


Un articol din Le Monde diplomatique, datat iulie-august 1999 şi 
intitulat „Revoluţia în comunicare“, indica rezultatele experienţei urmă- 
toare: „Cercetătorii de la Sony au efectuat acum cîţiva ani un studiu 

despre memorizarea informaţiilor de către o persoană de cultură medie în 
funcţie de mass-media: ştirile sînt reţinute în proporţie de 18% cînd sînt 
auzite la radio, 19% dacă sînt citite în ziare, 52% dacă sînt văzute la 
televizor“. Televiziunea exercită o fascinaţie atît de mare încît constituie 
una dintre puţinele mass-media din lume cărora le putem consacra mai 
multe ore pe zi. Mass-media „democratică“, căci, fără să ştii să citeşti sau 
să posezi o educaţie solidă prealabilă, televiziunea prezintă avantajul, 
pentru propagandist, de a putea transmite imagini cu o puternică încărcă- 
tură emoţională în timp aproape real. O ilustrare a acestei capacităţi este 
procesul „Rodney King“, care a fost la originea revoltelor din Los Angeles 
în 1992, cele mai spectaculoase de la cele ale lui Watts în 1965. În noaptea 
de 3 martie 1991, Rodney Glenn King este vînat de California Highway 
Patrol pentru exces de viteză. Goana-urmărire durează 13 kilometri la 
capătul cărora poliţiştii îl arestează pe fugar. Urmarea face înconjurul 
televiziunilor, căci un martor, George Holliday, a filmat scena cu camera 
sa portabilă timp de nouă minute şi douăzeci de secunde. Îi putem vedea 
acolo pe patru ofiţeri de poliţie de la Los Angeles Police Department (LAPD) 
snopindu-l în bătaie pe Rodney King pe cînd acesta este la pămînt. După 
această mamă de bătaie, King se alege cu fracturi de craniu, coaste rupte, 
dinţi sfărîmaţi şi rămîne cu sechele la creier şi ficat. În consecinţă, la 14 
martie, cei patru poliţişti, trei albi şi un hispanic, sînt anchetați pentru 
lovituri şi răniri grave, doi dintre ei fiind în egală măsură acuzaţi de a fi 
completat rapoarte de poliţie false. Judecata va avea loc la Simi Valley, în 
comitatul Ventura, în care populaţia cuprinde o proporţie mai mare de 
agenți de poliţie decît la nivel naţional, în timp ce populaţia afroamericană 
este slab reprezentată. Juriul care elaborează verdictul este compus, în 
mod curios, din zece albi, un hispanic şi un asiatic. La 29 aprilie 1992, el îi 
achită pe trei dintre poliţişti, dar nu reuşeşte să se pronunţe asupra ulti- 
mului acuzat. 

Acest proces a fost unul dintre cele mai mediatizate din Statele Unite, 
iar numeroase canale de televiziune au acaparat cazul, difuzînd mereu 
videoul cu George Holliday, făcînd astfel imposibilă o oarecare distanţare 
atunci cînd anunţul eliberării poliţiştilor a fost făcut public. Revolta a 

pustiit atunci oraşul Los Angeles timp de trei zile, distrugînd echivalentul 
unui miliard de dolari de infrastructuri, ucigînd 50 de persoane, rănind 
2000 şi provocînd arestarea a 8000 de persoane. Regăsim în această 
insurecție o componentă rasială, căci se revoltă cartierul South Central, 
„mai cu seamă afroamerican, la anunţul unui verdict considerat rasist. 
Revolta din Los Angeles pare să-i opună pe albi negrilor, pe bogaţi celor 
lăsaţi de izbelişte, forţele de ordine celor în afara legii. Ea alimentează în 
egală măsură imaginea unei poliţii la limita legalităţii, a unei Americi. 
violente: şi rasiste, a unei ţări pradă războiului civil. Este important să 
nuanţăm această situaţie. 

Mai întîi Rodney King nu este un naiv. Şoferul inocent descris de 
mass-media este un recidivist care a fost deja interpelat pentru că-şi bătuse 
soţia, jefuise un magazin cu o armă şi fusese condamnat la doi ani de 
închisoare înainte de a fi eliberat pe cuvînt în decembrie 1990, şi anume cu 
trei luni înaintea arestării sale. Apoi, videoul arestării sale, aşa cum George 
Holliday l-a furnizat televiziunilor este trunchiat: lipseşte începutul, cînd 
Rodney King rezistă arestării, ceea ce îi conduce pe poliţişti să-l considere 
primejdios şi sub influenţa stupefiantelor. În fine, se pare că verdictul 
poliţiştilor n-a fost decât pretextul revoltei, pe cînd recesiunea economică şi 
tensiunile rasiale între comunităţi, mai ales coreeană şi afroamericană, 
erau adevăratele cauze. Comunitatea afroamericană, reprezentînd circa 
10% din populaţia totală a Statelor Unite, se consideră exclusă din modelul 
WASP (White Anglo-Saxon Protestant) şi se bate cu eficacitate pentru 
drepturile sale civice. Putem crede că revolta din South Central din 1992 
este un nou episod sîngeros al luptei pentru revendicări a negrilor ameri- 
cani, chiar dacă 44% dintre persoanele arestate de poliţie sînt de origine 
hispanică şi 42% afroamericani. 

Televiziunea a jucat un rol central în revoltă: ea a adus o dovadă 
incontestabilă, adică audiovizuală, că Rodney King a fost snopit în bătaie, 
apoi a anunţat cu mare tărăboi rezultatul judecării poliţiştilor, pentru ca 
apoi să prezinte în permanenţă, live, violenţa care a existat timp de trei zile 
la Los Angeles, accentuînd panica telespectatorilor din California de Sud, 
demoralizaţi în faţa televizoarelor ca în timpul primului război din Golf. 

Puțin contează în definitiv că videoul despre Rodney King este incom- 
plet şi că acesta a încercat, potrivit poliţiştilor, să pună mîna pe unul dintre 
pistoalele lor, ceea ce rămîne în opinia publică este secvenţa odioasă în 
care patru reprezentanţi ai ordinii, dar şi ai Americii albe şi avute, se leagă 
de un om la pămînt care încearcă de bine de rău să se apere. Imaginea este 
puternică: urmările sale de asemenea. Jf it bleeds, it leads, au obiceiul să 
spună profesioniştii mass-mediei americane: dacă sîngerează, captivează, 
dacă este sînge, este o istorioară de povestit. În cazul lui Rodney King, 
devenit un simbol al oprimării, în pofida trecutului său de delincvent, 
televiziunea schematizează cu înverşunare faptele, fără a le explica. Putem 
compara aceste evenimente, în privinţa aspectului mediatic, cu ceea ce 
descrie romanul lui Tom Wolfe, The Bonfire of the Vanities (Rugul vani- 
tăţilor), apărut în 1987, în care autorul arată cum un fapt divers anodin 
este transformat în campanie de ură pentru a servi ambițiilor celor care 
profită de conflictele rasiale ca motor al propriei lor ascensiuni profesionale 
în Statele Unite. 

I se atribuie frecvent televiziunii capacitatea de a declanşa evenimente. 
Această mass-media a dobîndit o dimensiune planetară datorită evoluţiilor 
tehnologice ca democratizarea televiziunii prin satelit sau online, utilizînd 
internetul, indignările putînd deveni, la rîndul lor, mondiale. Dacă, în 
afara Statelor Unite, cazul: Rodney King a fost mai ales perceput ca 
incapacitatea americană de a-şi integra minoritățile, în schimb imaginile 
morţii lui Mohammed Al-Durah în direct au şocat lumea în faţa cruzimii 
israeliene. | 

La 30 septembrie 2000, la începutul celei de a doua intifade, Talal Abu 
Rahma, un cameraman palestinian al canalului de televiziune francez 
France 2, filmează un copil şi pe tatăl său prins între focurile încrucişate 
ale armatei israeliene şi ale milițiilor palestiniene la punctul de trecere 
Netzarim din fişia Gaza. În imagini, tatăl, Jamal Al-Durah, îşi acoperă 
copilul Mohammed ţinîndu-l în spatele lui, în timp ce se străduieşte să se 
protejeze în spatele unui cilindru de beton de cîteva zeci de centimetri 
înălţime. În mai multe rînduri, Jamal Al-Durah încearcă să-şi semnaleze 


prezenţa agitînd mîna şi strigînd. Cîteva secvenţe par să lipsească, apoi se 

zăresc corpurile inerte ale celor doi oameni. Jamal Al-Durah a fost rănit, 
dar Mohammed, de 12 ani, a murit. Charles Enderlin, ziaristul responsabil 
al biroului France 2 la Ierusalim, distribuie gratis imaginile morţii lui 
Mohammed Al-Durah la televiziunile din lumea întreagă care le difuzează 
neîncetat, repetînd că băieţelul a fost omorît de gloanţele israeliene, potrivit 
analizei lui Enderlin. 

Reacţia la imagini în lumea arabă este violentă: armata israeliană a 
„ucis cu sînge rece un copil care devine repede un martir al cauzei palesti- 
„niene şi arabe. În Egipt, Iordania, Tunisia şi Turcia, sînt editate timbre cu 
„efigia copilului. Egiptul denumeşte strada care este în faţa ambasadei 
Israelului, „Strada Mohammed Al-Durah“, urmată de Autoritatea palesti- 
niană care face la fel la Ierihon, în timp ce Saddam Hussein numeşte o 
stradă a capitalei sale din Irak „strada Martirului Mohammed Al-Durah“. 
Şeicul Mohammed Bin Saeed Al Maktoum, pe atunci prinţ în Dubai şi 
devenit acum conducător al Statului din Golf, compune chiar un poem în 
onoarea băicţelului. Pe canalele palestiniene sînt difuzate neîncetat video- 
clipuri exaltînd sacrificiul lui Mohammed Al-Durah, devenit simbolul 
revoltei palestiniene contra Israelului. A doua intifada, care începuse cu 
cîteva zile înaintea morţii micuţului Al-Durah, va face mai mult de 3000 
de victime în rîndul palestinienilor şi circa 1000 în partea israeliană. 

Încă o dată, întocmai ca în cazul Rodney King, imagini brutale 
retransmise de televiziune provoacă reacţii populare puternice. Mohammed 
Al-Durah a devenit un martir al cauzei palestiniene care s-a servit de el în 
propaganda sa. Se cuvine totuşi să relativizăm faptele, chiar dacă nu stă în 
intenţia noastră să judecăm cazul, ci să-i descriem mecanismele de comuni- 
care. S-a născut o polemică în urma morţii lui Mohammed Al-Durah, 
unii spunînd chiar că băieţelul n-a murit sau că, dacă a murit, este în 
urma gloanţelor trase de milițiile palestiniene. Unele detalii par să infirme 
scenariul unei crime cu sînge rece a armatei israeliene: încă o dată, videoul 
difuzat de televiziunile din lumea întreagă nu conţine integralitatea scenei, 
mai ales momentele cruciale, dar, desigur greu suportabile, în care copilul 
este lovit de gloanţele ucigaşe. Charles Enderlin a refuzat mereu să 
furnizeze ansamblul celor 27 de minute de turnare pe care cameramanul 

său le-a strîns din cele 45 de minute pe care le numără focurile de armă, 
neacordînd mass-mediei decît 55 de secunde, iar armatei israeliene, 3 
minute şi 26 de secunde. Enderlin are reputaţia unui ziarist integru. El 
conduce biroul France 2 la Ierusalim din 1991 şi poate nu poate fi acuzat 
de antisemitism, fiind evreu el însuşi şi posedînd naționalitatea israeliană 
de la începutul anilor 1970. Motivele pentru care ziaristul, autor a nume- 
roase cărţi despre Orientul Mijlociu, a refuzat să dea integralitatea surselor 
sale video rămîn totuşi neclare: Enderlin afirmă că n-a vrut să arate 
agonia copilului, ceea ce a declanşat o teorie a complotului, implicînd 
faptul că milițiile palestiniene ar fi pus în scenă crima pentru a lăsa să se 
creadă într-o acţiune a israelienilor. Dacă argumentul pare firav în faţa 
lipsei de dovezi, analizele balistice efectuate de armata israeliană arată că 
gloanțele, fatale lui Mohammed Al-Durah, nu puteau proveni de la soldaţii 
săi. În fata absenței unei contraanchete şi fără autopsia corpului copilului, 
speculaţiile continuă. Palestinienii pot să acuze israelienii de crimă cu 
sînge rece şi să le reproşeze că ucid copiii revoluţiei pentru a le oprima şi 
mai mult poporul; în contrapartidă, israelienii pot imputa palestinienilor 
crima, căutînd să obţină sprijinul mass-mediei şi susţinerea opiniei publice. 
Ne putem gîndi că demontarea propagandei palestiniene punîndu-l pe 
Mohammed Al-Durah ca martir a servit din plin propaganda israeliană 
care l-a utilizat pentru a arăta că uciderea copilului face parte din dezinfor- 
marea arabă. 

Imaginile difuzate la televizor contribuie la propagandă, care utilizează 
surplusul de informaţii emoţionale în folosul său. Imaginile aşteaptă să fie 
interpretate, mai ales în absenţa contextului, iar ziariştii, prinşi de constrîn- 

gerile orare ale telejurnalelor, sînt adesea obligaţi să scurteze videourile 
„evenimentelor care nu au decît un rol ilustrativ, dar care servesc cel mai 
adesea să explice evenimentul. O imagine nu înseamnă nimic în ca însăşi, 
după cum vom vedea mai departe, este important să-i dăm un sens repu- 
nînd-o în context. Atunci cînd avioanele kamikaze atacă Statele Unite la 
11 septembrie 2001, lumea întreagă îngheaţă de groază în faţa amplorii a 


ceea ce seamănă cu un film catastrofă hollywoodian. 

Marcînd instantaneu minţile, televiziunea este considerată o mass- 
-media de primă calitate de către publicitate şi propagandă. Ielespectatorii 
o utilizează foarte adesea ca robinet de imagini şi nu este rar ca televizorul 
să rămînă pornit în permanenţă pentru a simula o prezenţă, ca un membru 
al familiei a cărui funcţie nu este să informeze, ci să creeze o aparenţă de 
interactivitate. De la instalarea internetului în case, televiziunea îşi vede 
importanţa evoluînd, căci nu mai este singura care vehiculează imagini, 
chiar dacă simplitatea consumului său o plasează mereu în miezul dispozi- 
tivului de informaţi mondial. | 


2.1.6 Universurile numerice 


Predecesorul internetului, Arpanetul, ar fi fost conceput de militarii 
americani care căutau să elaboreze o reţea descentralizată care să poată 
rezista atacurilor, mai ales nucleare, contra centrelor sale de informaţii. 
„Această tehnologie va fi mai cu seamă dezvoltată de cercetătorii care 
doresc să stabilească relaţii informatice între serverele lor pentru a colabora 
şi a schimba informaţii. Dezvoltarea internetului poate fi evocată cu 
exactitate începînd din 1969, cînd Universitatea din Stanford şi UCLA 
(University of California, Los Angeles) formează începutul unei reţele 
care va deveni planetară. 1972 marchează sosirea poştei electronice, ceca 
ce în sine reprezintă un progres spectaculos în comunicare. Cu inventarea 
World Wide Web şi dezvoltarea sa pentru publicul larg începînd din 1993, 
se vorbeşte despre o revoluţie în mass-media avînd aceeaşi importanţă ca 
inventarea tipografiei. Pentru prima oară, o mass-media sau mai degrabă 
„o meta-mass-media poate să se laude că este mondială, instantanee şi 
aceasta pentru un preţ care descreşte, pe cînd cantitatea informaţiilor 
disponibile se amplifică în mod exponențial: folosirea Web-ului creşte 
începînd din 1993 cu 341.634% pe an. Noile tehnologii numerice ar necesita 
o actualizare zilnică, pentru a ţine cont de evoluţia lor constantă. Progresia 
rețelei de reţele este fulgerătoare: după un raport al Programului Națiuni- 
lor Unite pentru Dezvoltare (PNUD), a fost nevoie de 38 de ani pentru 
ca radioul să fie considerat o mass-media, trecînd de la statutul de nouă 
tehnologie la o folosire curentă, cu peste 50 de milioane de utilizatori. 

Pentru televiziune, n-au trebuit decît 13 ani, pe cînd computerele personale, 
16 ani. World Wide Web, numit de obicei Web, n-a avut nevoie decît de 4 
ani pentru a fi difuzat către 50 de milioane de persoane. Bineînţeles, 
disparităţile sînt mari de la o ţară la alta, iar Islanda, cu 675 de utilizatori 
de internet la 1000 de locuitori nu poate fi comparată cu Myanmar sau cu 
Burundi care nu numără decît unul, potrivit PNUD din 2006, cifre desigur 
depăşite, într-atât progresează de rapid reţeaua de reţele. Vom evoca aici 
cîteva tehnici pe care propaganda le poate utiliza, prezentînd avantajul de 
a fi accesibile la nivel mondial, de a fi puţin costisitoare şi mai ales de a 
beneficia de anonimatul. pe care îl procură internetul, permiţind mizarea 
pe culorile propagandei, deci pe posibilităţile de identificare a sursei. 

Am vorbit mai înainte, descriind presa, despre jurnalismul cetăţenesc, 
un concept care ar fi putut să apară în această parte, consacrată universurilor 
numerice. Totuși, ni s-a părut logic să descriem experienţele AgoraVox sau 
Ruce89.com în prelungirea presei. În schimb, internetul permite de a regîndi 
jurnalismul în mod radical, mai ales în starea sa de reflecţie numită Web 
2.0. Acest termen a apărut în 2004 şi exprimă ideea că Web 1.0, sau prima 
versiune, ar fi un ansamblu de site-uri statice propuse publicului, fără 
reală posibilitate de intervenţie din partea sa. Web permite internauţilor să 
participe direct şi în mod crescător la expansiunea sa şi punîndu-şi în 
comun informaţiile, ceea ce constituie o nouă etapă în extinderea acestei 
meta-media. Aproape că nu mai există barieră, contrar mass-mediei tradi- 
ţionale, între fabricanţii de conţinut şi cei care primesc mesajul. Revoluţie 
pentru unii, precum Dale Dougherty, creditat cu invenţia termenului, 
simplă strategie de marketing pentru alţii, Web 2.0 permite totuşi inovaţii 
remarcabile în comunicare, inovaţii de care propagandistul trebuie să ună 
seama, mai ales pentru a colecta informaţii la scară mondială în mod 
simplificat sau, dimpotrivă, pentru a-şi difuza comunicarea utilizînd 
mass-media emergentă care se adaugă formelor tradiţionale. 

Web-ul permite astfel experienţe în jurnalism pe care nu le-ar permite 
mass-media din afara sferei digitale. Dacă jurnalismul cetăţenesc oferă 

„posibilitatea de a fi citit în lumea întreagă, nu este totuşi o noutate şi ar 
putea exista cu o audienţă mai limitată într-o versiune pe hîrtie. În schimb, 

crowdsourcing [procurare de la mulţime] nu este posibilă decît cu ajutorul 
noilor tehnologii numerice. Fără echivalent deocamdată în limba franceză, 
„crowdsourcing“ este o metodă constînd, pentru o societate comercială 
sau o instituție, a cere ajutor pentru rezolvarea unei probleme marelui 
public mai degrabă decît în interiorul firmei sau unei firme din exterior. 
Aplicat jurnalismului, acest concept incipient a fost folosit pentru a descrie 
utilizarea serviciilor sutelor de informatori care, controlaţi de un profe- 
sionist, participă astfel la redactarea unui articol „superior“ celor pe care 
l-ar putea scrie un singur ziarist care n-ar avea acces la această inteligenţă 
colectivă. Revista americană Wired, la vîrf în toate aspectele noilor tehno- 
logii, a lansat în 2007 un proiect intitulat Assignment Zero [Zero angajaţi], 
pentru a determina dacă grupurile de internauţi, lucrînd împreună şi 
utilizînd Web-ul, pot efectua o muncă de ziarist relatînd evenimente despre 
care au o cunoştinţă directă. Întrebarea pe care o pune publicaţia lunară 
priveşte în egală măsură criteriile deontologice de adevăr, de precizie şi de 
liberă expresie: vor putea fi ele respectate de marile ansambluri de persoane 
la fel ca şi de către un profesionist al mass-mediei format în această 
perspectivă? Experienţa disponibilă la adresa zero.newassignment. net 
determină mai multe reflecţii: mai întîi exploatarea a numeroşi voluntari 
contra unui sistem tradiţional în care ziariştii sînt remuneraţi pune pro- 
blema valorii informaţiei. Apoi, ideea de inteligenţă colectivă pe Web 
înseamnă să te gîndeşti că masa grupată va avea dreptate, chiar contra 
specialistului, ceea ce rămîne o credinţă populară, dar cel puţin demagogică. 
Chiar dacă Wikipedia şi-a dovedit în repetate rînduri calităţile de enciclope- 
die gratuită şi participativă, multe dintre articolele sale sînt supuse discuţiei, 
căci sînt de natură polemică, după exemplul celor privitoare la noţiuni 
controversate ca religia sau personaje istorice ambigui precum Che 
Guevara. Crowdsourcing-ul nu riscă oare să ridice aceleaşi probleme atunci 
cînd va trebui găsit un consens între internauţi, majoritatea putînd fi în 
situaţia de superioritate faţă de o minoritate care ar putea fi totuşi dețină- 
toarea versiunii celei mai puţin false? 

Această idee din ce în ce mai răspîndită, după care internetul ar 
permite să se stabilească o contraputere faţă de un jurnalism discreditat, 

căci este imperfect, constituie un instrument ideal pentru propagandist. 
Publicînd articole care beneficiază de cauţiunea a sute de internauti care 
au contribuit la elaborarea lor, este uşor pentru propagandist să le orienteze 
conţinutul în sensul dorit cu un risc de contestare limitat. Spre deosebire 
de jurnalismul cetăţenesc, crowdsourcing se laudă cu sute de autori pentru 
un singur articol, autori care îşi apără eficace munca şi pot pune într-o 
lumină favorabilă participarea masivă a colaboratorilor care nu se cunosc, 
deci care nu se influenţează reciproc şi avînd profiluri diferite şi ideologii 
distincte. Un articol crowdsourcing are astfel mai multă pondere în aparenţă 
decît un articol redactat de membrii unei aceleiaşi organizaţii cu ale cărei 
obiective se confundă. Utilizînd această metodă de jurnalism amator, al 
cărei viitor rămîne totuşi ipotetic, propagandistul dă unui articol o cauţiune 
populară remarcabilă pe care am putea-o compara cu un vot democratic şi 
echilibrat, dar care nu este foarte adesea decît reflectarea unei majorități în 
opinia publică. Munca propagandistului constă tocmai în a orienta această 
opinie publică pentru a-i da aparenţa unei democraţii participative în care 
cetăţeanul practică o interactivitate de faţadă cu conducătorii săi precum şi 
cu mass-media. | 

Blogurile sînt în egală măsură un fenomen important din Web 2.0, 
care a apărut ca o formă de jurnalism sau mai degrabă ca o completare. 
Blogurile constituie jurnale intime pe internet şi pot servi frecvent ca surse 
de informare datorită capacităţii lor de mărturie. Contracţie a lui weblog, 
jurnal de bord pe web, blogul a apărut în Statele Unite la sfîrşitul anilor 
1990, dar s-a popularizat în mod real prin 2003. Înfiinţarea unui blog este 
uşoară datorită numeroaselor site-uri internet care furnizează instrumente 
pentru realizarea sa, mai ales machete de prezentare preformatate. Un 
blog se vizitează rareori pentru forma sa, în opoziţie cu un site internet 
clasic, căci fondul este cel care îi interesează pe cititori, mai ales dacă este 
actualizat frecvent, cele mai consultate, chiar de mai multe ori pe zi. 
Bloggerul redactează în general mesaje destul de scurte referitoare la 
actualitate şi include linkuri hipertext care redirijează internautul spre alte 
site-uri internet. Blogurile tratînd aceeaşi tematică sau împărtăşind aceleaşi 
opinii despre un subiect sînt legate între ele de un blogroll. Chiar dacă 

„ majoritatea blogurilor se dovedeşte în final'destul de egocentrică şi procură 
o plăcere de voyeurism cititorului, altele pot fi foarte politizate, ba chiar 
pot servi ca mărturie directă despre actualitate precum cel al bloggerului 
„Salam Pax“, traducător irakian care a relatat invazia americană din țara 
sa în 2003. i 2007, blogosfera, ansamblul blogurilor în lume, ar număra 
mai mult de 70 de milioane de site-uri, cu circa 120.000 de nou- -veniți pe 
zi, potrivit site-ului Web Technorati care se străduieşte să le ţină evidența. 
Propagandistul utilizează blogurile, căci acestea îi permit la scara lor 
„să măsoare opinia publică, dar s-o şi influenţeze. Contrar ziaristului, 
perceput cel mai adesea ca făcînd parte din establishment, bloggerul apare 
ca provenind din popor, cu atât mai mult cu cît poate rămîne anonim şi 
stârni astfel numeroase întrebări cu privire la statutul său real. Cu blogurile 
pot fi utilizate mai multe tehnici. Mai întîi înfiinţarea blogurilor referitoare 
la interesele propagandistului. Unele agenţii de relaţii publice propun 
deja acest serviciu, invitîndu-i pe doritori să utilizeze blogurile care le 
aparţin pentru a difuza comunicarea sau înfiinţind bloguri specifice 
nevoilor clientului lor. Dînd impresia că site-ul Web, prin forma sa de 
„amator“, nu provine dintr-o instituţie, blogul permite să ajungă la un 
public de obicei refractar la comunicarea clasică sau la mass-media. 
Oamenii politici au înţeles interesul blogului de vreme ce mulţi dintre ei 
şi-au redactat propriul jurnal online, dînd cititorilor impresia unei proximi- 
tăţi artificiale, dar şi a unei oarecare modernităţi, pentru că blogul repre- 
zintă un instrument accesibil numai internauţilor care constituie totuşi o 
parte crescîndă a electoratului, care va fi majoritară într-un viitor apropiat. 
În plus, blogurile au particularitatea de a primi comentarii din partea 
cititorilor, privind o postare sau conţinutul general al blogului. Majoritatea 
blogurilor conţin în egală măsură o adresă e-mail care permite să fie 
contactat autorul. Propagandistul, mai ales în vreme de criză, poate inunda 
aceste forumuri de expresie publică cu comentarii referitoare la propria sa 
strategie, îndeosebi pe blogurile ostile. El poate utiliza diferite nume pentru 
a pronunţa acelaşi discurs, uşor modificat la fiecare intervenţie pentru a 
da impresia că o mulţime de indivizi împărtăşesc punctul său de vedere. 
Unele mass-media, precum News Corporation, care posedă canalul de 

informaţii continui Fox News, se servesc în egală măsură de spaţiul 
constituit de comentariile blogurilor pentru a insera un link spre unul 
dintre articolele lor, cu scopul de a-şi spori numărul cititorilor de pe Web. 
Pentru aceasta utilizează „boţi“, programe informatice care reperează 
blogurile cu „trafic“ intens şi depun automat comentarii. 

Blogul cuprinde deci acest aspect esenţial de comunicare interactivă 
care permite implicarea cititorului, de vreme ce acesta revine frecvent 
pentru a verifica noutăţile aduse la zi pe blog, ca şi comentariile redactate 
de alți cititori. Cînd se angajează discuţii între cititori prin intermediul 
comentariilor, propagandistul poate practica în ele o cenzură abilă ştergînd, 
ba chiar modificînd notitele nepoliticoase după cum doreşte. Obține astfel 
un spaţiu de discuţii, aparent liber, întocmai ca un forum de tip chat room 
[salon de discuţie], orientînd integral sensul conversatiei. 

Chat rooms sau chats pot în egală măsură servi propagandistul care le 
va împuternici întocmai ca pe bloguri. Locuri de schimburi virtuale în 
timp real, chaturile pot fi orientate spre opiniile propagandistului care, ca 
şi pentru bloguri, îşi poate asuma mai multe identități, dînd impresia unci 
mulţimi de persoane emiţînd aceeaşi opinie. Forumurile, identice cu chatu- 
rile, dar neevoluînd în timp real şi situîndu-se mai mult în durată decît în 
clipă, pot de asemenea să fie folosite de propagandist. Toată mass-media 
numerică utilizînd internetul beneficiază de aceleaşi avantaje: un cost 
mai scăzut decît mass-media tradiţională, anonimatul sau uzurparea 
identităţii, posibilitatea de a ajunge la public la scară mondială vizînd în 
acelaşi timp o categorie de utilizatori precisă. Experiențele pe care le-am 
evocat nu sînt toate de pus pe seama instrumentelor de propagandă: 
crowdsourcing sau blogul, pentru a nu cita decît cîteva dintre inovațiile 
mass-mediei numerice, pot dimpotrivă să stimuleze jurnalismul tradiţional 
şi să-l forţeze să adopte o vigilenţă sporită în faţa derivelor posibile datorate 
beţiei celei de a patra puteri. În faţa proliferării modurilor de expresie de 
pe Web şi a dificultății pe care o întîlneşte marele public de a profita de 
toate informaţiile contradictorii, adevărate sau false, periculoase sau nu, 
propagandistul va şti să utilizeze această confuzie, orchestrînd-o în folosul 


său. 

Propaganda integrează toată mass-media disponibilă, iar mass-media 
„socială nu face excepţie. Controlate de companii private, în majoritate 
americane, aceste mass-media reprezintă, se presupune, un progres demo- 
cratic, utilizatorul producînd informaţia fără să treacă prin filtrul ziariştilor 
sau' experţilor. În final, clientul şi produsul nu mai formează decît unul, 
iar acest ingenios sistem comercial i-a transformat pe proprietarii din 
mass-media socială în supergreii de pe piaţă. Astfel, în 2015, Google, care 
a răscumpărat mai ales YouTube, posedă o capitalizare bursieră de două 
„ori mai importantă decît Walt Disney, pe cînd Facebook, cu un miliard ŞI 
jumătate de utilizatori, este de cinci ori mai valorizat decât gigantul Time 
Warner. În timpul revoluțiilor din ţările arabe şi din Iran, agenţiile de 
relaţii publice ale mass-mediei sociale au contribuit să-şi pună în valoare 
clientul, mergînd pînă la a avansa că ar fi factori de democraţie, de vreme 
ce permit fiecăruia să comunice în timp real şi fără să fie victima cenzurii 
dictaturilor. Influenţa Facebook a fost mult exagerată, precum şi cea avută 
de Twitter, iar aceste două societăţi practică în egală măsură o formă de 
cenzură, chiar dacă aceste criterii sînt diferite de cele pe care le utilizează 
regimurile dictatoriale. 

Mass-media socială este foarte utilizată de tineretul aastal asiatic 
şi din Orientul Mijlociu, care consideră că o informaţie produsă de cei 
asemenea lor va fi mai sigură decît mass-media tradiţională, pilotată de 
generaţia părinţilor. Este evident fals, cu atît mai mult cu cît numeroase 
societăți s-au specializat în înfiinţarea unor false conturi Instagram, 
Facebook sau Pinterest pentru a difuza propaganda clienţilor lor. În plus, 
un serviciu de videouri online ca YouTube, deşi practicînd o „moderație“ 
pe site-ul său, nu poate evita să sprijine cauzele cele mai diverse, uneori 
cele mai. puţin democratice. Se estima în 2015 că utilizatorii YouTube 
încarcă pe serverele lor 300 de ore de video pe minut; în fiecare zi, sînt 
văzute sute de milioane de clipuri, în creştere cu 50% în fiecare lună. 
Această cantitate de informaţii este dificil de tratat, de organizat şi constituie 
un canal privilegiat pentru propagandistul care îşi poate difuza în el 
conţinutul pe care îl doreşte fără a fi neliniştit într-un prim timp. 

Mass-media socială trebuie deci inclusă într-o strategie de propagandă, 
pentru a întări efectul celorlalte mass-media. Apariţia sa nu a democratizat 
informaţia, dimpotrivă, ea face propaganda şi mai invazivă, căci un serviciu 
ca Facebook este capabil să vizeze cu precizie profilul unui utilizator, 
analizîndu-i comportamentul online. Ne mirăm că inventatorul Facebook, 
Marc Zuckerberg, a fost numit omul anului în 2010 de către revista Time, 
pe cînd fondatorul WikiLeaks, Julian Assange, este considerat un terorist 
în Statele Unite. Zuckerberg compilează informaţiile a sute de milioane 
de persoane şi le revinde unor societăţi private, în timp ce Assange, într-un 
efort prometeic, încearcă să reînvie conştiinţele cetăţeneşti prezentîndu-le 
informaţii confidenţiale destinate să învioreze participarea democratică. 
Analiza propagandei înseamnă să înţelegi mai bine natura umană şi să 
admiţi că nu este raţională. Videourile cu pisoiaşi drăguţi postate pe 
YouTube vor avea întotdeauna mai mulți amatori decît mesajele ultrasecrete 
pe care WikiLeaks le postează online. Propaganda profită de aceasta, 
democraţia ideală, mult mai puţin. 

Un alt univers numeric, jocul video, este şi el interesat de internet, 
datorită succesului jocurilor online implicînd simultan milioane de jucători, 
după modelul lui World of Warcraft [WoW, Lumea artei războiului], un 
„MMORPG“, massively multiplayer online role-playing game sau joc video 
de rol multiplayer online în masă. Piaţa jocului video este în plină 
expansiune: în 2006, se estima la circa 10 miliarde de euro în Statele 
Unite, faţă de 30 de miliarde în Japonia, bastionul său cultural. Franţa 
rămîne mai modestă cu o industrie evaluată la mai puţin de 2 miliarde de 
curo cifră de afaceri. Jocul video devine din ce în ce mai apropiat de filmul 
interactiv, permitind scufundarea totală într-un univers în care jucătorul 
va putea să devină repede dependent şi să rămînă ore în şir. Temele 
dezvoltate în aceste universuri ludice sînt, ca şi în filmele hollywoodiene, 
mai apropiate de tematicile americane sau occidentale, inclusiv Japonia, 
decît de tematicile proprii ţărilor în curs de dezvoltare. Aceste jocuri propun 
frecvent jucătorului să încarneze un erou occidental luptîndu-se contra 
terorismului sau unul angajat într-un război implicînd Statele Unite sau 
aliaţii săi. Totuşi, se recenzează şi jocuri video glorificînd nazişti, al cărui 

precursor, editat în Austria în 1988, propunea administrarea unui lagăr de 
exterminare şi recompensa jucătorul care reuşea să gazeze cît mai mulţi 
evrei sau turci. T | 
Chiar dacă majoritatea jocurilor video sînt produse de societăţi comer- 
ciale special pentru persoane particulare, instituţiile înţeleg şi ele avantajul 
pe care îl prezintă o mass-media ludică în difuzarea ideilor lor. Astfel, 
America's Army, joc apărut în 2002, a fost în întregime dezvoltat de armata 
„americană cu un buget de 7 milioane de dolari pentru a-i ameliora 
imaginea şi a incita recruţii potenţiali să se înroleze. Disponibil gratuit 
pentru calculatoarele PC, a fost descărcat de mai mult de 8 milioane de ori 
înainte de a fi adaptat pe consolele de joc ca Xbox sau PlayStation 2. 
Jocurile de război sînt curente pe consolele de joc şi calculatoare. America's 
Army a fost deci bine primit de comunitatea jucătorilor, iar turneele acestui 
joc modificat continuă să fie organizate pînă astăzi cu sprijinul armatei 
americane. În schimb, Left Behind: Eternal Forces a beneficiat de o primire 
„mai rece în 2006. Inspirată din romanele de science-fiction evanghelice, 
seria Left Behind oferă posibilitatea de a încarna un membru al unei 
organizaţii creştine, Tribulation Force, în luptă contra forţelor de oprimare 
ale Anticristului, Global Community, care a moştenit funcţiile Naţiunilor 
Unite. Obiectivul este simplu: convertirea cîtor mai mulţi locuitori din 
New York la fundamentalismul creştin sau distrugerea lor. Forţele inamice 
aparţinînd forţelor Global Community vor folosi în schimb numeroase 
forme de propagandă pentru a-şi păstra influenţa asupra locuitorilor, utili- 
zînd în special muzică rock sau -un discurs laic. Jocul nu permite 
neutralitatea şi afirmă că trebuie să-ţi alegi tabăra, forţele binelui, creştine 
evanghelice, sau forţele răului, ONU din viitor, fără Dumnezeu. După 
fiecare misiune, jucătorul are dreptul la informaţii despre creştinătate 
potrivit editorului jocului Left Behind Games. Acesta îşi expune clar intenţia 
pe site-ul său internet http://www.leftbehindgames.com : „Cînd am creat 
jocurile Left Behind, acum cinci ani, am avut un vis. Era un vis nobil, acela 
de a construi cea mai de succes companie de publicare de jocuri video 
« inspirauonale şi familiale » din lume. Toată lumea ştie că industria de 
divertisment, în special editorii de jocuri video, creează conţinuturi 

întunecate... iar ideea de a crea jocuri cu morală şi valori pozitive este o 
aspirație pe care aproape fiecare poate s-o susţină.// În doar două luni, ni 
s-a dat de ştire că primele noastre produse, Left Behind: Eternal Forces, 
jocul PC, schimbă vieţile oamenilor. Nu numai că persoane private ne-au 
încurajat cu entuziasm şi un sprijin remarcabil, dar acum ni se alătură şi 
bisericile. Puternice asociaţii religioase, cum ar fi Focus on the Family, 
Promise Keepers, Women of Faith, Concerned Women for America şi multe 
altele ne susţin eforturile şi produsele“ 73. 

Fie că Left Behind Games este o societate care intenţionează cu bună 
credinţă să se consacre difuzării mesajului evanghelic, fie că-i vorba despre 
o nişă de marketing, jocul video pe care l-a editat împarte clar un mesaj de 
propagandă. Ca o consecinţă directă a acestui instrument de comunicare 
prozelită, un alt joc video, Operation PedoPriest, cu obiective radical opuse 
şi cu mijloace mai modeste, a fost publicat în 2007. Autorii sînt hacktivisti, 
activişti politici utilizînd în principal tehnologia grupului milanez Molle- 
industria. Aceştia îşi prezintă opera ca pe un joc creştin într-un interviu 
dat în iunie 2007 revistei écrans.fr: „Puteţi să ne descrieţi jocul? — Sînteţi 
desemnaţi de Vatican într-o misiune extrem de secretă: să acoperiţi preoţii 
pedofili şi să evitaţi ca ei să fie capturați de poliţie. Controlaţi un grup de 
cunuci în trei scenarii populate de preoţi, copii şi adulţi. Uneori un preot 
abuzează de un copil şi, dacă un adult este martorul infracţiunii, el va 


încerca să cheme poliţia. Sarcina voastră este să intimidaţi martorii înainte 
să ajungă la un telefon. De asemenea, puteţi să discutaţi şi cu politia 


' pentru a le perturba investigaţiile. Dacă un preot este arestat, îl puteţi 
prelua şi îl puteţi ascunde într-un loc sigur, la Vatican“ ?*. 

În afara acestei propagande ideologice transmise de unele jocuri video, 
găsim aici în mod crescînd o propagandă consumeristă. Tehnologia permi- 
țindu-ne să ne apropiem de realitate în mod convingător, editorii de jocuri 


video se înţeleg frecvent cu societăţile comerciale pentru a le include 


23 Charles B. Strozier, David M. Terman, and James W. Jones, with Katharine A. Boyd, The 
Fundamentalist Mindset: Psychological Perspectives on Religion, Violence, and History, New 
York, Oxford University Press, 2010, p. 101 (7. 2). 

24 http://www.liberation.fr/ecrans/2007/07/02/l-eglisc-opere-comme -la-mafia_97446, articol 
de Astrid Girardeau, 2 iulie 2007, 08:38, accesat la 17.02.2018 (n. £.). 

logourile sau produsele în universurile virtuale propuse jucătorilor. Astfel, 
“în Left Behind: Eternal Forces, se găsesc reclame pentru marca de maşină 
Jeep, pentru fabricantul de calculatoare Dell sau pentru National Crime 
Prevention Council, un organism american cu scop nelucrativ de prevenire 

a crimei şi violenţei, o culme a culmilor, faţă de temele războinice ale 
jocului video. Spectator activ dar captiv, jucătorul duce astfel o viaţă virtuală 
în care realitatea îl poate ajunge cu greu sau, cel puţin, aşa crede el. Mai 
vulnerabil, căci este inconştient de legătura directă dintre cele două lumi, 
cea virtuală şi cea reală, jucătorul poate deci suporta efectele unei propa- 
gande specifice, deoarece amatorii de jocuri video rămîn deocamdată în 
principal tinerii de la oraş, deşi aceste criterii demografice tind să se modifice 
odată cu apariţia noilor produse mai puţin războinice sau mai feminine ca 
pe consolele Nintendo, Wii şi DS. Propagandistul supraveghează cu atenţie 
posibilităţile jocurilor video pentru a-i servi strategiile, cu atît mai mult cu 
cît jucătorii, total dependenti, sînt rareori conştienţi de manipularea lor 
virtuală. Dacă piaţa jocului video se va dezvolta pe viitor şi va reuşi să 
înglobeze toate categoriile societăţii fără deosebire de vârstă sau de sex, 
pariem că va deveni, prin capacităţile sale de simulare extinse, noua armă 
de predilecție a propagandei, amestecînd foarte eficace divertismentul cu 
îndoctrinarea. | 


2.1.7 Alte să să Ani P 


Propaganda nu se mulţumeşte cu o acoperire mediatică parţială, care 
ar minimaliza impactul strategiei sale. În plus faţă de mass-media tradiţio- 
nală şi de aceea numerică, propagandistul mai exploatează şi alte forme de 
comunicare în masă, pentru a maximaliza impactul strategiei sale. Dacă 
este necesar, el creează mass-media sau forme de comunicare în masă în 
funcţie de obiectivele sau de natura campaniei sale. Cele cîteva exemple. 
care urmează nu arată în mod exhaustiv toată mass-media aflată la 
dispoziţia propagandistului; alte tehnici sînt detaliate mai departe, în 
studiile de caz, pentru a arăta importanţa adecvării dintre strategia de 


propagandă şi obiectivele pe care aceasta încearcă să le atingă. 

2.1.7.1 Zvonurile 


Zvonul ar fi, după unul dintre principalii săi observatori francezi, 
Jean-Noël Kapferer, „cea mai veche mass-media din lume“. Pentru Pascal 
Froissart, alt specialist al zvonului, el ar fi un „basm pentru adulţi“, ca 
atunci cînd se bazează pe o legendă urbană, o poveste „folclorică“, cum ar 
fi ideea că „fiinţa umană nu utilizează decît 10% din creier“ sau „Coca-Cola 
conţine acizi destul de puternici pentru a dizolva o monedă într-o noapte“, 
Zvonul este un fenomen de comunicare în masă în care o poveste de 
origine necunoscută sau ascunsă se propagă pe larg din gură-n gură fără a 
fi verificată. Cel mai des, povestea are aparenţa adevărului pe care o putere 
ar încerca să-l ascundă, ceea ce explică faptul că nu se găsesc urme în 
mass-media tradiţională, deşi unele şi-au făcut o specialitate din a difuza 
aceste zvonuri. Se întîmplă uneori ca mass-media să se facă ecoul zvonu- 
rilor, fie pentru a încerca să le impună tăcerea, ceea ce de fapt amplifică 
adesea difuzarea lor, fie dimpotrivă, pentru a le răspîndi şi mai mult. 

Zvonurile sînt deosebit de puternice atunci cînd există o neîncredere 
faţă de puterea instalată, fie că ea este considerată ilegitimă, fie că se 
afirmă cu greutate. Țările cele mai predispuse zvonurilor sînt în general 
ţările care au suportat perioade lungi de dominație externă sau de vid de 
putere, ceea ce-i împinge pe locuitori să fie neîncrezători în mass-media 
tradiţională, reputată pentru proximitatea sa faţă de instituţiile politice. 
Tendinţa este atunci să se creeze un al doilea sistem paralel de informaţii 
utilizînd zvonurile, socotite mai sigure, căci integrează dimensiunea de 
cerc privat. Totuşi, zvonul îşi găseşte în egală măsură forţa în ţările în care 
există o informaţie de calitate, dar este abandonată de cetăţenii care preferă 
soft news, precum faptele diverse şi viaţa personalităților publice şi nu Aard 
news, ca actualitatea politică sau ştirile despre conflicte. Astfel, studiul 
făcut în 2007 de Universitatea Harvard sub direcţia lui Thomas E. Patterson 
arată că tinerii americani chestionaţi preferă mult mai mult informaţiile 
uşoare decît ştirile despre războaiele din Irak sau din Afganistan. Con- 
fruntaţi cu lumea reală în brutalitatea sa, aceşti tineri abandonează 
informaţia tradiţională şi sînt mai sensibili la zvonuri, din lipsă de com- 
paraţie. Perioadele de război sînt propice acestui fenomen. Astfel, în cursul 

războiului din Liban [din 1975], a circulat un zvon de-a dreptul imposibil: 
facțiunile palestiniene ar fi posedat un aeroport subteran legat la reţeaua 
lor de tunele de comunicare. Este foarte dificil să faci să decoleze un avion 
sub pămînt, dar acest obstacol n-a zdruncinat convingerea celor care voiau 
să amplifice ameninţarea arsenalului palestinian. Putem observa că jocul 
de transmitere a zvonului se numeşte curios „telefon arab“ în Franţa, un 
fel de rest din perioada colonială, pe cînd în Liban se numeşte „telefonul 
stricat“. Divertisment copilăresc, mai mulţi participanţi se aşază în rînd şi 
repetă cît se poate de repede la urechea vecinului ceea ce a şoptit jucătorul 
precedent. La sfîrşit ne dăm seama că mesajul iniţial a fost modificat, 
fiecare persoană retransmiţindu-l diferit. În acelaşi fel, zvonul efectuează 
în lumea reală un parcurs care îl sărăceşte în detalii, dar îi întăreşte 
semnificaţia pînă la senzaţional. | 

Zvonul funcţionează adesea la două niveluri de proximitate cu sursa: 
este vorba despre o cunoaştere a interlocutorului care ar cunoaşte o persoană 
în contact direct cu pretinsa sursă de informaţii. Se evocă adesea „omul 
care l-a văzut pe omul care a văzut ursul“ pentru a defini legătura dintre 
cel care transmite zvonul şi faptele înseşi. Astfel, după atentatele din 11 
septembrie 2001, o psihoză a cuprins oraşele mari privind eventualitatea 
unui atentat comis de Al Qaida. La Paris, un zvon colporta povestea 
următoare: naratorul relata ideea că unul dintre apropiații săi ar fi ridicat 
de pe jos în metrou portmoneul unui arab bătrân şi că acesta s-ar fi aplecat 
spre el şi, în schimbul acestei fapte bune, l-ar fi sfătuit să nu ia metroul în 
ziua următoare. Concluzia, în acest context internaţional de spaimă de 
terorism, era evidentă: un atentat va fi comis în reţeaua metropolitană de 
aceiaşi autori ca acela care a distrus turnurile World Trade Center. Nici un 
atac n-a fost înregistrat în metroul parizian din 1995, dar acest exemplu 
„arată că zvonul irațional se poate grefa cu uşurinţă pe un climat de spaimă . 
cînd reflecţia dă întîietate mişcărilor de panică. 

Putem cita ca derivat al zvonului un fenomen legat de utilizarea 
internetului şi numit oax |păcăleală, farsă, mistificare]. Hoax este o 
dezinformare transmisă în mod electronic, îndeosebi prin e-mail ca un 


spam, care se difuzează viral, fiecare receptor al mesajului retransmiţindu-l 

şi amplificîndu-i lista de destinatari. Un site, www.hoaxbuster.com, s-a 
specializat în repertorierea şi demitizarea lor. Sînt repertoriate mai multe 
tipuri de hoaxuri, majoritatea sînt inofensive ca „lanţurile“ care nu trebuie 
rupte pentru a evita ghinionul, sau e-mailurile conținînd glume. Altele 
sînt mai primejdioase, avertizînd utilizatorul prin e-mail despre viruşi 
care nu există şi pe care calculatorul său i-ar conţine sau că trebuie să 
transmită de urgenţă codul său de utilizator bancar la un site care, ulterior, 
îl va pirata. Dar cele mai frecvent hoax pretinde că avertizează despre un 
scandal înăbuşit de mass-media, privind o mare societate numită în mesaj, 
întotdeauna prezentată ca atît de puternică încît se crede deasupra legilor. 
Această dezinformare se înrudeşte în acest caz cu defăimarea şi poate 
proveni de la societăţi concurente cu cea care este incriminată. În acelaşi 
mod, circulă petiţii pentru a remedia prin vocea poporului un fapt scanda- 
los, fie că este vorba despre maşinaţiile guvernului, despre declaraţiile 
unor personalități sau despre o injustiţie socială. Nu toate e-mailurile 
politice sînt hoazuri şi este adesea dificil de a deosebi informaţia de 
dezinformare. | 

Unele /oaxuri se dovedesc mai primejdioase: după 11 septembrie 
2001, un e-mail s-a răspîndit cu iuţeala fulgerului afirmînd că nici un 
evreu n-ar fi murit în atentatul contra turnurilor gemene, căci ar fi fost 
preveni în ajun. Vedem, cu acest exemplu, că logica sau bunul-simţ au 
fost eludate de convingerea celui care transmite dezinformarea. Dacă hoaxul 
ar fi fost „logic“, informaţia difuzată ar fi implicat, din contra, că nici un 
arab sau musulman n-a fost ucis în turnurile gemene. Dar ştim că acest 
atentat a fost orb şi că a ucis fără discriminare. Eficacitatea hoaxului poate 
fi apropiată de aceca a zvonului, cu excepţia faptului că el acţionează la 
nivel mondial, nefiind frînat decît de bariera limbilor, obstacol ocolit cel 
mai adesea prin utilizarea englezei, acest esperanto al internetului. 

Precum glumele care circulă şi al căror autor nu este niciodată cunos- 
cut, este extrem de greu de găsit originea unui zvon, chiar dacă înţelegem 
motivele difuzării sale. Zvonul se deformează considerabil o dată cu 
difuzarea sa şi nu este o „mass-media“ fiabilă. Propagandistul îl utilizează 


de preferinţă pentru calomnie şi pentru a-şi destabiliza adversarul, posibi- 

litatea de a ajunge la sursa zvonului fiind neînsemnată, iar controlul, 
dificil. Zvonul este cel mai adesea difuzat de indivizi doritori de a ieşi în 
faţă prin cunoaşterea unui secret permiţîndu-le să arate că au acces la 
informaţii sensibile datorită calităţii reţelei lor. Cel mai adesea sînt fiinte 
credule sau puţin valorificate social şi care nu servesc decât ca intermediari, 
exact invers decît se face cu liderii de opinie, în tehnicile de buzz. 


2.1.7.2 Buzz-ul şi moda 


Zvonul ar putea să se claseze în propaganda cenuşie, cea a cărei 
origine nu se cunoaşte. În schimb, buzz-ul se numără mai degrabă printre 
tehnicile de propagandă albă. Buzz în engleză înseamnă un bîzîit, un 
zgomot confuz; obiectivul acestei tehnici constă deci să creeze o agitaţie 
în jurul unei noutăţi, fie ea o informaţie sau un produs. Ea se bazează 
îndeosebi pe ideea că informaţia este transmisă mai eficace atunci cînd 
este retransmisă. Paul Lazarsfeld a teoretizat acest proces sub numele de 
two-step flow of communication, care afirmă că informaţia trebuie să 
tranziteze prin lideri de opinie, care s-o recomande, s-o digere şi s-o 
retransmită în cercurile lor de influenţă. Bzzz-ul se foloseşte frecvent în 
marketingul de stradă. Decît să apeleze la o agenţie de publicitate care 
"organizează o costisitoare campanie de lansare cu mass-media tradiţională, 
clientul alege să utilizeze buzz-ul care înseamnă să facă apel la formatorii 
de opinie. Aleşi pentru capacitatea lor de a lansa moda şi pentru carismă, 
acestor persoane li se va încredința misiunea de a pune în valoare un 
produs, utilizîndu-l făţiş, ceea ce îi va face pe „admiratorii“ lor să-i imite. 

Moda vestimentară constituie un buzz de mare amploare şi reuşeşte să 
creeze campanii de comunicare la scară mondială. Chiar dacă croitoria de 
lux numără artişti care îşi concep creaţia ca adevărate opere de artă, precum 
cinematograful sau literatura, „pe de altă parte, moda este o industrie“, 
după cuvintele lui André Malraux, pe care le adaptăm aici de la celuloid la 
textil. Este deci frecvent ca unii actori ai modei să apeleze la comunicarea 
în masă, îndeosebi la birourile de stil, pentru a-şi maximiza veniturile. 
Profesiunea de „vînător de trenduri“ constă în a te inspira din „spiritul 


epocii“ pentru a prevedea, cu mai multe luni înainte, viitoarele tendinţe. 

Birourile de stil lucrează cu marile întreprinderi, furnizîndu-le caietele de 
trend, în general de două ori pe an, cuprinzînd cuvinte-cheie, fotografii, 
obiecte, culori, sunete, culese chipurile în toată lumea. Multe societăţi 
apelează la această profesiune pentru a „simţi“ orientările pe care vor 
trebui să le ia produsele sau serviciile lor pe viitor. Piaţa textilelor şi cea a 
îmbrăcămintei au fost precursoare în utilizarea birourilor de stil. Lor li se 
alătură acum alte sectoare precum automobilele, alimentaţia sau decorația. 
Dacă vom continua exemplul anterior privind crearea de haine la modă, 
vînătorul de trend procedează de obicei în modul următor: unui creator 
european de croitorie de lux, biroul de stil îi va raporta de exemplu că 
descoperirile sale provin din Japonia, Tokio fiind suficient de exotic şi la zi 
pentru a inspira fortărețe ale modei ca Paris sau Milano. Croitoria de lux 
inspiră la rîndul său confecţiile, cel mai adesea cu mărci aparunînd aceleiaşi 
întreprinderi, apoi modelul va fi copiat de firme mai accesibile financiar, 
pentru a fi imitat în sfârşit de lanţuri mondiale de îmbrăcăminte. Lanţul 
spaniol Zara şi-a stabilit reputaţia pe colecţii care evoluează foarte rapid, 
cu o întârziere uneori redusă la trei săptămîni între copia unui model de 
creator şi difuzarea sa în magazinele sale prezente în lumea întreagă. 
Munca de vînător de trend constă de fapt în a elabora profeţii auto- 
realizatoare, previziuni stabilite de instanţe suficient de influente, pentru 
ca viziunea lor despre viitor să se concretizeze atunci cînd este formulată. 
Astfel, un consilier financiar foarte ascultat semnalează că o valoare bursieră 
îşi va vedea cursul crescînd, influenţează investitorii care cumpără acuu- 
nea şi deci, mecanic, fac să-i urce cota în urma buzz-ului. În acelaşi mod, 
anunţul unei penurii are şanse mari s-o provoace, fiecare făcînd provizii 
pentru a o preîntîmpina şi contribuind chiar prin aceasta la epuizarea 
stocurilor. Cînd un birou de stil influent vinde aceeaşi informaţie la mai 
multe societăţi, este probabil ca previziunile sale să se realizeze, căci reacţia 
clienţilor va crea un trend care va putea să impună moda. Dacă o culoare 
este „simțită“ ca putînd fi la modă peste cîteva luni, iar această informaţie 
este utilizată de constructorii de automobile, de designerii de îmbrăcăminte 
şi de fabricanţii de telefoane mobile, toţi preocupaţi să nu fie depăşiţi de 


trend, această nuanţă va fi masiv prezentă în consumul viitor şi va fi deci 

„la modă“. Ne putem îndoi de caracterul de propagandă al modei. Într-ade- 
văr, numeroşi clienţi refuză să se determine în funcţie de dictatele trendului 
atunci cînd cumpără haine sau aleg o culoare de maşină. "Totuşi, a pretinde 
că sîntem în opoziţie cu moda înseamnă adesea să ne poziţionăm în 
raport cu ea. Dar alegerea unei haine, care pare infinită, rămîne de fapt 
limitată. Hainele, ca şi maşinile, sînt produse în cantităţi industriale, astfel 
încît a pretinde că rămînem departe de modă cere mijloace financiare 
colosale care vor permite să achiziţionăm piese unice. Invers, a vrea să 
rămînem la modă provine din acelaşi impuls pe care îl utilizează propa- 
ganda: nevoia umană de a face parte dintr-o societate, considerîndu-ne 
unici în acelaşi timp. A fi la modă înseamnă a suporta o influenţă aleasă 
foarte liber, un fel de robie a gustului, care permite în schimb a repera 
detaliile care determină cine este trendy şi cine nu. „Este foarte uşor să 
deosebeşti, în uniformitatea lor aparentă, gondola patricianului de gondola 
burghezului“, scria Théophile Gautier într-un scurt text din martie 1858, 
intitulat „Despre modă“. A o urma cu pasiune, a-i respecta poruncile şi a 
se teme de a comite o eroare de gust fac parte dintre riscurile modei şi, se 
pare, dintre deliciile sale. 

Îmbrăcămintea, am văzut, nu este singura care suportă moda. Am 
evocat automobilul, decorația, putem de asemenea adăuga cultura şi, mai 
ales, ideile. Există idei la modă, care sînt uneori numite cu dispreţ „gîndire 
unică“ sau „politic corectă“, o altă versiune a conformismului intelectual. 
În acelaşi fel cum există lideri de opinie pentru moda vestimentară, putem 
remarca existenţa formatorilor de opinie. Acest aspect al buzz-ului pe 
scară mare utilizează din plin tehnicile de propagandă detaliate mai înainte. 
Cum nu există caiet de trend pentru idei, fiecare îl poate acuza pe celălalt 
că încarnează gîndirea unică. 


2.1.7.3 Panglici, insigne şi bancnote 


Se raportează că, în timpul campaniei referendare pentru constituţia 
europeană din Franţa, în 2005, adepţii lui „nu“, avînd mai puţin acces la 
mass-media decît susţinătorii lui „da“, au inventat o mass-media ajungînd 
la toată lumea şi avînd particularitatea de a fi gratuită şi de o redutabilă 

eficacitate simbolică. Un militant al negaţiei a propus să se utilizeze 
bancnotele redactate în euro, moneda europeană adoptată cu cîţiva ani 
mai înainte şi să se bareze menţiunea devizei. Bancnota rămînea validă, 
avea să circule mai mult de o sută de ori înainte de a fi retrasă, ar ajunge 
deci la populaţie pe scară largă şi ar reprezenta astfel un simbol puternic, 
respingerea Europei şi a efectului său celui mai vizibil: unificarea prin 
economie. Istoria nu reţine numele strălucitului inventator al acestei tactici 
de comunicare; în schimb, cu ocazia referendumului, a triumfat „nu“, în 
pofida susţinerii aproape generale a mass-mediei şi a instituţiilor oficiale 
franceze pentru „da“. Acest exemplu ne arată cum comunicarea în masă 
poate utiliza numeroase suporturi şi cum propaganda trebuie să utilizeze 
toată mass-media aflată la dispoziţia sa pentru a fi eficace. Acest punct 
este crucial, căci dacă o mass-media sau un grup de mass-media nu sînt 
incluse în strategia de propagandă, se riscă să se deschidă o breşă în valul 
de informaţii şi să se facă restul dominaţiei mediatice ineficient. Propa- 
ganda trebuie deci să detecteze rapid noile mass-media, ba chiar să le 
creeze ea însăşi. 

O persoană poate fi o bună mass-media mobilă, după cum am evocat 
în partea consacrată afişajului, luînd exemplul tricoului. Propagandiştii 
cunosc importanţa accesoriilor pe care fiecare le arborează pentru a-şi 
arăta particularitatea şi ataşamentul la o cauză. Discrete şi puţin costisitoare, 
insignele, medaliile sau panglicile au, de mai multe decenii, bunăvoința 
publicului preocupat să-şi afişeze relaţia cu o luptă politică sau cu o 
„celebritate. Exemplul panglicii galbene ilustrează capacitatea simbolurilor 
de a se recicla în funcţie de evenimente. Ca multe simboluri, originea 
panglicii galbene rămîne incertă. Pentru unii specialişti, panglica galbenă 
şi-ar lua semnificaţia dintr-un cîntec popular, Round Her Neck, She Wore a 
Yellow Ribbon, vechi de mai mult de patru secole, care ar fi inspirat 
uzanţa, în timpul războiului de secesiune american, de a arbora o panglică 
galbenă pentru a simboliza absenţa unei fiinţe scumpe. Dacă geneza 
panglicii galbene rămîne mitologică, prima sa utilizare simbolică de către 
americani datează de la criza ostaticilor ambasadei Statelor Unite la 


Teheran din 1979. Pentru a birui emoția şi aşteptarea, panglica galbenă a 

fost folosită în 1980 ca mijloc de a arăta yojidaitatea: cu cei 66 de ostatici 
americani reținuți timp de 444 de zile. 

Arborarea panglicii galbene pe haine, pe maşină sau pe locuinţă devine 
un mod de afirmare a patriotismului, arătînd în acelaşi timp respingerea 
uitării în care ar fi putut cădea ostaticii. Ca urmare, aceeaşi panglică 
galbenă a servit să arate că lumea se gîndeşte la trupele americane angajate 
în Irak în timpul războiului din Golf din 1991. Cu ocazia celui de al 
doilea război din Golf, panglica galbenă şi-a regăsit sensul, inclusiv pe 
bumper stickers, autocolante aplicate pe automobile şi destinate să exprime 
convingerile mai mult sau mai puţin fanteziste ale şoferului. Panglica 
galbenă poate avea alte semnificaţii, ca atunci cînd este utilizată în Statele 
Unite în lupta contra sinuciderii adolescenților sau la Singapore în efortul 
de a da o a doua şansă foştilor deţinuţi şi de a le găsi un serviciu, ceea ce 
„_regăsea uzanţa familiilor prizonierilor americani. 

Culoarea galbenă are mai multe semnificaţii, uneori contradictorii. 
Ea poate simboliza laşitatea, dar şi fericirea, în funcţie de interpretări. În 
Statele Unite, se vorbeşte despre yellow journalism, jurnalismul galben, 
pentru a descrie practicile ziaristice privilegiind senzaţionalismul. În 
schimb, galbenul, apropiat de aur şi de soare, poate fi considerat culoarea 
regalității în unele ţări, îndeosebi în Asia. 

Culoarea dominantă utilizată pentru o campanie de propagandă se 
pare că are puţină importanţă, cu excepţia unor practici culturale minore, 
căci propagandistul îi poate asocia semnificaţia pe care o doreşte. Astfel, 
panglica roşie, încă şi mai răspîndită decît echivalentul său galben, a fost 
inventată în 1991 de un grup de artişti doritori să elaboreze un simbol care 
ar atrage atenţia publicului larg asupra flagelului SIDA. Inspirată din 
panglica galbenă cu funcţiile descrise anterior, culoarea roşie a fost aleasă 
nu pentru asocierea sa cu sîngele şi cu pasiunea, ci pentru raportul său cu 
iubirea, îndeosebi cu ocazia sfîntului Valentin. Cu ocazia unei ceremonii“ 
de înmînare a premiilor Tony Awards, în 1991, actorul Jeremy Irons ar fi 
fost primul care a purtat panglica, contribuind la lansarea unei campanii 
planetare de conştientizare privind boala. Inconvenientul strategic al unei 
asemenea campanii, dacă poate fi considerată ca propagandă, prin amploa- 

rea şi controlul mass-mediei, se găseşte în subiectul despre care ea comu- 
nică: lupta contra unei boli, cu obiectiv, eradicarea ei. Interesul publicului, 
foarte sensibilizat în lupta contra SIDA, a fost treptat focalizat spre alte 
subiecte; purtarea panglicii roşii a căzut treptat în uitare, îndeosebi după 
atentatele din 11 septembrie 2001, cînd personalităţi politice şi culturale 
americane au preferat să arboreze la butonieră o insignă reprezentînd 
drapelul Statelor Unite. Panglica roşie pierzîndu-şi „popularitatea“, opinia 
“publică a putut crede că SIDA nu mai reprezintă o ameninţare, iar 
asociaţiile de luptă contra bolii întîlnesc mari dificultăţi în a atrage din 
nou atenţia publicului şi a mass-mediei asupra cauzei lor. Este vorba aici 
despre o constanţă a comunicării în masă: cu cît conştientizarea publicului 
este mai rapidă, cu atît atenţia sa va putea fi distrasă mai uşor. O propagandă 
durabilă se construieşte deci cu răbdare, fără a neglija detaliile care o 
deservesc. Folosirea unei panglici poate părea firească, dar instalarea sa 
este riscantă. 

Este astfel posibil pentru propagandist să utilizeze semne de aderare 
care îi sînt contrare şi să le răstoarne. Conceptul de Red Friday în Statele 
Unite propune ca fiecare să-şi îmbrace un veşmînt roşu vinerea pentru 
a-şi arăta susţinerea faţă de trupele americane, oricare ar fi teatrul de 
operaţii unde sînt desfăşurate. Totuşi, unele site-uri internet au recomandat 
ca purtarea culorii roşii vinerea să fie semnul de raliere a celor care doresc 
retragerea tuturor trupelor angajate. Pentru a face confuzia şi mai mare, 
American Heart Association, un organism american specializat în preve- 
nirea bolilor cardiovasculare, sfătuieşte să se organizeze Red Fridays pentru 
a favoriza conştientizarea opiniei publice privind aceste boli. Simbolul 
arborat de publicul larg poate fi astfel recuperat de un propagandist pe 
cont propriu sau ridiculizat într-o campanie angajată contra lui. 

Este deci preferabil ca în propagandă să se utilizeze simboluri deja 
puternic intrate în inconştientul colectiv. Revenirea în graţii a insignci 
patriotice în Statele Unite se sprijină pe mai multe elemente solide. Mai 
întîi, modificarea mentalităţii americane după atentatele de la World Trade 
Center, marcînd sfîrşitul iluziei securităţii, Ilusion of safety, ca şi schimbarea 


de mentalitate necesară după sfârşitul războiului rece şi începutul luptei 

contra terorismului, potrivit guvernului. Apoi, simbolul drapelului ameri- 
can a fost elaborat cu răbdare, reprezentînd Statele Unite şi arborat de 
numeroase familii fără a fi considerat o dovadă de naționalism, ei, dă 
patriotism binevoitor. A te lua fizic de drapel, a-l călca în picioare sau a-l 
arde violează chiar legea unor state, ca Texasul, care a făcut jurisprudenţă. 
Legea federală, prin Flag Protection Act din 28 octombrie 1989, apoi prin 
numeroase amendamente, interzice de acum înainte să se maltrateze 
flamura americană, deşi unii consideră că este vorba despre un drept 
garantat de constituţie şi despre un mijloc de exprimare politică. Arborarea 
drapelului american pe revers.devine un mod de a- ţi arăta ataşamentul 
faţă de ţara ta, dar şi, într-un mod mai pervers, de a susţine politica 
guvernului american condus de George W. Bush. Apariţia în mass-media 
fără un drapel american pe tine poăte stârni comentarii asupra lipsei tale 
de patriotism aparent. Astfel, mai degrabă decît a-ţi arăta ataşamentul fată 
de Statele Unite printr-o insignă, îţi mărturiseşti lipsa de patriotism 
ncarborînd drapelul american. Această strategie de comunicare depăşeşte 
în inventivitate panglicile pentru cauze cel mai adesea temporare, America 
fiind prezentată în primejdie permanentă şi deci trebuind să fie susţinută 
continuu contra inamicilor săi. Vom nota de altfel că principalele simboluri 
americane, cu cîteva variante, sînt reproduse pe bancnotele în dolari, ceea 
ce regăseşte strategia evocată mai sus privind utilizarea valutei ca instru- 
ment de propagandă, un instrument la fel de răspîndit şi mai viclean decît 
mass-media tradiţională. 


2.2 Partenerii mediatici privaţi 

În afară de mass-media deja evocată, care ocupă o funcţie centrală de 
difuzare a mesajului sau de megafon, mai găsim un număr de parteneri 
mediatici care contribuie la elaborarea strategiilor de comunicare. Comple- 
mentari sau concurenţi, ci sînt în centrul propagandei şi sînt adesea uitaţi 
atunci cînd se evocă devierile comunicării în masă, publicul larg preferînd 
să se focalizeze pe mass-media, mai vizibilă în opinia publică. Partenerii 
mediatici pe care îi vom evoca în cele ce urmează sînt adesea Ignoraţi, şi pe 
drept cuvînt, discreţia rămînînd una dintre garanţiile eficacităţii lor. Se 

întîmplă să apară teorii ale complotului în ceea ce-i priveşte, dar opinia 
publică are tendinţa să caute vinovaţi mai evidenţi pentru manipulările al 
căror obiect îl poate ea constitui. 

| E 


2.2.1 Agenţiile de relaţii publice 


Puțin cunoscute în Franţa, unde nu se apreciază aproape deloc ceea 
ce perturbă desfăşurarea normală a procesului republican, agenţiile de 
relaţii publice sînt în principal anglo-saxone. Ele au ca obiectiv construi- 
rea, administrarea şi dezvoltarea comunicării clienţilor lor pentru ca 
publicul vizat să dobîndească o imagine pozitivă asupra acestora. Agenţiile 
de relaţii publice au particularitatea de a lucra pentru clienţi privaţi, dar şi 
pentru instituții publice, ba chiar guverne. Cea mai importantă din lume, 
firma americană Weber Shandwick Worldwide s-a ocupat îndeosebi de 
strategia de comunicare a transportatorului aerian American Airlines şi 
aceasta numai cu cîteva minute după tragedia din 11 septembrie 2001 care 
implicase avioane din această companie. Ceilalţi clienţi ai firmei Weber 
Shandwick Worldwide sînt printre cele mai mari nume ale industriei 
mondiale precum Coca-Cola, Ford Motor Company, Eastman Kodak, 
IBM, Michelin, Microsoft, Monsanto sau Shell Oil. Profiturile unei agenţii 
de relaţii publice de dimensiunea lui Weber Shandwick Worldwide se 
ridica în 2001 la mai mult de 400 milioane de dolari, dar este dificilă 
obţinerea unor cifre precise din partea unei societăţi a cărei discreţie face 
parte din meserie. 

O agenţie de relaţii publice se deosebeşte de colega sa din publicitate 
prin faptul că supraveghează comunicarea clientului său în permanenţă şi 
nu numai în mod punctual, pentru a face cunoscut un produs sau un 
serviciu. Capacitatea unei agenţii de relaţii publice de a manipula opinia 
poate să se dovedească enormă: un exemplu marcant rămîne modul în 
care agenţia Ruder Finn a reuşit, în colaborare cu Waterman and Associates, 
să facă să se încline opinia publică mondială în favoarea croaților în 
războiul din fosta Iugoslavie. 

Diana Johnstone a descris procesul în lucrarea Fools’ Crusade: Yugo- 
slavia, NATO and Western Delusions [Cruciada nebunilor: Iugoslavia, Nato 

şi iluziile occidentale] apărută în 2003. În august 1991, guvernul croat a 
angajat agenţia americană Ruder Finn Global Public Affairs pentru a 
dezvolta legături cu membri ai parlamentului american, dar şi cu oficiali 
ai guvernului şi cu mass-media. În luna noiembrie a aceluiaşi an, Ruder 
Finn şi-a văzut contractul reînnoit, îndeosebi cu misiunea de a continua 
lobbyul faţă de membrii administraţiei preşedintelui american George 
Bush, dar şi de a pregăti articole de comunicat principalelor mass-media. 
Agenţiile de relaţii publice recurg frecvent la acest procedeu pentru a 
difuza comunicarea pe care au stabilit-o pentru clienţii lor: ele pun la 
dispoziţia ziariştilor, editorialiştilor şi comentatorilor informaţii deja redac- 
tate, pe care aceştia n-au cîteodată decît să le semneze cu numele lor. Să 
notăm că majoritatea ziariştilor, dacă se servesc de aceste documente, le 
adaptează cel mai adesea şi le confruntă cu alte surse, dar se mai întîmplă 
ca aceste comunicate să se transforme direct în articole, fără nici o schim- 
bare. Ruder Finn a trimis de asemenea gratuit imagini de masacre şi de 
distrugeri către mass-media, confecţionînd progresiv imaginea unei Serbii 
cuceritoare care ar vrea să nimicească o Croaţie victimă. Nu e sarcina 
noastră să judecăm acest conflict, dar este bine, desigur, să amintim 
comportamentul croaților faţă de sîrbi în timpul celui de al Doilea Război 
Mondial. Într-adevăr, în acea perioadă, ustaşii, mişcare naționalistă croată 
şi fascistă, au completat forţele Axei şi au fost aliaţii lui Hitler, înfiinţind 
lagăre de concentrare pentru a-i extermina pe sîrbi, pe evrei, pe ţigani şi pe 
comunişti. Sarcina lui Ruder Finn consta deci să mascheze această poveste, 
lucru facilitat de ignorarea de către publicul larg al acestui episod din 
război şi de neînţelegerea crescîndă în faţa acestui război cu trei poli, sîrb, 
croat şi bosniac. Pentru a- şi perfecționa strategia de comunicare pe lîngă 
legislatorii internaţionali, Ruder Finn a organizat de asemenea călătorii în 
Croaţia pentru membrii Congresului american. Ca urmare, acest stat şi-a 
văzut independenţa recunoscută la 7 aprilie 1992. 

După o campanie de comunicare excepţională, Ruder Finn a putut 
afirma că şi-a „creat reputaţia agenţiei de relaţii publice internaţionale 
avînd cea mai mare experienţă şi implicare în criza din Balcani. Munca 
noastră ne-a permis să facem ca Ruder Finn să fie pe harta celor de la 

Washington şi din lumea întreagă“ 2. În octombrie 1992, Ruder Finn a 
obţinut, logic, un contract de relaţii publice cu statul separatist din Kosovo, 
populat de minoritatea albaneză. | 

= Ruder Finn a ştiut să aplice perfect tehnicile de propagandă pe care le 
vom detalia mai departe, astfel încît a furnizat mass-mediei © viziune 
trunchiată a istoriei pe care nimeni n-a contestat-o. În 1993, ziaristul 
francez Jacques Merlino publică o carte intitulată Nu toate adevărurile sînt 
bune de spus. El povesteşte mai ales cum a putut vizita cartierul general al 
lui Ruder Finn, Global Public Affairs, la Washington, unde l-a întâlnit pe 
James Harff, însărcinat cu strategia de comunicare a agenţiei pentru 
evenimentele din Balcani. Harff răspunde foarte liniştit la întrebările 
ziaristului şi admite că a prestat o muncă la limita dezinformării, de vreme 
ce a trebuit să se lupte pentru a întoarce situaţia istorică şi a-i face pe sîrbi 
să treacă drept călăii care i-ar închide pe croaţi în lagăre de exterminare. 
Lagărele nu existau în scopul suprimării fizice a prizonierilor, dar emoția 
cauzată era foarte reală. Stabilind ecuaţia sîrbi = nazişti şi contactînd trei 
mari organizaţii evreieşti, B'nai B'rith, American Jewish Committee şi 
American Jewish Congress, pentru ca acestea să contribuie la modelarea 
opiniei publice, Ruder Finn a manipulat în mod deliberat mass-media 
pentru a simplifica viziunea conflictului şi a-i defini pe croaţi ca victime. 
Atunci cînd Jacques Merlino observă că metodele sînt înşelătoare, interlo- 
cutorul său îi răspunde că, în calitate de profesionişti, nu sînt plătiţi să facă 
morală. 

„Există totuşi o morală în această poveste. În 1993, Ruder Finn a primit 
medalia de argint din partea Public Relations Society of America în 
categoria „comunicarea de criză“. Mai mult, fiecare păstrează din războiul 
din Balcani imaginea sîrbilor participant la genocid, fără a încerca să 
înţeleagă, nici aici, cum nici în alte conflicte din Orientul Mijlociu sau din 
altă parte, acest război totuşi atît de apropiat de Europa occidentală. Să 
repetăm: nu este vorba aici despre a minimaliza crimele de război sîrbe 


care rămîn atroce, ci numai de a reaminti că percepua pe care a avut-o 


25 https:/Awww.sourcewatch.org/index.php/Ruder_Finn's_work_for_Croatia, accesat la 
17.02.2018 (n. £.). 

Occidentul a fost modelată de strategia de comunicare a profesioniştilor 
angajaţi în conflict ca mercenari ai informaţiei. 

Agenţiile de relaţii publice nu utilizează aproape deloc mass-media 
pentru a difuza publicitate, ele utilizează mai degrabă partea rezervată 
informaţiei, ceea ce le face mai pernicioase şi eficace. Tehnologia permite 
evitarea publicităţii, fie cu programe software care împiedică ferestrele 
pop-up pe internet, fie cu magnetoscoape care pot recunoaşte zonele de 
„reclame“, iar persoana poate învăţa să-şi mute atenţia în funcţie de 
conţinut. Dar ce se întîmplă cînd informaţia este amestecată cu reclame, 
ca în cazul strategiilor de relaţii publice? Nimic nu mai deosebeşte 
` informaţia de comunicare, iar efectul poate fi.devastator. Pe scară largă, 
„asistăm atunci la o campanie de propagandă. | 

The Economist raportează un studiu făcut în 2006 de Procter & Gamble, 
cea mai mare societate de produse de consum din lume. P&G, după cum 
este numită, posedă de asemenea cel mai mare buget de publicitate din 
lume, cheltuind 4 miliarde de dolari pentru a-şi promova produsele şi 
căutînd evident să utilizeze aceşti bani cît mai eficace. Rezultatele acestui 
studiu intern arată că o campanie de relaţii publice se dovedeşte mai 
rentabilă decît formele tradiţionale de publicitate, în special pentru că ea 
costă mai puţin. Ea va fi de asemenea mai eficace pentru că va avea 
aparenţa informaţiei prezentate în mod atractiv, sub formă de infotainment. 

Agenţiile de relaţii publice joacă un rol primordial în elaborarea 
„comunicării şi controlul informaţiei. Ele pot lansa o campanie de propa- 
gandă în mod independent, chiar dacă termenul va fi judecat negativ şi 
chiar dacă ele îi vor prefera cufemisme mai puţin conotate. Pariem că rolul 
lor va creşte pe viitor, o dată cu generalizarea conceptului infotainment ŞI 
cu capacitatea lor remarcabilă de a controla informaţia care le priveşte: 
vînzîndu-şi capacitatea clienţilor, dar minimalizîndu-şi rolul în fata lumii 
exterioare. Agenţiile de relaţii publice pot lucra pentru oricine îşi poate 
oferi serviciile lor, dar se întîmplă ca unele entităţi să fie atît de puternice 
încît să aibă propriile lor servicii de comunicare. 

2.2.2 Organizațiile neguvernamentale şi interguvernamentale 
(ONG şi OIG) 

O organizaţie neguvernamentală (ONG) este o persoană morală cu 
“scop nelucrativ, independentă de guvern. O organizaţie interguvernamen- 
tală (OIG) în schimb, are un statut de drept internaţional şi, ca obiectiv, 
stabilirea relaţiilor internaţionale între guverne şi organismele lor. ONG- 
-urile şi OIG-urile participă din plin la schema comunicării în masă şi 
uneori sînt obligate să recurgă la tehnicile de propagandă pentru a-şi 
atinge obiectivele. 

ONG-urile pot avea raţiuni de a exista. foarte diverse: autorităţile 
religioase pot fi considerate ONG-uri, exact ca şi Oxfam (Oxford Commitee 
for Famine Relief), care luptă contra foametei sau Amnesty International, 
care se străduieşte să promoveze drepturile omului. ONG-urile pot fi 
organizate în mod benevol, dar, cel mai adesea, cele mai puternice şi 
internaţionalizate au recurs la un personal remunerat şi ales în funcţie de 
competenţe tehnice aprofundate. Aceasta explică faptul că, de la sfîrşitul 
anilor 1990, bugetul ONG-urilor a crescut considerabil şi că din ce în ce 
mai multe societăţi private sau organisme publice le consideră partenere 
competente şi profesioniste. Cel mai adesea, aceasta se datorează şi capaci- 
tăţii de mobilizare mediatică sporită pe care o au ONG-urile. 

OIG-urile sînt uşor diferite ca abordare, prin faptul că au mai puțină 
nevoie să fie cunoscute de public decît ONG-urile pentru a obţine credite; 
acestea le sînt alocate de guvernele de la care emană. În schimb, misiunile 
lor sînt adesea Viza iar Programul Naţiunilor Unite pentru Dezvoltare 
(PNUD) sau pentru Mediu (PNUE), consacrat mediului, au sarcini com- 
parabile cu ONG-urile specializate în mediu, cu care este posibil uneori 
să se instaleze o cooperare pe aceleaşi obiective. 

Greenpeace, care se consacră promovării dezvoltării durabile, este un 
ONG pionier în promovarea luptei sale pe lîngă opinia publică prin 
mass-media. Chiar dacă imaginea sa este ştirbită, strategia sa de comuni- 
care l-a făcut să devină un interlocutor, ba chiar un adversar pentru guverne. 
Greenpeace înseamnă în engleză „pacea verde“, ceea ce rezumă activităţile 
şi metodele ONG-ului. Înființat la Vancouver în 1971, ONG-ul avea ca 

obiectiv să se opună testelor nucleare americane din Alaska. Ca urmare, 
Greenpeace a adoptat conceptul de mind bombs, dezvoltat de Robert 
Hunter, unul dintre primii ecologişti care a utilizat noţiunile de război 
psihologic adaptate obiectivelor ONG-urilor. O „bombă mentală“ este o 
imagine foarte intensă care marchează spiritele în mod durabil prin 
intermediul mass-mediei. Greenpeace este astfel constituită din mii de 
activişti rebotezaţi „ecorăzboinici“ (ecowarriors) care utilizează mass-media 
pentru a arăta dimensiunea cvasi-cavalerească a luptei lor contra celui mai 
puternic şi mai bine înarmat decît ei, adesea guvernele defăimate de 
„ONG-uri. Pentru aceasta, Greenpeace refuză orice subvenție guverna- 
mentală sau provenind din întreprinderi şi afirmă că nu acceptă decît 
donațiile aderenţilor săi, circa trei milioane în 2006, din aproape patruzeci 
de ţări. | 

În cursul istoriei sale, Greenpeace s-a mediatizat puternic în preocu- 
parea sa pentru eficacitate, îndeosebi datorită unor acţiuni spectaculoase 
implicînd flota sa de vapoare. Înţelegînd că telespectatorii sînt sensibili la 
cauze emoţionale, Greenpeace a reuşit să-şi asocieze lupta pentru protecţia 
mării şi a mediului în general cu acţiuni de mai mică anvergură faţă de 
mizele ecologice moderne, ca vînătoarea de balene, care atrage o compa- 
siune puternică din partea opiniei publice. Putem nota că termenul 
„vînătoare de balene“ şi nu „pescuitul de balene“ implică deja o alunecare 
semantică pentru a prezenta cetaceele ca pe nişte mamifere gigantice 
blajine şi apropiate de om, nu ca pe nişte simpli „peşti“. Greenpeace a 
achiziţionat deci nave încă din 1978, dintre care Rainbow Warrior, destinate 
să perturbe activitatea balenierelor. „Războinicul curcubeului“ a fost de 
asemenea utilizat pentru a protesta contra activităţii nucleare în mări, fie 
că este deversarea deşeurilor sau testele atomice. În 1985, nava Greenpeace 
a încercat să împiedice testele nucleare franceze în atolul Mururoa. La 
ordinul preşedintelui Mitterrand, Rainbow Warrior a fost scufundat, ca 
represalii, provocînd moartea unui fotograf rămas la bord. Acest scandal 
răsunător a servit cauza Greenpeace care s-a prezentat incontestabil ca o 
victimă a intrigilor guvernelor mai puternice decît ea. Pe urmă, navele 
Greenpeace au putut fi filmate intervenind între harpoanele balenierelor 

şi prăzile lor sau protestînd contra platformelor petroliere care distrug 
ecosistemul marin. Această strategie de comunicare, după modelul gheri- 
lelor, i-a atras cîteva succese, dar în cele din urmă a obosit publicul. Astăzi, 
Greenpeace insistă în comunicare pe aspectul educativ al acţiunii sale: 
„Acţiunile vorbesc adesea mai tare decît cuvintele, iar acţiunile directe şi 
non-violente se află în centrul campaniilor Greenpeace, care au crescut şi 
ele, pentru a include lobbyul şi cercetarea în ultimii ani“ 20. Obiectivele 
sale sînt următoarele, aşa cum le putem găsi pe site-ul internet oficial al 
lui Greenpeace: 

„— catalizînd o revoluţie energetică pentru a lupta contra amenințării 
numărul unu cu care se confruntă planeta noastră: schimbarea climatică; 

— apărînd oceanele prin combaterea pescuitului risipitor şi distructiv 
şi crearea unei reţele globale de rezerve marine; 

— protejînd pădurile vechi ale lumii, de care depind multe animale, 
plante şi oameni; 

— lucrînd pentru dezarmare şi pace prin reducerea dependenţei de 
resursele finite şi cerînd eliminarea tuturor armelor nucleare; 

— creînd un viitor fără toxine, cu alternative mai sigure la substanţele 
chimice periculoase din produsele şi fabricaţia actuală; 

— militînd pentru o agricultură durabilă prin încurajarea unor practici 
agricole social corespunzătoare şi ecologice“ 7. 

O dată mai mult, termenul de propagandă va părea prea tare celor 
care îi refuză sensul exact, dar asistăm la dezvoltarea, încă din anii 1970, a 
unei propagande, desigur pozitive, vizînd să educe cetăţenii la noţiunea 
de dezvoltare durabilă, expresie care succede termenului „ecologic“, prea 
conotat de ilustraţii hippy. Metodele Greenpeace sînt contestate de alte 
ONG-uri care se consacră mediului, dar imitate de altele care au văzut în 
comunicarea „bombelor mentale“ un mijloc de a-şi face cunoscută lupta. 
Astfel, mediul a devenit în cursul anilor una dintre preocupările majore 


ale cetățenilor ţărilor dezvoltate, îndemnînd guvernele să se investească în 


26 https hornu greenpeace.org/india/Global/india/media9%620ma nual_low%20res.pdf, accesat 
la 17.02.2018 (n. 2.). 
27 http :/Awww.wiki30.com/wa ?s= Greenpeace, accesat la 17.02.2018 (n. £.). 

acest aspect al politicii, îndeosebi înfiinţînd ministere ale mediului, atunci 
"cînd ecologia nu era nici măcar considerată o miză înainte ca ONG-urile | 
să acapareze problema. În anii 2000, ipoteza încălzirii climatice globale, 
lansată de o mare majoritate a oamenilor de ştiinţă şi preluată de ONG-uri, 
devine, alături de terorism, una dintre îngrijorările principale ale opiniei 
publice din ţările dezvoltate. Dacă existenţa încălzirii pare să facă obiectul 
unui consens, în schimb cauzele şi consecinţele acestei schimbări climatice 
provoacă încă dezbateri, ceea ce împiedică o luare ‘de decizie politică 
destinată să oprească în mod eficace problema. 

ONG-urile şi OIG-urile sînt în general active prin împuternicirea 
voluntară sau involuntară a guvernelor şi întreprinderilor private. Începînd 
din momentul în care o miză devine centrală în comunicarea mediatică, 
asistăm la „comercializarea“ şi la politizarea mizei în detrimentul ONG/ 
OIG-urilor, ceea ce, pentru mulţi, rămîne obiectivul primordial: public 
awareness, conştientizarea publică. Vom observa că o dată în plus, în materie 
de comunicare, lumea anglo-saxonă este stăpînă pe situaţie şi îşi impune 
metodele şi apelativele în lumea întreagă. 

ONG-urile pot uneori să dezvolte activităţi de lobby complementare 
campaniei lor de comunicare şi expertizei lor. Aceste activităţi comple- 
mentare fac parte dintr-un ansamblu pe care se cuvine să-l considerăm în 
mod global, cunoscînd funcţiile precise ale fiecăruia dintre actorii comu- 
nicării în masă. 


2.2.3 Lobbyurile şi grupurile de presiune 


“Termenul lobby desemnează în engleză un culoar şi se pare că expresia 
provine de la vestibulele Camerei comunelor în care aşteptau reprezentanţii 
grupurilor de presiune înainte de a-i întîlni pe parlamentarii britanici în 
secolul al XIX-lea. Un lobby este uşor diferit de un grup de presiune. Un 
lobby exercită în permanenţă o activitate de intervenţie pe lîngă puterea 
publică în scopul de a favoriza o activitate pe care o reprezintă. Grupul de 
presiune poate să fie mai sporadic şi să fie înfiinţat în urma unui eveniment 
sau a unei situaţii. Aceşti doi termeni sînt profund negativi într-o ţară ca 
Franţa unde se estimează că aleşii poporului şi cetăţenii pe care aceştia îi 


reprezintă trebuie să fie în contact direct şi să nu se supună influentei 
grupurilor corporatiste considerate oculte. În realitate, lobbyul există cu 
adevărat şi în Franţa, în pofida respingerii sale de către tradiţia republicană, 
„dar nu este reglementat, ca în America de Nord. 

În Statele Unite sînt recenzate aproape 35.000 de agenţii de lobby. 
Scandaluri multiple au ritmat istoria raporturilor dintre aleşii americani şi 
lobby, frontiera dintre retribuţie şi corupţie fiind subţire. Reprezentanţii 
cetăţenilor americani pot colecta fonduri din partea lobbyurilor în mod 
legal, fără a se considera că este vorba despre „şpagă“. Frecvent, lobbyurile 
americane avansează mascate, ca experte în relaţii publice şi se pot prezenta 
sub formă de //ink tank, o vivieră de idei. Un think tank va fi diferit de un 
centru de cercetări universitare, pentru că va avea ambiția să influenţeze 
direct asupra luărilor de decizie ale puterii publice. În această privinţă 
putem să-l apropiem de cluburile de reflecţie franceze mai degrabă decît 
de un organism precum CNRS [Centre National de la Recherche Scienti- 
fique], care se ocupă mai mult de cercetarea fundamentală. Un think tank 
lobbyist primeşte în general un nume prestigios şi academic, care îi va 
permite să ia aparenţa unei instituţii de cercetare. Făcînd aceasta, el poate 
folosi cercetători presupuşi imparţiali, dar primind în acelaşi timp subvenţii 
pentru cercetările lor din partea celor pe care se consideră că îi anchetează. 
În fata abundenței organismelor de cercetare, publicul larg deosebeşte 
rareori un /hink tank finanțat de un lobby de unul „independent“. Cel care 
comunică mai mult este cel mai adesea cel care are impactul cel mai 
determinant asupra publicului. 

Pentru propagandist, lobbyul este un instrument care îi permite să 
ajungă direct la legislator sau la cel care ia decizii, evitînd operaţii costisi- 
toare pentru a mobiliza opinia publică. El poate de asemenea să utilizeze 

„lobbyurile pentru a lansa o campanie de informaţii cu scopul de a îndemna 
opinia publică să reacționeze şi să influenteze deciziile celor aleşi. 

În Franţa, putem cita lobbyul viticol, a cărui putere provine în principal 
din poziţionarea sa tradiţională şi din implementarea sa populară. Ţara 
cea mai reputată din lume pentru calitatea vinurilor sale, Franţa întreţine 
cu filiera sa enologică o relaţie complexă. Legea Fvin din 1991 reglemen- 


tează sever publicitatea pentru vin, considerat primejdios consumului din 
cauza riscurilor la care se expun şoferii în stare de ebrietate şi de asemenea 
pentru a nu încuraja alcoolismul. Dar numeroasele campanii de comuni- 
care ale filierei au reuşit să transforme imaginea vinului, perceput de 
acum înainte ca o băutură tradiţională convivială şi cu un slab conţinut de 
alcool. În plus, s-a evocat faimosul French Paradox, prezentînd vinul, mai 
ales elementele sale tanice, ca susceptibile de a lupta contra bolilor cardio- 

vasculare. În fine, vinul fiind un produs al gliei, numeroase reportaje au 
avut grijă să arate închiderea progresivă a exploatărilor agricole ca urmare 
a vînzărilor slabe de vin „tricolor“, în timp ce vinurile din Lumea nouă 
erau afişate în fruntea rafturilor supermagazinelor. Adăugînd la ansamblu 
aluzii biblice, ajungem la o situaţie în care fiecare francez se simte interesat 
de filiera viticolă, chezaşa tradiţiei franceze, a bunului său gust şi a virtuţilor 
sale medicinale, minimalizînd riscurile alcoolismului şi ale conducerii în 
stare de ebrietate. În consecinţă, în 2004, a fost votat un amendament 
pentru a îndulci legea Evin privind reclama pentru vin şi alcooluri regionale 
precum coniacul sau rachiul din zona Armagnac. Este de acum înainte 
posibil să faci elogiul vinului pe criterii calitative, precum originile sau 
caracteristicile sale „senzoriale şi organoleptice“, dar este exclus să lauzi 
produsul, pretinzînd că produce efecte „susceptibile de a creşte virilitatea 
sau forţa de seducţie“, după raportorul textului. Lobbyul vinului francez a 
ştiut să creeze abil o propagandă de susţinere pentru produsul său, reluînd 
elemente simbolice puternice în cultura franceză, contrar lobbyului ţigării, 
care îşi dă osteneala să impună tutunul ca demonstraţie a libertății de 
gîndire a fumătorului. 

La nivel mondial, putem cita lobbyul petrolier sau complexul militaro- 
-industrial care este evocat frecvent ca o putere ocultă, precum complotul 
evreiesc franemason. Fără a minimaliza importanţa acestor doi actori 
majori ai relaţiilor publice, sîntem nevoiţi să recunoaştem că putine 
informaţii sînt accesibile despre activităţile lobbyurilor care sînt legate de 
ele. În ceea ce priveşte lobbyul petrolier, se poate gîndi că adeseori se 
produce în interiorul acestor corporaţii un fenomen Keiretsu, adică o alianţă 
temporară de societăţi, de obicei concurente, cu scopul de a crea un efect 

de cartel. Într-adevăr, companiile petroliere lucrează frecvent împreună 
pentru a exploata cîmpurile petrolifere sau se înţeleg în privita preţurilor 
la pompă, chiar dacă sînt oficial concurente. Pactul din 1928 de la 
Achnacarry în Scoţia pune totuşi bazele unui cartel dintre Standard Oil 
din New Jersey (Exxon), Anglo-Iranian (BP) şi Shell, în scopul de a forma 
un lobby petrolier care va permite să se împartă piaţa ca volum şi prețuri. 
Mai tîrziu, această corporație se va îmbogăţi cu noi membri care vor 
continua să-şi repartizeze activităţile petroliere în pofida legilor antitrust 
americane. | 

Acuzat de publicul larg şi de mass-media de a contribui la încălzirea 
climatică şi la poluare în general, lobbyul petrolier a trebuit să înceapă a 
comunica despre alte aspecte ale industriei sale în afară de preţ ori de 
calitatea carburantului. Cea „mai bună elevă“ a acestei noi comunicări 
verzi, compania britanică BP şi-a început astfel reconversiunea modificîn- 
du-şi semnificaţia acronimului British Petroleum în Beyond Petroleum, 
„dincolo de petrol“ în 2002, ceea ce-i permite să-şi exprime noua vocaţie 
de furnizoare de energie care respectă mediul, în locul aceleia de poluant 
transnaţional. Noul logo al BP reprezintă un soare galben cu verde, stilizat, 
iar site-ul internet al întreprinderii britanice se consacră aproape în între- 
gime demonstraţiei bunelor sale intenţii în materie de dezvoltare durabilă, 
dar şi în favoarea eticii, a sănătăţii şi a educaţiei. Aflăm astfel că BP 
subvenţionează o campanie multimedia în Africa de Sud pentru a promova 
sensibilizarea publicului la chestiunile sanitare ca SIDA sau experienţele 
în raport cu energia de la London's Science Museum. Comunicarea 
tradiţională a BP. îndeosebi reclamele sale, merg pînă la a prezenta so- 
cietatea petrolieră ca pe un actor major al luptei contra încălzirii climatice, 
datorită producţiei sale de carburanţi mai „curaţi“ şi investiţiilor sale în 
sursele alternative de energic. În interiorul aceluiaşi lobby petrolier, dar 
exact opus în comunicare, societatea americană ExxonMobil investeşte în 
grupurile de presiune şi think tanks, tinzînd să demonstreze că încălzirea 
climatică este o manipulare avînd ca obiectiv să creeze o stare de panică şi 
de culpabilizare la consumatori. Cum a afirmat Lauren Kerr, purtătorul 
de cuvînt de la ExxonMobil: „Ca multe alte întreprinderi şi respectabile 

instituţii şi cercetători, şi noi considerăm că dovezile ştiinţifice asupra 
emisiilor de gaze cu efect de seră sînt încă neconcludente şi că studiile 
trebuie să continue“ 7%. ExxonMobil preferă deci să comunice pe corporate 
citizenship, spiritul cetăţenesc al întreprinderilor. Această comunicare poate 
părea ironică după ce mai multe ONG-uri au acuzat lobbyul petrolier că a 
susţinut dictaturi în lumea întreagă; ea dovedeşte mai ales că relaţiile 
publice sau propaganda ştiu să se adapteze pentru a modela imaginea cea 
mai avantajoasă într-un mediu schimbător în care actori multipli se 
înfruntă pe terenul public awareness, conştientizarea opiniei publice. 
Lobbyul petrolier trebuie să fie reactiv şi, chiar dacă dispune de un 
monopol aproape total asupra surselor fosile de energie, nu se poate 
mulţumi să-şi exercite influenţa numai asupra conducătorilor politici, ci 
trebuie să-şi amelioreze imaginea în faţa opiniei publice. Prin gradul său 
de centralizare şi prin disciplina cate-i animă pe membrii săi, strategia de 
comunicare a lobbyului petrolier prezintă trăsăturile unei propagande. Cît 
despre complexul militaro-industrial, activităţile sale îl plasează cel mai 
"adesea la cheremul secretului de stat, ceea ce face din el un actor de 
propagandă delicat de studiat, deşi foarte important. Din lipsă de informaţii 
fiabile, nu-l vom aborda din păcate în acest studiu. | 


2.3 Partenerii mediatici oficiali 
2.3.1 Organismele guvernamentale 


Statele pot fi clienţii agenţiilor de relaţii publice, după cum am văzut 
anterior, dar uneori, puterea lor le permite să posede în proprietate exclusivă 
organisme câre vor avea ca obiectiv să influenţeze comunicarea globală în 
sensul pe care îl doresc conducătorii lor. Şi în acest caz, cunoştinţele 
asupra propagandei „oficiale“ a statelor democratice sînt mai avansate şi 
mai exacte decît cele privind dictaturile sau ţările în război. Putem totuşi 
afirma că propaganda este practicată de majoritatea ţărilor ale căror ambiţii 
le permit sau le obligă să aibă o strategie de comunicare globală. 


28 https://www.motherjones. "ai bă et al ul e it-hot/ accesat la 17.02.2018 
(n. 4). 

Republica Populară Chineză, numită şi China roşie sau continentală 
ca referinţă la cealaltă Chină din Taiwan, posedă un departament central 
de propagandă care depinde direct de Comitetul Central al Partidului 
Comunist Chinez. Propaganda este stabilită de acest departament în 
coordonare cu organele de cenzură de stat, ca Administraţia generală a 
presei şi a publicaţiilor, Administraţia de stat a radioului, a filmului şi a 
televiziunii şi Biroul de informaţii al Consiliului de stat. Integralitatea 
mass-mediei fiind sub autoritatea directă a statului, în afară de cea din 
Hong-Kong, care are un statut aparte, propaganda Partidului Comunist 
Chinez se face fără concurenţă pe teritoriul Chinei continentale, îndeosebi 
prin Televiziunea Centrală Chineză sau prin Renmin Ribao [Cotidianul 
poporului], tipărit în patru milioane de exemplare în lumea întreagă şi 
tradus în şase limbi, dintre care engleza şi franceza. 

Cînd comuniştii au ajuns la putere, au lansat o reformă de simplificare 
a scrisului pentru a uşura învăţarea alfabetului chinez. Avantajul pentru 
partid era că generaţiile formate cu „sinogramele simplificate“ nu vor 
putea citi atunci decît propaganda oficială a partidului şi nu vor putea 
avea acces la publicaţiile anterioare de care China roşie trebuia desprinsă. 
Se pare totuşi că reforma bazată pe alfabetul pinyin, care utilizează 
caractere latine, n-a obţinut efectele scontate. Putem nota că, dacă Partidul 
Comunist Chinez interzice categoric mass-mediei să-l critice, există o 
diversitate crescîndă şi necesară, cauzată de oprirea finanţărilor statului 
pentru mai multe dintre ele. Din ce în ce mai multe mass-media sînt deci 
obligate să urmeze, foulula omoloagelor lor occidentale pentru a se 
subvenţiona, unele ziare devenind tabloide pentru a continua să atragă 
cititorii. 

Temele propagandei chineze au evoluat o dată cu revirimentele ideolo- 
gice ale partidului comunist. Mai întâi a fost important ca Mao Ţe-Tung să 
fie plasat în centrul acestei propagande şi să se dezvolte cultul personalități 
sale în descendența unui împărat chinez care doreşte binele poporului 
său. Apoi, propaganda s-a dovedit esenţială pentru a-i explica imensei 
populaţii chineze noţiunile de „Mare Salt Înainte“, destinat să industriali- 
zeze tara din 1958 pînă în 1962, sau de „Revoluţie Culturală“, repunîndu-l 

pe Mao ia putere şi rupînd radical cu trecutul, voind în acelaşi timp să 
„transforme literatura şi arta“. Această propagandă a beneficiat de un 
impact considerabil în afara Chinei continentale, găsindu- -şi aliaţi pînă şi 
la naţiunile occidentale care au văzut în ea o alternativă la comunismul 
sovietic, considerat mai totalitar. Totuşi, ne putem gîndi că propaganda 
chineză vizează astăzi în principal să întreţină noţiunea de naționalism şi 
pe cea de loialitate faţă de Republica Populară Chineză. Existenţa 
Taiwanului apare astfel ca un excelent „mijloc de întărire a coeziunii 
naţionale contra celeilalte Chine. | 
Republica Populară Chineză forțează astfel toate ţările doritoare să 
întreţină cu ea relaţii diplomatice să marginalizeze Taiwanul, a cărui 
denumire oficială este „Republica China“. Cu ocazia reuniunilor la care 
cele două Chine sînt prezente, Taiwanul este uncori etichetat „Teritoriile 
separate Taiwan, Kinmen şi Matsu“ sau „Taipei chinez“, căci China 
continentală consideră insula o provincie chineză asupra căreia autoritatea 
sa nu este exercitată. Precum cele două Corei, cele. două Chine duc una 
contra celeilalte o bătălie de propagandă fără răgaz, fiecare afirmîndu-se 
drept China „oficială“. Taiwanul a instalat un radio care difuzează cîntece 
cu Teresa ORDE, pentru a lansa sloganul „îmi place micuța Deng, nu 
Deng cel gras“, referinţă la Deng Xiaoping, secretar general al partidului 
între 1976 şi 1997 şi „Mic Cîrmaci“ după „Marele“ Mao. Textele cîntăreţei 
Deng erau înconjurate de informaţii despre situaţia politică văzută din 
Taiwan, dar insula a ajuns să producă buletine de ştiri de propagandă 
cenuşie, care dădeau impresia ascultătorilor Republicii Populare Chineze 
că este vorba despre informaţii oficiale. Radio Taiwan International continuă 
să emită programe cu destinaţia China continentală, printre care „Comu- 
nicate speciale“, presupuse a conţine mesaje codate destinate agenţilor 
infiltraţi la inamic. În ceea ce o priveşte, China roşie a emis pînă în 1972 
buletine de propagandă constînd din rezumate ale adunărilor de partid 
comunist, din statistici de producţie sau din denunţări ale ilegitimităţii 
guvernului de la Taiwan. După 1972, propaganda Chinei comuniste s-a 
făcut mai subtilă şi mai eficace, imitînd prin aceasta propaganda taiwaneză. 
Aceasta se poate lăuda cu cîteva fapte măreţe. După „debarcarea“ americană 

pe lună în 1969, Republica Populară Chineză a trecut printr-un şoc, căci 
capitalismul era considera prăbuşit şi nu cucerind alţi aştri; Taiwanul a 
difuzat un show radiofonic redactat de un scenarist al propagandei oficiale, 
explicînd în mod satiric cum Mao avea în curînd să meargă pe soare, 
ocolind problema căldurii insuportabile, aşezîndu-se pe astrul solar de 
noapte. Tot aşa, între anii 1960 şi 1980, cele două Chine au promis cantităţi 
importante de aur celor care ar fi gata s-o trădeze pe una în favoarea 
celeilalte. Taiwanul s-a arătat mai generos, oferind recompense care 
reprezentau echivalentul a două tone şi jumătate de aur pentru a atrage 
ofiţeri militari şi aparatele lor, imediat integrați în armata insulei la un 
rang superior. | 

Republica Populară Chineză continuă să întreţină un aparat de propa- 
gandă, deşi ideologia oficială a devenit mai suplă în privinţa luptei contra 
capitalismului şi a relaţiilor cu restul lumii. Această maşină de comunicare 
în masă rămîne puternică, China roşie trebuind să menţină o anumită 
cenzură şi dîndu-şi uneori osteneala să explice subita compatibilitate dintre 
capitalism şi comunism într-o ţară în care locuitorii încep să călătorească 
în exterior pentru turism şi se pot deci întreba despre temeinicia regimului 
lor. Propaganda oficială chineză îşi păstrează atunci tot interesul, numai 
ca putînd explica aparentele paradoxuri ale unui sistem oximoronic. 

Democraţiile n-au rămas datoare cînd este vorba să stabilească organis- 
me oficiale de propagandă. Guvernul american utilizează frecvent propa- 
ganda, chiar dacă recunoaşte că o numeşte într-un mod mai birocratic 
pentru a nu da impresia că vrea să manipuleze opinia publică. Astfel, mai 
multe agenţii americane au fost înfiinţate în momentele cruciale ale istoriei 
Statelor Unite, în special cu ocazia conflictelor, pentru a difuza propaganda 
oficială. Să cităm Comitetul informaţiei publice între 1917 şi 1919 (Commar- 
tee on Public Information, CPI), biroul informaţiei de război între 1942 şi 
1945 "(Office of War Information, OWT), apoi agenţia de informaţi a Statelor 
Unite înfiinţată în 1953 şi desfiinţată în 1999 (United States Information 
Agency, USIA). Aceste organisme sînt văzute adesea în mod negativ de 
către public, ceea ce explică schimbarea perpetuă a acronimelor, dar şi de 


către celelalte entităţi guvernamentale din Statele Unite, care le consideră 

inutile în:cel mai bun caz, primejdioase, în cel mai rău caz, şi putînd 
obţine opusul efectului scontat. Vom nota că proasta reputaţie a Committee 
on Public Information a dus la o mişcare de contestare publică a propa- 
gandei, dar şi la înfiinţarea Institutului pentru analiza propagandei în 
1937, a cărui activitate a inspirat considerabil ideea care a stat la baza 
acestei lucrări. Mai târziu, în 1999, Departamentul de stat a obţinut 
„dizolvarea USIA, după ce a subliniat inutilitatea păstrării celor două 
organisme ale căror responsabilităţi s-ar suprapune. În consecinţă, USIA a 
fost absorbită de către Departamentul de stat, decizie de asemenea salutată 
de instanţele militare care consideră că „războiul psihologic“ n-ar trebui 
încredinţat civililor. | 

Atentatul terorist din 11. septembrie 2001 a contribuit la conştientizarea, 
în Statele Unite, a faptului că imaginea ţării în lume nu încetează să se 
degradeze, ceea ce prezintă un pericol care poate fi mortal. A apărut 
repede ideea că Departamentul de stat nu este capabil să răstoarne această 
tendinţă şi că deficitul american de imagine trebuie garantat eficace printr-o 
organizaţie care ar prelua conducerea unei mişcări destinate să-i împiedice 
declinul. În februarie 2002, preşedinţia americană a decis să instaureze un 
orgaism dedicat promovării unci imagini pozitive a Statelor Unite în lume 
şi combaterii antiamericanismului. Această oficină, numită Office of Global 
Communications (OGC), îşi concentrează eforturile pe diplomaţia globală 
(global diplomacy) şi coordonează alte agenţii, precum centrul de infor- 
maţii al coaliţiei (Coalition Information Center), însărcinat să combată 
dezinformarea talibanilor în privinţa războiului din Afganistan. Înfiinţarea 
Office of Global Communications succede unei im despre dizolvarea 
U.S. Information Agency în 1999. | 

De-a lungul anilor, guvernul american a înfiinţat organisme de propa- 
gandă în perioadele de conflict, apoi le-a desfiinţat după ce a trecut 
pericolul, pentru a le redeschide sub un nume diferit în caz de alertă 
critică, Putem totuşi nota persistenţa temei centrale în propaganda guver- 
namentală americană. Astfel, în cursul Primului Război Mondial, CPI 
avea ca sarcină să arate că obiectivul american consta să facă lumea mai 
sigură pentru democraţie. În timpul celui de al Doilea Război Mondial, 

OWI a pronunţat tare şi răspicat mesajul că este vorba despre un război 
pentru democraţie contra dictaturilor şi că este necesară o victorie totală. 
De-a lungul războiului rece, USIA s-a străduit să difuzeze aceeaşi separație 
dintre forţele libertăţii, avînd drept campion Statele Unite, contra dictatu- 
rilor inumane. Mesajul OGC, cînd a început războiul contra terorismului 
la scară mondială, constă în a repeta întruna ideea că este vorba despre o 
luptă de fiecare zi contra celor care vor să distrugă libertatea. Propaganda 
guvernamentală posedă deci o oarecare constantă, chiar dacă aceia pe care 
încearcă să-i convingă evoluează cu timpul şi cu pericolele înfruntate. Se 
pune întrebarea despre eficacitatea unei propagande, chiar deghizate, dar 
dirijate de către un stat. În cazul Statelor Unite, vom încerca să răspundem 
la întrebare mai departe, într-un studiu de caz despre propaganda ameri- 


cană. 


2.3.2 Serviciile de informaţii 

Numite în general „servicii secrete“, serviciile de informaţii fascinează 
masele care le acuză frecvent de a manipula din umbră. Este vorba despre 
organizaţii guvernamentale care se consacră în principal strîngerii, dar şi 
difuzării de informaţii. O întreagă literatură a fost creată plecînd de la 
fantasmele pe care le generează serviciile de informaţii care fac în mod 
regulat obiectul teoriilor complotului. Din acest motiv şi pentru că activi- 
tăţile lor sînt considerate prin definiţie secrete, este dificil să se obţină 
informaţii pertinente în legătură cu operaţiile acestor organisme. Totuşi, 
în privinţa celor emanînd din ţările democratice, există o anumită transpa- 
renţă care permite să înţelegem în ce măsură aceste organisme participă la 
propagandă. 

Majoritatea serviciilor de informaţii îşi obţin circa 90% din informaţii 
din analiza detaliată a surselor de informaţii publice, restul provenind din 
spionaj, în special electronic, ca şi din contactele personale. Pentru a putea 
prelucra cantitatea considerabilă de informaţii strânse, aceste servicii utili- 
zează programe permiţind verificarea diferitelor date, ele fiind în acelaşi 
timp obligate uncori să evalueze cu operatori umani valoarea informaţiilor. 
Direcţia generală a securităţii externe (DGSE) franceze utilizează asttel 

un dublu sistem de notație pentru fiecare informaţie culeasă: prima notă 
apreciază fiabilitatea sursei, pentru a preciza în' ce măsură a furnizat 
informaţii exacte pînă în prezent; a doua notă indică părerea agentului, 
care atribuie, în funcţie de informaţiile pe care le deţine, o verosimilitate 
informaţiei. Combinația celor două note, fiabilitatea sursei şi plauzibilitatea 
informaţiei, permit tratarea informaţiei cu precauţie, pentru a nu se lăsa 
invadaţi de date, mai ales de către celelalte servicii de informaţii. 

Trebuie notat că multe servicii de informaţii ţin de domeniul militar. 
În Franţa, DGSE este plasată sub autoritatea ministrului Apărării. Activi- 
tăţile DGSE s-ar repartiza un sfert pentru informaţiile militare, un sfert 
pentru informaţiile economice, iar jumătate pentru informaţiile diplo- 
matice. Se estimează că are 1300 de ofiteri şi subofiteri angajaţi, precum şi 
un număr dublu de civili, fără a mai considera „corespondenţii onorabili“ 
„ care sînt contactele pe care DGSE le întreţine cu agenţii benevoli externi. 
Franţa numără mai multe alte servicii de informaţii depinzînd de Minis- 
terul Apărării, precum Direcţia de informaţii militare sau Brigada de 
informaţii şi de război electronic, dar şi oficine alipite de Ministerul de 
Interne şi însărcinate mai ales cu treburile interne: Informaţiile generale 
(RG) sau Direcţia supravegherii teritoriului (DST), chemate poate să 
fuzioneze într-un viitor apropiat [DCRI, Direction Centrale du Renseigne- 
ment Intérieur, din anul 2007, n. z.]. 

În Statele Unite, dintre cele 17 servicii oficiale de informaţii, cel mai 
cunoscut rămîne CIA, Central Intelligence Agency, ale cărei acţiuni inspiră 
filme, romane şi un imaginar bazat pe acest organism reputat atotputernic. 
Dotată cu un buget de mai multe miliarde de dolari, CIA ar folosi 16.000 
de agenţi în cartierul său general din Virginia şi mai mult de 100.000 în 
total în lume. În timpul războiului rece, Agenţia Centrală de Informaţii a 
combătut inamicul comunist, îndeosebi strîngînd informaţii, dar şi finan- 
(înd personalităţi din lumea culturală şi intelectuală pentru a le înrola 
într-un război de relaţii publice. Această acţiune importantă a fost prezen- 
tată mai ales de Frances Stonor Saunders în lucrarea sa tradusă în franceză 
în 2003 cu titlul Cine trage sforile? CIA şi războiul rece cultural. Pe cînd o 
largă majoritate de intelectuali europeni şi de sindicalişti se înclinau în 

favoarea forţelor anticapitaliste după al Doilea Război Mondial, CIA a 
finanţat pe unii dintre ei pentru a lupta contra tentaţiei comuniste. Era 
vorba foarte adesea despre decepţionaţii de comunism, ca Arthur Koestler 
sau André Gide, dar şi despre autori care ignorau că simpozioanele somptu- 
oase la care participau la Paris, Berlin sau Bellagio erau finanţate de CIA. 
Tot astfel, pentru a paraliza criticile contra anumitor politici rasiste ale 
Statelor Unite, artişti negri precum Louis Armstrong au fost puternic 
încurajați să se producă în Europa, pentru a arăta diversitatea culturală şi 
toleranța din America. Saunders descrie de asemenea modul în care CIA, 
în acord cu unii directori ai Museum of Modern Art din New York printre 
care cofondatorul său Nelson Rockefeller, subvenţionau din plin expresio- 
nismul abstract pentru a stăvili dezvoltarea unei arte mai în fază cu 
revendicările politice. Expresionismul abstract, fiind nonfigurativ şi tăcut 
din punct de vedere politic, contracara astfel realismul socialist. Declarîn- 
du-se apolitică, arta abstractă a difuzat totuşi un mesaj foarte politic, 
îndeosebi atunci cînd criticii de artă i-au cîntat osanale şi cînd arta 
americană a fost generos subvenţionată pentru a fi expusă în Europa. 
Susţinînd artiştii care doreau să facă „artă pentru artă“, CIA îi sufoca 
discret pe cei care voiau să producă opere cu conţinut politic. Vom citi de 
asemenea cu folos analiza discursului despre artă a lui Tom Wolfe în 
lucrarea Cuvîntul pictat [The Painted Word], care arată cu brio cum arta 
se poate servi de propagandă pentru a se inventa mai bine şi a se promova. 

Dacă CIA a cheltuit miliarde de dolari pentru a construi reţele care 
susţin propaganda „lumii libere“ în timpul războiului rece, adversarii săi 
din lumea comunistă au procedat la fel. În Franţa, KGB-ul sovietic a 
putut exercita o influenţă puternică asupra Confederaţiei Generale a 
Muncii (CGT), sindicat apropiat de Partidul Comunist Francez, ceea ce a 
provocat o sciziune în 1948, cu ocazia planului Marshall. În urma acestei 
schisme, sindicaliştii refuzînd influenţa comunistă au putut fonda Forta 
Muncitorească, sindicat susţinut de CIA în planul său de „decomunizare“ 
a Europei de Vest. KGB-ul a putut conta pe o reţea considerabilă formată 
din diversele partide comuniste „frăţeşti“ şi pe numeroasele lor organizaţii 


asociate şi a primit susţinerea a numeroşi „tovarăşi de drum“. Războiul 

din Coreca precipitînd aderarea la una dintre tabere, KGB-ul a finanţat 
acele personalităţi culturale şi intelectuale care nu s-au alăturat clar 
Partidului Comunist Francez, dar i-au susţinut luptele. Jean-Paul Sartre a 
sprijinit astfel cu forţă modelul sovietic pînă în 1956 şi a fost invitat de 
numeroase ori în U.R.S.S. Mai tîrziu, şi-a afişat cu acelaşi entuziasm 
ajutorul pentru mişcarea maoistă, emanatie a dictaturii comuniste chineze, 
mult mai sîngeroasă decît vecina sa sovietică. Capacitatea de propagandă a 
KGB-ului va reuşi să creeze maxima care afirma că-i mai bine „să nu ai 
dreptate cu Sartre decît să ai dreptate cu Aron“, acesta din urmă, contem- 
poran şi „cel mai bun inamic“ al filozofului, autorul unei opere excep- 
tionale ca perspicacitate, dar considerat reacţionar de intelectualii cuceriti 
de prestigiul sartrian. Este surprinzător să constatăm că propaganda 
susţinută de KGB a avut un impact care se resimte încă şi astăzi, de vreme 
„ce examenul de conştiinţă al regimurilor comuniste n-a fost niciodată 
făcut în aceleaşi proporţii ca în cazul dictaturilor fasciste. În Franţa, foştii 
susţinători ai totalitarismului sovietic sînt iertaţi mai uşor decît cei care 
şi-au exprimat simpatii de extremă dreapta, în pofida masacrelor indicibile 
de ambele părţi. Chiar dacă scriitorul de origine rusă Vladimir Volkoff s-a 
ilustrat printr-un anticomunism brutal, ba chiar primar, lectura romanelor 
sale, îndeosebi Rästurnarea de situaţie (1979) şi Montajul (1982), se impune 
pentru cine ar dori să înţeleagă mai bine metodele de influenţă redutabile 
ale KGB-ului. 

- În Israel, coexistă trei principale servicii de informaţii: cel al armatei, 
Aman, serviciul de securitate interioară desemnat prin acronimul ebraic 
Shin Bet sau Shabak şi mai ales Mosadul, ale cărui activităţi au provocat o 
legendă sîngeroasă după decenii de activitate, ceea ce ne obligă la cea mai 
mare prudenţă în evocarea faptelor de vitejie dovedite ale „Institutului 
pentru informaţii şi operaţiuni speciale“. Într-adevăr, Mosadul este victima 
propriei sale comunicări şi aureolei de mister pe care a ştiut s-o dezvolte 
cu timpul pentru a încarna arma secretă a Statului Israel. Înfiiriţat în 1951, 
Mosadul are aceleaşi misiuni ca serviciile de informaţii occidentale, spre 
deosebire că nici una dintre arhivele sale nu este declasificată, Israel fiind 
în război de la proclamarea existenţei sale, în 1948. Mosadul are totuşi un 

site internet, în care îşi descrie misiunile şi chiar propune vizitatorului să 
postuleze pentru a deveni unul dintre spionii Israelului. Această posibilitate 
rupe cu o tradiţie a secretului şi arată nevoia Mosadului de a comunica 
despre el însuşi pentru a evita teoriile complotului în vigoare care îl implică 
în toate nenorocirile din Orientul Mijlociu. Într-adevăr, pumnul Mosadu- 
lui este suspectat aproape automat în toate accidentele politice din ţările 
arabe, ceea ce era scopul căutat de Israel la începuturile sale: proclamarea 
invincibilităţii războinicilor săi din umbră care ar fi în stare să pedepsească 
pe oricine s-ar lua de un evreu în orice loc din lume. Hăituirea spectacu- 
loasă a nazistului Eichmann în 1960 în Argentina sau cea a respon- 
sabililor masacrului atleţilor evrei la München în 1972 au putut astfel da 
ocazia unor celebrări ale puterii Mosadului în cărţi sau filme, ceea ce a 
contribuit la înceţoşarea activităţilor reale ale spionilor israelieni. Propa- 
ganda ţărilor arabe continuă totuşi să considere Mosadul, ca şi CIA 
americană, ca unul dintre principalii instigatori de tulburări din regiune. 
Putina literatură care studiază funcţionarea Mosadului nu lămureşte deloc 
isprăvile sale reale, cu excepţia eşecurilor sale şi nici un document serios 
nu există astăzi despre totalitatea activităţilor sale, de la înfiinţare. Site-ul 
său oficial recunoaşte totuşi importanţa culegerii de informaţii pentru 
Isracl prin intermediul serviciului său de informaţii, ca şi necesitatea de a: 
interveni în afara teritoriului propriu pentru misiuni legate de amenin- 
tarea teroristă. 

Mosadul constituie o excepţie: deşi provenit dintr-o ţară dezvoltată, 
Israelul fiind considerat aproape ca o ţară occidentală, secretele sale sînt la 
fel de bine păzite ca acelea ale omologilor săi din ţările cu regimuri 
dictatoriale. În privinţa acestora din urmă, cu excepţia regimurilor care au 
căzut, se cunoaşte prea puţin eficacitatea reală şi acțiunile duse de serviciile 
lor de informaţii. Acest fapt ne împiedică adesea să putem analiza rolul 
exact al serviciilor de informaţii în campaniile de propagandă. Cel mai 
frecvent agenţi de propagandă neagră, serviciile de informaţii sînt totuşi 
un actor esenţial şi adesea nu răspund decît în faţa unui singur interlocutor, 
în general conducătorul ţării sau propagandistul şef, care pot fi aceeaşi 


persoană. 

2.4 Propagandistul 


N-am putea încheia acest rapid tur de orizont al actorilor propagandei 
fără a-l evoca pe propagandistul însuşi, diferitele sale apelative moderne şi 
numeroasele sale atribuţii. Polimorf, propagandistul rămîne adesea o 
eminenţă cenuşie şi va avea ca obiectiv să fie mediatizat cît mai puţin. 
Cîteva exemple de propagandist vor putea să-i clarifice cititorului rolul 
acestui dirijor. Totuşi trebuie păstrat în minte că propagandistul, avînd 
interesul, cel mai adesea, să rămînă discret, ba chiar secret, este de fapt cel 
mai în măsură să se înconjoare de un nimb de legendă şi să rămînă o 
figură foarte ascunsă; Deci nu-i vom evoca aici decît pe propagandiştii 

contemporani al căror rol a putut fi determinat cu exactitate. 

„_ Este curent în zilele noastre ca, în lumea anglo-saxonă, să se vorbească 
despre spin doctor sau uneori despre spinmeister, în ambele cazuri un apelativ 
considerat peiorativ de cei interesaţi. Astfel, James Carville se defineşte ca 
un „consultant politic“ (polizical consultant), dar poate fi considerat unul 
dintre cei mai buni spin doctor americani. Specializat în candidaţii consi- 
deraţi challengers şi puţin favorizați de sondaje, Carville este în mare parte 
responsabil de victoria lui William Clinton la alegerile prezidenţiale 
americane din 1992. Obscur guvernator al unui mic stat american, 
Arkansas, Clinton a reuşit să fie investit candidat democrat, apoi să-şi bată 
adversarul republican, George Bush, care era preşedintele în funcţie şi fost 
director al CIA, în fruntea unei mari averi, căci era moştenitorul unei 
adevărate dinastii petroliere şi aureolat cu victoria în războiul din Golf din 
1991 şi cu prăbuşirea regimului sovietic. 

În faţa unui asemenea curriculum vitae, era de neconceput ca un 
candidat atît de puţin titrat şi cunoscut, ca William Clinton, să poată să 
aibe cîştig de cauză. Pentru că ştersese sindromul Vietnamului, cota de 
popularitate a lui Bush în 1990 depăşea 90%. Strategia lui James Carville 
şi a echipei sale, îndeosebi George Stephanopoulos, care îşi asuma funcţia 
de director de comunicare, a fost să deplaseze lupta politică pe un alt teren 
decît cel pe care Bush excela: să arate un candidat Clinton apropiat de 
poporul american. Rolul acestor doi oameni a putut fi imortalizat de un 
documentar, The War Room, în 1992, care a urmărit ansamblul campaniei 

de comunicare a lui William Clinton, inclusiv aventurile sale extramaritale 
rămase celebre. Simplul fapt de a-l numi pe preşedinte Bill, uulizîndu-i 
diminutivul mai degrabă decît prenumele, depinde de o strategie destinată 
să-i dea o dimensiune umană, apropiată de popor. Este strategia pe care 
au adoptat-o Carville şi echipa sa pentru a-şi apăra candidatul contra 
atacurilor taberei republicane şi ale mass-mediei. Astfel, atunci cînd 
Gennifer Flowers a admis că a avut o relaţie adulteră cu William Clinton, 
cota lui de popularitate a scăzut. Guvernatorul a contraatacat imediat 
explicîndu-se în revista de investigaţie televizată 60 Minutes, exact după 
Super Bowl, evenimentul sportiv cel mai privit din Statele Unite, atră- 
gîndu-şi un public popular şi compătimitor. Au fost de asemenea emise 
îndoieli puternice despre patriotismul lui Clinton, acesta fiind acuzat de a 
fi scăpat de serviciul militar în vremea războiului din Vietnam. În pofida 
tuturor acestor piedici, Clinton a fost ales contra unui preşedinte erou de 
război, apoi reales în 1996. 

O alegere prezidenţială americană utilizează tehnicile de vîrf cele mai 
sofisticate pentru comunicarea candidaţilor; mesajele sînt testate pe focus- 
-grupuri care determină ce orientare strategică trebuie să pună în valoare 
candidatul pentru a-şi asigura cît mai multe sufragii la momentul potrivit. 
Tot aşa, mass-media este analizată în permanenţă pentru a determina 
mizele care vor trebui să fie luate în considerare de candidaţi. Statele 
Unite permit de asemenea campanii „musculoase“, în care sînt îngăduite 
„atacuri ad hominem, chiar dacă nu aduc în final decît puţine voturi celui 
care le întreprinde, dar pot destabiliza un adversar la un moment crucial. 
Carville a reuşit deci să înţeleagă aşteptările poporului american, îndeosebi 
în economie, care rămîne preocuparea principală a alegătorilor. Punîndu-l 
pe candidatul său să repete ca pe o mantra It's the economy, stupid (Este 
vorba despre economie, prostule), i-a permis să se focalizeze pe viitorul şi 
pe temerile americanilor mai degrabă decît pe trecutul războinic al lui 
George Bush. Replicînd lovitură după lovitură la atacurile republicane, 
Carville a reuşit să-l impună pe Clinton şi programul său. În fine, prezen- 
tind programul lui Clinton-ca anume conceput pentru decepţionaţii 


partidului democrat care votau cu republicanii şi intitulîndu-l New 

Democrat, strategia lui Carville a putut fi percepută ca o campanie de 
ruptură cu greşelile unui partid care pierduse exerciţiul puterii în folosul 
rivalului său republican. Cucerind electoratul negru cu originile sale 
modeste şi cu o demonstraţie remarcată de saxofon într-un talk-show 
destinat afroamericanilor, Clinton şi-a adunat de asemenea electoratul alb 
„şi urban, îndeosebi cu echipa sa administrativă prezentată ca The best and 
the brightest (cea: mai bună şi cea mai strălucită). Farmecul lui Clinton a 
fost exploatat pentru a motiva cuceririle sale feminine, care l-au făcut să 
apară uman, ca şi greutatea sa corporală care l-a plasat în media suprapon- 
 derală a alegătorilor americani: Campania lui William Clinton ar merita o 
analiză mai detaliată, dar strategia lui Carville s-a dovedit rentabilă astfel 
încît, în fruntea unui grup de consultanţi politici, metodele sale au fost 
exportate în mai multe alegeri din străinătate cu succes, dar nu fără risc. 
James Carville a intervenit în alegerile prezidenţiale din Mexic, din 
Honduras, din Ecuador, din Brazilia, ca şi în mai multe alte scrutine, ca 
postul de prim-ministru din Marea Britanic, cu Tony Blair, sau din Israel, 
cu Ehud Barak. Figură cunoscută a mass-mediei americane, James Carville 
şi-a exercitat de asemenea numeroasele talente de spin doctor pentru 
întreprinderile Monsanto în Canada, Boeing, Microsoft, Pizza Hut, Nike, 
Reebok în Statele Unite, dar şi pentru cauze mai „nobile“ precum 
Comitetul Internaţional al Crucii Roşii sau campania vizînd să elimine 
utilizarea minelor antipersonal. Numele său a devenit o marcă reputată 
cu atît mai mult cu cît este considerat o personalitate a cărei onestitate n-ar 
putea fi suspectată şi a cărei agerime a putut fi verificată atunci cînd s-a 
căsătorit cu rivala sa din echipa de campanie Bush 1992, consultanta 
politică Mary Matalin. | 

Un spin doctor reia funcţiile În fact în pentru a utiliza mass- 
-media cu scopul de a ajunge la obiectivul său politic sau comercial, dar . 
puţini sînt cei care pot să-şi permită a-şi exercita talentul într-un mod atât 
de public precum Carville. Karl Rove, eminenţa cenuşic a preşedintelui 
George W. Bush, a putut dezvolta o influenţă crescîndă, fugind în acelaşi 
timp de celebritate, ceea ce a dat ocazia mitului influenţei sale oculte şi 
negative. 

În pofida numeroaselor scandaluri care sînt legate de numele său, 
Karl Rove rămîne o figură misterioasă, păstrînd încrederea preşedintelui 
Bush cu toate numeroasele sale lovituri sub centură şi schimbîndu-şi 
funcţia după strategiile sale de comunicare. A putut cumula controlul 
Office of Political Affairs, Office of Public Liaison şi Office of Strategic 
Initiatives la Casa Albă, trei sectoare cheie ale comunicării prezidenţiale, 
dar este de asemenea creditat că ar fi exercitat o puternică influenţă asupra 
dezbaterii privind securitatea socială şi, mai ales, pentru că l-a îndemnat 
pe preşedinte, împreună cu alţi strategi, să dezvolte o strategie războinică 
în Orientul Mijlociu după atentatele de la 11 septembrie 2001. Supranumit 
„creierul lui Bush“, Karl Rove are o capacitate remarcabilă să prevadă 
atacurile şi să le contracareze. Controlînd în acelaşi timp comunicarea 
guvernului şi capabil să influenţeze durabil orientările politicii americane, 
Karl Rove reprezintă cu siguranţă versiunea modernă a propagandistului, 
ceea ce i-a atras numeroase inimiciţii pe care a ştiut întotdeauna să le 
eschiveze, pînă la demisia sa din 2007. | 

Exemplul Charlottei Beers arată totuşi limitele capacităţilor unui spin 
doctor. Poreclită „femeia cea mai puternică din publicitate“, Beers a lucrat 
mult timp în sectorul privat înainte de se alătura Departamentului de stat 
american în octombrie 2001, după atentatele de la World Trade Center, în 
calitate de U.S. Undersecretary for Public Diplomacy, subsecretar de stat la 
diplomaţia publică. Beers a primit sarcina să-şi utilizeze experienţa în 
publicitate pentru a produce o campanie destinată să înfrumuseţeze 
imaginea Statelor Unite în lume, în special în ţările musulmanc. Sub 
conducerea sa, au fost elaborate videouri, tracturi, afişe, lăudînd toleranța 
religioasă a Statelor Unite şi reuşita musulmanilor americani. 

Această campanie Shared Values (valori împărtăşite) cra însoţită de 
asemenea de un capitol prezentîndu-l pe Saddam Hussein ca pe un dictator 
malefic colecţionînd arme mortale. Beers a demisionat în martie 2003, 
oficial din motive de sănătate, dar se pare mai ales pentru că ambiţioasa sa 
strategie de comunicare nu şi-a atins obiectivul. Acest eşec se datorează în 
parte faptului că strategia publicitară a lui Beers a fost rapid percepută ca 


propagandă în ţările arabe, că nu acţiona asupra adevăratelor motive ale 

resentimentului contra Statelor Unite şi că intra în concurenţă cu comuni- 
carea în masă a altor oficine ale guvernului, în special Office of Strategic 
Initiatives al lui Karl Rove de la Casa Albă. Karen Hughes a înlocuit-o de 
atunci pe Charlotte Beers în acelaşi post, dar cu un profil mult mai politic, 
deoarece a supervizat mult timp comunicarea lui George W. Bush atunci 
cînd era guvernator al Texasului, apoi preşedinte al Statelor Unite. 

Vedem aici limitele publicităţii în raport cu strategiile de comunicare 
exploatînd direct sau indirect toată mass-media pe care am putut-o descrie 
şi înfiinţînd altele potrivit ocaziilor ivite. Nu este suficient să lansezi o 
campanie de publicitate pentru a schimba o imagine, este vorba despre un 
proces lung şi dificil într-atât culturile, induse de propagande, sînt solid 
ancorate în indivizi. Cele cîteva exemple precedente extrase din Statele 
Unite „contemporane arată că nu te poţi improviza propagandist şi chiar 
dacă pentru mulţi este vorba despre o artă sau, cel puţin, despre un 
artizanat, propaganda necesită cunoaşterea cîtorva tehnici de bază care ne 
vor permite să mizăm pe ele cu mai multă eficacitate. Capitolul următor 
expune unele dintre aceste tehnici aşa cum sînt ele cunoscute de către 
actorii propagandei. 

Capitolul 3 
Tehnici de propagandă 


Avertisment 


Denumirile engleze ale tehnicilor care urmează provin din manualul ` 
de acţiune psihologică al armatei americane datat 1979, cu titlul Psycho- 
logical Operations. Field Manual No. 33-1 [Manual de operaţii psihologice], 
publicat de Headquarters, Department of the Army, Washington DC [Cartierul 
general, Ministerul Apărării]. Am reţinut această referinţă pentru a arăta 
seriozitatea cu care sînt considerate aceste tehnici. Totuşi, înainte de a 
servi armata americană, aceste tehnici au fost definite de specialişti ai 
propagandei ca Leonard W. Doob, despre care am vorbit deja. Pentru 
prezenta lucrare, am preferat să le redefinim pe scurt, dar mai ales să le 
însoţim cu exemple care-i vor permite cititorului contemporan să le 
înţeleagă. În nici un caz n-am putea considera aceste tehnici ca pe nişte 
reţete magice, gata de folosire, supuse atenţiei unui propagandist începător. 
Mai întîi, fiecare dintre aceste tehnici are o eficacitate limitată, dacă este 
utilizată izolat. Se cuvine a le combina pentru a dezvolta o propagandă 
eficace, ceea ce implică o mare experienţă în comunicarea în masă. Apoi, 
este important ca utilizarea lor să nu fie evidentă, după regula care vrea ca 
o propagandă dezvăluită să-şi piardă imediat din eficacitate. În fine, potrivit 
regulii principale a comunicării în masă, este primordial să cunoaştem 
populaţia ţintă pentru a putea stabili o acţiune adecvată. Mai multe dintre 
aceste tehnici pot într-adevăr să se întoarcă împotriva utilizatorului lor 
dacă acesta le foloseşte fără a cunoaşte bine publicul sau grupul vizat. 

Aceste tehnici, cunoscute de specialiştii în propagandă, sînt prezentate 
aici pentru ca publicul să poată să-şi ia măsuri împotriva efectelor lor şi nu 
pentru a încuraja vocaţii de manipulator. Nu sînt repertoriate toate, numai 


cele principale sînt referenţiate, pentru a ilustra propaganda în mod precis. 
RYCIP | £ 

3.1 Adevăruri incredibile (Incredible Truths) 


Aşa cum în comunicarea politică este frapant faptul că minciunile 
agreabile sînt adesea preferate de alegători unui adevăr brutal, tot aşa, în 
propagandă, se acordă atenţie elaborării şi întreţinerii a ceea ce dezvoltă 
încrederea auditorului. Este frecvent ca propagandistul să folosească ade- 
văruri incredibile, pe care poate uneori le transformă în mituri. Această 
tehnică, extrem de complexă şi dificil de pus în aplicare, acţionează asupra 
nevoii de a visa a fiinţei umane, care trebuie să creadă într-un viitor mai 
bun şi deci să fie liniştită în permanenţă sub ameninţarea de a fi demotivată 
şi de a contesta autoritatea şi scopurile propagandistului. 

În saga sa de science-fiction, Dune, Frank Herbert descrie un sistem 
politic din care face parte o mişcare religioasă, Bene Gesserit. Organizat ca 
un cler matriarhal, acest ordin cuprinde o secţie numită Missionaria 
Protectiva, însărcinată să implanteze mituri pe diversele planete pe care 
Bene Gesserit intenţionează să-şi întindă influenţa. Aceste mituri sînt 
apoi împlinite de o altă ramură a organizaţiei religioase, ceea ce-i permite 

să-şi stabilească prestigiul cucerind inima şi mintea mai degrabă decît 
învingînd cu armele. Creînd direct profeţiile şi realizîndu-le, ceea ce este 
„procedeul profeţiilor autorealizatoare, Bene Gesserit ilustrează utilizarea 
acestei tehnici de propagandă care permite fiecăruia să se convingă de o 
credinţă care n-ar putea să fie atacată în mod logic, raţional sau exterior. 
Putem nota de altfel că mulţi dintre cititori consideră science-fiction drept 
o literatură fără mare interes, îndeosebi pentru aspectul său fantastic, pe 
cînd religiile şi legendele lumii, care utilizează aceleaşi domenii, sînt exami- 
nate cu multă seriozitate. O sectă, scientologia, s-a dezvoltat datorită 
aportului unui autor de science-fiction, L. Ron Hubbard, care a ştiut să 
utilizeze multe tehnici de propagandă pentru a-şi difuza mesajul de suflet 
într-un cult care se pretinde de origine extraterestră. 

„Propaganda îşi trage eficacitatea din aparenta iraţionalitate a omului. 
Nevoia de mituri care explică originea universului şi locul omului în 
acesta regăsindu-se în fiecare dintre noi, propagandistul utilizează această 
sete inextingibilă pentru a-şi propune propriile adevăruri incredibile. Aşa 
cum o afirmă Roger Mucchielli, în Szbversiunea (1972): „Importantă este 

nu realitatea vieţii, ci ceea ce cred oamenii. |...] Miturile sînt cele care fac 
ca oamenii să se ridice şi să meargă, să se expună şi să se lase ucişi sau, 
dimpotrivă, să se oprească şi să se ascundă. Miturile sînt imagini forţă, 
imaginarii colective capabile de a fascina conştiinţele unui grup sau ale 
unei mase, pentru că găsesc aici satisfacţii sau valorificări profunde. [...] 
Găsirea cuvintelor potrivite este mai importantă decît analiza datelor 
obiective“ 29. 

Bineînţeles, este primordial pentru propagandist să stăpînească infor- 
maţia, după cum am putut vedea în principiile elementare ale propagandei. 
Acesta se bazează pe informaţiile de care dispune şi care n-au fost încă 
făcute publice; astfel, el poate crea surpriza în tabăra sa anticipînd un 
eveniment pe care îl ştie iminent sau destabilizînd tabăra adversă dezvă- 
luind o veste importantă pe care conducătorii inamici au preferat s-o 
ascundă. 

Ar fi dificil pentru oricine să accepte în zilele noastre ideea că o fată ar 
putea rămîne însărcinată fără o explicaţie logică privind fecundarea sa. 
Totuşi, numeroşi credincioşi acceptă ipoteza unei conceperi fără sexualitate, 
fie că-i vorba despre Maria, în religia catolică sau în legenda lui Arthur 
pentru a explica originile vrăjitorului Merlin, fructul legăturii dintre o 
pămînteană şi un demon. 

Distribuirea miturilor şi a adevărurilor incredibile necesită înfiinţarea 
unui „cler“, format din specialişti care se prezintă ca investiţi de un cuvînt 
superior pe care ştiu să-l dăruiască poporului. Sarcina lor este descrisă de 


tehnica următoare: „Cămăşi albe şi galoane“. 


3:2 Cămăşi albe şi galoane (Appeal to Authority) [apelul la 
„experţi '] 

Pentru propagandist, această tehnică se bazează pe apelul la indivizi 
consideraţi în general lideri de opinie, dispunînd, prin titlu, grad sau 
mandat, de o autoritate socială susceptibilă să beneficieze de o credibilitate 
fără nici un raport cu intenţiile lor şi să provoace în rîndul audienței 
adeziunea la ideile, argumentele sau acţiunile lor. În majoritatea cazurilor, 


29 "Roger Mucchielli; Bă Subversion, II° éd., Dacie C.L.C., 1976, pp. 45-46 (n. 4). 

aceste persoane sînt alese în fasea de adecvarea la situaţie. Astfel, un 
„medic, acoperit cu diplome şi exercitînd într-un spital cunoscut mediatic, 
este invitat să vorbească despre un subiect medical, chiar dacă specialitatea 
sa are puţine lucruri comune cu subiectul: un specialist în bolile tropicale 
nu este neapătat cel mai potrivit să comenteze evoluţia flagelului SIDA. 
Tot aşa, un amiral nu este neapărat persoana cea mai potrivită să-şi spună 
părerea competentă despre o campanie militară terestră. Totuşi, va reuşi să 
fie luat drept expert şi chiar să fie crezut, căci se va considera că este cel 
mai nimerit să vorbească, deoarece oricum cunoştinţele sale sînt mai vaste 
decît cele ale omului de pe stradă. | 

Mass-media are tendinţa să supraexploateze această fascinaţie pe care 
publicul neavertizat o simte pentru titluri şi grade şi invită frecvent 
specialişti să comenteze o chestiune de actualitate. Aceştia sînt adesea mai 
mult experţi în intervenţii mediatice decît adevăraţi specialişti în domeniul 
lor. În general, în faţa conciziei intervențiilor mediatice care nu durează 
adesea decît cîteva secunde — ceea ce se numeşte fraza cea bună —, 
„majoritatea specialiştilor universitari refuză să se exprime în faţa mass- 
-mediei, estimînd că analizele lor vor fi trunchiate: şi că, în nici un caz, nu 
este locul lor acolo. În ceea ce-i priveşte, ziariştii se străduiesc să extragă 
un discurs simplu de la adevărații experţi, care au obiceiul să manipuleze 
concepte greoaie şi complexe. În plus, mass- media reacţionează adesea în 
stare de urgenţă pentru a comenta un eveniment, fiindu-i dificil să găsească 
persoana potrivită în scurt timp. Rezultă din aceasta apariţia specialiştilor 
profesionişti, capabili să intervină pe subiecte despre care n-au adesea o 
cunoaştere suficientă, dar care reuşesc să se exprime într-un limbaj convin- 
gător. Discursul lor este perceput de majoritatea nespecialiştilor ca o părere 
valorînd cît o expertiză, căci s-a avut grijă să fie prezentaţi, de exemplu 
prin intermediul unei burtiere la televizor, punîndu-se în valoare titlurile 
lor, ca doctor, profesor, general, ca şi domeniile lor de expertiză. 

Mai tulburător, o personalitate artistică sau sportivă poate fi invitată 
pentru a-şi exprima punctul de vedere despre un subiect de societate sau 
un eveniment politic. Fiecare este liber de a-şi exprima opinia, care poate 
fi de o mare pertinenţă, chiar dacă nu este un specialist confirmat de 

diplome sau de experienţă. Totuşi a interoga în mass-media un star 
cinematografic despre conjunctura economică înseamnă să-i dai judecății 
sale o valoare de referinţă, ceea ce este nepotrivit. Mass-media, în speciai 
televiziunile, are tendinţa să prefere „clienţii buni“, care vor şti să aducă o 
judecată rapidă şi accesibilă telespectatorilor despre o situaţie, mai degrabă 
decît specialiştii adevăraţi care nu vor avea umorul sau carisma ce va face 
să treacă în mod eficace mesajul. 

Trebuie subliniat că liderul de opinie poate acţiona în afara mass- 
-mediei, rămînînd în acelaşi timp în relaţie cu ea. Cercetătorul Paul 
Lazarsfeld de la Biroul Applied Social Research al Universităţii Columbia 
din New York este unul dintre autorii teoriei transmiterii comunicării în 
două etape, Two Step Flow of Communication, pe care am evocat-o deja. 
Lazarsfeld afirmă că mass-media acţionează adesea indirect asupra publi- 
cului larg, că ajunge mai întîi la liderii de opinie care consumă mass-media, 
apoi o interpretează şi o retransmit în direcţia grupurilor asupra cărora au 
influenţă. Această formă de comunicare indirectă între mass-media şi 
public are avantajul sigur de a fi interpretat în funcţie de grupuri şi de 
capacitatea lor de a absorbi informaţia, dar prezintă inconvenientul de a 
deforma mesajul mediatic. 

Se întîmplă totuşi ca expertul prezentat ca atare să fie un şarlatan; 
este prezentat cu toate acestea în mod vag ca un specialist în domeniul 
său, fără a se merge mai departe. Audienţa ar trebui atunci să stea în 
defensivă, căci este necesar să aibă un minim de informaţii despre gradul 
de cunoştinţe ale unui individ prezentat ca expert pentru ca el să fie 
credibil. Dar titlurile şi gradele sînt adesea suficiente pentru a convinge, 

„după cum o demonstrează îndeosebi experienţa lui Milgram. 

Psihologul social american Stanley Milgram a efectuat o experiență 
care-i poartă numele, cunoscută încă din 1963, despre supunerea la 
autoritate. Această experienţă a marcat un moment important în istoria 
domeniului său de studiu. Milgram a recrutat 280 de voluntari pentru a 
participa la o experienţă aşa-zis despre memorie. Subiecţii erau primit 
într-un stabiliment medical de un bărbat în halat alb, ceea ce-i încuraja în 


ideea de a face parte dintr-o experienţă ştiinţifică. Subiecţii, pacienţii A, 

care au participat la experienţă, au crezut că iau parte la o „experienţă de 
pedagogie tinzând să arate corelaţia dintre pedepse şi stimularea memoriei. 
Erau instalaţi în faţa unui pupitru prevăzut cu o moletă pe care trebuiau 
s-o manipuleze pentru a aplica şocuri electrice unui alt pacient B legat în 
faţa lor. Pacientul B trebuia să înveţe pe de rost asociaţii de cuvinte pe care 
pacientul A îl punea să le repete. În caz de eşec, A îi aplica un şoc electric 
lui B, din ce în ce mai puternic pe măsură ce B greşea în asociaţiile de 
cuvinte. Cu o anumită cantitate de curent electric, pedeapsa se putea 
dovedi mortală şi A punea în pericol viaţa lui B numai pentru a încasa o 
sumă de bani ca recompensă a participării la experienţă. 

Cvasitotalitatea subiecţilor A au mărit sarcina electrică fără a pune 
întrebări. 607% au acceptat să aplice şocuri mortale întorcîndu-şi privirea 
de la victimele lor. 40% au administrat cu sînge rece aceste cantităţi de 
curent privindu-i pe subiecţii B zvîrcolindu-se de durere. Fără a şti că sînt 
observați pe ascuns, mulţi dintre subiecţii A descreşteau şocul electric 
atunci cînd bărbatul în halat alb se îndepărta, pentru a-l spori cînd se 
„apropia. Subiecţii A ignorau în schimb că în realitate nu se aplica nici un 
curent electric şi că subiecţii B simulau durerea. 

Concluziile acestei experienţe sînt alarmante: supuşi unei autorităţi 
potrivite, în acest caz, unui bărbat îmbrăcat pur şi simplu cu un halat alb, 
care ar putea fi un laborant, dar pe care subiecţii îl consideră un specialist, 
majoritatea voluntarilor acceptă să tortureze o fiinţă umană care nu le-a 
făcut nimic, pentru că li se ordonă cu autoritatea necesară. Chiar dacă 
simt că săvîrşesc o acţiune imorală, încercînd să diminueze durerea cînd 
se cred în afara cîmpului de viziune al „doctorului“, ei revin repede la 
ordine atunci cînd acesta se apropie şi îi încurajează să continue expe- 
rienţa. Putem nuanţa concluziile testului amintind că aceia care se pretează 
la aceste experimente remunerate sînt în general studenţi sau şomeri, 
constituind deci un segment nereprezentativ al ansamblului unei popu- 
laţii. Profesioniştii obişnuiţi cu responsabilităţile ar reacţiona poate diferit, 
iar experienţa lui Milgram nu este neapărat concludentă pentru a califica 
umanitatea drept potenţial sadică. Totuşi, această demonstraţie ilustrează - 
nevoia fiecăruia de a crede în temeinicia autorităţii experţilor, presupunînd 

că aceştia îşi cunosc domeniul şi că-i ghidează pe ceilalu în meandrele 
disciplinei lor. 

Această supunere poate fi uneori iraţională, ca în cazul majorităţii 
religiilor care pun pe un om să-i dea ascultare altuia, acesta din urmă fiind 
investit cu o poruncă de către o entitate divină, fără nici cea mai mică 
dovadă despre tangibilitatea sau existenţa acesteia din urmă. 

Această tehnică, care constă în a formula ca adevărată şi incontestabilă 
o noţiune sau un fapt este obiectul următoarei tehnici de propagandă, 
Aserţiunea. 


3.3 Aserţiunea 

În limbaj curent, o aserţiune este o propoziţie susţinută ca fiind 
adevărată. În alţi termeni, după modelul axiomei în matematică, propagan- 
distul afirmă un adevăr fără a-l demonstra şi se serveşte apoi de el pentru a 
elabora un raţionament. Această tehnică poate fi utilizată într-un discurs 
folosind expresii tipice. A începe o frază cu „ştim cu toţii“, „este binc- 
cunoscut“ sau cu afectatul „aţi auzit, desigur“ duce adesea, pe baza unui 
postulat, la afirmarea unei idei care are aparenţa unui raţionament logic, 
dar care se dovedeşte înşelătoare. 

Aserțiunea poate fi adevărată sau falsă, căci răspunde la imperativul 
permanent al propagandei de a apărea ca exactă sau de a nu putea fi 
respinsă. Este deci preferabil de a emite o aserţiune numai dacă este 
inatacabilă în fapt. Pentru aceasta, se poate miza pe aspectul irațional al 
aserţiunii. Puterile religioase mizează din plin pe această tehnică, cu 
argumentul definitiv după care credinţa nu poate fi demonstrată, deoarece 
este de esenţă divină. Să afirmi că „Dumnezeu există“, ca şi „Dumnezeu 
nu există“ rămîne o aserţiune pe care fiecare îşi va construi sistemul de 
valori. Este important să ne amintim că Bisericile sînt la baza propagandei 
moderne şi că utilizează, deci, frecvent, aceste tehnici de convingere a 
maselor. Lucrând asupra iraţionalului şi a nevoilor de sens ale omului, 
Bisericile exploatează, deci, în permanenţă aserţiunca, respingînd orice 
contraexpertiză care ar putea clătina sistemul lor de credinţe şi considerînd 
credinţa nedemonstrabilă prin mijloace umane. Religiile nu sînt singurele 

care utilizează aserţiuni, filozofia ca şi ştiinţa mizînd în acelaşi fel pe 
aceste supoziţii nedovedite, deşi folosind metode mai puţin „magice“. 

| Silogismul este o variantă a acestei tehnici. Fără a descrie multiplele 
demonstraţii de silogism, studiate îndeosebi de Aristotel, vom reţine 
paradoxul popular care demonstrează că un raţionament logic poate ajun- 
ge la o aberaţie: „Tot ce-i rar e scump, iar un cal de doi bani e rar, deci e 
„scump“. Aici, demonstraţia are o aparenţă raţională, dar ajunge la o 
concluzie inexactă, pentru că se bazează pe o ipoteză la fel de inexactă: 
tot ceea ce este rar nu este neapărat scump, căci valoarea depinde de alte 
criterii, ca, de exemplu, cererea sau utilitatea. Acest simplu şiretlic devine 
mai dificil de detectat atunci cînd este prezent într-un discurs şi auditorul 
n-are răgazul să reflecteze la fiecare termen “al demonstraţiei. Propagan- 
distul poate deci elabora un raţionament specios, dar care va avea aparenţa 
logicii constante fără ca auditorul său să-şi dea seama de falsificare. Atunci 
cînd este posibilă o analiză mai extinsă, de exemplu dacă un ziarist studiază 
textul discursului şi reperează stratagema, este adesea prea tîrziu, propagan- 
distul şi-a atins deja scopul. O dată ce discursul a fost pronunţat şi efectul 
său, pus în funcţiune asupra auditorului, nu se mai poate reveni asupra 
lui prin semnalarea inexactităţilor care nu vor reţine atenţia celor care l-au 
auzit. În plus, cel care reperează erorile riscă să se expună furiei auditorului 
care îl va acuza că vrea să falsifice discursul propagandistului, mai ales 
dacă acesta a avut grijă să utilizeze tehnica următoare, cea a „bunului-simţ 
al omului de pe stradă“. 


3.4 Bunul-simţ al omului de pe stradă (Plain Folks or Common 
Man) ` 


Spre deosebire de tehnica „Cămăşi albe şi galoane“, „Bunul-simţ al 
omului de pe stradă“ face apel la simţul comun, cel cu care ar fi dotat 
automat omul de pe stradă, anonimul care se deosebeşte de experţi, pentru 
că trăieşte viaţa ca toată lumea şi nu este rupt de mase. Această abordare 
constă în a convinge o audienţă că propagandistul şi poziţiile sale reflectă 
bunul-sim al poporului. Propagandistul comunică utilizînd un limbaj 
obişnuit, eventual populist, evitînd un vocabular prea bogat care l-ar face 

să pară savant, Are grijă să nu afişeze un gust vestimentar prea elaborat şi 
are ca obiectiv să apară mereu ca provenind din popor, demarcîndu-se de 
tot ceea ce ar putea să-l facă prea exotic, intelectual sau manierat. 

Recenzăm mai multe cazuri ale acestei tehnici: 

— Idiomatic: atunci cînd propagandistul intenţionează să imprime 
autenticitate discursului său, se întîmplă să-i dea o culoare locală, pigmen- 
tînd-o cu expresii comprehensibile doar de un mic număr de locutori. Nu 
este necesar ca el să elaboreze fraze întregi, uneori cîteva cuvinte în limba 
regiunii sînt de-ajuns pentru a da auditorului impresia că propagandistul, 
chiar dacă nu este din regiune, o cunoaşte şi o apreciază suficient pentru 
a-şi transforma limbajul. 

— Eroarea voluntară: greşind voluntar pronunţa unor cuvinte socotite 
drept complicate, propagandistul pretinde astfel că resimte aceleaşi dificul- 
tăi ca masele. Poate uneori să-i fie util să rîdă de ele, pentru a arăta „că 
este ca toată lumea“. 

— Limbajul tineresc: este uneori util pentru o personalitate a cărei 
imagine este învechită să folosească termenii la modă atunci cînd o cere 
auditorul sau mass-media. Astfel, unele mesaje circulă mai bine cînd i se 
adaugă expresii utilizate numai de o categorie a populaţiei, în principal de 
tineri, care vor aprecia adaptarea limbajului la intenţia lor. 

În toate cazurile, această tehnică se poate întoarce uşor contra celui 
care o foloseşte dacă acestuia îi lipseşte naturalul. Auditorul poate atunci 
să se supere de ceea ce va considera un mod indirect de a-şi bate Joc de el 
sau, pur şi simplu, poate să se amuze de tentativele groteşti de a-i semăna. 
Este uneori util să se testeze unele concepte sau turnuri de fraze, îndeosebi 
cu ajutorul focus-grupurilor. Acestea, constituite din indivizi reprezentativi, 
permit să se înţeleagă în ce măsură propagandistul reuşeşte să-şi atingă 
ţinta cu un limbaj care îi corespunde. 

Obiectivul principal al acestei tehnici este umanizarea conceptelor 
sau a oamenilor pentru a provoca în audienţă un sentiment de conivenţă 
şi de fraternitate. Ea este utilizată frecvent pentru a vorbi despre liderii a 
căror imagine rămîne prea distantă de oameni, amintind că sînt mai întâi 

oameni, cu bucuriile şi cu necazurile lor. În cazul unui conflict, este util 

să-ţi descrii propriii soldaţi ca „nişte oameni ca toată lumea, taţi de familie, 
fii, fraţi“, descriind în acelaşi timp inamicul ca pe un monstru însetat de 
sînge. | | Ab: | 

În fine, propagandistul poate utiliza această tehnică în mass-media cu 
succes, îndeosebi culegînd părerea oamenilor de pe stradă şi dîndu-i 
semnificaţia de bun-simţ. Astfel, cu ocazia testării opiniei publice, un 
“Ziarist îi intervievează la întîmplare pe trecători cerîndu-le părerea despre 
un subiect de actualitate. Acest fel de a acţiona compensează adesea lipsa 
de imagini sau de sunete legate de un eveniment pe care ziaristul trebuie 
să-l comenteze şi are aparenţa unei anchete de opinie. Există totuşi mai 
multe moduri de a manipula rezultatul unei astfel de anchete. Mai întâi, 
enunţul întrebării poate fi orientat. Dacă 99% dintre oameni pot să se 
opună ideii de a plăti mai multe impozite, un procentaj mult mai mic ar 
refuza să achite taxe mai importante dacă li s-ar anunţa că această creştere 
ar permite finanţarea unei infrastructuri precise, de exemplu un spital 
pentru copii sau oricare alt proiect încărcat cu emoție. Apoi, este posibil să 
„nu fie reţinută decît o parte a răspunsului, ba chiar să nu fie reţinute decît 
răspunsurile care-l satisfac pe propagandist. „Da, de ce nu“ se poate 
transforma după montaj într-un „da“ mai răspicat şi se vor putea elimina 
negaţiile marginale. În fine, tot ca într-un sondaj de opinie, mărimea 
eşantionului populaţiei sondate ca şi locul în care este chestionată îşi au 
importanţa lor. O ţară de mai multe milioane de locuitori nu se rezumă la 
opinia a cinci persoane, iar chestionarea trecătorilor într-un cartier burghez 
nu dă acelaşi rezultat ca intervievarea muncitorilor dintr-un centru de 
ajutorare. Majoritatea mass-mediei se încurcă arareori cu metodele „ştiin- 
tifice“ pentru a culege informaţii şi consideră că audiența nu este interesată 
de modul în care rezultatele au fost obţinute. A arăta „oameni din popor“ 
are avantajul de a apropia mass-media de public şi de a-i permite să audă 
părerea străzii, bunul-simţ popular. 

În final, subiectul televiziunii se rezumă la o testare a opiniei publice 
de mai puţin de treizeci de secunde, în care cîțiva necunoscuţi aşa-zişi 
reprezentativi formează omul de pe stradă, vox populi care permite să-ţi 
faci o opinie. La rîndul său, această opinie publică, dificil de măsurat, le 

poate influenţa pe altele prin Efectul bulgărului de zăpadă, tehnică prezen- 
tată mal Jos. 


3.5 Efectul bulgărului de zăpadă (Bandwagon and Inevitable 
Victory) [a te da cu cel mai tare] 


În engleză termenul bandwagon desemnează vagonul de la coada 
unui tren, cel pe care trebuie să-l prinzi dacă nu vrei să rămii pe peronul 
gării. Obiectivul acestei tehnici constă pentru propagandist în a-şi convin- 
ge audiența să-l urmeze în acţiunea sa, alăturîndu-se la ceca ce este sau va 
fi mai tîrziu majoritatea triumfătoare. Prin efectul „bulgărului de zăpadă“, 
suporterii se acumulează în spatele propagandistului care continuă să 
convingă alţi indivizi îndemnîndu-i să „facă precum toată lumea”. Această 
tehnică mizează pe dorinţa naturală a omului de a face parte dintr-unul 
sau din mai multe grupuri, de a nu fi respins şi, mai ales, de a face parte 
din echipa câştigătoare. Ea se sprijină de asemenea pe prejudecățile admise 
de obicei: dacă o majoritate de persoane adoptă aceeaşi alegere, ele au 
neapărat dreptate, iar riscurile de a greşi sînt minimalizate, căci „toată 
lumea va greşi în acelaşi timp“. 

Pentru această tehnică, este recomandată folosirea sondajelor. Un 
sondaj este diferit de o statistică şi poate fi manipulat în funcţie de nevoile 
propagandistului. În acelaşi mod ca şi pentru testarea evocată anterior, 
sînt cruciale alegerea cuvintelor care compun întrebarea, dimensiunea 
eşantionului, alegerea indivizilor care vor fi intervievaţi. În plus, un sondaj 
trebuie să ia în considerare modul în care se culege informaţia. Astfel, o 
persoană mărturiseşte mai uşor că votează pentru un candidat reprobabil 
dacă sondajul se desfăşoară prin telefon decît dacă ar fi faţă-n faţă cu 
reporterul. Un bărbat va putea fi tulburat dacă va avea în faţă lui o 
reporteriță drăguță şi va încerca să răspundă la întrebări punîndu-se în 
valoare. Un sondaj stabilit prin intermediul internetului riscă să atragă în 
principal persoane experimentate în utilizarea tehnologiilor informatice, 
excluzînd persoanele vârstnice sau cele care nu sînt conectate. Pentru ca 
un sondaj să aibă o valoare reală, este deci necesar să se respecte un 


anumit număr de reguli, inclusiv atunci cînd se compară două sondaje. 

Dacă acestea n-au fost stabilite cu aceleaşi instrumente pe un eşantion 
analog şi într-un interval de timp identic, nu se pot trage concluzii valide 
comparîndu-le. Utilizarea sondajelor este deci supusă din plin interpretării, 
ceea ce aduce profit propagandistului ale cărui competenţe îl ajută să 
„dovedească, după caz, că paharul este pe jumătate plin sau pe jumătate 
gol. | 

Publicitatea mizează frecvent pe nevoia umană a comparaţiei şi pe 
dorinţa de apartenenţă la un grup. Oare eşti normal dacă nu posezi ultimul 
gadget, ca toată lumea ? Vei fi acceptat dacă n-ai văzut ultimul film despre 
care vorbesc toţi sau emisiunea care va fi comentată a doua zi în locurile 
de socializare? Provocînd o îndoială la auditorul său, propagandistul îl 
destabilizează şi îl îndeamnă să meargă în direcţia sa pentru a găsi acolo 
un răspuns. 

Efectul bulgărului de zăpadă, ca majoritatea tehnicilor de propagandă, 
nu se adresează unui auditor ostil. Propaganda nu l-ar putea întoarce pe 
adversar, ea este concepută pentru a-i atrage pe ezitanţ şi a întări convin- 
gerile simpatizanţilor. Am evocat deja „mlaştina“ de indecişi, în general 
echivalentul a 40% din bazinul electoral, chiar dacă această proporţie ar 
putea varia în funcţie de mize şi de culturi. Propagandistul doreşte să 
atragă maximul de persoane situate în această „mlaştină“, provocîndu-i să 
aleagă tabăra cea bună. Bandwagon este util pentru a arăta celor care ar 
putea să se îndoiască de alegerea bună că trebuie să se alăture învingătorilor. 
Dar această tehnică trebuie de asemenea să-i consolideze pe cei care au 
decis deja să-şi aleagă tabăra. Adesea, în caz de alegere politică, liderii sau 
strategii lor în comunicare încearcă să atragă maximul de voturi lărgindu-şi 
propunerile astfel încît întocmesc un program vag, prea deschis şi care 
displace militanţilor, ba chiar îi îndeamnă să plece. Se cuvine să-ţi susţii 
partizanii, să-i atragi pe cei care se îndoiesc, dar este prea riscant şi inutil 
să vrei să-ţi converteşti adversarii. 

Serviciile de informaţii, a căror meserie include îndeosebi culegerea 
de informaţii, ştiu că este inutil să vrei să „întorci“ un eventual informator 
dacă acesta este bine integrat în grupul său. Ca animalele de pradă 
atacîndu-l pe animalul rănit sau izolat de haită, este preferabil să-l abordezi 

pe individul care se îndoieşte sau. se consideră apreciat greşit pentru a-l 
convinge să-şi schimbe tabăra. Tot aşa, propagandistul utilizează efectul 
bulgărului de zăpadă pentru a-i atrage pe cei care ar putea face parte din 
grupul său, cu condiţia să arate că numai el reprezintă o şansă pentru 
viitor. Pentru aceasta, el trebuie de asemenea să-şi evoce adversarul, 


îndeosebi prin tehnica următoare, Provocarea oprobriului. 


3.6 Provocarea oprobriului (Obtain Disapproval) 


Utilizînd această tehnică, propagandistul se serveşte de ura sau de 
resentimentul pe care îl simte auditorul său pentru un grup advers. El 
sugerează astfel că ideile sau acţiunile pe care vrea să le vadă respinse sînt 
populare în comunitatea dispreţuită, forţîndu-şi în acest fel publicul să 
adopte o poziţie inversă. Această tehnică permite de asemenea definirea 
adversarului aşa cum vrea el să fie perceput de grupul său. 

În cursul istoriei, toate societăţile, înainte de a se lansa într-un conflict, 
au utilizat această tehnică pentru a reda mai bine mizele binare. Este de 
asemenea interesant de a constata că, foarte adesea, argumentele sînt 
aceleaşi de la o ţară la alta pentru a respinge o comunitate bazîndu-se pe 
aşa-zisele sale defecte. Astfel, partidele unioniste nord-irlandeze, cel mai 
adesea de obedienţă protestantă, au ţinut morţiş să-şi desconsidere adver- 
sarii republicani, în majoritate catolici, mizînd pe pretinsa lor lipsă de 
educaţie, pe murdărie şi pe incredibila lor propensiune de a se reproduce 
dincolo de rezonabil. Familiile „papiste“ ar fi deci puţin instruite, ar adopta 
o igienă deplorabilă şi ar fi compuse uneori din mai mult de zece indivizi. 
Aceleaşi constatări se regăsesc, aproape identice, atunci cînd familiile şiite 
sînt analizate din punctul de vedere al creştinilor extremiști din Liban: 
ncinstruiţi, trăind în condiţii igienice dinadins respingătoare, cu părinţi 
înzestrați cu progenituri putînd ajunge de asemenea la vreo zece copil. 
Murdăria ar fi deci legată de lipsa de învăţătură, de la care decurge de 
asemenea voinţa de reproducere aproape animalică. Educaţia copiilor, la 
grupurile minoritare unioniste irlandeze şi creştine libaneze, apare în 
ambele cazuri ca promisiune a unui viitor mai bun într-un mediu conside- 
rat ostil. În consecinţă, „Celălalt“ este perceput ca neavînd decît un reflex 

automat şi fanatic de reproducere, căci copiii nu sînt decît carne de tun pe 
care inamicul o trimite să fie asasinată pentru a atrage simpatia opiniei 
publice. 

Această utilizare criminală a copiilor este de asemenea una dintre 
acuzaţiile pe care le emit israelienii împotriva palestinienilor care şi-ar 
încuraja copiii să se arunce sub gloanţele armatei. Chiar dacă este curent 
să constatăm realmente prezenţa tinerilor „martiri“ cu ocazia înfruntărilor 
dintre forţele palestiniene şi israeliene, această acuzaţie de a nu- -şi iubi 
destul copiii este obişnuită din partea societăţilor care se consideră în 
minoritate. Propagandiştii o utilizează deci, păstrând în minte că ea atinge 
coarda sensibilă a comunităţilor cărora ei se adresează şi care văd în ca o 
crimă intolerabilă. Cîntăreţul Sting este autorul unui cîntec rămas celebru 
în timpul războiului rece, Russians, din 1985, în care se întreabă dacă ruşii 
îşi iubesc copiii în faţa pericolului nuclear la care expun ansamblul globu- 
lui. Acuzaţia de a nu-ţi iubi copiii rămîne una dintre cele mai grave 
acuzaţii de care nu te poţi apăra, pentru că face apel la tabuul necesităţii 
de a te reproduce transmiţîndu-ţi valorile progeniturii ; ea este deci foarte 
uşor de aplicat părţii adverse. | 

În acelaşi fel, putem combina tehnica aceasta cu aceea a cuvintelor 
magice pe care o vom aborda mai departe, stabilind că grupul condus de 
propagandist este cel al virtuţii, iar tabăra adversă, a viciului: este suficient 
atunci să opunem apărarea păcii, pe care o promovăm, unei naţiuni 
beligerante sau, o ţară întreprinzătoare, unui grup de paraziți. Un guvern, 
luptînd contra unei ţări sau a unei entităţi, de exemplu un grup terorist, 
trebuie să se afirme ca fiind promotorul ordinii sociale, chiar dacă trebuie 
pentru aceasta să recurgă la forţă, utilizîndu-şi „armata de apărare“, care 
este, din motive diferite, chiar denumirea oficială a braţului militar din 
Israel sau din Germania. Se cuvine atunci să avertizăm publicul că are de 
“ales între soluţia propagandistului şi valorile adverse, care vor scufunda 
ţara în haos. Sloganul „eu sau haosul“ a fost de altfel utilizat de generalul 
de Gaulle, îndeosebi în 1965, cu ocazia alegerii prezidenţiale, cînd „omul 
de la 18 iunie“ nici măcar n-a luat în considerare victoria taberei opuse, 
care n-avea de adus nimic bun ideii sale despre Franta. 

„Provocarea oprobriului“ face parte dintre tehnicile negative, care 
trebuie utilizate cu precauţie, într-atât pot să se întoarcă efectele lor 
împotriva propagandistului. Acesta va miza, ca întotdeauna în propagandă, 
pe neştiinţa celuilalt şi pe spaima care poate să rezulte din aceasta pentru 
a defini dihotomia fundamentală care separă grupul său de cel al adversa- 
rului. "Totuşi, apare frecvent nevoia de reabilitare a inamicului după un 
conflict sau la sfîrşitul unei alianţe subite: este deci recomandat ca defectele 
presupuse ale rivalului să rămînă imprecise, pentru a nu trebui justificată 
de urgenţă o idilă cu un adversar pînă ieri absolut infrecventabil. Guvernul 
american s-a străduit să explice de ce sovieticii, viteaz aliat în al Doilea 
Război Mondial, a devenit un inamic înverşunat mai tîrziu, pe cînd 
germanul, „gotul“, redevenea un partener de neînlocuit în Europa după 
înfrîngerea Germaniei naziste. 

Tehnica următoare, cea a „transferului“, poate fi considerată inversa 
celei constînd în a „provoca oprobriul“. Ea urmăreşte într-adevăr să atragă 
valorile pozitive asupra propagandistului şi a strategiei sale. Cele două 
tehnici trebuie folosite în paralel: să-l faci pe adversar negativ atrăgîndu-u 


în acelaşi timp virtuţi pozitive prin transfer. 


3.7 Transferul (Transfer) 


Tehnica transferului constă în proiectarea valorilor pozitive sau nega- 
tive ale unei persoane, unei entităţi, unui obiect sau unei valori spre altele 
pentru a le face mai acceptabile sau, dimpotrivă, pentru a le discredita. 
Astfel, atunci cînd un politician propune să-şi încheie una dintre prestații 
cu o rugăciune comună, el utilizează transferul, căci foloseşte valori pe 
care le transmite religia sa pentru a da discursului său un aspect sacru. În 
acelaşi fel, să faci să răsune un imn naţional înaintea unei comunicări 
politice permite să beneficiezi de imaginea naţiunii, percepută în general 
ca pozitivă, pentru a-i atrage binefacerile asupra comunicării. 

În Franţa, partidul politic de extremă dreapta, „Frontul naţional“, îşi 
axează ansamblul comunicării sale pe transfer. Logoul său, o flacără 
tricoloră după exemplul drapelului francez, afirmă imediat că este vorba 


despre o mişcare naţională, ba chiar naționalistă, la fel ca alegerea numelui 

său, provenind de la o mişcare de rezistenţă franceză din al Doilea Război 
Mondial. Deşi cele două entităţi n-au nimic în comun, Frontul naţional 
beneficiază de aureola de rezistenţă pe care i-o conferă această omonimie, 
o altă formă de transfer. Această confuzie care se poate produce între 
mişcarea de rezistenţă şi partidul populist este importantă, căci Jean-Marie 
Le Pen, liderul Frontului naţional încă de la crearea sa în 1972, insistă pe 
trecutul său de militar care şi-a îndeplinit întotdeauna obligaţiile faţă de 
Franţa. Frontul naţional difuzează o comunicare care ştie să se adapteze 
în funcţie de scrutinuri, dar păstrează cîteva linii directoare de-a lungul 
timpului, îndeosebi în privinţa viziunii Franţei. Pretinzînd că o iubeşte 
mai mult decât celelalte formaţiuni politice franceze, Frontul naţional şi-a 
arogat astfel una dintre icoanele istoriei Franţei, pe Ioana d Arc, făcîndu-şi 
din ea una dintre egeriile pe care o celebrează în fiecare an la | mai, 
„Sărbătoarea Ioanei, sărbătoarea Patriei, a Națiunii şi deci a francezilor, de 
„asemenea sărbătoarea Muncii şi a muncitorilor“, după cum declara Jean- 
-Marie Le Pen în 1999. | 

Cazul Ioanei d'Arc este important. După cum aminteşte Marc Ferro 
în eseul Tabuurile istoriei, Ioana d'Arc n-are sexualitate sau, în orice caz, 
n-am putea-o evoca într-atît a dobîndit de-a lungul secolelor imaginea 
unei sfinte, inevitabil virtuoase, după modelul patriarhal care pretinde ca 
femeile cinstite să nu posede sexualitate. Supranumele Ioana d'Arc, „fecioa- 
ra din Orléans“, înseamnă în franceza veche fată tînără, dar este considerat 
în sensul său modern, de „virgină“, „care n-a cunoscut încă relațiile 
sexuale“. Mitul său a fost în mare parte modelat de Biserica catolică, care a 
putut astfel întări legătura dintre Franţa şi Vatican, propunînd o sfîntă 
naţională după separarea Bisericii de stat în 1905. Legenda este cunoscută: 
auzind voci pe care le interpretează ca fiind de origine divină, Ioana d'Arc 
pleacă din Domremy, sat din Lorena, pentru a elibera Franţa de invadatorul 
englez în timpul războiului de o sută de ani. Carol al VII-lea îi încre- 
dinţează o armată şi, în 1429, ea îi obligă pe englezi să ridice asediul 
oraşului Orléans, apoi reuşeşte să-l încoroneze pe suveranul francez, la 
Reims. Capturată de burgunzi, este predată englezilor, condamnată ca 
vrăjitoare la Rouen în 1431, arsă de vie, apoi reabilitată de Biserică în 1456 

şi canonizată în 1920. Ioana d'Arc are deci acea calitate care nu poate decît 
să intereseze o mişcare naționalistă ca Frontul naţional: ea luptă, apoi 
moare pentru Franţa tradiţiilor, uneori rebelă, dar întotdeauna posedată 
de simţul datoriei. Istoricul Jules Michelet o descria deja în 1841, în Istoria 
Franţei, ca pe o sfîntă laică, încarnarea Franţei eterne: „Să ne amintim 
întotdeauna, francezilor, că Patria la noi s-a născut din inima unei femei, 
din tandreţea şi din lacrimile sale, din sîngele pe care şi l-a dat pentru 
noi“. Fie că este considerată o icoană religioasă sau naţională, loana d'Arc 
reprezintă o anumită Franţă şi capacitatea sa de rezistenţă în faţa inami- 
cului interior ca şi exterior. Transferul valorilor pe care pretinde că le apără 
partidul lui Jean-Marie Le Pen îl întăreşte pe acesta din urmă: moştenitor 
al Ioanei d'Arc, el poate să ironizeze „partidele din străinătate“ şi să 
pozeze în întruparea Franţei eterne contra oricărei încercări de invadare 
sau de destabilizare. Maurice Barrès, tradiuionalist şi naţionalist republican, 
nota totuşi în 1914: „Fiecare dintre noi îşi poate personifica în ca idealul. 
Sînteţi catolic? Biserica v-a pus pe altar o martiră şi o sfîntă. Sînteui 
regalist? Eroina l-a consacrat pe fiul sântului Ludovic prin sacramentul 
galican de la Reims. [...] Pentru republicani, este copila din popor care 
depăşeşte în generozitate toate măreţiile stabilite. [...] În fine, socialiştii 
nu pot uita că ea spunea: « [...] Am fost trimisă pentru a-i consola pe 
sărmani şi pe nefericiti. » Astfel toate partidele pot să se prevaleze de Ioana 
d'Arc. Dar ea le depăşeşte pe toate. Nimeni n-o poate confisca”. 

Deci Frontul naţional reuşeşte abil să-şi însuşească numeroase simbo- 
‘luri franceze şi se afirmă ca singurul partid francez care vorbeşte în numele 
Franţei în sloganuri ca „Franţa, iubiţi-o sau părăsiţi-o”, totuşi tradus din 
americană „America, iubeşte-o sau părăseşte-o'. Astfel, utilizînd o comuni- 
care axată pe un transfer din mitologia franceză, Frontul naţional pozează 
ca victimă şi califică drept atacuri contra Franţei criticile îndreptate împo- 
triva sa. În acelaşi fel, partidele teologice efectuează un transfer între 
ideologia lor şi doctrina religioasă pe care intenţionează s-o încarneze. / 
ataca un partid creştin înseamnă a te expune mîniei unei părţi importante 


a creştinilor. 

Invers, propagandistul poate utiliza tehnica transferului pentru a asocia 
unui adversar valori negative. Reluînd exemplul Frontului naţional, ne 
dăm seama că partidul de extremă dreapta şi-a denunţat frecvent concu- 
renţii, îndeosebi asociind strategiei sale de comunicare tehnica următoare, 
a „alegerii trucate“, 


3.8 Alegerea trucată (Least of Evils) [răul cel mai mic] 


Cel mai bun mijloc de comunicare cu un grup rămîne interactivitatea, 
Un curs magistral are cu greu aceeaşi eficacitate de învăţare ca o predare 
care implică participarea elevilor. În acelaşi mod, este vital pentru propa- 
gandist să stabilească un fel de dialog cu auditorul său, chiar dacă pare 
| imposibil să discute cu mai multe persoane în acelaşi timp. Tehnica alegerii 
trucate constă în a propune unui public o alegere, ca şi cum i-ar reveni să 
tranşeze şi să aleagă cea mai bună opţiune, ştiind în acelaşi timp dinainte 
care va fi rezultatul acestei consultări. Astfel, propagandistul îşi pune 
auditorul să aleagă î între o soluţie inacceptabilă care va fi inevitabil respinsă 
şi una care va apărea ca nu prea dorită, dar ineluctabilă în faţa amplorii 
pericolului care ameninţă. Bineînţeles, majoritatea, ba chiar unanimitatea 
publicului alege soluţia care poate s-o salveze, chiar dacă aceasta implică 
restricţii şi eforturi, deoarece în realitate n-are încotro. Astfel, masa are 
impresia că i s-a cerut opinia i se simte implicată în deciziile luate de 
propagandist. | 

Se utilizează alegerea trucată în principal pentru a explica sacrificiile 
sau pentru a anunţa măsurile drastice, cel mai adesea necesare, în faţa 
compoitamentului adversarului. Nu este rar, în aceste cazuri, să se utili- 
zeze expresii neliniştitoare, căci obiectivul este să se arate că nu există decît 
o soluţie pentru a preveni o catastrofă. Propagandistul foloseşte astfel 
cuvinte ca haos, catastrofă, declin şi toate derivatele lor, pentru a arăta 
amploarea dezastrului care-l aşteaptă pe un grup livrat lui însuşi şi care se 
va agăța atunci cu gratitudine de deciziile luate de lider. Acesta trebuie să 
se impună într-un rol de salvator care ştie să aprecieze altruismul „enoria- 
şilor“ săi. Le poate cere să li se sacrifice unele libertăţi primare pentru a 
garanta mai bine securitatea fiecăruia în vremuri agitate. Această tehnică 

se regăseşte la originea majorităţii sistemelor masive de dominație care 
conduc la dictaturi. În cartea Fahrenheit 451 „scriitorul Ray Bradbury descrie 
o societate futuristă în care pompierii, în loc să stingă incendiile, sînt 
folosiţi pentru a arde cărțile. Cărţile trebuie eliminate, căci produc tristeţe, 
este motivul oficial al puterii instalate: cititorii nu găsesc fericirea în cărţi, 
acestea trebuie deci distruse în folosul televiziunii care, din punctul de 
vedere al lui Bradbury, generează bucurie datorită vacuităţii sale. În acest 
univers de science-fiction, liderul a pus deci o întrebare care ar putea fi 
„doriţi să păstraţi cărţile şi să rămîneţi nefericiui sau le acceptaţi distrugerea 
pentru a accede la mai multă fericire?“ Pusă în acest mod, întrebarea 
însăşi îndeamnă la acceptarea propunerii de autodafe salvator. Dar întreba- 
rea rămîne un sofism, căci cărţile nu există pentru a face pe cineva fericit, 
chiar dacă oferă uneori mari momente de extaz. Ele sînt concepute pentru 
a reproduce munca intelectuală a omului, ceca ce poate avea numeroase 
consecinţe pozitive, dar poate de asemenea genera durere. 

În acelaşi fel, o dezbatere contemporană agită societăţile occidentale 
privind rolul supravegherii cetăţenilor. Pentru a asigura securitatea adminis- 
traţilor, trebuie oare efectuată o veghe permanentă care implică un control 
al celor mai mici aspecte ale vieţii populaţiei, cu ajutorul calculatoarelor şi 
al camerelor omniprezente? Întrebarea, aşa cum este pusă de conducători, 
implică faptul că libertatea trebuie neapărat redusă în folosul securităţii şi 
că fiecare, cu condiţia să aibă „o conştiinţă curată”, îşi va găsi locul. Totuşi, 
aceste societăţi în care fiecare este spionat, au făcut de asemenea obiectul 
„unor proiectări în viitor, ca în celebrul roman 1987 al lui George Orwell. 
Considerat pe nedrept o descriere a regimurilor totalitare, cel nazist şi cel 
sovietic, 1984 redă modul în care o democraţie se poate transforma în 
coşmar dacă cetăţenii săi acceptă să renunţe la libertatea lor în folosul 
unui stat polițienesc. Foarte inspirat de Marea Britanie a celui de al Doilea 
Război Mondial, perioadă în care cetăţenii britanici au trebuit să consimtă 
la o existenţă plină „de sînge, de sudoare şi de lacrimi“, după cuvintele 
prim-ministrului Winston Churchill, 1984 ne avertizează despre pericolele 
legate de faptul de a încuviinţa prea multe sacrificii ale libertăţilor esenţiale 
care definesc democraţia. Este ironic să constaţi că oraşul care poseda în 

2007 cele mai multe camere de supraveghere din lume este capitala Marii 
Britanii: Londra număra mai mult de 500. 000, iar fiecare dintre trecătorii 
„săi putea fi filmat de mai mult de 300 de ori într-o singură zi. 

Dictaturile sînt fructul acestui proces în care propagandistul a afirmat 
la un moment crucial că n-are altă alegere, în faţa adversităţii şi a opţiunilor 
dureroase care rezultă din ele, decât să suspende libertăţile în mod temporar 
în folosul unui viitor mai bun. Pentru majoritatea dictaturilor, această 
suspendare de libertate n-a fost niciodată î întreruptă. Chiar dacă schimbul 
„libertate/ securitate“ nu este decît un exemplu de falsă alegere, propagan- 
distul poate sconta pe teama de schimbare care se simte în general în 
majoritatea societăţilor. El poate de asemenea utiliza î împreună cu „falsa 
alegere“ tehnica următoare, „mitul vârstei de aur“. 


3.9 Mitul vîrstei de aur (Fear of Change) [teama de schimbare] 


Vîrsta de aur este un mit care descrie epoca în care omenirea trăia în 
abundență şi fericire. Avem tendinţa să regretăm trecutul pe care îl 
cunoaştem şi să ne temem de viitorul necunoscut. Chiar dacă o suportă în 
permanenţă, omul se teme de schimbare, mai ales atunci cînd este bruscă 
şi impusă din exterior. Această pierdere de control asupra mediului rămîne 
foarte adesea inacceptabilă şi ameninţă direct modul său de viaţă. Schim- 
barea este cel mai adesea percepută ca negativă şi susceptibilă de a face să 
dispară averea, statutul social, sănătatea, familia, amicii, confortul. Pentru 
asta luptă fiecare, pentru a-şi garanta siguranţa materială, socială sau 
afectivă. 

Tehnica mitului vârstei de aur constă nu numai în a face să apese 
ameninţări reale sau virtuale pe modul de viaţă al unei populaţii, ci şi să se 
prezinte trecutul ca viitorul cel mai bun posibil. Cu timpul, devine din ce 
în mai dificil pentru subiecţi să se adapteze, iar propagandistul apare ca 
acela care ia cît de cît măsuri contra eventualelor evoluţii negative. 
„Este necesar aici să abordăm conceptul de alienare pentru a înţelege 
cum fiinţa umană este capabilă să se adapteze unei situaţii, oricît de 
dificilă ar fi ea, astfel încît preferă s-o facă să dureze mai degrabă decît să 
participe la o schimbare care i-ar fi benefică. Alienarea, pentru a relua 


128 


cuvintele scriitorului Milan Kundera, înseamnă să fii „aliatul propriilor tăi 
gropari“. În alu termeni, alienatul, cel mai adesea în situaţia de exploatat, 
ba chiar de sclav, este gata să se bată pentru a rămîne înlănţuit, fără a 
putea accepta ideea că această schimbare îi poate fi profitabilă, într-atât se 
teme de necunoscutul unei noi existenţe. 

Din motive de echilibru psihologic, memoria şterge numeroase detalii 
dezagreabile şi se concentrează mai curînd pe episoadele plăcute. Pro- 
pagandistul mizează pe mitul vârstei de aur pentru a arăta că schimbările 
care riscă să zdruncine societatea nu merg în direcţia cea bună, că altădată 
se trăia foarte bine, mult mai bine decît la ora actuală şi că este necesar să 
se revină la această epocă fericită. Mitul vârstei de aur este în principal 
utilizat de ideologii de extremă dreapta, cei de extremă stîngă preferînd 
dimpotrivă să exalte virtuțile unui viitor îndepărtat mai bun. Acest mit este 
ilustrat abundent mai tîrziu, în studiul de caz consacrat nazismului. 

Propagandistul este adesea determinat să evoce pe cel sau ceca ce 
ameninţă confortul relativ al auditorului. Pentru a fi cît mai eficace, el 
poate de asemenea pune în practică tehnica următoare, „[apul ispăşitor şi 
inamicul ereditar“, pe care o va utiliza pentru a evoca pericolul reprezentat 


de celălalt. 


3.10 'Ţapul ispăşitor şi inamicul ereditar (Pinpointing the 
Enemy) [identificarea duşmanului] 

Am văzut cu alegerea trucată că este uneori mai uşor să faci faţă unci 
alegeri binare decît să reflectezi la diversitatea opţiunilor prezente într-o 
situaţie, În acelaşi fel, propagandistul poate în mod simplificator să prezinte 
o situaţie complexă reducînd-o astfel încît inamicul să fie identificat fără 
echivoc. „Victoria are o mie de taţi, pe cînd înfrîngerea este orfană“, suge- 
rează un proverb chinezesc. Fiecare preferă să considere că nenorocirile 
care i se întîmplă nu sînt din vina lui, ci provocate de ghinion sau de un 
complot organizat contra lui. În schimb, victoriile sau succesele sînt 
întotdeauna primite cu bunăvoință şi puţini sint indivizii care nu-şi atribuie 
meritele. Propagandistul nu resimte deci multe dificultău ca să creeze o 


situaţie „maniheistă“, auditorul său reprezentînd tabăra cea bună, iar 
inamicul simbolizînd răul. | PASE 

Odinioară, spiriduşii erau creaturi foarte utile, care subtilizau obiectele 
sau jucau feste oamenilor. Fiinţe supranaturale, ei îşi asumau responsa- 
bilitatea erorilor umane, cu atît mai mult cu cât nu puteau să se apere 
atunci cînd erau acuzaţi de fapte rele. În acelaşi fel, potrivit religiilor, 
„divinităţile infernale presară obstacole în viaţa oamenilor şi le permit 
acestora să-şi atribuie nefericirea unor forţe care îi depăşesc. Să te despairţi 
de responsabilităţile tale într-o lume din care ai alungat spiriduşii rămîne 
posibil desemnînd un tap ispăşitor, un individ sau un grup de persoane 
alese de o populaţie ca trebuind să-şi asume un comportament social pe 
care această populaţie doreşte să-l evacueze. Vom citi cu folos lucrările lui 
René Girard, îndeosebi cartea despre Ţapul ispăşitor publicată în 1982. 
Ţapul ispăşitor are ca specific faptul că reprezintă un inamic din interior, 
deja prezent în grup, care-i minează unitatea şi-i combate valorile. Un tap 
ispăşitor trebuie să aibă mai multe caracteristici pentru a putea fi utilizat 
ca atare Într-o campanie de propagandă: 

— trebuie să fie recognoscibil şi identificabil ca subgrup distinct; chiar 
dacă aceasta tine de fantasmă, trebuie să fie posibil cà indivizii să fie clasaţi 
într-un grup în funcţie de particularităţile fizice sau de patronime; 

— nu trebuie să reprezinte decît o minoritate a populaţiei dar, dacă 
grupul va fi prea mic, pericolul său nu va părea real; dacă va fi prea 
important, îşi va putea combate cu uşurinţă statutul de ţap ispăşitor; 

— trebuie să fie convins de statutul său de victimă ISpăşitoare; supremă 
perversitate a relaţiilor umane, el trebuie să accepte să fie tap ispăşitor fără 
a se revolta; | 

— în fine, este important să inventezi un mit sau un ansamblu de 
mituri în jurul ţapului ispăşitor. Acesta, transmiţindu-şi funcţia din gene- 
raţie în generaţie, devine mai uşor cu timpul să se stabilească un statut fix 
bazat pe „tradiţii“. În definitiv ajungem să considerăm că trebuie să fie un 
motiv dacă ţapul ispăşitor îşi atrage neplăceri dintotdeauna. 

Propagandistul dispune de o alegere largă pentru a-şi stabili tapul sau 
tapii ispăşitori şi a-i preda vindictei populare. Astfel, religia ebraică a 

încarnat frecvent ţapul ispăşitor al societăţilor care au putut stabili cele 
mai sumbre legende despre adepţii celei mai vechi dintre religiile mono- 
teiste. 

Oricare ar fi numeroasele motive care au împins aceste comunități să 
utilizeze iudaismul ca ţap ispăşitor, după cum a demonstrat istoricul Jules 
Isaac în Geneza antisemitismului, rezultatul a fost acelaşi şi continuă pînă 
astăzi: marginalizarea evreilor, violențele legale faţă de ei astfel încît devin 
convinşi la rîndul lor de justeţea pedepsei lor, uneori distrugerea siste- 
matică prin pogromuri, lagăre de exterminare sau deportări. Această 
violenţă contra adepților iudaismului continuă şi astăzi, dar există în lume 
şi alţi ţapi ispăşitor, în funcţie de culturile pe care le „servesc“. În primul 
film adevărat din istoria cinematografului, realizatorul David Wark Griffith 
a încercat să împace națiunea americană după tragedia războiului de 
secesiune arătînd că şi Nordul şi Sudul au un inamic comun: negrul, 
descendent al sclavilor africani şi responsabil al războiului civil. Al treilea 
exemplu pe care îl putem cita, căci posedă de asemenea aceste caracteristici 
de grupuri identificabile şi dificil capabile de a se apăra, nomazii europeni, 
numiti şi oamenii voiajului sau ţigani, au fost victime în istoria comporta- 
mentelor agresive şi ucigaşe. 

Mai multe pretexte pot fi bune pentru propagandist pentru a-şi 
consolida grupul, invocînd un ţap ispăşitor. Opinia publică trebuie totuşi 
să fie pregătită să accepte un tap ispăşitor, fără de care stigmatizarea sa va 
părea absurdă. Umoristul francez Pierre Desproges a demonstrat acest 
principiu prin umor atunci cînd, într-unul dintre textele sale de scenă, 
provoacă sala acuzînd-o că este lipsită de curaj politic şi întrebînd „cine ar 
„accepta să se ridice public, cum îndrăznesc s-o fac eu, pentru a cere 
exterminarea vînzătoarelor de mercerie, restabilirea pedepsei cu moartea 
pentru cântăreţi analfabeți, castrarea arhitecţilor peisagişti şi interzicerea 
de'a staţiona în faţa casei mele“. Reţeta ţapului ispăşitor constituie o 
tehnică de propagandă de o eficacitate considerabilă, cu condiţia să fie 
utilizată în contexte de criză, cînd opinia publică reflectează puţin la 
absurditatea de a desemna un vinovat a cărui responsabilitate ar fi de fapt 


nulă. 

Pentru a „controla“ şi mai mult imaginea inamicului, propagandistul 
poate să utilizeze cu profit şi tehnica „artei de a numi“, care îi permite să 
simplifice şi mai mult situaţia prezentată auditorului său țintă. - 


3.11 Despre arta de a numi (Name Calling) 


Pentru a utiliza această tehnică, propagandistul trebuie să dea dovadă 
de o mare agilitate verbală şi de capacitatea de a lansa „modele“, folosind 
mass-media şi reţelele de informaţii. Este vorba despre automatizarea 
prejudecăţilor unui auditor calificînd obiectul campaniei de propagandă 
ca o entitate pentru care publicul va simţi ură, spaimă, dispreţ sau, cel 
puţin, recul. Această tehnică rămîne primordială într-o campanie de 
propagandă, căci este aptă să redea un sens cuvintelor şi să le deformeze 
semnificaţia. Chiar dacă limbajul evoluează în permanenţă şi însoţeşte 
transformările societăţii care-l utilizează, propagandistul poate influenţa 
aceste schimbări pentru ca ele să funcţioneze în favoarea sa. 

Biserica catolică a ştiut să perfecţioneze această tehnică, îndeosebi cu 
ocazia proceselor sale de erezie. Termenul „eretic“ rămîne o acuzaţie de 
care a suferit omul de ştiinţă Galilei şi care permite acuzării să fie în 
acelaşi timp judecător şi parte. Este imposibil să respingi acuzaţiile de 
erezie ale Bisericii catolice, de vreme ce ea însăşi defineşte termenul 
bazîndu-se pe o dogmă pe care o controlează de asemenea şi ale cărei 
fundamente sînt inverificabile. Cea mai bună dovadă este că Biserica a 
acceptat astăzi teoriile lui Galilei, dar continuă să definească Binele şi 
Răul după situaţiile şi evoluţiile societăţii. 

Propaganda mizează în mare parte pe cuvinte. Astfel, în privinţa 
avortului în Statele Unite, cele două tabere nu se definesc pro sau contra. 
Uulizînd acea regulă de comunicare care impune să se „pozitiveze“ 
limbajul, fiecare se declară pentru: pro life pentru unii, adică pentru viaţa 
îndeosebi a fetusului, cei care s-ar numi contra avortului; ŞI pro choice, în 
favoarea dreptului de a decide, femeile care doresc sau nu să practice un 
avort. În schimb, fiecare tabără o acuză pe cealaltă de a vrea să suprime 
viaţa fetusului sau a mamei şi îl zugrăveşte pe ip drept criminal. Cei 
care sînt anti-avort vorbesc astfel frecvent despre „genocid“ şi lansează 

campanii de comunicare în masă pentru a-i descrie pe medicii participanţi 
la întreruperile voluntare de sarcină ca pe nişte criminali. 

Propagandistul, numindu-şi adversarul, îl defineşte şi descrie relaţia 
pe care o întreţine cu el. El poate chiar reutiliza un patronim la care se 
asociază caracteristici negative: astfel Hitler, considerat în Occident perso- 
nalitatea cea mai malefică din secolul'al XX-lea, a putut servi de calificativ 
pentru a-l insulta pe preşedintele egiptean Naser cu ocazia crizei din Suez 
din 1956. Dictatorul Saddam Hussein, cu ocazia războiului din Irak în 
1991 şi liderul sîrb Slobodan Miloşevici în timpul războiului din Balcani 
au fost de asemenea numiţi „Hitler“ de administraţia americană. În ţările 
arabe, echivalentul lui Hitler este cel mai adesea „Sharon“, de la numele 
generalului şi omului politic israelian, căci Hitler nu este considerat aici în 
acelaşi mod negativ ca în Occident. Opinia publică arabă îl acuză adesea 
pe Ariel Sharon de a fi comis genocide faţă de palestinieni, după imaginea 
holocaustului nazist. 

Propagandistul va utiliza mai multe variante ale acestei tehnici, în 
funcţie de context: | 

— în mod direct, atunci cînd publicul este devotat sau neutru; el poate 
atunci ataca adversarul sau ideile sale prin atacuri ad hominem, evitînd de 
a utiliza insulte prea murdare; 

— în mod indirect, atunci cînd atacurile prea puternice ar şoca un . 
public care nu-i este complet devotat: sînt preferate atunci sarcasmele şi 
'ridiculizarea în locul atacurilor care ar putea întoarce auditorul contra 
'propagandistului; poate fi utilizat jocul de cuvinte, dar păstrînd în minte 
că umorul nu este universal şi că propagandistul poate provoca fără să vrea 
o jenă nedorită sau, mai rău, o anumită ostilitate; 

— pot fi folosite pentru această tehnică desene, ilustraţii şi fotografii cu 
un efect devastator: ele permit luarea unui oarecare recul, de vreme -ce 
propagandistul nu face decît să arate munca altuia, iar, în cazul unei 
fotografii, „realitatea“ unei situaţii. 

Cîteodată sînt utilizate unele calificative în calitate de arme paralizante. 
Acuzaţiile de rasism, de exemplu, au o mare eficacitate, căci cel care este 


acuzat astfel n-are practic nici un mijloc de apărare. Aceasta este aidoma 

tehnicii aserţiunii, abordată mai înainte, în care n-avem de dovedit o 
acuzaţie, dar care va cauza totuşi mari pagube imaginii adversarului. Este 
totuşi necesar să utilizăm acest gen de atacuri cu parcimonie, injuriile 
repetate putînd obosi opinia publică şi discredita agresorul. În plus, în 
forma sa cea mai pronunţată, acest procedeu sugerează că propagandistul 
şi-a pierdut orice simţ al proporţiilor sau că nu mai este apt să ducă o 
campanie pozitivă. Este deci preferabil ca el să se servească de ea cît mai 
puţin. Înainte de a o utiliza, propagandistul evaluează câştigurile posibile 
în raport cu riscurile la care se expune. Grupurile sociale umane au tendinţa 
să-şi strîngă rîndurile în faţa străinilor; în caz de tentativă de manipulare 
cu ajutorul acestei tehnici, chiar dacă un grup îl detestă sau îl dispreţuieşte 
pe unul dintre conducătorii săi, foarte adesea nu suportă ca o persoană 
exterioară grupului să emită critici negative împotriva sa. | 

Chiar dacă „arta de a numi“ poate să se dovedească foarte eficace, 
atunci cînd propagandistul are o oarecare aptitudine pentru elocinţă, este 
preferabil să utilizeze tehnici de propagandă pozitivă care evită efectul 
bumerang. | 

Procedeul următor prezintă avantajul de a nu provoca efecte secundare 


şi rămîne una dintre tehnicile clasice utilizate îndeosebi de oamenii politici 
din lumea întreagă. 


3.12 Cuvintele magice (Virtue Words) 


Sînt cuvinte care, în sistemul de valori al auditorului, tind să producă 
o imagine pozitivă atunci cînd sînt legate de o persoană sau de o situaţie. 
Astfel, pace, fericire, securitate, democraţie, libertate, progres, patriotism, 
bine, bun, civilizaţie, ştiinţă sau medicină sînt cuvinte magice. Specificitatea 
lor provine: din faptul că evocă imediat pentru auditor valori pozitive 
puternice. Totuşi, propagandistul foloseşte aceste cuvinte pentru a provoca 
un anumit efect şi nu pentru a zice ceva, după spusele lui Goebbels. 
Într-adevăr, aceste cuvinte vagi au un conţinut ambiguu — se vorbeşte 
uncori despre cuvinte „telescopate“ sau „paspartu“. Pacea este dorită de 
toată lumea, inclusiv de actorii unui conflict Dar pacea unora nu cores- 


punde cu pacea altora. În acelaşi fel, majoritatea ţărilor lumii se consideră 

democraţii, regimuri politice în care puterea este deţinută de popor. Totuşi, 
există diferenţe fundamentale între, de exemplu Elveţia, cea mai veche 
democraţie din lume, şi Statele Unite, cea mai puternică democraţie din 
lume. Aceste două ţări, chiar dacă sînt guvernate de un sistem de alegeri 
democratice, nu au aceeaşi concepţie despre democraţie. Şi ce să mai 
spunem despre regimurile dictatoriale care lipesc adjectivul „democrat“ 
modului lor de guvernare în care drepturile omului sînt batjocorite în 
permanenţă ? 

În acelaşi fel, tema drepturilor omului nu este o temă universală, iar 
fiecare ţară are definiţia sa. Circumcizia, care face parte din tradiţia unor 
tări sau religii, este considerată un act sanitar în Statele Unite, fiind privită 
de alte naţiuni ca o tortură. Excizia femeilor tinere apare ca un procedeu 
barbar, cu excepţia cîtorva ţări africane în care este considerată un rit 
obligatoriu. Dacă unii estimează că se poate aprecia capacitatea unei ţări 
de respectare a drepturilor omului după modul în care tratează animalele, 
Spania care consideră tauromahia un sport nobil ar opune dreptul său 
despre animale ţărilor în care vaca este sacră, ca India. 

În alţi termeni, nu există valori universale. Folosirea cuvintelor magice 
permite propagandistului să-şi presare comunicarea cu valori pozitive fără 
a trebui să le precizeze şi lăsînd astfel o mare parte imaginaţiei fiecăruia. 
Propagandistul păstrează de asemenea în minte ideea că „nu ieşi din 
ambiguitate decât în detrimentul tău“, după spusele cardinalului de Retz, 


iar cuvintele magice îşi pierd eficacitatea atunci cînd trebuie precizate. 


Chiar dacă ele sînt utilizate cel mai adesea într-un discurs, pe care vor 
putea să-l dinamizeze, pot fi aplicate de asemenea cu profit într-un slogan, 
tehnică de comunicare foarte răspîndită, pe care propagandistul nu trebuie 
s-o neglijeze, căci reprezintă chintesenţa alianţei între simplificare şi 


repetiţie. 


3.13 Sloganuri, simboluri, logouri 
Un slogan constituie o frază scurtă, dar marcantă care combină cele 
două precepte cheie ale propagandei: simplificarea şi repetiţia. Avantajul 


sloganului, atunci cînd a fost bine elaborat, este că se răspîndeşte de la 

sine. Cuvîntul slogan ar fi de origine celtă, însemnînd strigătul de război 
al unui clan. Munca propagandistului constă în a defini sloganul în 
termenii cei mai scurţi pentru ca el să-i simbolizeze gîndirea. Allahu 
Akbar (Dumnezeu este cel mai mare), repetat de milioane de musulmani, 
este exemplul unui slogan reuşit, exprimînd în acelaşi timp crezul islamului 
şi obiectivul său politic. Pentru Serghei Stepanovici Ceahotin, autorul 
cărţii Violul maselor prin propaganda politică, atunci cînd este vorba despre 
idei, este esenţial pentru un propagandist să urmărească o piramidă, al 
cărei soclu ar fi doctrina, etajul doi, programul, al treilea, sloganul şi în 
fine simbolul în vîrf. O idee trebuie să se decline în simboluri, ceea ce se 
numeşte astăzi un logo în vocabularul marketingului. Un simbol constituie 
o reprezentare purtătoare de sens. Este vorba în general despre o imagine 
stilizată care evocă o idee abstractă. Ca limbajele reprezentate de ideo- 
grame, un simbol nu înseamnă nimic în el însuşi. Pentru a înţelege 
simbolul, trebuie să posezi o cheie de decriptare, căci acelaşi simbol poate 
fi utilizat pentru mai multe uzante, uneori antagoniste. Astfel, litera omega, 
ultima din alfabetul grec, înseamnă infinitul în matematică atunci cînd se 
utilizează forma minusculă, dar majuscula sa este utilizată ca logoul unei 
întreprinderi de ceasuri de lux, sau în fizică şi chimie pentru a desemna 
ohmul. Simbolul evoluează cu timpul şi ia o formă din ce în ce mai 
abstractă care nu va mai avea decît un îndepărtat raport vizual cu origi- 
nalul, cum este cazul cu ideogramele. Crucea, reţinută pentru a simboliza 
creştinătatea, rămîne unul dintre simbolurile cele mai reuşite şi cele mai 
eficace. La origine, ea aminteşte de martiriul lui Isus Hristos care moare 
crucificat de romani. Unele crucifixe poartă încă o statuetă a lui Isus 
suportîndu-şi chinul, dar majoritatea crucilor sînt fără personaj. Crucea 
reprezintă de asemenea un simbol universal: integrînd o linie orizontală 
şi o linie verticală, ea face să coexiste contrariile care se completează şi 
simbolizează atunci noţiunea de infinit. Crucea creştină are astfel între 
altele aceeaşi semnificaţie ca Magen David, steaua cu şase colţuri, devenită 
simbol al iudaismului, dintre care cele două triunghiuri suprapuse, unul 
orientat în sus, celălalt îndreptat în jos, sînt supuse la numeroase inter- 


pretări: vizibil şi invizibil, principiu masculin şi feminin, clar şi obscur. La 

fel, simbolul Tao, filozofie şi religie chineză, este foarte cunoscut în lume: 
format din yin şi yang, este constituit dintr-un cerc împărţit în două 
jumătăţi care par să se urmărească, una albă, cealaltă neagră, avînd fiecare 
în interior un cerc mai mic de culoare opusă. Cele două principii yin şi 
yang sînt contrare, complementare, indisociabile şi funcţionează în armo- 
nie. Simbolul asociat la Tao reflectă deci perfect principiile filozofici. 

Propagandistul este atent la perceperea simbolului, care poate fi prost 
interpretat. Crucea Roşie îşi împrumută semnificaţia simbolului — o cruce 
roşie pe un fond alb — din drapelul elveţian şi nu din crucea creştină. 
Numeroase ţări musulmane percepînd totuşi emblema Crucii Roşii ca pe 
o emanare a creştinătăţii, au participat deci la înfiinţarea unui organism 
complementar, Semiluna Roşie, al cărui logo provine din simbolul isla- 
mului. | 

Mai tîrziu, după cum am explicat la punctul „Cămăşi albe şi galoanc“, 
este important să declinăm simbolul în funcţie de suport, în ceca ce se 
numeşte carta grafică. Nişte reguli trebuie să codifice locul şi proportiile 
simbolului, după cum este plasat pe o uniformă, un afiş, o bijuterie sau în 
oricare altă amplasare de comunicare. 

Putem de asemenea vorbi despre simbolica gestului, utilizată de 
propagandist pentru a-şi întări arsenalul. O dată mai mult, orice inter- 
pretare se face în funcţie de bagajul său cultural: acelaşi gest poate avea 
semnificaţii foarte diferite în funcţie de public. În afară de asta, pentru a 
completa panoplia propagandei, putem evoca simbolul sonor, de exemplu 
imnul naţional! care declanşează adesea un reflex gestual. Majoritatea 
popoarelor îşi exprimă respectul faţă de cîntecul patriotic oficial ridicîn- 
du-se, unii îşi pun chiar mîna pe inimă pentru a-şi arăta ataşamentul 
sentimental pe care îl simt pentru ţara lor. Propagandistul poate astfel 
alege un cîntec oficial care serveşte ca simbol, dar acest lucru trebuic să 
intervină după ce ideile pe care le difuzează sînt stabilite. Exemplul Uniunii 
Europene, care a ales ca emblemă sonoră „Imnul bucuriei” al lui Ludwig 
Van Beethoven, arată pericolele elaborării unei comunicări în masă înainte 
de a avea o doctrină lizibilă, ba chiar o existenţă tangibilă. Puţini europeni 


cunosc existenţa acestui imn, poate pentru că Europa n-a reuşit încă să 

facă parte dia, viaţa zilnică a locuitorilor s săi altfel decît sub o formă 
constrînsă şi destul de puţin „veselă“. | 


3.14 A şti să citezi în orice context (Testimonials) [citate] 


Există o tehnică bine cunoscută de universitari, de călugări ca şi dă 
ziarişti, constînd în a-ţi exprima o opinie citînd o persoană foarte respectată 
sau dimpotrivă detestată. Acest citat, cel mai adesea prezentat în afara 
contextului, permite să dai mai multă putere unui argument, ca şi cum 
ti-ai asocia un aliat verbal cu mai multă autoritate. Reputația sau rolul 
persoanei sau al entității citate este exploatat în folosul propagandistului 
care se poate mîndri astfel că este un intermediar influent. Este esenţial ca 
publicul să cunoască sursa citată căci, în caz contrar, propagandistul poate. 
trece drept pedant sau absurd. 

Alegerea sursei poate decurge din mai mulţi factori: 

— prestigiul : încrederea este acordată sursei în funcţie de performanţele 
sale trecute; în consecinţă, prestigiul trebuie legat de subiectul citatului ; o 
frază a unui general victorios în trecut face uneori impresie în vreme de 
război; 

— identificarea cu ţinta : auditorul este mai capabil de a se simţi interesat 
de cuvintele unei surse care a cunoscut acelaşi tip de experienţe ca el; de 
exemplu, o personalitate provenind din aceeaşi regiune cu publicul; 

— obiectele inanimate: un citat poate fi întărit prin referinţa la un 
obiect sau un loc; piramidele din Egipt vehiculează ideea unei arhitecturi 
care traversează secolele şi, deci, a unor principii imuabile; Stonehenge 
aduce o tuşă de mister la un discurs; Paris, „oraşul lumină“, va fi adesea 
sinonim cu sofisticarea şi cu frumuseţea, spre deosebire de Beini sau de 
Sarajevo, care exprimă haosul. | 

În acelaşi fel, propagandistul poate utiliza şi alte surse în afară de 
oameni, precum instituţiile, ideologiile, drapelele sau valorile, credinţele 
ori principiile. Este necesar atunci ca el să rămînă plauzibil. El ar putea fi 
tentat să furnizeze auditorului său false citate care ar merge în sensul 
mesajului pe care încearcă să-l transmită. Încă o dată , propaganda mizează 
pe ceea ce este adevărat sau pe ceea ce nu poate fi dovedit. Este deci 

preferabil să evităm „mărturiile false“ pentru că pot fi descoperite şi furniza 
arme adversarului propagandistului. Dacă acesta nu poate furniza citate 
veridice, se cuvine atunci să rămînă imprecis. A declara că un anumit 
mare om „ar fi putut să zică“ rămîne de domeniul interpretării şi va fi mai 
puţin inexact decât a declara că un anumit mare om „a spus“, dacă acest 
citat este inventat. Religiile bazate pe profeţi sau pe scrieri utilizează 
această tehnică pentru a-şi arăta moştenirea divină, sprijinită pe învăţăturile 
profetice. 

Acumularea de referinţe nu poate dăuna, căci acestea apar ca tot 
atîtea motive de a-l urma pe propagandist, ca afişele de cinema reluînd, 
trunchiindu-le, criticile pozitive. Adăugînd „superb“, citînd o sursă apre- 
ciată de public, dă impresia că opera este reuşită, chiar dacă citatul exact ar 
fi mai puţin laudativ inserînd un definitiv „superb ca mediocritate“. Putem 
sconta pe efectul de incitare al acestui gen de calificative, care pot fi de 
altfel inventate în parte fără mare risc în cazul unei opere culturale difuzate 
în mod efemer. Deşi în cazul unei propagande pe termen lung, este 
preferabil să nu se erodeze credibilitatea propagandistului utilizînd mărturii 
false, totuşi, pentru operaţii punctuale, este posibil să se încerce crearea 
unui eveniment utilizînd surse false. Dăm ca exemplu cazul semnalat de 
Annette Levy-Willard în cotidianul Libération în 2001: „Un oarecare David 
Manning, critic la un mic ziar local, The Ridgefield Press (hebdomadar din 
Connecticut, cu un tiraj de 7.500 exemplare), nu mai înceta cu elogiile 
despre « capodoperele » de la studioul Columbia: A Knight's Tale („cu 
actorul cel mai pasionat al anului“), The Animal (cu Rob Reiner), Hollow 
Man, Vertical Limit... Filme, pe de altă parte, devenite toate succese la 
box-office. Datorită lui Manning? Citatele criticului de cinema de la 
Ridgefield Press au fost utilizate pentru afişele filmelor şi reclamele din 
ziare. 

Oamenii de paie. Pregătind un articol despre criticii cinematografici, 
revista Newsweek este cea care a descoperit că faimosul David Manning nu 
există. Sau, mai exact, că există într-adevăr cineva care se numeşte David 


. . œ . T E "i F æ 
Manning, dar că nu este critic cinematografic. Numele a fost luat cu 

împrumut de la un vechi coleg de colegiu al unui angajat al marketingului 
de la Sony Pictures“. Pita i. | 

Mizînd pe natura umană, pariem că acest scandal n-a pătat durabil 
reputaţia studioului Sony Pictures. Pentru a mînji renumele unei persoane 
sau a unui grup, este necesar să se repete atacurile şi să fie repetate 
insistent auditorului, după cum indică procedeul de propagandă următor. 


3.15 Strategia lui Iago (Insinuation) [Insinuarea] 


Propaganda se poate adresa uneori inamicului, într-un mod direct 
sau indirect. Această tehnică negativă este deosebit de ipocrită: în retorică 
se vorbeşte despre preteriţiune, care constă în a vorbi despre un subiect 

„deşi se începe prin a se anunţa că nu se va vorbi despre el. Efectul scontat 
este de a crea suspiciune în public contra unor idei, grupuri, indivizi, cu 
scopul de a diviza un inamic. „Strategia lui Iago“ este cu atît mai perversă 
cu cît propagandistul împinge publicul să ajungă la propriile concluzii 
fără a-şi asuma însă responsabilitatea pentru asta. El poate argumenta, 
dacă este cazul, afirmînd că a fost înteles în mod greşit şi că el emitea doar 
o ipoteză. Această tehnică se adresează în primul rînd unui grup diferit de 
cel al propagandistului, dar el poate să comunice indirect cu adversarul, 
pretinzînd că se adresează auditoriului său. Scopul fiind de a crea sau de a 
adînci divizarea dintre grupuri, următoarele opoziții potenţiale pot fi astfel 
exploatate: 

— diferenţele politice dintre națiunea inamică şi aliaţii sau sateliții săi; 

— diferenţele de ordin etnic sau regional; 

— diferenţele religioase, politice, economice sau sociale; 

— dezvăluirile istorice cu privire la diferenţele de tratament între 
diversele grupuri sociale pe durata conflictelor; 

— avantajele acordate soldaţilor adăpostiui confortabil în ariergardă şi 
nu celor trimişi pe front în timpul unui conflict; 

= poporul împotriva birocraţiei sau a ierarhiei; 

— diferenţele politice între clasa conducătoare, între membrii coaliţiilor 


sau între conducători şi cei abandonaţi de către puterea politică; 

— diferenţele arătînd că un număr mic de persoane beneficiază de 
avantaje în detrimentul restului populaţiei; 

— povara inegală sau inechitabilă a impozitelor; propagandistul trebuie 
să fie informat despre facilităţile fiscale şi despre privilegiile legate de 
politicile de impunere ale guvernului; 

— penuria bunurilor de consum pentru populaţie, atunci cînd elitele şi 
persoanele necinstite nu sînt supuse nici unei restricţii; 

— costurile politicilor aplicate de către guvern în termeni de oportunităţi 
ratate pentru îndeplinirea unor obiective socialmente dezirabile; 

— frustrarea şi sentimentul de neputinţă a indivizilor faţă de puterea 
politică; mai multe dispozitive pot fi utilizate pentru a insinua dubiul în 
sînul populaţiei inamice: umorul poate fi o formă foarte eficace de 
insinuare, în special faţă de cei care resping aserţiunile sau acuzațiile prea 
elaborate; cu toate acestea, umorul prezintă întotdeauna o amprentă 
culturală şi este preferabil pentru propagandist să se limiteze la caricaturi 
sau la un comic mai degrabă vizual; | 

— noblețea intențjilor: propagandistul pretinde că acționează pentru 
binele publicului ţintă din pură bunătate a sufletului, contrar inamicului, 
care îşi împinge adepţii la catastrofă; se furnizează apoi grupului advers 
informaţii deranjante şi, posibil veridice, cu scopul de a-l împinge să-şi 
conteste conducătorii; | 

— culpabilizarea prin asociere: leagă o persoană, un grup sau o idee 
de alte persoane, grupuri sau idei care deranjează publicul vizat; insinuarea 
constă în faptul că legătura nu este mutuală, accidentală sau superficială, 
ci voită; 

- zvonurile constituie şi ele o formă potenţial foarte eficace de insinua- 
re; ele au însă inconvenientul de a fi dificil de controlat; 

— utilizarea de material fotografic sau de imagini: spre deosebire de 
zvonuri, difuzarea de imagini sau de desene poate constitui o formă dificil 
de combătut cu probe putînd insinua acţiuni discutabile din partea liderilor 
țintă; dacă un zvon insinuează că un anumit conducător a întîlnit un 
personaj condamnat de către regim, iar această informaţie este negată, 
difuzarea unei fotografii ilustrînd contrariul provoacă daune considerabile 

de vreme ce dovedeşte veridicitatea zvonului şi minciuna persoanei incrimi- 
nate; | ii 

— în timpul discursului, propagandistul poate introduce cu abilitate 
insinuări, nu numai prin cuvintele pe care le rosteşte, ci mai ales prin 
modul în care le foloseşte; inflexiunile vocale, pauzele alese cu grijă, o 
pronunțare sarcastică, o enunţare grotescă pot avea mai mult impact decât 
o insinuare care ar fi făcută doar în scris. 

Tehnicile de insinuare sînt deosebit de distructive deoarece ele nu-şi 
dezvăluie cu claritate obiectivul, acela de a submina, de aceea sînt dificil 
de contracarat, propagandistul putînd deci să jure cu mîna pe inimă că ela 
transmis informaţia pentru binele tintei sau fără nici o răutate. 

Atunci cînd aceste tehnici sînt folosite împotriva propagandistului, iar 
calomnia îi zădărniceşte eforturile propagandistice, este inutil să se încerce 
contracararea lor una cîte una. Proverbul „nu iese fum fără foc“, oricît de 
insignifiant ar fi, ghidează adesea reflexele celor care abia aşteaptă să fie 
convinşi de ce poate fi mai rău din partea altora. În loc să se iniţieze o 
contrapropagandă care ar putea da apă la moară unui public ostil şi 
convingerilor acestuia, după principiul dăunător că dacă argumentaţia ar 
fi falsă, nu ar avea rost să te chinui s-o contrazici, este preferabil să se 
utilizeze tehnica următoare, care rămîne poate cea mai eficace dintre 
armele de propagandă şi cea care permite să se exploateze cel mai bine 
capacitatea de a distrage atenţia oamenilor. 


3.16 Deturnarea atenţiei (Shift of Scene) 


Această tehnică ilustrează raportul care există între propagandă şi 
prestidigitaţie. Am arătat deja că, la fel ca în magic, propaganda se întinde 
de la alb pînă la negru. Aici propagandistul trebuie să aplice un principiu 
de bază aliluzionistului: să ştie să deturneze atenţia. 

Se poate întîmpla ca propagandistul să se găscască în faţa unei situaţii 
dificile, în general deoarece opinia publică poate intra în. contact cu o 
informaţie necontrolată şi deci nedorită. Adesea este inutil să se încerce 
negarea unor fapte reale, căci propagandistul poate fi împins atunci să 
mintă, ceea ce se poate întoarce contra lui şi să-i ofere adversarului muniţie. 

Este mai judicios, mai ales în situaţia excesului de informaţie, să deplaseze 
centrul de interes al opiniei publice, furnizîndu-i un subiect mai interesant, 
mizînd astfel pe slaba capacitate de concentrare a mulțimii, pe nevoia sa 
de noutate şi pe scurta sa memorie. 

Exemplele ilustrînd această tehnică abundă, dar am ales să îl ilustrăm 
mai întîi cu un film hollywoodian, Wag the Dog [Înscenarea], realizat în 
1997. În momentul cînd filmul este difuzat, opinia publică americană 
emitea dubii serioase asupra fidelității conjugale a preşedintelui William 
(Bill) Clinton. Or, Înscenarea este exact despre un preşedinte uşuratic care, 
pentru a se debarasa de un scandal sexual în care a fost surprins în biroul 
oval cu o tînără cercetaşă, face apel la serviciile unui spinmeister, un specialist 
al opiniei publice şi a modului în care aceasta poate fi canalizată — zo spin 
în engleză însemnînd „a face să se rotească“. Acest expert în relaţii publice, 
jucat de actorul hollywoodian Robert De Niro, trebuie să facă faţă amplorii 
indignării poporului american precum şi procesului electoral care se 
apropie. El decide atunci să însceneze un război fictiv care ar opune 
Statele Unite unei ţări cîntărind puţin în marele joc diplomatic, Albania. 
Cu ajutorul unui producător hollywoodian încarnat de Dustin Hoffman, 
spinmeister-ul creează cu Albania o criză diplomatică, obligînd preşedintele 
să menţină armata în alertă. De ce Albania? se întreabă anturajul preşe- 
dintelui. Răspunsul se impune de la sine: nimeni nu ştie unde se află 
Albania şi nimănui nu-i pasă de asta. Ca ţară imaginară, Albania va fi uşor 
de imaginat ca o putere ostilă, ambalată în resturile războinice ale U.R.5.S. 
Strecurînd subtil în mass-media imagini false albaneze turnate în studio şi 
o adevărată retorică războinică, spinmeister-ul demonstrează că Albania. 
poartă pică Statelor. Unite din gelozie faţă de nivelul său de trai şi că ea 
este gata să facă orice ca să şteargă „marele Satan“ de pe faţa pămîntului, 
recurgînd la terorism. 

Coincidenţă sau premoniţie, atunci cînd filmul iese pe ecranele cine- 
matografelor, scandalul relaţiei adulterine dintre preşedintele Clinton şi o 
stagiară de la Casa Albă, Monica Lewinsky, izbucneşte în Statele Unite şi 
afectează credibilitatea puterii executive. În mod curios, puţin după afacerea 
Lewinsky, Clinton împinge America în războiul din Kosovo, reuşind astfel 

pentru cîtva timp să deturneze opinia publică spre un subiect mai impor- 
tant decât viaţa sa privată. Înscenarea rămîne o ficţiune, dar criticii primesc 
filmul cu răceală, în mare parte deoarece ziariştii sînt reprezentaţi ca nişte 
naivi gata să înghită orice. Cîţiva ani după apariţia filmului, guvernul lui 
George W. Bush va utiliza această tehnică în realitate, în timpul scan- 
dalului Enron. La 12 februarie 2002, John Ashcroft, ministrul Justiţiei 
Statelor Unite a anunţat un atac terorist yemenit pentru chiar acea zi; 
cîteva ore mai tîrziu, Kenneth Lay, conducătorul societăţii de brokeraj 
energetic Enron şi apropiat al preşedintelui, compărea în faţa Congresu- 
lui. Făcînd această diversiune, Ashcroft a reuşit să deturneze temporar 
atenţia mass-mediei de la unul dintre cele mai mari scandaluri din istoria 
financiară a Statelor Unite. | 

Aşa cum magicianul atrage atenţia publicului asupra unei operaţii 
triviale pentru a opera mai bine în umbră, propagandistul distrage atenţia 
opiniei publice pentru a acţiona în voie fără a fi observat. Unele perioade 
se pretează mai bine decît altele la utilizarea acestei tehnici de deturnare a 
atenţiei. Astfel, în majoritatea ţărilor dezvoltate, vacanţa de vară este ocazia 
perfectă pentru toţi oamenii obişnuiţi de a se concentra pe subiecte triviale, 
precum curele de slăbire, întîlnirile amoroase din vacanţă, romanele de 
citit pe plajă sau călătoriile starurilor. Pe durata acestei pauze de aproape 
două luni, propagandistul poate profita de ocazie pentru a promulga 
măsuri nepopulare care ar fi fost foarte repede observate în restul anului şi 
contestate de mass-media. Tot astfel, competiţiile sportive mondiale rămîn 
o ocazie excelentă de control asupra maselor. Urmînd dictonul „pîine şi 
circ“, propagandistul poate utiliza aceste întâlniri dintre campionii naţionali 
pentru a deturna atenţia marelui public, acesta fiind foarte bucuros să 
debordeze de entuziasm naţionalist, susţinîndu-şi echipa, putîndu-şi 
manifesta ura faţă de celălalt fără a fi taxat de xenofob sau de rasist, 
Propagandistul va şti deci să obţină avantaje în aceste perioade cînd 
vigilenţa cetăţenească scade în mod firesc pentru a difuza ştirile nepopulare 

sau a iniţia acţiuni riscante pentru strategia sa. 
Toate aceste tehnici, repetăm, sînt relativ ineficace atunci când sînt 


aplicate separat. Studiile de caz care urmează ilustrează această parte 

consacrată tehnicilor de bază, prezentînd în acelaşi timp altele, propaganda 
rămînînd o activitate care trebuie să fie în permanentă evoluţie în faţa 
multitudinii de situaţii, a dezvoltării rapide a mijloacelor de comunicare 
în masă şi a diversităţii grupurilor ţintă. Vom începe prin studiul unui caz 
istoric, cel al Germaniei naziste, în care caracterul propagandei prezintă 
avantajul de a fi incontestabil, într-atît conceptul evocă, cu precădere, 
activităţile de manipulare a maselor ale lui Adolf Hitler şi ale naziştilor. 

Capitolul 4 
Studii de caz 


Abundenţa cazurilor de propagandă în istorie a condus la efectuarea 
unei selecţii delicate, destinate a arăta cea mai mare diversitate posibilă. 
Am ales să prezentăm studii de caz istorice, unde prezenţa propagandei 
nu mai este pusă la îndoială, dar şi exemple contemporane, care pot crea 
controverse. Astfel, exemplul recent al conflictului dintre Israel şi Hezbollah 
a condus opinia publică mondială să se poziţioneze într-o tabără sau în 
cealaltă, sub efectul propagandelor antagoniste, deşi pot exista şi poziţii 
intermediare între cele două. Adulate şi, în aceeaşi măsură denunţate, 
Statele Unite sînt privilegiate în aceste studii de caz, nu pentru că această 
ţară ar fi produs mai multă propagandă, ci pentru simplul fapt că studiile 
de caz abundă. Într-adevăr, Statele Unite rămîn tara în care analiza 
propagandei este cea mai avansată şi care, contrar societăţilor mai puţin 
deschise, adăposteşte o mulţime de organizaţii cetăţeneşti sau centre de 
cercetare universitare, care observă cu atenţie manipulările care riscă să 
corupă spiritul cetăţenilor. | 

Nu toate aspectele propagandei sînt studiate, dar cititorul va putea 
utiliza aceste exemple cu scopul de a le compara cu situaţiile de care el este 
mai ataşat sau mai îngrijorat. Ultimul exemplu, consacrat plasării produse- 
lor, este discutabil, întrucît această tehnică de marketing este frecvent 
asimilată publicităţii. Totuşi, se va remarca faptul că, exceptînd propaganda 
de război, în exemplele de conflict dintre Israel şi Hezbollah şi din timpul 
operaţiunilor psihologice (PSYOP), cinematograful ocupă o bună parte 
din studiile de caz prezentate. Ni s-a părut interesant de subliniat cum 
mass-media poate fi utilizată în cursul deceniilor de către regimuri diferite: 
exemplul plasării produselor concluzionează astfel un studiu de caz 
transversal consacrat cinematografului, considerat ca mass-media cea mai 
puternică a propagandei înaintea erei internetului. 

4.1 Germania hitleristă: imaginarul unei naţiuni 


Imediat după Primul Război Mondial, Germania se găseşte zdrobită 
militar, umilită şi condamnată să plătească un greu tribut învingătorilor, 
în principal Franţei. Această stare de fapt va favoriza emergenţa extremelor, 
fie că este vorba despre partidul comunist german (KPD) sau minusculul 
partid DAP (partidul muncitorilor) mai tîrziu NSDAP pe care Adolf Hitler 
îl va transforma pentru a face din el una dintre cele mai impozante maşini 
de război electoral modern. Cel care va deveni Fiihrer nu este singur în 
această întreprindere. Armata germană a ştiut să repereze acest austriac 
elocvent şi să facă din el unul dintre instrumentele sale de recucerire a 
puterii. Adolf Hitler se inspiră pentru propaganda sa din mai mulți teore- 
ticieni, în special din Alfred Rosenberg şi cartea sa Mitul secolului al 
XX-lea sau Oswald Spengler, care, în Declinul Occidentului, popularizează 
deja în 1916 teoria civilizaţiilor, reluată decenii mai tîrziu de către universi- 
tarul american Samuel Huntington. Dar arma cea mai eficace a lui Hitler 
în materie de propagandă este un tînăr doctor cu un picior deformat, a 
cărui venerație pentru Führer nu are egal decît în capacitatea sa de a pune 
în practică propaganda idolului său: Joseph Goebbels. 

Doctor în filozofie şi dotat cu un mare talent la scris, Goebbels scriitorul 
îl completează pe pictorul Hitler. Amîndoi vor asocia formidabila lor 
capacitate de creaţie şi frustrarea de a nu-şi putea exprima talentul într-un 
mod artistic. Goebbels a scris un roman aproape autobiografic, Michael, 
ale cărui vînzări vor fi confidentiale. Hitler, la rîndul său, îşi vede pictura 
judecată ca fiind prea academică pentru o epocă în care este la modă 
decadenţa. Hitler a-atras atenţia mereu că a nu vedea în naţional-socialism 
decît o ideologie era o gravă eroare. Ceea ce Hitler a vrut să creeze era o 
veritabilă operă de artă, viziunea sa asupra noii Germanii, cu autostrăzile, 
cu monumentele sale strivind individul, cu sculpturile reînnodînd tradiţia 
cu estetismul grec şi cu incredibilul amestec, în aparenţă paradoxal, de 
naționalism şi socialism. Goebbels însuşi provine dintr-un curent antica- 
Pitalist, apropiat de comunişti. Hitler va şti să-l convingă să participe la 
cauza sa, ceea ce va duce la naşterea uneia dintre mişcările politice cele 
mai fascinante, prin lipsa sa de măsură, ambiția şi distrugerea pe care a 

generat-o. Ideologia pe care naziștii o dezvoltă este un curios amestec de 
fascism, curent de gîndire de extremă dreapta opunîndu-se comunismului, 
mituri germanice, rasism de stat şi de dinamică războinică răspunzînd nu 
naturii războinice a germanilor, cum pretind ideile preconcepute, ci no- 
unii de revanşă pentru Primul Război Mondial şi conceptului de Lebens- 
raum, Spaţiu vital. Această noţiune dezvoltată iniţial de către biologul 
german Friedrich Ratzel la sfârşitul secolului al XIX-lea, pretinde că 
„Frontierele nu sînt de conceput altfel decît ca expresie a unei mişcări 
organice şi inorganice“ şi că, în consecinţă, statul trebuie să-şi întindă 
influenţa teritorială, în special prin război şi prin colonizare. Nazismul 
sau hitlerismul este diferit de fascismul francez, italian sau de cel spaniol, 
în special în ceea ce priveşte locul statului, pe care nu-l putem compara 
decît cu acela ocupat de acesta în cadrul marelui său rival, Uniunea 
Sovietică. | 

`- Cîtiva oameni concentrează toată puterea de decizie, în special pentru 
centrul doctrinei naziste, propaganda. Goebbels, ajuns oficial ministru al 
informaţiilor şi al propagandei în 1933, înainte de învestirea lui Hitler în 
postul de cancelar, a avut dificila sarcină de a-i conduce pe nazişti la 
victoria în alegeri. El este deci în principal şef de campanie electorală, dar 
începe să construiască mitul omului nazist, un fel de supraom nietzschean 
puternic transformat, care va aduce succesul propagandei sale. Ca urmare, 
de vreme ce naziştii au cîştigat alegerile, devenind în scurt timp singurul 
partid politic din Germania, Goebbels va avea drept misiune nu numai să 
întreţină moralul de război prin producţiile sale mediatice, ci şi să creeze 
acest om nou pe care el l-a evocat pe durata campaniilor electorale, şi 
pentru care Hitler este model şi lider, Fiihrer în germană avînd aceeaşi 
semnificație dificil traductibilă în franceză, Conducător. Goebbels s-a distins 
mai ales prin discursurile sale, căci el a dezvoltat, aşa cum nimeni n-o mai 
făcuse înaintea sa, acele mass-media esenţiale ale tehnologiei emergente: 
radioul şi cinematograful. Radioul are sarcina de a crea legătura dintre 
Germania şi Fiihrer, iar cinematograful are datoria să prezinte Germania 
şi germanul de tip nou sau, mai degrabă, renaşterea sa. Propaganda nazistă 
se bazează pe un cinema deja existent, care s-a dezvoltat în preajma 

anului 1920. Unii îl consideră ca fiind cel mai bun din lume, iar 
Hollywoodul deja se grăbeşte să-l jefuiască de cele mai bune elemente ale 
sale. Expresionismul german rămîne un curent major al începutului seco- 
ului al XX-lea, iar Goebbels poate conta pe mulţi realizatori şi actori deja 
formaţi. Dacă realizatorii Georg Wilhelm Pabst pentru un timp, dar mai 
ales Veit Harlan, acceptă să joace jocul celui de-al Treilea Reich, Fritz 
Lang, care trebuia să devină cineastul oficial nazist, fuge la Hollywood. 
Cu toate acestea, rezervorul german de talente rămîne singurul concu- 
rent al Hollywoodului, iar studiourile gigantice Terra, Tobis şi, mai ales 
UFA produc între 1933 şi 1945 mai mult de 1100 filme de toate genurile, 
imitînd Hollywoodul, în aşa măsură încît unele filme etichetate „naziste“ 
sînt, exceptînd limba, dificil de distins de producţiile hollywoodiene. Este 
uneori foarte greu de detectat cea mai mică influenţă naţional-socialistă în 
numeroasele producţii cinematografice ale celui de-al Treilea Reich, tot 
astfel cum cinematograful hollywoodian nu este întotdeauna un vizibil 
purtător de mesaje, ci înţelege cu precădere să-şi distreze publicul. 
Contrar cinematografului sovietic, cinematograful german al erei 
naziste înţelege în principal să-şi distreze spectatorii, această funcţie nefiind 
considerată ca burgheză de către nazişti ci, din contra, esenţială, cu scopul 
de a-i atrage pe aceştia într-un număr cît mai mare. Cinematograful 
nazist primeşte mijloacele necesare pentru dezvoltarea sa, deoarece Hitler 
şi Goebbels cred în potenţialul de formare a mulțimilor. În memoriile sale, 
Amintiri sau Cinematograful german sub Goebbels, Veit Harlan, unul dintre 
"cei mai importanţi realizatori germani ai epocii naziste, povesteşte despre 
importanţa cinematografului pentru şeful propaganei: „Goebbels dorea 
să se servească de cinema ca de o armă. În acest scop, el ne-a pus să 
urmărim filme americane, ruseşti şi englezeşti care, după el, erau tot atîua 
explozibili în mîinile democraţiei, ale evreilor şi ale comunismului”. 
Ajutat în aceasta de legile antievreiești, care le interziceau evreilor de 
pe teritoriul Reichului să deţină mijloace de producţie, Goebbels a naţio- 
nalizat încetul cu încetul diferitele societăţi cinematografice din Germania 
şi din noile teritorii anexate. Obiectivul său este acela de a încerca să 


limiteze puterea crescîndă a propagandei anglo-americane care încearcă 

să schimbe echilibrul politic. Veit Harlan precizează obiectivul lui 
Goebbels: „| Goebbels] ne declara că el nici nu se mai mulţumeşte să aibă 
cîteva benzi de celuloid proslăvind « arta pentru artă ». El sublinia necesi- 
tatea de a face din film un divertisment popular, dar ne lăsa să înţelegem 
că sarcina cinematografului german va consta de acum înainte în a propaga 
spiritul naţional-socialismului“. 

Obiectivul lui Goebbels este simplu dar ambițios, după cum nota 
Viktor Reimann în Joseph Goebbels, una dintre rarele biografii consacrate 
propagandei naziste: „Goebbels nota la 19 mai 1942 în jurnalul său: 
« Trebuie să urmăm în politica noastră cinematografică o politică identică 
aceleia pe care au urmat-o americanii în America de Nord şi de Sud. Noi 
trebuie să devenim unica putere cinematografică de pe continentul euro- 
pean. Dacă filmele încă mai sînt produse în alte state, ele nu trebuie să 
aibă decît un caracter local sau limitat. În consecinţă, noi trebuie să ne 
subordonăm pe cît posibil orice formare a unei noi industrii cinematografice 
naţionale şi, eventual, să-i racolăm pe cei care ar fi în măsură să le creeze, 
angajîndu-i la Berlin, la Viena sau la München »“. 

Totuşi, pe durata a numeroşi ani, observatorii au fost frapaţi să constate 
că, pe ansamblul filmelor produse de către naţionali-socialişti, doar o mică 
minoritate apăreau în mod deschis ca filme de propagandă. Majoritatea 
filmelor era constituită din comedii muzicale, filme de dragoste, de acţiune, 
aparent libere de orice propagandă. Astfel este cazul filmului La Habanera 
(1937), al realizatorului Detlef Sierck care va deveni Douglas Sirk după 
fuga sa din Germania, în 1937. Sirk îşi va începe cariera hollywoodiană 
realizînd filme antihitleriste precum Hīitler’s Madman în 1943, fără îndoială 
pentru a se spăla de păcatul de a fi executat cîteva filme pentru guvernul 
nazist, printre care şi La Habanera. Filmul o distribuie pe actriţa suedeză 
Zarah Leander, care o încarnează pe Astree Sternhjelm, o tînără femeie în 
vizită la Porto Rico, împreună cu mătuşa sa. Înainte de a se reîntoarce în 
Suedia, Astree îl întîlneşte pe Don Pedro de Avila, un nobil local implicat 
în organizarea de coride, se îndrăgosteşte, se mărită şi rămîne în această 
ţară atît de exotică pentru ochii săi de scandinavă. În scurt timp, Astree 


începe să întrezărească un aspect mai întunecat al soţului său şi al insulei 

Porto Rico, cu atît mai mult cu cît o epidemie teribilă începe să bîntuie pe 
insulă. Pentru a încerca să eradicheze flagelul, doi cercetători debarcă în 
Porto Rico, dintre care un vechi admirator al lui Astree. Aceasta se va lăsa 
convinsă să se reîntoarcă în Suedia cu copiii săi, nu fără a arunca o ultimă 
privire asupra paradisului său pierdut, în sunetul La Habanera, o melodie 
portoricană care o vrăjise. În aparenţă, La Habanera apare ca o melodramă 
clasică, o poveste de dragoste care se termină rău. Pentru Eric Rentschler, 
specialist al cinematografului german la Universitatea Harvard, La Haba- 
nera disimulează totuşi ideologia nazistă în fundamentele sale rasiste. 
Astree nu este germană, ci suedeză, popor pe care Hitler îl consideră ca 
apropiat, descendent din aceiaşi arieni. Idila sa cu Don Pedro de Avila, de 
rasă inferioară, este impură, neputînd să ducă decît la dezastru. În plus, 
scenele de tauromahie sînt condamnate explicit în film, în mod deosebit 
de către mătuşa lui Astree, care nu vede în ele decît sălbăticie, referinţă la 
interesul pe care îl poartă regimul nazist drepturilor animalelor. Don 
Pedro de Avila, proprietar de tauri şi organizator de coride, nu este decît o 
brută fără inimă, care lasă epidemia să-i decimeze poporul în loc să 
încerce s-o stîrpească îngrijorîndu-i astfel pe turişti. Nobilul portorican 
reprezintă personajul negativ optim al filmului hollywoodian şi este jucat 
grotesc de către unul dintre starurile cinematografului nazist, Ferdinand 
Marian, acelaşi actor principal dintr-unul dintre filmele cele mai emble- 
matice ale celui de-al Treilea Reich, într-atât el îi încarnează valorile: Jud 
Süß (1940) [Evreul Süß]: 

Evreul Süß este un roman bazat pe o poveste reală, scris de către Lion 
Feuchtwanger şi apărut în 1925. Lucrarea povesteşte viaţa lui Joseph Süß 
Oppenheimer, „evreu de curte“ şi consilier financiar al ducelui de 
Württemberg, Charles-Alexandre. Vindicta populară, pentru care evreul 
este un vampir, se înverşunează contra lui Süß de la instalarea sa în 
funcţie, în 1733, iar el va sfirşi spînzurat din cauza refuzului său de a se 
converti la protestantism. După succesul mondial al cărţii lui 
Feuchtwanger, o adaptare cinematografică este turnată în 1934, într-o 
versiune britanică fidelă romanului, în regia lui Lothar Mendes. Filmul 


cunoaşte un succes onorabil, dar difuzarea sa în Germania nazistă este 

interzisă, provocînd furia lui Goebbels care decide să pregătească propria 
„sa“ versiune a poveștii. Aceasta va fi un model de propagandă antisemită 
şi va explica de ce evreul a fost întotdeauna principalul vector al disensiu- 
nilor în Germania. Sub acoperirea frescei istorice, obiectivul rămîne acelaşi 
ca şi acela al filmului Naşterea unei națiuni de D.W. Griffith din 1915: să 
ofere un tap ispăşitor naţional unei populaţii în căutarea unităţii, cu 
diferenţa de amplitudine pe care Germania nazistă o exercită atunci, după 
ascensiunea lui Hitler la putere, şi anume o politică rasială, în principal 
prin intermediul legilor de la Nürnberg din 1935. Acestea stipulau: 

Articolul 1. Căsătoriile dintre evrei şi locuitorii Reichului de rasă germană 
sau de sînge înrudit sînt interzise. Căsătoriile încheiate în pofida acestei 
interdicții sînt nule, chiar dacă ele au fost oficiate în străinătate, pentru a 
se sustrage efectelor prezentei legi. | 

Articolul 2. Relaţiile extraconjugale dintre evrei şi cetăţeni germani 

sau cu sînge înrudit sînt interzise. 

Articolul 3. Se interzice evreilor să angajeze în gospodăria proprie persoane 
de rasă germană sau de sînge înrudit de sex feminin, în vârstă de mai puţin de 
45 de ani. 

În filmul realizat de Veit Harlan, care va fi terminat în septembrie 
1940, evreul Süß devine un personaj infect, calculat, ipocrit, al cărui scop 
ascuns constă în a acapara bogăţiile germane, financiare dar şi umane, 
căci cămătarul comite ireparabilul: violarea unei germane ale cărei favoruri 
nu le poate obţine. Filmul se vrea astfel o explicaţie a legilor de la Nürnberg, 
iar toţi membrii SS, poliţiştii şi gardienii din lagărele de concentrare sînt 
obligaţi să-l vizioneze. Douăzeci de milioane de spectatori au vizionat 
acest manifest antisemit în Germania, succes obţinut cu certitudine şi 
datorită calităţii jocului actorilor, printre care Ferdinand Marian, nobilul 
din La Habanera care îşi concentrează talentul pentru a-l încarna pe 
josnicul Süß. Filmul debordează de antisemitism, mai ales prin mesajul 
din final, un model de revizionism istoric. Süß este spînzurat, evreii sînt 
alungaţi din Württemberg şi începe să ningă, ca pentru a şterge murdăria 
iudaică. O frază încheie filmul, ca o profeție ce atrage atenţia şi îi ameninţă 


pe germanii care vor uita în viitor adevărata natură a evreilor. Propaganda 

este subtilă, căci se bazează pe un fapt istoric, ea pretinzînd că arată filiaţia 
celui de al Treilea Reich, cu Germania eternă într-un fel de profeție care se 
împlineşte şi aminteşte că problema evreiască rămîne o problemă pe care 
germanii au avut-o dintotdeauna. | 

Un alt film de tip documentar, Der Ewige Jude (Jidovul rătăcitor) de - 
Fritz Hippler, afirmă în 1940 ideea că o soluţie definitivă trebuie găsită 
chestiunii evreieşti, descriindu-i pe aceştia ca pe nişte şobolani infestînd 
pămîntul. Filmul va fi totuşi nu prea apreciat, într-atât de violentă era 
propaganda sa, în timp ce Evreul Süß apărea mai degrabă ca un film 
distractiv, Această capacitate de a amesteca informaţia şi distracţia rămîne 
una dintre caracteristicile producţiilor naziste dintre 1933 şi 1945. Specta- 
torii germani nu sînt forţaţi să meargă la cinema, dar frecventează sălile de 
cinema din interes pentru filmele care li se propun. 

În afară de a fi distractive, filmele germane pot fi capodopere şi 
marchează durabil istoria cinematografului, ca filmele lui Leni Riefenstahl. 
Opera sa ambiguă ridică întrebarea referitoare la responsabilitatea politică 
a artistului în raport cu opera sa. Leni Riefenstahl a negat întotdeauna 
angajarea sa în favoarea doctrinei naţional-socialiste, pretextînd că filmele 
sale n-au fost decît comenzi ale partidului şi că ea n-a avut altă alternativă 
decît să le execute. Se pare totuşi că în corespondenţa sa, ca mulţi alţi 
artişti, ea a fost sedusă de personalitatea lui Adolf Hitler şi impresionată de 
Goebbels. Fără a considera că ar fi putut fi nazistă, se poate emite ideea că 
Leni Riefenstahl a fost „tovarăşa de drum“ a NSDAP după cum o dovedeşte 
cel mai remarcabil film dedicat gloriei partidului: Triumph des Willens 
[Triumful voinţei], din 1935. Această a doua parte a trilogiei realizate de 
Riefenstahl, Triumful voinţei rămîne un film precursor, dotat cu o estetică 
atemporală şi care transmite şi astăzi fascinația nazismului. 

Cînd partidul naţional-socialist se reuneşte la Nürnberg în 1934, 
pentru trei zile de sărbătoare, Leni Riefenstahl este aleasă de Fiihrer 
pentru a realiza un film care va reprezenta NSDAP în întreaga lume. 
Hitler a apreciat-o pe această fostă dansatoare devenită actriţă în „filme 
despre munte“, un gen popular în Germania. Ca urmare, Riefenstahl 


pune în scenă, produce, editează Das Blaue Licht [Lumina albastră] în 

care ea deţine şi rolul principal şi îşi dovedeşte talentul în faţa partidului 
nazist, profund masculin şi falocrat. Avînd un aspect androgin, Riefenstahl | 
încarnează acea frumuseţe glorificată de propaganda artistică nazistă, ce 
combate arta decadentă şi susţine întoarcerea la canoanele estetice greco- 
-romane. Riefenstahl actriţa va fi deci filmată ca un simbol viu al celui de 
al Treilea Reich, o walkirie, regizoare care, înzestrată cu şaisprezece echipe 
de filmare şi treizeci de aparate de filmat, înregistrează punerea în scenă a 
glorificării celui de al Treilea Imperiu german, elaborată de Hitler şi Albert 
Speer, arhitectul oficial. | 

Filmul începe cu un simbol: ANN lui Adolf Hitler, iubind din 
nori şi aterizînd la Nürnberg. Ca un zeu sau ca'un vultur, unul dintre 
simbolurile Reichului, Hitler coboară la oameni cu ajutorul unui aparat 
modern care arată cu aceeaşi ocazie nivelul tehnologic al Germaniei. 
Această mitologie divină raportîhdu-se la Hitler rămîne o constantă în 
propaganda nazistă, Fiihrerul apărînd ca salvatorul, profetul, cel care face 
legătura dintre oameni şi domeniul divin, un fel de Prometeu aducînd 
adevărul poporului german. Trebuie notat că filmul lui Riefenstahl, la 
montajul căruia ea va munci mai multe luni, nu are voce din off, procedeu 
frecvent utilizat totuşi pînă atunci în filmele de propagandă cu scopul de a 
dicta spectatorului modul în care el trebuie să interpreteze imaginile care i 
se prezintă. Triumful voinţei se mulţumeşte să-şi propună conţinutul liberei 
interpretări a publicului, iar forţa estetică este suficientă să-l impresioneze. 

Hitler este primit de o mulţime în delir la Niirnberg şi se poate 
presupune că n-a fost dificil să se provoace aclamaţiile din partea germanilor 
prezenţi la adunare. Fiind ales în 1933 cancelar al Reichului în mod 
democratic, Hitler reprezintă pentru mulţi dintre germani soluţia la 
nefericirile lor, rol pe care el şi l-a pregătit cu grijă, iar popularitatea sa 
creşte în continuare. Fiihrerul străbate cu maşina străzile oraşului vechi, 
traseu ales special pentru caracterul său monumental tradiţional, demon- 
strînd legătura care uneşte Germania „eternă“ cu reînnoirea propusă de 
nazişti. În picioare în vehiculul său, el salută, de ambele părţi ale parcur- 
sului său, mulţimea masată care îl aclamă şi îi prezintă bebeluşi, simbolul 
noii generaţii. Riefenstahl are grijă, atunci cînd îl filmează pe Adolf Hitler, 

să utilizeze procedeul în contraplonjeu, camera filmînd de jos în sus, unde 
se află subiectul principal, cu scopul de a da impresia că acesta posedă o 
statură mai mare decît în realitate. Din contra, la scenele de mase, zecile 
de mii de muncitori ai Reichului sau defilarea drapelelor simulînd un 
ocean, în coregrafia lui. Speer, camerele utilizează procedeul invers, în 
plonjeu, camera cuprinzînd ansamblul dintr-un punct situat mai sus decît 
subiectul, cu scopul de a întări aspectul spectaculos. 

Riefenstahl realizează un film splendid, care îşi înşală încă şi astăzi 
spectatorii neavertizaţi care cred că descoperă în forţele naziste o mişcare 
respectabilă şi inofensivă. Munca realizatoarei a fost ajutată masiv de 
simbolistica pusă în scenă de regimul nazist. Simbolurile alese de cel de al 
Treilea Reich, prezente de-a lungul întregii pelicule Triumful voinței, erau 
deja perene şi marcaseră durabil inconştientul colectiv, mai ales în Occident 
şi în vechile posesiuni coloniale europene. Căci zvastica, aleasă pentru a 
reprezenta partidul nazist, provine din Orient, cuvîntul fiind de origine 
sanscrită, unde ea simbolizează în mai multe culturi un semn de bun 
augur, roata vieţii. NSDAP utilizează o versiune uşor modificată, de vreme 
ce sensul de rotaţie este inversat. În mod curent zvastica este denumită 
„crucea încîrligată“ şi ne putem gîndi că Hitler dorea să semnifice prin 
utilizarea acestui simbol o inversiune a roții vieţii, care poate conduce fie 
la moarte, în maniera craniilor ornînd uniformele SS, fie, mai degrabă, o 
reîntoarcere în timp, către vîrsta de aur a germanilor, cînd sîngele lor nu 
era „poluat“ prin amestecul cu rasele inferioare. Mitul vîrstei de aur, foarte 
frecvent în discursurile lui Hitler, implică purificarea rasei germane, dar şi 
a culturii sale, corcită de aporturile exterioare care o slăbesc. Una dintre 
rarele culturi care este acceptabilă în ochii lui Hitler şi a ideologilor săi 
pare a fi civilizaţia vechilor scandinavi, cei care sînt de obicei numiţi 
„Vikingi“. Mai multe referinţe sînt astfel prezente în simbolurile naziste. 
Astfel, insigna SS, a Schutzstaffel, a „escadroanelor de protecţie“, mişcare 
paramilitară a partidului nazist, se desenează cu ajutorul a două mici 
simboluri identice, semănînd cu două fulgere paralele. Este vorba despre 
repetarea aceleiaşi rune, Sieg, provenind din alfabetul runic al normanzilor, 


in care fiecare literă posedă, în afară de un sunet, o semnificaţie magică. 

Sieg este runa victoriei, iar cuvîntul german Sieg are aceeaşi semnificație. 
Unii specialişti văd în această rună mai degrabă substantivul germanic 
Somwilo, care dă sun în engleză, soarele, dar semnifică şi călăuza. Oricare 
i-ar fi interpretarea, simbolul SS posedă astfel virtuți magice, dînd în 
acelaşi timp apareriţa de a simboliza fulgerul şi deci forţa naturală. 

Se poate regăsi această noţiune centrală a victoriei în strigătul Sieg 
Heil, salutul nazist traducînd salutul victoriei. O altă versiune a salutului 
nazist include referinţa la Führer, Heil Hitler şi se pronunţa de asemenea 
ridicînd braţul în maniera salutului tradiţional roman. Imperiul roman 
este şi el o referinţă foarte puternică în mitologia nazistă. Propaganda 
utilizează imaginea imperiului ca pe un simbol al forţei, al organizării, 
dar şi al pacificării prin război. Arta militară devine un mijloc de recreare 
pentru german, redîndu-i acestuia virilitatea care i-a lipsit şi permițîndu-i 
să joace din nou rolul de motor în pacificarea lumii, a cărei responsabilitate 
trebuie să şi-o obţină, împins de nevoia de Lebensraum. În filmul Triumful 
voinței se pot vedea corturile Hitler Jugend, acei cercetaşi hitlerişti, amena- 
jate în maniera taberelor militare romane pentru a forma un loc de 
înnoptat. Flamurile agitate de delegaţii partidului NSDAP au fost şi ele 
concepute după modelul roman, cu acvila imperială în vârf, 

Al treilea imperiu german, care trebuia să dureze 1000 de ani, a fost 
însă distrus în 1945. Fiihrerul se sinucide, Goebbels devine noul stăpîn al 
Germaniei pentru o zi, înainte de a se omori la rîndul său, laolaltă cu 
familia sa. Trupele aliate au pătruns în Germania, după care a început 
munca de pacificare. În timpul ocupaţiei aliate a Germaniei, a fost elaborată 
„o listă aproape completă a filmelor produse sub nazişti, cu o clasificare a 
filmelor interzise din cauza propagandei. Aliaţii nu rețin ca periculoase 
decît 141 de lungmetraje din 700 şi 254 scurtmetraje dintr-un total de 
2500. Cele considerate ca nepericuloase sînt restituite proprietarilor. Cele- 
alte se întorc la Zonal Film Archive, unde sînt clasate în mai multe categorii 
de propagandă ca „propagandă naţional-socialistă“ sau „propagandă anti- 
semită“. Această listă, pe care noi nu o putem controla deoarece numeroase 
filme au dispărut, reflectă destul de bine analizele specialiştilor în propa- 
ganda Reichului. Se regăseşte în aceste categorii o listă putînd da o linie 

nouă genurilor hollywoodiene. Cu toate acestea, cifra de 141 de lungmetraje 
ni se pare cam ridicată. Pentru a-i preschimba pe germani şi a-i face buni 
aliaţi, va fi utilizată aceeaşi armă care aproape că reuşise să facă din ei 
arieni: cinematograful de divertisment, după cum îl defineşte manualul 
de operaţiuni psihologice ale armatei americane din 1979: „Divertisment: 
într-o zonă eliberată sau ocupată, unităţile de sprijin pot furniza divertis- 
ment, cum ar fi filmele de lungmetraj, persoanelor nedispunînd de astfel 
de divertisment din cauza distrugerilor cauzate de război. Fie că divertis- 
mentul va fi prezentat pur şi simplu sau amestecat cu mesaje, orice moment 
de evadare din realitatea imediată va ajuta hotărîtor la obţinerea cooperării 
oamenilor şi la crearea unei ambiante în care vor putea fi obţinute progrese 
către îndeplinirea obiectivelor Statelor Unite“. | 

În 1943 a fost deci stabilită o listă de 40 de filme hollywoodiene, de 
către Office of War Information (OWI), dintre care opt vor fi retrase, ca 
fiind prea militariste. După spusele magnaţilor hollywoodieni Harry Cohn, 
Jack Warner şi Darryl Zanuck, această selecţie „este fără îndoială cea mai 
bună care s-ar fi putut face“. Filmele germane considerate vectori de 
propagandă vor fi retrase din circuit, iar reeducarea accelerată a 
Hollywoodului poate să înceapă. 

În Directive for Psychological Warfare and Control of German Information 
Services [Directiva pentru luptă psihologică şi controlul serviciilor de 
informaţii germane] emanînd de la Supreme Headquarters Allied Expedi- 
tionary Force (SHAEF) [Cartierul General Suprem al Forţelor Expediţio- 
nare Aliate] datînd din 2 iunie 1945 se găseşte integralitatea măsurilor pe 
care le vor lua Statele Unite pentru a controla Germania din punct de 
vedere psihologic. Sînt enumerate 1] anexe în aceste directive, listate de la 
A la K. Anexa J cuprinde 4 secţiuni, intitulate respectiv „Film“, „Teatru“, 
„Muzică“ şi „Controlarea cinematografului“. În articolul 1 al secţiunii | 
din anexa J este precizat: „Controlarea cinematografului se defineşte drept 
măsurile destinate a controla activităţile de producţie, distribuţie, proiecție, 
a oricărui film, inclusiv ale celor pe teme religioase şi educative, care vor fi 
numite « filme »“. Articolul 2 enumeră interdicțiile în zece alineate: 


apologia regimului nazist sau fascist, contestarea egalităţii oamenilor, 

distribuirea de roluri unor actori care au fost vedete ale filmelor naziste. 
Arucolul 3 enumeră fazele controlului, într-un prim timp, confiscarea 
tuturor filmelor germane, analizarea lor, apoi emiterea de licenţe indivi- 
duale pentru persoanele care doresc să producă filme noi. Articolul 4, 
alineatul a) impune obţinerea unui certificat pentru orice film înainte de a 
fi proiectat în public. Articolul 4, alineatul b) ne informează asupra filmelor 
aliate. Intitulat Allied films, el defineşte cadrul de reglementare pentru 
aprovizionarea cu filme aliate. Paragraful 4 precizează că „proiectarea de 
filme ale Aliaților va avea prioritate faţă de filmele germane sau neutre aşa 
cum le defineşte Psychological Warfare Division, SHAEF“. Alineatul 
d) spune că acelaşi departament va publica o“listă de filme aprobate, 
prezentînd toate filmele aliate, neutre sau germane, care vor putea fi 
proiectate. j 

„Controlul asupra cinematografului din Germania este total. Reedu- 
carea germanilor începe de la filme şi se realizează în principal cu filme 
americane care corespund în toate punctele exigenţelor SHAEF, adică sînt 
patriotice şi le arată germanilor ruşinaţi întinderea crimelor lor. Ca urmare, 
în funcţie de schimbările politicii externe americane aliate, unele filme vor 
fi interzise după ce fuseseră autorizate în 1945. Astfel, Battle of Russia 
[Bătălia pentru Rusia] (1943), produs de Frank Capra, este retras de pe 
lista filmelor autorizate în 1946 pentru propaganda sa deschisă în favoarea 
sovieticilor. La 20 iulie 1950, prin legea Allied High Commission Law N° 
32. Disposition of Former Reich-Owned Motion Picture Property se dispune, 
în trei articole, dezmembrarea uriaşelor studiouri germane, încredinţind 
această sarcină unui comitet. UFA este vizată în mod deosebit, iar activită- 
tile industriei germane sînt încredințate responsabilităţi aliaţilor care preiau 
direct controlul producţiei şi îl împing în direcţia dorită de ei. 

Statele Unite îşi iau partea leului în controlul cinematografului ger- 
man. Ei dispun de o masă de filme apte să reprogrameze Germania 
ocupată şi, în plus, forma filmelor nu le va fi străină germanilor, din 
simplul motiv al asemănării izbitoare cu filmele făcute de Goebbels. 
Tranziţia propagandei se face aproape cu blîndeţe pentru germani, care 
trec de la nazişti la americani fără ca forma divertismentului pedagogic 

să-i tulbure. Totuşi, cinematograful german nu-şi va mai reveni cu adevărat 
niciodată. Va trebui să se aştepte anii 1970 pentru ca o aparentă renaştere 
să aibă loc odată cu realizările lui Volker Schlöndorff, Werner Herzog, 
Werner Rainer Fassbinder sau Wim Wenders. După al Doilea Război 
Mondial, germanii, ca şi cea mai mare parte a popoarelor planetei, consumă 
cinematograful de la Hollywood, armă de propagandă redutabilă, care şi-a 
demonstrat întreaga utilitate începînd cu anul 1939. 


4.2 Statele Unite în război: începuturile „puterii blînde“ 


Istoria oficială a unei ţări are tendinţa să vrea să arate că prezentul 
decurge dintr-o lungă succesiune de evenimente care n-au avut alt obiectiv 
decît să ne aducă la situaţia actuală. Numeroase fapte sînt astfel eliminate, 
fie pentru că sînt considerate nesemnificative sau de mică importantă, fie 
că ele apar drept ruşinoase şi puţin propice pentru a întări ideea de nauune. 
Astfel, în ceea ce priveşte războiul contra nazismului, cărțile de istorie ale 
ţărilor aliate au tendinţa de a arăta că lumea liberă şi-a dat repede seama 
de ameninţarea hitleristă şi că a făcut front comun pentru a proteja modul 
său de viaţă şi libertățile sale. Realitatea este, evident, mult mai complexă. 
Pentru Statele Unite, a intra în război contra naziştilor n-a fost o decizie 
uşor de luat şi găsim acolo rapid două tabere încă din 1939, izolaţioniştii şi 
intervenţioniştii, fiecare reprezentînd o tradiţie americană. Industria holly- 
woodiană se va angaja printre primele în favoarea războiului contra forţelor 
Axei, înaintea guvernului american. 

Această luare de poziţie va provoca reacţii precum cea a senatorului 
Gerald P Nye din Dakota de Nord, care comentează astfel puterea filmelor 
într-un discurs la radio în august 1941, citat de Ursula Broschke-Davis în 
Cinema: the Hidden Persuader |Cinematograful: convingătorul ascuns]: 
„Dar cînd te duci la cinematograf, te duci acolo pentru a te distra. Nu te 
aştepţi la o dezbatere asupra războiului. Te instalezi pe locul tău cu mintea 
larg deschisă. Şi atunci începe imaginea, începe să te prelucreze, totul 
jucat de către actori calificaţi, meşteşugit alcătuită, cu o muzică blîndă şi 
pasionată pentru a sublinia ansamblul. Înainte de a-ţi putea da seama ce ţi 
se întîmplă, ai ascultat de fapt un discurs care te-a făcut să crezi că Hitler 

va pune mîna pe tine dacă nu bagi de seamă. [Şi, bineînţeles, este un 
discurs mult mai bun decît un discurs normal, de la un miting. Şi plăteşti 
pentru el.] Adevărul este că în seara aceasta, în cele 20.000 de cinematografe 
ale Statelor Unite, se ţin mitinguri [de război], iar lumea plăteşte la casă 
pentru a intra...“ 30 
Nu se mai vorbeşte despre politica externă a Statelor Unite, ci despre 

politica externă a Hollywoodului! | 
„Acest discurs arată, după senatorul Nye, pînă la ce punct Hollywoodul 
deţine o putere capabilă de a influenţa opinia publică fără ca nici o instanţă 
conducătoare să fi avut o influenţă decisivă asupra industriei audiovizua- 
le 3!, Înaintea lui Nye, producătorul Daryl F. Zanuck a declarat în [septem- 
brie] 1940: „Dacă mă acuzaţi că sînt antinazist, aveţi dreptate... [...] şi 
dacă mă acuzaţi că produc filme care insistă pe necesitatea de a întări 
apărarea naţională, iarăşi aveţi dreptate“ 32, după Marc Ferro, în lucrarea 
sa Cinema şi istorie. În anii 1930, Hollywood a constituit o industrie progre- 
sistă, iar partidul comunist avea aici o influenţă deosebit de importantă. 
Chiar dacă studiourile au îndemnat întotdeauna actorii să nu se pronunţe 
asupra politicii pentru a nu provoca reacţii negative ale publicului, celelalte 
profesiuni, îndeosebi scenariştii, s-au angajat plenar, mai ales în favoarea 
New Deal şi contra amenințării fasciste în Europa. Soarta evreilor din 
Europa a atras şi ea atenţia industriei filmului, înfiinţate la început în 
mare parte de patroni ridicaţi din comunităţile evreieşti ale Europei 
centrale, după cum a descris Neal Gabler în lucrarea sa asupra mogulilor, 
a magnaţilor de la Hollywood. Astfel, fraţii Warner, Carl Laemmle, William 
Fox, Harry Cohn, Samuel Goldwyn, Adolph Zukor, toţi la originea 
dezvoltării uzinei de vise, sînt în acelaşi timp la originea propagandei 
30 http:/Awwwibiblio.org/pha/policy/1941/1941-08-01c.html, accesat la 20.10.2017 (n. £). 
31 Loc. cit.: „What I would like to know is this: are the movie moguls doing this because they like 

to do it, or has the Government of the United States forced them to become the same kind of 


propaganda agencies that the German, Italian, and Russian film industries have become? I have 
excellent reason to believe that this government influence has prevailed (sic — n. 1.)“. 

32 „If you charge us with being anti Nazi, you are right... [...] and if you accuse us of producing 
films în the interest of preparedness and national defense again you are right“, Dario Vidojkovic, 
Rommel, Hollywood und der Kalte Krieg. Der Wandel der Darstellung des deutschen 


Kriegsgegners in angloamerikanischen Spielfilmen der 1950er Jahre; DOI: 10.15500/akm. 
04.08.2017 (n. £.). 

reluate de la nazişti şi încă în vigoare, clamînd că Hollywood ar fi controlat 
la nivelul de 70% de către evrei. Deşi acest procentaj este mai mult decât 
exagerat, comunitatea hollywoodiană a fost, totuşi, foarte devreme sensibilă 
la vexaţiunile comise contra evreilor în Germania. 

Este delicat să se vorbească despre propagandă cu referire la 
Hollywood, căci s-ar putea obiecta că industria filmului, compusă din mai 
multe studiouri, nu-şi centralizează comunicarea şi că nu există decît 
pentru a face bani. Totuși, se poate nota că studiourile mari de la Hollywood 
dispun de servicii comune, destinate a le facilita exportul produselor, că 
studiourile sînt frecvent obligate să lucreze împreună, ca de exemplu în 
cazul coproducţiilor şi că, deşi industria hollywoodiană este privată, ea are 
aceleaşi obiective ca şi guvernul în ceea ce priveşte difuzarea modului de 
viaţă american: filmele hollywoodiene se vînd mai bine în democraţiile 
liberale, iar dictaturile le refuză adesea din cauza caracterului lor de 
difuzare culturală. Dacă Hollywood are ca obiectiv profitul, industria 
filmului ştie şi faptul că este important să-şi întindă piaţa de desfacere în 
restul lumii şi că funcţia de educare poate informa spectatorii de pe întreaga 
planetă asupra modelului american. Mai mult decît originile evreieşti ale 
mogulilor hollywoodieni sau decît pericolele regimurilor dictatoriale din 
Europa, poate că ameninţarea asupra libertăţii comerţului este aceea care 
a împins Hollywoodul să se angajeze în războiul contra Axei înaintea 
guvernului. | | 

Dificultatea pentru Hollywood de a-şi arăta forţa în conflict provine 
de la natura sa şi de la cea a Statelor Unite. Scenariile hollywoodiene 
funcţionează cel mai adesea printr-o opoziţie clară între bine şi rău, un 
erou opunîndu-se unui inamic redutabil. Această structură narativă simplă 
constituie forma cea mai eficace pentru a dezvolta un mesaj şi se găseşte 
adesea reluată de filmele de propagandă, după părerea lui Leif Furhammar 
şi a lui Folke Isaksson în Politics and Film în 1971: „Există o formulă de 
bază pentru filmul de propagandă de la care derivă numeroase variaţii, 
aproape un model universal de acţiune. În general, ea cuprinde trei faze 
consecutive: 1) ni se arată o idilă calmă, de fericire armonioasă, care ne 


cîştigă simpatia; 2) o forţă exterioară ameninţă această idilă, căutînd s-o 

distrugă cu mijloace cil ; 3) sînt întreprinse tentative eroice pentru 
a o apăra. 

Această formulă poate fi văzută în filmele de propagandă din toate 
ţările, dar ea apare şi în alte contexte. Marile succese de box-office, de la 
Naşterea unei naţiuni (1914) şi pînă la Sunetul muzicii (1964), urmează 
această formulă de bază cu regularitate. [...] 

În consecinţă, produsele industriei americane de film, deşi controver- 
sate, au avut întotdeauna succes şi valori. O industrie a divertismentului 
atît de hotărît echipată pentru satisfacerea tuturor este destinată în final să 
dezvolte o lume imaginară care pe de o parte fasonează şi, pe de altă parte, 
se lasă fasonată de judecata colectivă a publicului. Ea nu propune obliga- 
toriu vreo teză politică, dar reflectă şi păstrează obiectivele i imaginate şi 
miturile favorite ale societăţii prezentîndu-le într-un mod atractiv. Prin 
voinţa şi intenţia sa, o asemenea industrie devine politică“. 

Din acest maniheism provin stilul narativ al Hollywoodului şi potenţia- 
lul său politic. Un film nu este niciodată un simplu divertisment, iar 
numeroşii inamici politici ai Hollywoodului, în particular organizaţiile 
religioase, arată că filmul hollywoodian nu este doar sursă de distracţie, 
chiar dacă el îndeplineşte această funcţie pentru marele public. În cazul 
filmului Hitler — Beast of Berlin [Hitler — fara din Berlin] din 1939, 
scenariul arată cu claritate o societate germană dominată de violenţă, iar 
această critică jignitoare va provoca puternice reacţii în Statele Unite. 
Comunitatea germană din S.U.A. reacţionează la ceea ce apare aproape ca 
un atac rasist, iar filmul suscită o polemică despre angajamentul precoce 
al Hollywoodului, care pare să ducă o politică externă autonomă faţă de 
aceea a Statelor Unite. | 

Compusă din numeroase comunităţi întreţinînd un raport strîns cu 
ţările lor de origine, Statele Unite întîmpină pe durata conflictelor dificultău 
în a aduna laolaltă integralitatea ţării în efortul de război. Dacă italo- 
-americanii se opun rapid politicii lui Mussolini, nipono-americanii vor fi 
internaţi în lagăre pe durata conflictului care opune naţiunii de adopţie 
ţara lor de origine. 

Atacul japonez asupra bazei navale Pearl Harbor din Hawai, la 7 
decembrie 1941, împinge opinia publică în tabăra intervenţionistă. Rolul 
Hollywoodului constituie obiectul a numeroase studii care au urmat, mai 
ales din partea comitetului însărcinat cu anchetarea activităţilor anti- 
americane, HUAC (House Committee on Un-American Activities), succesor 
al Special Committee on Un-American Activities, un comitet temporar 
prezidat de deputatul izolaţionist din Texas, Martin Dies, între 1938 şi 
1944. 

Istoricul şi criticul de cinema Georges Sadoul, în cartea sa Istoria 
cinematografului mondial (1949) povesteşte astfel faptele: „Declararea 
războiului în Europa a fost semnalul unei violente ofensive, purtată de 
comitetul senatorial al « republicanului » Dies. Iar unele vedete, bănuite 
de activități subversive pentru a-l fi susținut pe Roosevelt sau Spania 
republicană şi de a-i fi boicotat pe Leni Riefenstahl sau pe Vittorio 
Mussolini pe durata călătoriilor acestora în America, s-au grăbit să-şi 
dovedească « americanismul ». Astfel a putut fi văzut Franchot Tone 
interpretînd Camarade X de King Vidor; Melvyn Douglas în Ninocica de 
Lubitsch şi comedii antisovietice“. 

Cu toate acestea, ne-a rămas legenda unui Hollywood angajat unanim 
în acest război contra nazismului, plenar şi hotărît. O dată America 
angajată, starurile de la Hollywood se produc într-un show permanent 
pentru a vinde războiul, dar şi filmele lor. Robert S. Sennett, în Hollywood 
Hoopla (1998), relatează că „războiul distrugînd pieţele de export pentru 
filmele lor, devenea indispensabil să facă să crească vînzările pe teritoriul 
american“. Ceea ce explică parţial angajamentul masiv al starurilor în 
proiecte ca Hollywood Canteen, care aduna numeroşi actori şi actriţe care 
efectuau turnee în bazele militare. Bilanţul este elocvent după Robert S. 
Sennett: „La sfârşitul anului 1942, starurile de la Hollywood Canteen 
distraseră 600.000 bărbaţi şi femei în uniformă, vînduseră o jumătate de 
milion de pachete de ţigări şi confecţionaseră aproape un milion de 
sandvişuri cu pui, ton, unt de arahide sau cu dulceaţă. Spectatorii din 
lumea întreagă erau rînd pe rînd amuzaţi şi miraţi să vadă fotografiile 


starurilor favorite într-o poză cel puţin neobişnuită”. 

Tot astfel, Victory Caravan dispunea de un tren traversînd ţara pentru 
a vinde Victory Bonds % cu scopul de a ajuta armatele aliate. În 1942, 
puteau fi văzute starurile Cary Grant, Charles Boyer, Olivia de Havilland, 
Spencer Tracy sau Betty Grable. La finalul show-ului, spectatorii erau 
apoi invitaţi să cumpere bonuri de război; Hollywood Victory Caravan din 
1942 a vîndut bonuri de un miliard de dolari 3* dar, mai ales, a făcut astfel 
încât starurile care au participat la acest efort de război să-şi păstreze 
favoarea publicului datorită patriotismului dovedit. Este de necontestat că 
participarea directă a artiştilor hollywoodieni a contribuit la susţinerea 
moralului trupelor, dar este dificil de determinat în ce măsură acest 
angajament era sincer. 

Aceeaşi întrebare se poate pune şi în ceea ce priveşte filmele realizate 
despre al Doilea Război Mondial la Hollywood. Avem, pe de o parte, 
lungmetrajele de ficţiune produse de Hollywood şi încurajate de guvern, 
iar, pe de altă parte, documentarele realizate de recruţii de la Hollywood, 
direct sub tutelă publică. Frontiera dintre cele două este adesea străvezie, 
deoarece numeroase filme de ficțiune se inspiră din fapte reale, iar docu- 
mentarele se servesc de i intriga narativă pentru a face ca discursul didactic 
să pară mai distractiv. Spusele prolificului producător hollywoodian Darryl 
Zanuck în 1943 depun mărturie în favoarea necesităţii de a amesteca 
genurile pentru a obţine efectul dorit: „Dacă aveţi ceva important de spus, 
îmbrăcaţi-l în hainele sclipitoare ale divertismentului şi veţi avea un produs 
vandabil. Fără divertisment, un film de propagandă nu valorează nimic“. 
Temele acestor filme sînt recurente: este important să se explice cu 
prioritate americanilor importanţa vitală a războiului pentru a contracara 
obiectivele hegemonice la nivel mondial ale forţelor Axei. Lungmetrajele 
prezintă duşmanul ca fiind războinic şi inuman, pe cînd aliaţii au atitudini 
nobile şi nu doresc decît pacea. Toate mijloacele sînt bune pentru a trezi 
spiritul combativ al americanilor, iar valorile esenţiale, precum libertatea 


sau democraţia, sînt adesea scoase în evidenţă. Hollywood se serveşte 


33 Acţiuni de război canadiene care au inspirat starurile de la Hollywood, v. https://en.wiki- 
pedia.org/wiki/Hollywood_Victory_ Caravan şi https://en.wikipedia.org/wiki/War_bond 
(nt). 

34 Circa 700.000 $, după https://en.wikipedia.org/wiki/Hollywood_ Victory_Caravan (n. £.). 

îndeosebi de evocarea războiului de independenţă contra englezilor sau 
prezintă ficțiuni glorificînd bravura soldaţilor aliaţi departe de casă, pentru 
a stimula opinia publică americană care, încetul cu încetul, trece de la 
izolaţionism la susţinerea războiului, cu consecinţele care se cunosc. 

| Dictatorul (1940) ne apare ca unul dintre filmele cele mai reuşite 
pentru a evoca propaganda de la Hollywood. Realizat şi produs de Charles 
Chaplin, care joacă şi rolul principal, filmul prezintă dictatura italiană şi 
germană într-o lumină grotescă şi rizibilă. Chiar dacă Chaplin este mai 
mult decît natural în pielea dictatorului Hynkel, care nu poate fi inspirat 
decît de Adolf Hitler, rîsetele provocate de film sînt uneori nervoase, ca în 
secvenţa în care stăpînul lumii se amuză cu un glob terestru gonflabil. Ba 
chiar discursul devine şi mai serios cînd Chaplin joacă în paralel rolul 
unui evreu din ghetou care se bate într-un mod derizoriu contra violenţelor 
oamenilor lui Hynkel. Trebuie adăugat că Chaplin este de naţionalitate 
britanică şi că, după război, el va deveni persona non grata în Statele 
Unite în care el a fost totuşi, pentru patruzeci de ani, unul dintre cele mai 
mari staruri. Dictatorul este un film de propagandă foarte reuşit deoarece 
utilizează umorul şi reuşeşte astfel să-l ridiculizeze pe Hitler şi propaganda 
acestuia. După cum statuează manualul de acţiune psihologică a infanteriei 
americane în 1979, pe care l-am citat deja: „Umorul poate fi o formă de 
insinuare eficace. Glumele şi caricaturile inamicului găsesc un public 
receptiv printre persoanele din ţările sau din tabăra militară vizate, care în 
mod normal resping acuzaţile sau afirmaţiile brutale. Glumele despre 
liderii totalitari şi subordonații acestora, mai ales, se răspîndesc cu uşurinţă 
şi foarte repede. Totuşi, operatorul psihologic trebuie să ia în calcul că 
aprecierea umorului diferă mult printre diversele grupuri vizate şi trebuie 
deci să-şi adapteze umorul la contextul cultural“. 

Utilizînd un comic foarte vizual, cu care erau obişnute milioanele de 
spectatori de la filmele precedente şi de la genul slapstick [comedie bufă], 
Chaplin reuşeşte să se impună tratîndu-şi subiectul cu lejeritate. După el, 
cei mai mari realizatori hollywoodieni contribuie la propaganda contra 
Axei. Pe durata războiului, Hollywood produce mai mult de 400 de filme 
pe an şi, chiar dacă guvernul nu controlează direct producţia, el îşi oferă 

frecvent ajutorul lungmetrajelor punînd în scenă armata. Filmele de război 
hollywoodiene utilizează toate pretextele pentru a evoca războiul: Howard 
Hawks, el însuşi vechi aviator, povesteşte în Sergeant York, în 1941, istoria 
unui pacifist în timpul Primului Război Mondial care va deveni apoi un 
erou. Pentru cine bat clopotele (1943) ia drept cadru războiul din Spania, 
iar realizatorul Sam Wood evocă lupta contra fascismului adaptîndu-l pe 
Hemingway. 

Sacrificaţii (1945) de John Ford se inspiră din prima parte a războiului 
în Pacific pentru a descrie un escadron compus în principal din Robert 
Montgomery şi din John Wayne. Nu numai Hollywoodul foloseşte toate 
forţele disponibile pentru efortul de război, dar şi publicul american 
urmăreşte şi le face o primire adesea triumfală acestot producţii patriotice: 
85 de milioane de spectatori merg în medie la cinema în Statele Unite în 
fiecare săptămînă pe toată durata războiului. 

Pionier al desenului animat pentru publicul din întreaga lume, Walt 
Disney va pune la bătaie toată capacitatea studiourilor de animaţie pentru 
a promova războiul. Binecunoscutele personaje Donald şi Mickey sînt 
naivii filmelor educative care explică spectatorului diferitele feluri de a fi 
un bun american: Taxes to Beat the Axis (Impozite pentru a-i bate pe 
fascişti), Show the World that Yankee Doodle Spirit (Arătaţi lumii spiritul 
combativ yankeu), We Did it Before, and We’ll Do it Again (Am mai făcut-o 
cîndva şi o vom face din nou). Fiecare desen animat livrează un mesaj 
simplu şi repetat, apt de a fi înţeles de toţi şi pus în valoare de explicaţiile 
desenate. În acelaşi timp, dictatorii inamici sînt ridiculizaţi şi reprezentaţi 
ca nişte personaje stupide, cel mai adesea stâlciţi în bătaie de către eroii 
americani. Aşa cum povesteşte Walt Disney pe situl companiei The Walt 
Disney Company: „Cînd a început războiul am votat o rezoluţie, astfel 
încît orice lucrare pe care o vom presta pentru efortul de război să fie 
prestat la costurile de producţie. Nu vom realiza nici un profit. Şi am 
înregistrat această decizie care a fost aprobată în unanimitate de voturi de 
consiliul de administraţie“. 

În 1943, 94% din producţia studiourilor Disney este legată de război, 
iar această puternică penetrare este încurajată nu numai de guvernul 

american, ci şi de toţi aliaţii. Walter Wanger, în lucrarea colectivă Disney 
Discourse: Producing The Magic Kingdom, povesteşte cum, în 1943, studiou- 
rile Disney seamănă cu o tabără militară şi că poţi întîlni acolo reprezentanţi 
ai „armatei, marinei, ai departamentului agriculturii, ai biroului coordona- 
torului relaţiilor interamericane, ai guvernului canadian... un ofiţer brita- 
nic trimis de guvernul englez pentru a asista la pregătirea a ceea ce trebuia 
să fie o capodoperă a lui Disney — The Gremlins“ 35. Desenele animate în 
timpul celui de al Doilea Război Mondial sînt proiectate în cinematografe 
şi precedă lungmetrajele. Ele sînt considerate în general ca un amuzament 
fără mare influenţă asupra publicului, ceea ce le creşte şi mai mult impactul, 
deoarece mesajul lor se impune spectatorilor de toate vârstele care au 
coborît garda şi se pregătesc să asiste la un spectacol pe care ei şi-l 
imaginează mai ales distractiv. Walt Disney nu deține apanajul animației: 
studiourile Warner Bros se lansează şi ele în producția de masă; personajele 
lor, Bugs Bunny şi Daffy Duck, sînt atît de populare încît aviatorii le 
pictează pe carlinga avioanelor lor. 

În afară de această propagandă „privată“, există o strategie de comu- 
nicare oficială din partea guvernului american. Frank Capra şi alţi realiza- 
tori hollywoodieni sînt recrutaţi de guvern prin Office of War Information. 
Capra supervizează seria documentară intitulată Why We Fight [De ce 
luptăm], în care el oficiază ca producător şi corealizator: Prelude to War, 
The Nazis Strike, Battle of Russia (1943) de Anatole Litvak, Divide and 
Conquer, The Battle of Britain, The Battle of China (1943), Tunisian Victory 
(1944) de John Huston, urmate de Know your Enemy: Japan, Two Down 
and One to Go, War Comes to America (1945) de Anatole Litvak. Frank 
Capra, cineastul Americii, născut în Italia, dar ataşat trup şi suflet noii sale 
patrii, utilizează aceleaşi reguli ca şi adversarii săi, servindu-se de benzile 
de actualități inamice sau de arhive, însoţindu-le cu un comentariu destinat 

-a educa şi a galvaniza aliaţii. În film se prezintă cruzimea naturală a 
japonezilor, metodele inumane ale naziştilor, curajul fără de greş al 
englezilor şi al ruşilor, altruismul americanilor. Aceste filme, dacă au 
rămas celebre în istoria propagandei, fac parte din istoria ruşinoasă a 


35 htrps://en.wikipedia.org/wiki/The_Gremlins (n. £.). 

Hollywoodului, deşi Capra acţionează în numele guvernului. Într-adevăr, 
filmul Battle of Russia a fost eliminat devreme de pe lista Why We Fight, 
pentru evidente raţiuni de reviriment politic american vizavi de sovietici 
începînd din 1947. Seria Why We Fight nu prezintă decît puţin interes 
cinematografic, ca majoritatea producţiilor guvernamentale ale epocii, care 
conta mai mult pe Hollywood decît pe propriile documentare pentru a 
instila fibra beligerantă. Astfel, criticul Richard T. Jameson raportează 
această anecdotă în Film Comment Magazine din septembrie-octombrie 
1998 apropo de Why We Fight, pe cînd prezenta istoria cinematografului în 
anii 1970: „Şi deci într-o seară, pe cînd se proiecta Prelude to War de Frank 
Capra, o bună parte dintre studenţi rîdeau cu hohote în faţa gesticulărilor 
şi a fanfaronadelor lui Benito Mussolini în balconul său de la Roma. N 
Duce era o viziune grotescă, e sigur, dar asta nu era o explicaţie bună a 
stranici vehemente a rîsetelor. Ceea ce le provocase era supoziţia genc- 
ralizată că totul era fals: Capra, Hollywood, Ministerul de Război, « The 
Establishment », care se lansau în păcălelile lor obişnuite. Era ca şi cum 
personajul care se umfla în pene pe balcon ar fi fost o pură construcţie 
fictivă, propaganda unui actor slab, angajat special pentru a înjosi « inami- 
cul » reducîndu-l la un desen animat răutăcios. Cînd le-am reamintit, 
după proiecţie, că tot ceea ce au văzut era o bandă de actualități şi că 
« actorul » era însuşi Mussolini, cîţiva elevi au avut buna cuviinţă de a fi 
jenau“. 

Cinematografia de la Hollywood, pe durata celui de al Doilea Război 
Mondial, a subminat deci într-o oarecare măsură creditul imaginilor, 
deoarece propaganda era adesea prea evidentă şi s-a caricaturizat ea însăşi. 
Hollywood avea totul de cîştigat de la al Doilea Război Mondial: subiecte 
cu sutele, o reputaţie de patriotism inalterabilă, un cîştig financiar conside- 
rabil şi, mai ales, poarta deschisă asupra tuturor pieţelor ţărilor cucerite 
sau eliberate, cu un brevet de morală decernat de unul dintre învingătorii 
războiului, Statele Unite. Dar, în pofida eforturilor prefăcute -sau sincere 
ale forţelor hollywoodiene, puterea Hollywoodului pe durata războiului 
fiind atît de mare, ea i-a îngrijorat pînă şi pe aliaţi. Angajamentul patriotic 
hollywoodian se întoarce contra autorilor săi, iar Hollywood, după euforia 

războinică a anilor 1941-1945, începe o lungă traversare a deşertului, 
slăbit mai ales de vînătoarea de vrăjitoare de la Washington şi de concurenţa 
altor mass-media. Hollywood nu va ieşi din acest marasm decît către 
sfîrşitul anilor 1970, cînd industria redevine profitabilă cu preţul unei 
reforme totale a modului său de producţie. 


4.3 Coca-colonizarea şi propaganda americană 

Statele Unite posedă o capacitate de influenţă fără precedent şi fără 
echivalent în toată lumea. În afară de arsenalul lor militar sau de potenţialul 
lor economic, ceea ce frapează observatorul cu privire la această țară- 
-continent este capacitatea sa extraordinară de a-şi proiecta imagine: 
proprie în restul lumii. După cum o subliniază Umberto Eco, 70% din 
ceea ce cunoaştem noi provine de la Hollywood, estimare care pare consi- 
derabilă dar care în final ar fi de fapt chiar realistă dată fiind hegemonia 
aproape totală a acestei entităţi culturale. Această importanţă a industriei 
filmului a fost percepută şi de guvernul american, după cum raportează 
D.W. Ellwood, în numărul din iunie 1999 din Historical Journal of Film, 
Radio and Television: „La sfirşitul lunii octombrie 1998, The Washington 
Post a publicat o serie de articole despre extinderea mondială a puterii 
culturale americane. Revelînd că exporturile culturale americane de toate 
tipurile au depăşit pentru prima dată industria aerospauală pentru a deveni 
primul contributor la comerţul exterior american, datele arătau că, din 
toate bunurile luate în calcul — materiale pedagogice, software, îmbrăcă- 
minte, ilustraţii — nici unul nu avea un impact mai important decît 
producţia Hollywoodului de filme şi televiziune. 

Cu toate acestea, la 26 octombrie, The Washington Post remarca faptul 
că, deşi studiourile erau mai aplecate către afacere şi management decît 
înainte, filmul nu poate fi tratat ca orice alt produs manufacturat: « Ele 
reflectă ideile şi valorile americane, oferind puternice imagini ale societăţi 
americane »“. 

Prin comparaţie, Jack Ralite indică în Le Monde diplomatique din 
februarie 1997 că „trebuie să se ştie că, în Europa, industriile audiovizuale 
mobilizează mai puţin de 0,3% din produsele interne brute (PIB) naţio- 

nale“. După ce am discutat deja, în capitolele precedente, despre propa- 
ganda oficială a guvernului american, care este numită Public Diplomacy 
sau Cultural Diplomacy, ne vom referi aici la propaganda neoficială sau 
privată, ale cărei obiective sînt de asemenea cucerirea spiritelor şi expan- 
siunea globală, avînd şi un scop comercial. Jean-Marie Domenach, în 
clasica sa lucrare Propaganda politică, notează importanţa cinematografului 
hollywoodian: „Propaganda externă americană este mai putin produsul 
cîtorva organisme publice şi prap g cît o « imagine »a Statelor Unite care 
difuzează filmele de la Hollywood... 

După UNESCO, într-un raport publicat în martie 2000, 85% dintre 
filmele văzute în lumea întreagă provin de la Hollywood. După cum 
afirma Eric A. Johnston în iunie 1947, folosind aceasta ca argument la 
preşedinţia Motion Pictures Exportation Association (MPEA): „Nu există 
mijloc mai bun de propagare a ideilor decât filmul“. Hollywood este deci o 
puternică maşină de propagandă mondială, prima cinematografie a lumii 
şi cea mai rentabilă, chiar dacă cifrele variază de la o sursă la alta. Pentru 
UNESCO, Statele Unite, deşi nu produc decît 5% din filmele realizate în 
lume, încasează mai mult de 50% din toate încasările cinematografice 
mondiale. Pentru American Entreprise Institute, citat în 1993 de Ursula 
Broschke-Davis în Cinematograful: convingătorul ascuns, „Statele Unite 
produc doar 10% din ansamblul lungmetrajelor mondiale, care totali- 
zează 65% din încasările totale“. Oricare ar fi cifrele exacte, dominaţia 
Hollywoodului este strivitoare. Este totuşi corect să ne întrebăm dacă 
hegemonia sa este reală sau nu, adică să determinăm în ce măsură valorile 
vehiculate de filmele hollywoodiene afectează în mod veritabil culturile pe 

care le ating. După Jean-Pierre Warnier, în cartea Mondializarea culturii, 
publicată în 1999, se exagerează mult puterea Hollywoodului: „Dezbaterea 
asupra riscurilor de americanizare a planetei apare ca o falsă dezbatere, 
înscrisă masiv în angoasele imaginarului colectiv, Deşi industriile culturale 
americane, în particular cinematograful şi audiovizualul, au obţinut o 
parte de invidiat din piaţa culturală astfel încît au devenit o ameninţare 
pentru industriile concurente, deşi ele conferă societăţii americane o 
vizibilitate mondială, deşi anumite mărci emblematice (McDonald's, 

Coca-Cola, Disney) sînt prezente peste tot în lume, deşi limba anglo- 
-americană este pe punctul de a deveni un sabir planetar, nu se poate 
concluziona de aici că toate culturile lumii sînt în curs de americanizare. 
Se constată că, de fapt, omenirea este o maşină de creat diferenţe. Fiecare 
cultură, fiecare grup îşi păstrează ce-i este propriu şi îşi apără identitatea, 
recontextualizînd bunurile importate“. 

Jean-Pierre Warnier este un universitar francez care are acces la 
majoritatea culturilor mondiale şi îşi poate face alegerea în cunoştinţă de 
cauză, un privilegiu care nu este la îndemîna multor persoane. Întrebarea 
se pune cu privire la pragul hegemoniei: o cultură este declarată americani- 
zată atunci cînd 100% dintre filmele proiectate sînt hollywoodiene, sau 
bara trebuie să fie pusă mai jos? Dacă Warnier tinde să minimalizeze 
riscul de americanizare, acest proces a fost recunoscut de multă vreme de 
către guvernul american ca unul dintre efectele cinematografului holly- 
woodian, după cum notează Ulf Jonas Bjork într-un articol din revista 
The Historian, în 2000: „Prezentîndu-se în faţa unei comisii a senatului 
american în 1925, [secretarul de comerţ Herbert] Hoover pretindea că 
succesul repurtat de industria filmului american în străinătate susține 
« într-o măsură esenţială dezvoltarea vînzărilor altor produse în toată 
Europa şi în alte ţări ». Într-o măsură la fel de importantă, filmele jucau 
un rol decisiv pentru a face cunoscută cetăţenilor altor ţări identitatea şi 
modul de viaţă american sau, după cum formula Hoover într-un discurs 
în 1927, pentru a transmite « ideile intelectuale şi idealurile naţionale » ale 
Statelor Unite către alte naţiuni. [i 

Considerînd potenţialul filmului ca un vector de propagare a ideilor, 
Clarence Jackson North, de la biroul de comerţ exterior şi interior, declara 
în 1926 că « graţie filmelor americane, idealurile, cultura, obiceiurile şi 
traditiile Statelor Unite sînt pe cale să mineze gradual pe cele ale altor 
tări » rezultînd într-un « proces subtil de americanizare »“. 

Pentru cinematografele naţionale, dificultăţile aduse de copleşitoarea 
dominație a Hollywoodului se manifestă pe de o parte în încercările lor de 
a se impune ca alternative la cinematograful hollywoodian la export, dar 
şi, pe de alta, în propria lor cultură. Hollywoodul posedă un limbaj 

cinematografic propriu care-i face pe spectatori să uite că există şi alte 
moduri de a se exprima pentru un film. Nu toate ţările sînt egale în faţa 
puterii audiovizuale americane, din contra. Între Statele Unite şi Europa 
se adînceşte dezechilibrul balanței culturale: „Soldul schimburilor imagis- 
tice dintre Europa şi Statele Unite este din ce în ce mai negativ: 2,1l 
miliarde de dolari în 1988, 6,3 miliarde de dolari în 1995“, constată Jack 
Ralite în Le Monde diplomatique din februarie 1997. „[În 1999] deficitul 
anual al schimburilor dintre Uniunea Europeană şi Statele Unite penay 
filmele şi programele audiovizuale este evaluat la 6 miliarde de euro“, 
raportează Jean-Michel Frodon, într-un articol datat 22 noiembrie 1999 în 
cotidianul Le Monde. După UNESCO, dacă Statele Unite şi Europa sînt 
principalii importatori de filme, balanța este în favoarea Statelor Unite cu 
mai mult de o treime: în 1997, 53 de milioane de nord-americani au văzut 
filme europene; în acelaşi timp,.388 de milioane de europeni au fost 
spectatori la filmele americane. „În zece ani, bilanțul comercial al audio- 
vizualului european faţă de Statele Unite s-a degradat foarte mult (pier- 
derile erau de 2 miliarde de franci în 1985; în 1995, ele erau de 32 de 
miliarde!), ceea ce a antrenat dispariţia pe vechiul continent a circa 250.000 
de locuri de muncă...“, notează Carlos Pardo în Le Monde diplomatique 
din mai 1996. În consec „în Europa celor cincisprezece, din 1985 în 
1994, cota de piaţă a filmelor americane a trecut de la 56% la 76%. Iar pe 
cele 50 de canale europene de televiziune cu difuzare naţională « în eter » — 
ceea ce exclude reţelele cablate şi canalele criptate —, filmele americane 
reprezentau, în 1993, 53% dintre cele programate“, subliniază Ignacio 
Ramonet, tot în Le Monde diplomatique din februarie 1997. Europa, în 
pofida precauţiilor de exceptare culturală, este îndepărtată de pe piaţă de 
către puterea cinematografică hollywoodiană. 

Exporturile de filme reprezintă pentru Statele Unite un venit anual 
de 5,6 miliarde de dolari. Proporţional, africanii sînt cei care importă cele 
mai multe producţii americane: regiunea anglofonă consumă 70% filme 
americane, faţă de 15% producţii franceze şi europene. Regiunea de limbă 
franceză importă în cantităţi egale producţii americane şi europene, 40% 
din fiecare, cu excepţia notabilă a Marocului, ale cărui importuri provin 

46% de la Hollywood, 20% din India şi doar 8,5% din Franta. În America 
Latină, producţiile europene constituie doar 10% din importurile de filme, 
cu ţări precum Costa Rica, unde se proiectează 95% filme hollywoodiene. 
Europa este afectată în mod diferit, de la 50% filme americane în Suedia, 
la 97% pentru Cipru, în funcţie de politicile protecţioniste sau de încurajare 
a creaţiei. 

„Această cvasi-hegemonie a cinematografului hollywoodian în lumea 
întreagă răspunde unei nevoi de expansiune definite de însăşi esenţa 
comerţului american. Printre componentele modelului american, se regă- 
sesc mai întîi fundamentele ideologice ale democraţiei liberale şi capitaliste, 
regim ideal sau aproape ideal, care ar trebui să fie exportat peste tot în 
lume. Thomas Friedman, ziarist şi beneficiarul a două premii Pulitzer, 
estimează în 1999, în The Lexus and the Olive Tree: Understanding Globalt- 
zation [Lexus şi măslinul: înţelegerea globalizării] că într-un viitor apropiat 
în care globalizarea va fi fost înfăptuită, „alegerile politice vor fi [rezumate] 
de Pepsi-Cola contra Coca-Cola, de slabe nuanţe de gust, slabe nuanţe de 
orientare [...], dar nici cea mai mică deviaţie faţă de regulile centrale“. 
După lectura cîtorva capitole ale lucrării menţionate, reținem că este vorba 
despre o constatare în genul tezei lui Francis Fukuyama asupra „sfârşitului 
istoriei“. Dacă nu au câştigat Bătălia Istoriei, Statele Unite au cîştigat, în 


orice caz, războiul rece şi conducerea lumii. Friedman îşi expune astfel 


viziunea asupra mondializării căreia Statele Unite îi sînt heralzii: „Contrar 
sistemului de război rece, mondializarea îşi are propria cultură dominantă, 
ceea ce explică de ce ea tinde să se omogenizeze. În perioadele precedente, 
această omogenizare culturală se producea la o scară regională — elenizarea 
Mediteranei şi a Orientului Apropiat sub greci, turcificarea Asiei Centrale, 
a Africii de Nord, a Europei şi a Orientului Mijlociu de către otomani, sau 


rusificarea Europei centrale şi de Est ca şi a părţilor din Eurasia deţinute 


de sovietici. Din punct de vedere cultural, mondializarea este într-o mare 


măsură, chiar dacă nu în totalitate, difuzarea americanizării — de la Big 
Mac pînă la Imac, trecînd şi pe la Mickey Mouse — la o scară mondială”. 
Sistemul american ar fi deci cel dominant la scară mondială. A lăuda 


meritele democraţiei liberale permite enunţarea calităţilor unei ţări în care 

ai libertatea de a-ţi alege preşedintele aşa cum îţi alegi marca de detergent. 
Această libertate trebuie percepută de alte popoare ca mergînd în sensul 
progresului şi să apară ca o finalitate. Capitalismul american ar fi un 
corolar al democraţiei, unul neputînd exista fără celălalt, după tămi:ietorii 
săi. Pentru a ajunge la această demonstrație, filmele hollywoodiene arată 
că, în căutarea fericirii, un singur sistem s-a dovedit util. Doar produsele 
americane permit să accezi la fericire, a venit vremea ca toată lumea să 
cumpere democraţie şi să stocheze capitalism. Marshall McLuhan, în 
Pentru a înţelege mass-media din 1968, povesteşte această anecdotă care 
arată că, deşi popoarele percep un film în funcţie de preocupările lor 
principale, ingredientele filmului hollywoodian nu s-au schimbat, ameste- 
cînd în această reţetă necesara libertate a consumului cu singurul sistem 
politic care îl autorizează: „Cum cel mai bun mijloc de a studia o formă 
în profunzime este de.a-i observa efectul într-un decor puţin familiar, să 
reținem ceea ce declara preşedintele Sukarno al Indoneziei unui grup 
numeros de responsabili de la Hollywood în 1956. El spunea că îi consideră 
ca fiind nişte radicali şi revoluționari care au accelerat considerabil evoluţia 
politică a Orientului. Ceea ce vedeau orientalii într-un film american era 
o lume în care pînă şi oamenii din popor posedau automobile, frigidere şi 
bucătării electrice, astfel încît orientalii se consideră acum nişte cetăţeni 
obişnuiţi care au fost privaţi de tot ceea ce cetăţeanul avea dreptul încă de 
la naşterea sa. Aceasta arată cum cinematograful este o reclamă colosală 
pentru bunurile de consum. În America, acest rol important al cinemato- 
prafului nu este decît subliminal. Departe de a ne privi filmele ca pe nişte 
invitaţii la proteste şi la revoluţie, noi facem din ele o consolare şi un 
mijloc de compensare, o metodă de a ne amîna cheltuielile prin vis. Dar 
orientalul are dreptate, iar noi ne înşelăm. De fapt, cinematograful este un 
enorm membru al gigantului industrial“. 

Această vînzare a sistemului american de către uzina de visuri este 
insidioasă, ca orice propagandă. Ea este însoţită în acelaşi timp de un 
„discurs recurent care afirmă că învingătorul din războiul rece ne arată 
calea şi că nu ar exista alte căi. Toate iniţiativele încercînd să arate limitele 
economiei de piaţă sînt ridiculizate de către adepţii unui liberalism integral, 

care repetă: comunismul nu a funcţionat în U.R.S.S., deoarece sistemul 
american era mai bun. Stranie justificare a unui sistem care refuză inovarea, 
această apărare a liberalismului îşi găseşte partizani la Hollywood, proprie- 
tate a grupurilor transnaţionale care au ca obiectiv cucerirea pieţelor pentru 
propriile produse. Dar cum să vinzi filme în ţări ale căror economii sînt 
închise lumii exterioare, consecinţă a unei izolări politice care face ca 
produsele culturale americane să fie considerate subversive ? Filmul holly- 
woodian se comportă în anii 1990 ca un ambasador, „prietenul american” 
care va arăta popoarelor oprimate că pot accede şi ele la stadiul de fericire 
în care se găsesc Statele Unite. 

Jean Heffer reaminteşte în cartea Öidilitaä americană din 1993: 
„Statele Unite sînt adesea considerate ca tipul cel mai dezvoltat al unei 
civilizaţii a afacerilor, o business civilization. |...] « Statele Unite sînt tărîmul 
ales de către capitalism ». [...] Criticile contra afacerilor privesc în principal 
marele business, marea întreprindere, cea mică, din contra, se bucură de 
prejudecăţi foarte favorabile şi încarnează numeroase aspecte ale « visului 
american »“. | 

Marile companii sînt adesea denunţate ca fiind inumane şi alimentînd 
cohorte de profitori. Micile structuri, din contra, ar permite, în tradiţia 
protestantă, să munceşti din greu pentru a reuşi financiar şi deci să te 
consideri ajutat de Dumnezeu. Mai mult, banii permit să-ţi cumperi 
libertatea şi să nu mai depinzi de altul, fără a cădea totuşi într-un 
individualism exagerat. 

Filmele hollywoodiene laudă rareori în mod direct meritele capitalis- 
mului sau ale democraţiei. În marea majoritate a scenariilor, economia de 
piaţă este luată ca un dat, pe care nimeni nu încearcă să-l demonstreze. 
Această evidenţă constituie una dintre formele cele mai insidioase ale 
propagandei Hollywoodului: nu există alternativă la legile pieţii. Capitalis- 
` mul funcţionează şi fiecare are datoria să consume pentru a face să meargă 
sistemul. Materialismul american se regăseşte şi în fericirea de a consuma, 
personajele fericite la Hollywood fiind adesea asociate cu bogăția. Jean 
Baudrillard, în 1970, notează această necesitate în Societatea de consum, 


miturile şi structurile sale: „Pentru a fi vehiculul mitului egalitar, trebuie ca 

fericirea să fie măsurabilă... prin obiecte şi semne ale « confortului », cum 
ar fi spus Tocqueville, care nota deja această tendinţă a societăţilor demo- 
cratice către o tot mai mare bună stare, ca o resorbție a fatalităților sociale 
şi a egalizării tuturor destinelor“. 

Comedia romantică You ve Got Mail [Ai un mesaj] (1998) îşi extrage o 
mare parte din inspiraţie din The Shop Around the Corner [Magazinul de 
după colţ], un film din 1940 realizat de Ernst Lubitsch. În această versiune 
modernă, Tom Hanks îl încarnează pe Joe Fox, moştenitorul a două 
generaţii de antreprenori care au creat Fox Books, un lanţ de librării 
amintind limpede de Barnes & Noble. Implantarea unui nou Fox Books 
în preajma „Magazinului de după colţ“, o librărie cu cărţi pentru copii, o 
îngrijorează pe proprietara sa, Kathleen Kelly, jucară de Meg Ryan. În- 
tr-adevăr, sosirea acestui supermagazin de cărţi reprezintă un risc pentru 
toate librăriile din jur. Puțin cîte puţin, şocul reducerilor de preţ şi cel 
produs de cafelele cappuccino oferite, după cum o spune el însuşi, Fox 
Books contribuie la închiderea, unul cîte unul, a tuturor micilor indepen- 
denţi din acel cartier al New Yorkului. „Magazinul de după colţ“ este 
ultima librărie care a rezistat, organizînd un comitet de susţinere, susținută 
apoi de marile cotidiene care se ridică împotriva acestei lupte dintre cel 
prea mare şi cel prea mic. Dar Fox Books are cîştig de cauză în faţa micii 
librării. Mai mult, şi aceasta constituie partea centrală a filmului, Tom 
Hanks şi Meg Ryan se îndrăgostesc prin intermediul internetului, ceca ce 
încoronează şi pecetluieşte o fuziune iniţial ostilă, deoarece Fox Books 
profită şi preia stocul de cărţi pentru copii al librăriei „Magazinul de după 
colt“. At un mesaj este vîndut drept o comedie romantică realizată de una 
dintre specialistele genului, Nora Ephron. Acest gen cinematografic este 
apreciat la Hollywood şi dă foarte bune rezultate la vînzări, deoarece este 
polivalent şi reuşeşte să se adreseze publicului feminin, care este interesat 
de povestea de dragoste, dar şi celui masculin, care apreciază umorul de 
situaţie. Dar mesajul filmului As un mesaj nu este compus în întregime din 
dragoste şi literatură. De fapt, filmul apare ca o glorificare cinică a unui 
anumit capitalism, mascată de o poveste dulceagă de dragoste. El demon- 


strează de fapt că principiul lanțurilor de magazine, aparţinînd companiilor 

transnaţionale, este încununarea evoluţiei comerţului şi că micii indepen- 
denti sînt perimaţi. Comparaţia este efectuată cu lanţul Starbucks Coffee, 
al cărui principiu constă în a vinde cafele de toate felurile, permiţind mai 
multe combinaţii. După cum explică Joe Fox în film, acest lanţ permite 
„persoanelor care nu au capacitatea de a decide“ să-şi multiplice practic la 
infinit posibilităţile de a alege între tipurile de cafea, cantitate, adaosurile 
de zahăr sau de lapte, produse decafeinizate, ceea ce le dă sentimentul că 
au luat o adevărată decizie şi că au efectuat o alegere veritabilă. Acest 
raţionament, aparent derizoriu, merge pe linia analizei lui Benjamin R. 
Barber din „Cultura McWorld contra democraţiei“, un articol din Le Monde 
diplomatique din august 1998, despre libertatea de a alege pe care pare s-o 
ofere sfârşitul ideologiilor anilor 1990: „Cum va putea fi mondializarea 
compatibilă cu concepţia tradiţională a suveranităţii naţionale şi demo- 
cratice? Desigur, noile constrîngeri ale pieţelor sînt invizibile, ba chiar 
agreabile, asortate de o retorică glumeaţă a libertăţii de alegere şi a libertăţi 
consumatorului. « Noi vă oferim libertatea, clamează publicitatea unui 
lanţ de fabrici de cartofi prăjiţi dintr-un stat din Midwest, deoarece vă 
lăsăm alegerea sosului ca garnitură. » Libertatea mondială seamănă tot 
mai mult cu alegerea sosului pentru singurul meniu disponibil”. 

Chiar dacă acest capitalism sălbatic descris în Ai un mesaj pare puţin 
dezirabil, nici un critic nu a fost şocat de această descriere, într-atât America, 
prin industria sa culturală de masă „reuşeşte să trimită mesaje numeroase 
şi contradictorii. Astfel, America, pentru mulţi, este mai ales vis şi mit. 
Temele Hollywoodului sînt comprehensibile şi acţionează ca nişte mituri, 
adică ele furnizează soluţii universale la problemele particulare. Pentru a 
da o dimensiune cu adevărat mitică filmelor, Hollywood se bazează pe 
legendă şi devine un fel de Olimp în care zeii ar avea răspuns la proble- 
mele oamenilor. Rendez-vous-urile sălilor obscure ar fi o ocazie de a se 
ridica deasupra oamenilor şi de a capta o clipă de eternitate. Dar 
Hollywoodul dezvoltă cu prioritate mituri autentic americane, jucînd rolul 
de integrator pentru imigranţi. 

“Mitul hollywoodian se serveşte în principal de imaginea Americii ca 
țară în care totul este posibil, the land of opportunities. America de Nord a 

fost un teritoriu al coloniilor, unde puţini dintre locuitorii prezenţi înaintea 
cuceririlor au supravieţuit şi unde imensa majoritate a locuitorilor are 
origine extra-americană. Pentru a atrage această imigrație necesară repopu- 
ării acestui vast continent, mitul ţării tuturor posibilităţilor, provenind din 
legende precum Eldorado în America de Sud, a fost desigur creat încă de 
pe vremea primilor coloni. În filmul America, America (1963) se poate găsi 
povestea acestei căutări a unui tînăr grec care fuge de persecuțiile turcilor 
de la sfîrşitul secolului al XIX-lea. Inspirat din povestea reală a unchiului 
său, realizatorul Elia Kazan reia tema căutării paradisului şi a bogăției aşa 
cum a fost ea descrisă în legende şi pe care cei care nu sînt mulţumiţi de 
soarta lor şi-o amintesc visînd la ea. America este ţara mitică în care 
bogăţia îl aşteaptă pe curajosul care va fi întreprins voiajul şi va fi învins 
obstacolele. Voiajul inițiatic, în care eroul îşi va testa credinţa, se transformă 
în povestire picarescă, imigranții descrişi fiind adesea tineri avizi de 
aventură şi de averi, fugind de foame sau de mizerie. Chaplin a descris 
aceste tribulaţii de imigrant în Imigrantul (1917), evocînd condiţiile de 
viaţă şi aspiraţiile celor care descoperă brusc America sosind la Ellis Island. 

A observa că Statele Unite sînt o ţară tînără constituie un truism. Este 
totuşi dificil de descris identitatea unei astfel de ţări, atît de vastă geografic 
şi alcătuită din atîtea valuri migratoare. Filmul istoric a fost deci creat, la 
bază, pentru a-i învăţa istoria Statelor Unite pe numeroşii imigranţi dintre 
care cea mai mare parte nu ştiau să citească, dar puteau înţelege limbajul 
imaginilor. În filmul Istoria culturii americane, Jean-Loup Bourget reamin- 
teşte despre rolul primordial al cinematografului ca mass-media de învăţare 
a Americii: „Cinematograful constă deci într-o atracţie de bilci, destinată 
unui public popular, printre care sînt numeroşi noii imigranţi, care vorbesc 
puţin sau deloc engleza (Griffith este unul dintre primii care şi-au dat 
seama că cinematograful — pe care îl va denumi « universitatea muncito- 
rului » — va constitui un puternic mijloc de aculturaţie; această funcţie 
internă a precedat deci şi, într-o oarecare măsură, a prefigurat funcţia de 
« propagandă » a Hollywoodului la scară mondială)“. 

Prin urmare, filmul istoric hollywoodian evoluează şi are acum două 
funcţii: prima, să distreze publicul; a doua, să dea o versiune a istoriei 

corectă din punct de vedere politic în sens primar, adică acceptat de diversele 
grupuri de presiune socială, aşa cum sînt bisericile, guvernul sau ligile 
morale. Este dificil ca într-un peplum 3 hollywoodian să reconstitui o 
orgie romană care ar şoca morala. Nu se pot arăta pe ecran eroi îmbătin- 
du-se sau fumînd sau, mai rău, abandonîndu-se plăcerilor carnale, decît 
dacă-şi răscumpără păcatul mai tîrziu. Am putea paria că un film holly- 
woodian care s-ar vrea istoric corect ar fi politic incorect, deci susceptibil 
de a se pomeni inclus în infamanta categorie NC-17 sau R, deci rezervată 
unui auditoriu avertizat, ceea ce ar echivala cu o condamnare la moartea 
comercială. Acest gen de opere audiovizuale există, dar ele sînt produse în 
principal pentru canalele cablate precum HBO, care se pot adresa unui 
public avertizat. Marc Ferro, în Cum se povesteşte copiilor istoria notează 
importanţa cinematografului ca instrument de învăţare a obiceiurilor 
americane: „Distracţie populară destinată unui popor cu dialecte diferite, 
un cinematograf simplu şi direct, menit a fi înţeles şi văzut de toţi, evrei şi 
italieni, greci sau irlandezi, cu tot cu bunici şi nepoți. Este un cinematograf 
moral, care respectă un cod, pus pe hîrtie şi semnat de principalii produ- 
cători de la Hollywood în anii douăzeci”. 

Hollywoodul poate fi el considerat o propagandă şi, dacă da, cum s-o 
cvaluezi ? Pe de o parte, Hollywood se impune ca prima industrie culturală 
mondială, a cărei cotă nu încetează să crească în faţa altor culturi. Pe de 
altă parte, imaginea Statelor Unite, bruiată de cantitatea de informaţii 
primită de lume despre această ţară, devine din ce în ce mai negativă. 
Astfel, în zilele următoare atentatelor de la World Trade Center, în 2001, 
Statele Unite au început să se întrebe despre realitatea imaginilor pe care 
puteau să le proiecteze spre exterior, după cum povesteşte Pamela 
McClintock în revista specializată în producţia audiovizuală Variety din 4 
noiembrie 2001: „Într-o audiere despre diplomaţia publică — adică despre 

propagandă — [deputatul republican de Illinois, Henry Hyde, preşedintele 
comitetului relaţiilor externe] a spus că « imaginea otrăvită » a Americii în 


străinătate trebuie corectată şi că este vremea ca Washingtonul să facă apel 

36 Filmul peplum sau cu săbii şi sandale este un gen de film istoric sau epic încercînd să imite 
epopeile istorice cu buget mare de la Holywood (hups://ro.wikipedia.org/wiki/Film_ 
peplum, 2. £.). 

la cei care, în sectorul privat, ştiu totul cu privire la crearea de imagini şi de 
publicitate. « Cum de am ajuns aici? Cum de ţara care a inventat 
Hollywood şi Madison Avenue poate avea asemenea probleme de promo- 
vare a unei imagini proprii pozitive în străinătate? În mod clar, această 
situaţie nu a apărut deodată şi fără să fi avut semne premergătoare », a 
declarat Hyde“. 

Pentru a înţelege cum sînt percepute în lume Statele Unite, a fost 
organizat proiectul Pew Global Attitudes. El constă într-o serie de sondaje 
de opinie la scară mondială pe subiecte de societate variate, dar şi despre 
imaginea Statelor Unite. Primul raport a apărut în decembrie 2001, după 
atacurile contra World Trade Center şi Pentagonului. Printre întrebări, se 
cerea intervievaţilor opinia asupra motivelor pentru care Statele Unite 
n-ar fi apreciate: pentru Europa de Vest, respectiv Franţa, Germania, 
Spania şi Regatul Unit, 66% au răspuns că ar fi vorba despre teama de 
puterea americană, 61% estimau că este vorba despre diferenţa prea mare 
dintre bogaţi şi săraci, 22% reproşau susținerea Israelului, iar 59% consi- 
derau că este vorba mai degrabă despre o problemă legată de puterea 
multinaţionalelor. În zona Orientului Mijlociu, reprezentat de Egipt, 
Pakistan, Turcia şi Uzbekistan, cifrele erau respectiv de 54% pentru teama 
de puterea americană, 59% despre diferenţa bogaţi/ săraci, 57% contra 
susţinerii Israelului şi 17% pentru multinaționale. 

În anii următori, Pew Global Attitudes indică o netă degradare a 

imaginii americane, În raport cu anii precedenţi, 2002 arată că procentajul 
populaţiei estimată de sondaj a fi favorabilă Statelor Unite scade, în special 
în Europa. Mai grav, războiul contra terorismului fiind lansat de puţină 
vreme, în acest raport se pune musulmanilor întrebarea dacă atentatele 
sinucigaşe în numele islamului sînt justificabile: 73% răspund pozitiv în 
Liban. În 2003, la întrebarea „în care personâlitate aveţi încredere pentru 
bunul mers al lumii?“, numele lui Ussama Ben Laden, responsabilul Al 
Qaida, este citat de 58% dintre indonezieni, 55% dintre iordanieni (care îl 
preferă totuşi pe Jacques Chirac, cu 61%), 49% dintre marocani, care îşi 
acordă şi ei preşedintelui francez încrederea cu 65%, iar dintre palestinieni, 

71% îl consideră pe terorist mai apt decît preşedintele Arafat, care a primit 
doar 69% dintre voturi. 

Este esenţial, în consideraţiile despre propagandă, să se ţină cont că 
Statele Unite trebuie să convingă lumea din exterior, dar şi pe plan intern, 
propriul popor. În 2005, raportul Pew Center arată că americanii consideră 
din ce în ce mai puţin că politica externă a propriei ţări ia în considerare 
interesele altor tări, trecînd de la 73% de convinşi în 2003 la doar 67%. Cu 
toate acestea, cei mai încrezători rămîn doar 13% dintre polonezi sau 18% 
dintre francezi, care au aceeaşi părere. Toate popoarele care au participat 
la sondaj au acces la filmele de la Hollywood, în special francezii, care 
rămîn unul dintre cei mai buni clienţi ai industriei hollywoodiene, în 
urma Japoniei, Canadei şi a Germaniei. Se estimează că 50% dintre 
veniturile de la Hollywood provin acum de pe pieţele străine, faţă de doar 
30% în 1980. A fost evocată propaganda oficială a Statelor Unite; chiar 
fiind asociată vectorilor de difuzare culturală a celor mai puternici din 
lume, se pare că imaginea Statelor Unite rămîne estompată şi că această 
tară constituie din ce în ce mai mult un cal de bătaie pentru toate relele 
din lume. În acelaşi timp, „America“ face încă lumea să viseze, rămîne 
(ara care atrage cei mai mulţi studenţi străini prin universităţile sale, 
considerate cele mai bune din lume, atrage un număr crescînd de turişti şi 
continuă să simbolizeze o destinaţie unde fiecare imigrant va putea începe 
o viaţă nouă, mai bună. Această dihotomie se regăseşte în ancheta organi- 
zației Pew Center: guvernul american este considerat ca o ameninţare 
pentru restul lumii, pe cînd Statele Unite apar ca „ţara tuturor posibili- 
tătilor“ pentru 81% dintre persoanele intervievate, originare din Orientul 
Mijlociu, în 2001. Această dihotomie pare a fi favorizată de însăşi natura 
Hollywoodului, al cărui obiectiv nu este să transmită vreun mesaj, ci să 
facă bani. Prin intermediul Hollywoodului, America îşi spune poveştile, 
care vor fi vizionate şi în străinătate, dar fără referinţele culturale americane 
care ar fi, totuşi, necesare pentru a înţelege contextul operelor audio- 
vizuale. Rezultă o lume fantasmatică, în care spectatorul crede că recu- 
noaşte Statele Unite, întrucît îi vizionează reprezentările şi în care 

Hollywoodul devine parte a unui mod de viaţă, fără ca publicul să vadă 
raportul cu ţara condamnată adesea pentru politica sa externă. 

În cele din urmă, referitor la o eventuală propagandă a Hollywoodului, 
trebuie notat că, deşi asistăm, de cîteva decenii, la o puternică mişcare de 
concentrare a grupurilor mass-media la scară mondială şi că principalele 
grupuri sînt americane, nu s-au întrunit condițiile pentru a vorbi despre o 
veritabilă hegemonie, după criteriile lui Jacques Ellul, din Propagande: 
„Atâta vreme cît mijloacele de producţie ale cinematografului, presei şi ale 
emisiunilor de radio nu sînt foarte concentrate, nu este posibilă propaganda. 
Cîtă vreme există un mare număr de agenţii de ştiri independente şi 
concurente, cît timp numeroase întreprinderi fac jurnalele filmate şi în 
fiecare oraş există mai multe cotidiene locale solide şi concurente, nu este 
posibilă propaganda. Nu în virtutea ideii simpliste că cititorul are posibili- 
tatea de a alege şi că ar fi liber, ceea ce este fals, după cum vom arăta mai 
tîrziu, ci pentru că nici unul dintre actorii mass-media: nu are destulă 
putere pentru a acapara individul constant, pe toate căile. [...] Cînd 
trustul de cotidiene acaparează în acelaşi timp cinematograful şi radioul, 
din acel moment poate exista propagandă asupra masei căreia 1 se adresează 
o asemenea organizaţie şi anume prin multiplele mijloace utilizate pentru 
a acapara individul. [...] Atunci cînd nu avem această dublă mişcare, de 
concentrare a emiţătorilor şi de difuzare a receptorilor, nu putem vorbi 
despre o propagandă modernă într-o societate“. 

S-ar fi putut crede că fuziunile-achiziţiile anilor 1970 şi 1990 vor fi 
condus Hollywoodul la o cvasi-hegemonie asupra întreprinderilor cultu- 
rale, dar internetul a schimbat datele, permiţind altor contestaţii să vadă 
lumina zilei. Lucien Sfez îl citează într-un articol din Le Monde diplo- 
matique din martie 1999 pe fostul vicepreşedinte Albert Gore care evoca 
internetul ca „un serviciu universal care va fi accesibil tuturor membrilor 
societăţilor noastre şi care, astfel, va permite un fel de conversie globală, în 
care fiecare persoană care o doreşte îşi va putea spune cuvîntul. Infra- 
structura globală de comunicare nu va fi doar o metaforă a democraţiei în 
funcţionarea sa, ea va încuraja în mod real funcţionarea democraţiei, 
încurajînd participarea cetăţenilor la luarea deciziilor. Ea va favoriza capaci- 

tatea naţiunilor de a coopera între ele. Eu văd în el [internet] o nouă eră 
ateniană a democraţiei. 

Astăzi, datorită emergenţei de noi mass-media digitale, simplu de 
accesat şi ieftine într-un număr crescînd de ţări, avînd în acelaşi timp o 
anvergură mondială, propagandele pot vedea lumina zilei fără a necesita 
costisitorul aparat de producţie hollywoodian. Este cazul Orientului Mijlo- 
ciu, unde propaganda antiamericană contribuie la adunarea adepților luptei 
armate şi ideologice contra Marelui Satan şi a „protejatului” său, Micul 


Satan israelian. 


4.4 Propaganda politico-religioasă: propaganda Hezbollah 
contra hasbara 3 israeliană 

În Orientul Mijlociu, axele antisemite şi antiamericane ale propagandei 
naziste sînt utilizate în mod curent, cu destul de puţine schimbări. Se 
regăsesc marile caracteristici puse în operă pe durata celui de al Treilea 
Reich: respingerea Americii, naţiune cosmopolită şi a cărei lipsă de 
vechime, demnă de dispreţ, atrage violenţa; antisemitismul, în special 
prin proiectul de distrugere a statului Israel; teoria locului femeii, care 
trebuie să se împartă între religie, educarea copiilor şi îngrijirea soţului. 
Hezbollahul libanez preia această propagandă ca patrimoniu, ceea ce a 
făcut să se spună, de către unii observatori, că ar fi vorba despre un partid. 
fascist. Este adevărat că „partidul lui Dumnezeu“ a adoptat salutul nazist 
ca semn distinctiv şi că a propovăduit dintotdeauna distrugerea statului 
Israel, în chip de epilog al „soluţiei finale“ naziste. 

Pentru a înţelege o mişcare precum Hezbollah, este necesar să se 
revină asupra istoriei recente a ţării care o adăposteşte. Libanul a fost, 
după obţinerea independenţei, obiectul poftei a numeroase naţiuni, în 
special din partea vecinilor. Mic atît ca suprafaţă cît şi ca număr de locuitori, 
Libanul nu posedă o armată capabilă să rivalizeze cu puternicele forţe 
militare egiptene, israeliene sau chiar siriene, astfel încât este normal că, în 

zonă, proverbul „nici un război fără Egipt, nici o pace fără Siria“ rămine 

37 Hasbara, cbr. MIZO, înseamnă literal „explicaţie“ şi este şi un eufemism pentru propaganda 
israeliană, https ://en.wikipedia.org/wiki/Public_diplomacy_of_Isracl (n. 4). 

de actualitate. În plus, la drept vorbind, Libanul nici nu constituie o 
naţiune, ci mai degrabă un colaj heteroclit a optsprezece comunităţi 
politico-religioase. Regimul său politic acţionează deci într-un delicat 
„echilibru între principalele religii, preşedintele republicii trebuind să 
provină din comunitatea maronită, primul ministru fiind întotdeauna de 
religie sunită, iar preşedintele adunării naţionale fiind obligatoriu de rit 
şiit. Fiecare dintre cele trei comunităţi reprezintă aproximativ un sfert din 
populație, chiar dacă este dificil de obţinut cifre exacte din cauza absenței 
unui recensămînt recent, ultimul fiind efectuat în timpul protectoratului 
francez, în 1932. Populaţia totală a teritoriului libanez include şi mai 
multe sute de mii de refugiaţi palestinieni, instalaţi în tabere, fiindu-le 
interzisă exersarea a mai multor meserii în Liban şi neputînd obţine 
naționalitatea libaneză, ca de altfel toţi străinii. Din cauza poziţiei sale 
geografice şi a compoziţiei populaţiei, Libanul se află într-o stare de mare 
instabilitate şi a trebuit deci să facă faţă unor crize care i-au depăşit 
puterile şi pe care nu a putut, nici pînă astăzi, să le surmonteze. 

Nu face parte dintre intenţiile noastre să explicăm războiul care a 
devastat ţara între 1975 şi 1990, mai ales că spaţiul acestei cărţi ar fi 
insuficient pentru a clarifica toată complexitatea temei. Se va nota doar că 
denumirea de „război civil“, cum a fost numit de obicei, era întru totul 
eronată, într-atât este de adevărat că războiul din Liban nu a avut nimic 
de-a face cu un război civil, în special ţinînd cont de prezenţa forţelor 
străine pe teritoriul libanez. Războiul din iulie 2006 dintre Hezbollahul 
libanez şi forţele armate israeliene este continuarea directă a unui conflict 
precedent, cu aceiaşi protagonişti, care au schimbat alianțele. Am ales să 
ne ocupăm în primul rînd de Hezbollah şi de strategia sa de comunicare, 
deoarece acesta a făcut să se vorbească foarte mult despre el în anii 2000 şi 
pentru că el şi-a schimbat imaginea de grup terorist într-una de rezistenţă 
islamică, fără a-şi fi transformat de fapt esenţa. 

Hezbollahul, însemnînd literal „partidul lui Dumnezeu“, este o orga- 
nizaţie originală ca structură şi ca metode, care o diferenţiază de alte 
mişcări teroriste la scară mondială. Fondată în iunie 1982, pentru a se 


opune invaziei israeliene a Libanului — deşi conducătorii ei afirmă că 

naşterea partidului a avut loc în 1985 — Hezbollahul este compus în 
majoritate din şiiţi, iar prezenţa sa este deosebit de puternică în sudul 
Libanului, în periferia sudică a Beirutului, ca şi în valea Bekaa. 
Hezbollahul îşi datorează crearea Iranului de după revoluţia islamică şi se 
situează pe aceeaşi linie, de revoluţie conservatoare, cu caracter religios. 
Drapelul galben al Hezbollah, care s-a schimbat odată cu trecerea timpului, 
se compune astăzi din această dublă dialectică, revoluţionară marxistă şi 
religioasă: la bază, se poate citi în caractere arabe verzi, în culoarea 
islamului: „Rezistenţa islamică în Liban“; mai sus, un text caligrafiat în 
formă de logo simbolizează o mînă ţinînd un AK-47, puşca mitralieră tip 
Kalaşnikov, un glob terestru şi doctrina Hezbollah, extrasă din Coran, 
surata 5, versetul 56: „Căci aceasta este tabăra lui Allah care va fi birui- 
toare!“ 38 

Hezbollahul a promis întotdeauna că va distruge Israelul şi afirmă că 
nu se teme de statul evreu pe care doreşte să-l distrugă militar. La 12 iulie 
2006, după ce Hezbollah a revendicat răpirea a doi soldaţi israelieni, 
Israelul a atacat Libanul, vizînd poziţiile Hezbollah. A urmat un război 
de uzură, fiecare parte bombardînd populaţia părţii adverse, o înfruntare 
care va consta în puţine operaţiuni terestre cu excepţia finalului, cînd 
fortele israeliene au pătruns în Libanul de Sud pînă la fluviul Litani, care 
defineşte limita zonei de securitate reclamate de Israel %. La 15 august, la 
ONU s-a votat rezoluția 1701 cu scopul de a face să înceteze luptele şi de a 
instaura o stare de coexistenţă între Liban şi Israel. 

Pe toată durata conflictului, Hezbollahul nu va înceta să dezvolte o 
strategie de comunicare media eficace, care a făcut să se spună, de către 
numeroşi observatori, că a fost veritabilul învingător al conflictului din 
iulie 2006. Felul în care el a controlat evenimentele i-a permis să devină 


un simbol pentru numeroşi libanezi, dar şi pentru toţi cei care înţeleg să 

38 În original: Car la Faction d'Allah forme les Vainqueurs, după traducerea lui Régis Blachere. 
Traducerea românească de George Grigore, preluată de la „Royal Liga Islamică şi Culturală 
din România, Institute for Islamic Thought, Amman, Jordan (http://www. aalalbayt.org)”, 
http://altafsir.com/View Translations.asp ?Display= yes&SoraNo= SsAyah= 56&toâyah = 
56&Language=20sLanguagelD= 1s'TranslationBook= 12, accesat la 29.11.2017 (n. £.). 

39 Într-o fişie lungă de aproximativ 100 km şi adîncă de 10-20 km (n. £.). 

se opună simbolurilor americane. Propaganda Hezbollahului este articulată 
în jurul a trei axe. | 

În primul rînd, avem de a face cu o dimensiune religioasă evidentă de 
vreme ce, pînă şi în numele său, Hezbollahul păstrează o relaţie cu o 
doctrină divină. Liderul Hezbollah pozează în salvator, iar cultul său este 
încurajat de parcă ar fi un profet, ceea ce a condus la mai multe incidente 
în Liban. Astfel, atunci cînd emisiunea televizată satirică a televiziunii 
libaneze LBC Basmat Watan a decis, în iunie 2006, să-l caricaturizeze pe 
Hassan Nasrallah şi mişcarea sa, glumind despre lupta sa care ar avea ca 
scop anihilarea totală a evreilor de pe întreaga planetă, suporterii liderului 
şiit au invadat străzile din Beirut şi şi-au descărcat mâînia asupra vitrinelor 
şi a trecătorilor. Hassan Nasrallah le va mulţumi mai tîrziu pentru 
susţinerea lor, negînd faptul de a fi declanşat în vreun fel furia partizanilor 
săi. Nasrallah cumulează deci funcţiile de lider politic, figură religioasă în 
calitate de descendent al profetului şi icoană a rezistenţei. Mai mult, 
Hezbollahul întreţine şi cultul martirilor, iar Nasrallah însuşi se laudă 
periodic de a-şi fi jertfit propriul fiu rezistenţei, acesta fiind ucis în 1997 de 
către armata israeliană în Libanul de Sud. 

În al doilea rînd, dimensiunea de rezistenţă în faţa invadatorului este 
la fel de importantă căci acesta a fost mitul întreţinut de Hezbollah cu 
mare grijă care a permis să obţină un ascendent asupra rivalului său şiit, 
mişcarea Amal. Cînd Israelul a decis în mod unilateral, în mai 2000, să se 
retragă din Libanul de Sud, mişcarea Hezbollah a fost creditată în mare 
măsură pentru această victorie libaneză, de a fi determinat armata israeliană 
să plece, hărţuind-o militar. Hezbollahul a obţinut atunci laurii rezistenţei, 
dar pare a-şi pierde raţiunea de a mai exista, de vreme ce Israelul nu mai 
ocupa Libanul. O soluţie a fost găsită rapid, invocînd cazul fermelor sau a 
cătunelor din Chebaa, o regiune de aproximativ 25 km? anexată de Israel 
în timpul războiului de şase zile din 1967. Dispunînd de importante 
resurse de apă, acest minuscul teritoriu libanez a fost ocupat progresiv de 
armata siriană în anii 1950 şi 1960, ceea ce a făcut ca ONU să-l considere 
sirian. Prevederile rezoluţiei 425, votată în 1978, „cer să fie respectate cu 


stricteţe integritatea teritorială, suveranitatea şi independenţa politică a 

Libanului în interiorul frontierelor sale recunoscute internaţional“. Ocu- 
patia israeliană a fermelor din Chebaa permite deci Hezbollahului, ca şi 
guvernului libanez, să afirme că retragerea israeliană n-a fost completă. 
Rezistenţa în faţa invadatorului sionist poate deci să continue în acelaşi fel 
ca înainte de retragerea israeliană. 

În al treilea rînd, discursul Hezbollah conţine o dimensiune în mod 
deschis rasistă. Înţelegînd că este important să-ţi desemnezi inamicul, 
Hezbollahul pretinde că, dincolo de eliberarea teritoriului libanez, Israelul 
reprezintă în continuare un duşman de moarte care n-ar trebui tolerat la 
frontierele Libanului. Prin extensie, Hezbollahul include în dialectica sa 
şi Statele Unite, responsabile de a fi creat puterea israeliană şi de a o 
susține de la distanţă. Israelul primeşte circa trei miliarde de dolari în 
fiecare an din partea guvernului american, sub formă de donaţii, armament 
sau împrumuturi, chiar dacă la fel se întîmplă şi în cazul majorităţi ţărilor 
din regiune. Astfel, în 2004, Egiptul a primit 1,87 miliarde de dolari, 
Iordania 560 milioane de dolari, fără să socotim Afganistanul cu 1,77 
miliarde şi Irakul, unde ajutorul american atinge, în circumstanţe particu- 
lare mai mult de 18 miliarde de dolari. Orientul Mijlociu absorbea 58% 
din totalul ajutoarelor americane în 1994, pentru a se reduce la 38% un 
deceniu mai tîrziu. Libanul primea mai multe sute de milioane de dolari 
de la guvernul american, ceea ce, în loc să infirme propaganda Hezbollah, 
permite, din contra, ca ea să se întărească. Partidul lui Dumnezeu poate 
decredibiliza oricînd guvernul libanez, în special după retragerea trupelor 
siriene în martie 2005, susţinînd că este un regim susţinut din străinătate, 
cînd de fapt chiar Hezbollah a participat cu miniştri pînă în 2006. Intenţiile 
Hezbollah sînt clare în ceea ce priveşte viitorul pe termen lung, chiar dacă 
cl se prezintă întotdeauna ca un partid grijuliu pentru democraţie, după 
cum o afirma Mohammed Fneish, actualul ministru al Energiei *, într-un 
interviu acordat lui Tim Cavanaugh la o revistă americană on line (http:// 
reason.com/archives/2004/03/1 1/meet-hizbollah) : „Tim Cavanaugh: Dacă 
ați putea, aţi proclama un stat islamic în Liban? Mohammed Fneish: 


Nimeni nu poate impune un sistem politic unei societăți care nu are 

înclinații pentru acel sistem. Libanul este o ţară a libertăţii, unde se găsesc 
diferite stiluri de viaţă. Noi respectăm această diversitate şi sîntem o parte 
a ei. Sistemul politic libanez va reflecta această diversitate. Noi ne putem 
schimba optica asupra credințelor noastre, dar partidul nostru n-a spus 
niciodată că ar dori să creeze un sistem politic islamist în Liban. Tot ceea 
ce cerem noi este un guvern care să respecte principiile pe care noi le-am 
menţionat: respectul libertăţii individuale, dreptatea, echitatea şi un 
leadership care să exprime voinţa poporului. Tim Cavanaugh: Gebran 
Tueni, redactor-şef al cotidianului An Nahar [cotidian libanez arabofon 
pro-creştin], îmi destăinuia recent că Hezbollah a spus întotdeauna că nu 
vrea să proclame un stat islamic cu forţa, dar nu exclude s-o facă prin 
mijloace politice. Mohammed Fneish: Astăzi, în Liban, sînt oameni de 
origine creştină. Sînt 18 religii diferite. În cadrul fiecăreia, diferite grupuri 
politice susţin opinii, programe politice şi obiective diferite. Noi sîntem 
unul dintre aceste grupuri. Este posibil ca noi să avem păreri diferite de 
ale altora în angajamentul nostru religios prin aceea că noi sîntem musul- 
mani. Dar noi nu forţăm pe nimeni să devină musulman, aşa cum nici nu 
încercăm să ignorăm realitatea. În societatea libaneză, cu toate libertăţile 
sale, cum aş putea cu să împiedic un creştin să se convertească la islam, 
sau un musulman să se convertească la creştinism ? Nimeni n-ar putea. Aş 
putea eu împiedica pe cineva să fie de acord cu opţiunile Hezbollahului? 
Nimeni n-ar putea. Guvernul nu vine din afara societăţii. El vine din 
popor. Noi nu avem nici un plan pentru un guvern islamic deoarece un 
guvern nu poate fi separat de poporul său“. 

Demonstrația utilizează cu talent retorica. În nici un moment Fneish 
nu respinge complet un stat islamic în Liban, dar observă că acesta nu este 
posibil cîtă vreme există diversitatea libaneză, subînţelegîndu-se că, dacă 
această componentă esenţială a Libanului ar dispărea, un stat islamic n-ar 
fi surprinzător. Hezbollah admite deci anumite dificultăţi în crearea unui 
stat islamic în Liban, după modelul investitorului său iranian, dar nu o 
exclude dacă poporul îl doreşte. Fneish consideră că guvernul trebuie să 
vină din popor, dar nu vorbeşte despre specificitatea Hezbollah, unde 
puterea este dictată de un regim teocratic şi unde liderul libanez Nasrallah 

îşi trage o parte din puterea sa din legătura sa de rudenie cu profetul 
Mohammed. Altfel spus, într-o revistă americană, Hezbollahul îşi prezintă 
fata cea frumoasă, uitînd să amintească de faptul că liderul său invocă în 
mod regulat moartea Statelor Unite. Gebran Tueni, care a relevat subtili- 
tățile discursului Hezbollah a fost asasinat într-un atentat în 2005. Atacînd 
fizic sau verbal pe toți cei care i se opun şi calificîndu-i drept „sioniști“ sau 
de a se fi vîndut Occidentului, Hezbollah trece sub tăcere că este el însuşi 
un „partid din afară“ şi, astfel, şterge un fapt istoric ruşinos pentru 
comunitatea şiită: pe durata ocupaţiei israeliene, armata Libanului de 
Sud, constituită din susţinători ai Israelului, era compusă din pînă la 70% 
din soldaţi de confesiune şiită. Acest episod puţin glorios, care arată că o 
comunitate religioasă poate dovedi loialităţi opuse, nu va fi evocată de 
Hezbollah sau de pro-sirieni, care preferă să arate comunitatea creştină ca 
pe aceea care a colaborat cu duşmanul sionist. 

Partidul lui Dumnezeu posedă o impresionantă reţea socială şi media- 
tică, ceea ce îi permite să-şi asigure legitimitatea şi prin alte mijloace decît 
doar prin forţa militară. Hezbollah gestionează două spitale, unul la 
Baalbek, în cîmpia Bekaa, şi altul în periferia sudică a Beirutului. El mai 
dispune şi de zeci de infirmerii, de clinici, de farmacii, de şcoli şi finanţează 
cu largheţe îngrijirile medicale ale partizanilor săi, ca şi educaţia tinerilor. 
Libanul are o viziune liberală asupra rolului statului; acesta nu se implică 
decît puţin şi îşi strînge mai ales veniturile sale financiare din taxe, 
impozitele directe fiind reduse la minimum. În consecinţă, a fost uşor 
pentru Hezbollah să se substituie statului libanez, în particular în fiefurile 
şiite, în periferia sudică a Beirutului, în Libanul de Sud şi în cîmpia 
Bekaa. Hezbollahul, prin largheţea cheltuielilor sale, a putut crea o reţea 
de fideli, cu atît mai recunoscători cu cît statul n-a asigurat dezvoltarea 
omogenă a ţării, atît din raţiuni comunitare cât şi prin slaba sa implicare în 
“viaţa cetăţenilor. 

Partidul lui Dumnezeu controlează din 1991 propria sa televiziune 
oficială, Al Manar, „farul“ în arabă, care se distinge de alte televiziuni 
libaneze mai ales prin strictul respect al tradiţiei vestimentare a prezen- 
tatoarelor. Pe cînd Libanul rămîne o ţară arabă cu libertăţi echivalente 

celor din Occident pentru ţinuta speakerilor femei, A? Manar impune un 
cod vetimentar strict, conform celui în vigoare în ţările islamice. Conţi- 
nutul programelor A/ Manar este militant, iar alegerea cuvintelor folosite 
se doreşte o paradă a vocabularului occidental: Israelul nu există deci pe 
hărţile regiunii care indică „Palestina“ pe ansamblul teritoriilor pales- 
tiniene şi a vecinului lor evreu; în schimb, dacă nu există, este evocat 
frecvent un duşman sau o entitate sionistă nelocalizată. Obiectivul A/ 
Manar este de a se prezenta ca o televiziune a rezistenţei şi de a promova 
doctrina Hezbollah. Hassan Fadlallah prezenta în 2002 televiziunea căreia 
el îi este director al informaţiilor: „CNN este un canal de informaţii 
sioniste, Al Jazeera [canalul de informaţii în continuu din Qatar] este 
neutru, noi sîntem de partea palestinienilor“. În consecinţă, A/ Manar este 
unul dintre canalele de televiziune cele mai populare din teritoriile palesti- 
niene şi este recepţionată de mai multe zeci de milioane de familii din 
întreaga lume, datorită prezenţei sale pe mai mulţi sateliți. Clipurile în 
gloria rezistenţei islamice şi informaţiile prezentate în legătură cu lupta 
contra Israelului îi aduce un statut special în lumea întreagă, mai ales 
pentru aceea că Al Manar elaborează cîteva programe în alte limbi decît 
araba, mai ales un jurnal cotidian în limba franceză. 

Totuşi, televiziunea Hezbollahului se loveşte de mai multe alesi cole: 
considerată drept o entitate teroristă, ea este interzisă la difuzare în Statele 
Unite după 2004 şi, prin urmare, şi în Canada. În plus, din cauza 
conţinutului său antisemit, mai ales prin difuzarea unui foileton bazat pe 
Protocoalele înțelepților Sionului, Al Manar este interzis în Franţa, ca de 
altfel şi în alte ţări europene, precum Spania sau Ţările de Jos, care au 
invocat probleme „tehnice“. A/ Manar rămîne totuşi accesibil pe internet, 
dar localizarea exactă a localurilor sale, în periferia sudică a Beirutului şi 
în cîmpia Bekaa, rămîne vagă pentru raţiuni de securitate; în 13 iulie 
2006, chiar la începutul conflictului dintre Israel şi Hezbollah, A? Manar a 
fost bombardat într-o serie de atacuri aeriene, dar şi-a continuat emi- 
siunile. Informaţiile furnizate de A/ Manar sînt foarte îndoielnice, canalul 
de televiziune contribuind la răspîndirea zvonului că nici un evreu n-ar fi 
pierit în atentatul din 11 septembrie 2001, aceştia fiind preveniţi de către 

serviciile de informaţii israeliene. Hezbollah dispune şi de o staţie de 
radio, Al Nour, „Lumina“, ca şi de o publicaţie lunară, Kabdat Allah, 
Pumnul lui Dumnezeu“. Partidul lui Dumnezeu a ripostat şi la mulţimea 
de jocuri video punînd în scenă arabi ca terorişti, distribuind în 2003 
Special Force, o simulare a conflictelor israeliano-arabe din punctul de 
vedere al Hezbollahului. Coperta jocului specifică: „Creatorii Special Force 
sînt foarte mîndri să vă aducă acest produs foarte special, care reprezintă 
obiectiv înfrângerea duşmanului israelian şi acţiunile eroice purtate de 
către Rezistenta islamică în Liban“. Difuzarea jocului a fost un succes, cu 
mai mult de o sută de mii de copii vîndute în Liban, în Siria, în Iran, în 
Bahrein şi în Emiratele Arabe Unite. 

Hezbollah este o mişcare care nu se limitează doar la Liban, ci se 
întinde la toată oumma, noțiunea care desemnează panislamismul care 
transcende frontierele. A/ Manar are deci o vocaţie transnaţională şi se 
dovedeşte deosebit de populară printre imigranții care se consideră margi- 
nalizaţi în ţările lor de destinaţie. Cu o retorică simplă, propovăduind 
distrugerea Israelului, ura faţă de America şi respectarea regulilor religioase 
şiite în viaţa de toate zilele, Hezbollah seduce mari părţi ale populatiei 
dezmoştenite, dar şi intelectuali. Se poate constata că propaganda 
Hezbollah se regăseşte în mod natural conectată cu exteriorul Libanului, 
fie că este vorba despre ţări partenere ale organizaţiei şiite, precum Iranul 
sau; Siria, dar şi în Occident, unde Hezbollah are valoarea de simbol al 
luptei contra „americanizării“ lumii. Partidul lui Dumnezeu, printr-o 
propagandă construită cu grijă, ajunge să-şi surmonteze contradicţiile, 
precum simpatizanţii săi care, poziţionîndu-se la stînga, precum alter- 
mondialiştii, nu văd adesea paradoxul de a susţine o mişcare ultrareligioasă 
şi naționalistă, urmînd prin aceasta adagioul „duşmanul duşmanului meu 
este prietenul meu“. Se poate nota de asemenea crearea, în 2006, a ` 
cotidianului libanez Al Akhbar, „Informaţiile“, a cărui linie editorială, 
dacă nu este identică doctrinei Hezbollah, îi împărtăşeşte totuşi direcţiile 
de politică externă, după cum o mărturiseşte preambulul redacţional: 
„Ziarul va afirma că arabii şi libanezii sînt în conflict cu Israelul. El va fi 


un ziar de opoziţie la politica externă a administraţiei americane în regiunea 

noastră şi în lume“. Se va remarca faptul că responsabilul paginilor „Opinii“ 
ale noului cotidian libanez de limbă arabă este Walid Cherara, biograf al 
Hezbollah şi unul dintre cei mai fervenţi suporteri ai acestuia în mass- 
-media. Acesta explică mai ales faptul că Partidul lui Dumnezeu este 
poate terorist, dar mai puţin terorist decît Israelul, într-un chat organizat 
de ziarul Le Monde în 22 august 2006: „Acest terorism de stat, care 
agresează civilii cu o amploare fără precedent, nu poate fi comparat cu 
unele acţiuni efectuate de către mişcările de eliberare care pot recurge în 
mod excepţional la terorism. În primul caz, este vorba despre politici a 
căror esenţă însăşi este teroristă; în celălalt, este vorba despre un recurs 
cvasi-excepţional la terorism“. 

Se poate vorbi despre propagandă în ceeace priveşte comunicarea 
Hezbollah, într-atât structura sa este centralizată, iar strategia sa de comu- 
nicare, organizată, A fost dificil, pe durata conflictului din iulie 2006, să se 
studieze originea propagandei, Libanul fiind de multă vreme un teritoriu 
al rumorilor datorate neîncrederii libanezilor în numeroşii colonizatori 
„care l-au ocupat şi, prin extensie, în elitele care s-au dat cu ocupanţii. Pe 
durata războiului dintre 1975 şi 1990, numeroase zvonuri au putut circula, 
dintre care unele cîteodată la limita bunului-simţ: astfel, unii libanezi au 
putut acredita ideea că partidul Kataeb *! ar fi organizat un trafic de 
organe pe care le-ar fi prelevat de la victimele sale cu scopul de a se 
finanța. Această anecdotă arată că zvonul poate găsi adesea un teren 
propice în caz de conflict, favorizînd teama şi paranoia. Pe durata conflic- 
tului din 2006, numeroase zvonuri au putut fi difuzate de blogurile 
libanezilor, care s-au angajat rapid în conflict. Comunicarea contra Israelu- 
lui şi-a dovedit eficacitatea utilizînd mai multe metode de propagandă, în 
special pentru a sensibiliza opinia publică mondială faţă de soarta libane- 
zilor, amintind în permanenţă de ilegalitatea agresiunii israeliene, ca şi de 
legalitatea însăşi a existenţei Israelului, în stilul Hezbollah. A putut astfel 
circula pe e-mail şi pe bloguri un text redactat de Nico Hirtt, care se 
definea ca „învăţător şi scriitor“ şi publicat la 25 iulie 2006 în cotidianul La 
Libre Belgique, pamflet care se dorea o negare ştiinţifică a existenţei 


41 Sau partidul falangist libanez, sprijinit de catolicii maroniți (n. £.). 

Israelului de către nişte evrei eminenţi: „Chiar după război şi holocaust, 
personalităţi evreieşti de prim plan, chiar contribuind uncori cu susţinerea 
lor materială şi morală a evreilor care se instalau în Palestina, continuau să 
refuze în mod radical ideea de a crea un stat evreiesc“. „Einstein: « Înţele- 
gerea pe care o am asupra naturii esenţiale a iudaismului se zdruncină la 
ideea unui stat evreiesc dotat cu frontiere, o armată şi un proiect de putere 
temporală »“. 

Această demonstraţie combină tehnicile de propagandă pe care le-am 
intitulat „cămăşi albe şi galoane“ şi „să ştii să citezi în orice context“. 
Părerea lui Albert Einstein, fizician eminent şi, cu siguranță, cel mai 
mediatizat din lume, nu are valoare de expertiză în privinţa existenţei 
Israelului; totuşi, a utiliza un citat, scos din context, permite a da forţă de 
argument unei fraze pe care Einstein a putut-o pronunţa cu lejeritate, 
apoi s-o fi regretat, sau s-o fi declarat cu ironie. Hirtt, care nu este nici el, 
de altfel, cum nici Einstein nu era, vreun expert în relaţiile internaţionale 
sau măcar în istorie, îşi urmează demonstraţia astfel: „Cînd s-a adresat, în 
1897, guvernului francez, în speranţa de a obţine sprijinul acestuia pentru 
fondarea Israelului, Herzl scria: « Ţara pe care ne propunem s-o ocupăm 
va include Egiptul de jos, sudul Siriei şi partea sudică a Libanului ». [...] 
Este suficientă o privire asupra hărților succesive ale Orientului Mijlociu, 
după fondarea Israelului, pentru a observa cu ce regularitate sistematică a 
fost urmat planul lui Theodor Herzl. De la Galileea şi de la fişia de coastă 
de la Jaffa, teritoriile propuse de către primul plan de partaj al lui Bernadotte 
în 1948, Israelul s-a extins progresiv către Ierusalim, Marea Moartă, Neghev, 
înălțimile Golan, în sudul Siriei; astăzi ea fagocitează încetul cu încetul 
Cisiordania şi Gaza; ea pofteşte chiar şi sudul Libanului“. 

Herzl a fost marcat de afacerea Dreyfus din Franţa şi a concluzionat 
că era iluzoriu pentru evrei să încerce asimilarea, de unde conversia sa la 
sionism. Majoritatea biografilor săi îl consideră drept un modest teoretician, 
dar un bun organizator. Figură emblematică a sionismului, declaraţiile 
sale publice sînt deci considerate profetice, pe cînd de fapt crearea Israelului 
n-a ascultat niciodată de vreun plan anume şi a trecut prin diferite faze, 
cum ar fi idealul său socialist, vizibil încă prin prezenţa kibuţurilor, 

ostilitatea declarată sionismului rabinilor ortodocşi care văd în diaspora 
evreiască o:pedeapsă divină sau posibilitatea, luată cîndva în calcul, a unei 
implantări în Uganda. Specifică propagandei este simplificarea, iar multi- 
plele divizări interne ale Israelului nu vor fi luate în considerare de către 
adversarii săi care vor reutiliza la nevoie dezinformarea, devenită instru- 
ment de propagandă, cu Protocoalele înţelepților Sionului. 

În ceea ce o priveşte, propaganda israeliană se străduieşte să pună în 
evidenţă contradicţiile Hezbollahului şi să insiste pe toate minciunile sale, 
fără a ierta vreuna. „Toate planurile tactice au fost elaborate cu ajutorul 
experţilor iranieni, Hezbollahul este considerat un vârf în domeniul infor- 
maţiilor, în tehnici de dezinformare bazate pe maskirovka ° — metoda 
sovietică bazîndu-se în a face să treacă suficiente informaţii adevărate 
pentru a fi credibilă, în scopul de a face mai uşor de înghiţit minciunile 
propagandei“, afirmă Eran Lerman, fost ofiţer superior al serviciului de 
informaţii militare israeliene. Maskirovha ar fi o metodă sovietică pe care 
au moştenit-o Siria şi Iranul, aliaţi şi „naşii“ Hezbollah. Pentru a contracara 
această dezinformare, Israelul dispune şi el de o reţea redutabilă, care va 
intra în războiul informaţiilor. Toate blogurile libaneze, în mod special 
recenzate de portalul openlebanon.org, sînt urmărite în permanenţă, iar 
toate postările fac obiectul comentariilor detaliate care răspund punct cu 
punct argumentelor prezentate, cel mai adesea după metodele de război 
israeliene. „Tabăra“ israeliană poate conta şi pe instrumente de supra- 
veghere tehnologică avansată, cum ar fi GIYUS, acronim al Give Israel 
Your United Support (Daţi Israelului sprijinul vostru al tuturor), un site 
internet care permite instalarea unui „megafon“ pe calculatorul personal * 
care va ţine internautul la curent cu ultimele alerte necesitînd sprijinul 
său. Site-ul explică raţiunea de a fi a unui astfel de instrument: „Astăzi, 
conflictele sînt câştigate de opinia publică. Este vremea să fii activ şi să faci 


42 Maskirovka înseamnă, în limba rusă, o tehnică de dezinformare folosită pe scară largă şi, se 
parc, teoretizată şi instituţionalizată de U.R.S.S. încă din timpul celui de al Doilea Război 
Mondial. Vezi şi http://arhivelesecuritatii.blogspot.de/2016/12/maskirovka-experimentul 
-lui-stalin.html (n. 2). 

43 Cf. https://en.wikipedia.org/wiki/Megaphone Mim A tool; ; utilitarul a fost disponibil între 
2006 şi 2011 (n. 4). 

auzită lumii versiunea israeliană“. Mai multe asociaţii evreieşti şi israeliene 
susțin acest program. La fiecare sondaj online despre războiul dintre Israel 
şi Hezbollah, internauţii sînt invitaţi să voteze în favoarea Israelului, aşa 
cum li se cere să-şi manifeste opoziţia la un articol considerat ca infamant 
sau o decizie a unui guvern exprimând ostilitate faţă de statul evreu. Acest 
program este foarte eficace, dar are un punct slab: poate fi descărcat de 
către opozanți care îl pot utiliza pentru a contracara efectul propagandei 
israeliene. Dar Israelul, deşi este considerat drept perdant al bătăliei 
mediatice a războiului din iulie 2006, dispune de o organizare a propa- 
gandei foarte structurată şi disciplinată. 

Statul evreu, în pofida dimensiunilor sale mici, este o ţară care este 
prezentă mereu în mass-media, a treia ca amploare în acoperirea mediatică 
mondială. În fata riscurilor vitale care privesc existenţa sa, Israelul a 
construit în sectorul privat, în cel public şi în ONG-uri, un sistem numit 
hasbara, care se foloseşte de propaganda elaborată pentru apărarea Israelului 
în faţa opiniei publice mondiale şi pentru justificarea acţiunilor sale. 
Termenul semnifică „explicare“ în ebraică, dar constă în a dezvolta propa- 
ganda „albă“ a Israelului, care este numită în engleză advocacy, sau plaidoyer 
în franceză. 

„Explicarea“ permite să se evite utilizarea, o dată în plus, a termenilor - 
prea peiorativi, iar hasbara, ca orice propagandă, pretinde să restabilească 
adevărul în legătură cu Israelul şi acţiunile sale. Metodele recomandate de 
hasbara comportă mai ales câteva tehnici numite „proactive“, care sînt 
opuse celor „reactive“, prin aceea că ele împing utilizatorul să meargă în 
avans mai degrabă decît să răspundă atacurilor. Hasbara preconizează, 
astfel, să atace ad hominem criticile la adresa Israelului, cu scopul de a 
decredibiliza şi a destabiliza pe oponent în discursul său sau de a hărţui 
mass-media care este considerată că nu prezintă Israelul destul de obiectiv, 
cu alte cuvinte, pozitiv. Această tehnică, denumită flak de Noam Chomsky 
în modelul său de propagandă, constă în a declanşa o vastă mişcare de 
protest contra unei mass-media cu scopul de a-i submina credibilitatea, de 
a o face să se îndoiască de informaţiile sale sau, mai simplu, de a-i provoca 

dificultăţi, hărţuind-o. Software-ul citat mai devreme, GIYUS, este foarte 
util în acest scop. | 

Totuşi, hasbara preconizează o atenţie permanentă şi concentrează o 
mare parte din eforturile sale asupra campusurilor universitare. 

Difuzat de Uniunea mondială a studenţilor evrei (WUJS), Hasbara 
Handbook, manualul de hasbara editat în 2002 şi disponibil pe internet *, 
permite să se explice, în 131 de pagini, cum trebuie făcută promovarea 
Israelului în campusuri, păstrînd în minte că „explicarea“ are trei obiective 
pe termen lung: „Influenţarea opiniei publice: primul obiectiv al « explică- 
rii », pentru Israel, este de a influenţa opinia publică. Opinia publică este 
foarte importantă pentru Israel şi comunităţile evreieşti din lume. Mai 
întîi, în domeniul relaţiilor internaţionale, politicile externe sînt puternic 
influențate de percepţia politicienilor asupra mizelor electorale. Dacă 
politicienii constată un sprijin popular pentru Israel, sînt şanse ca ei să 
susţină Israelul ei înşişi. Ca urmare, Israelul profită de susţinerea publică 
într-un mod economic, prin încurajarea dorinţei de a vizita Israelul şi de a 
cumpăra produse israeliene. Apoi, o atmosferă pro-israeliană permite să se 
evite problemele pentru comunităţile evreieşti în lume. Am putut observa 
recent, din nefericire, problemele cauzate comunităţilor evreieşti de către 
sentimentele anti-israeliene care s-au transformat în activităţi antisemite. 

Influenţarea conducătorilor: al doilea obiectiv al « explicării » pentru 
Israel constă în influențarea conducătorilor. Este posibil ca, în mod direct, 
cetăţenii să-şi influenţeze aleşii şi conducătorii. Politicienii reacţionează la 
presiunea publică. Dacă politicienii primesc zeci de scrisori cerîndu-le să 
susţină Israelul, ei o vor face cu siguranţă. [...] 

Influenţarea viitorilor lideri şi formatori de opinie: campusurile sînt 
rezervorul viitoarei generaţii de politicieni şi de lideri de opinie. Din acest 
motiv, al treilea obiectiv al studentului care « explică » pentru Israel constă 
în a-i influenţa pe liderii campusului. Responsabilii sindicatelor de studenţi 
pot să devină într-o bună zi miniştri, studenţii ziarişti pot deveni redac- 
tori-şefi de cotidiene naţionale. Întrucît indivizii îşi formează său consoli- 
dează cea mai mare parte a ideilor lor politice la universitate, este important . 


44 https ://urww.middle-east-info.org/take/wujshasbara.pdf (n. ty- 

pentru securitatea pe termen lung a Israelului să se încerce influențarea 
liderilor studenţi şi ziarişti pentru a-i face să înţeleagă Israelul şi să-i fie 
favorabili. În anii ce vor veni, comunităţile evreieşti vor fi recunoscătoare 
pentru lucrul împlinit. 

Se va reţine că manualul de Pasbara are şi o secţiune intitulată „Şapte 
tehnici de propagandă de bază“, care reia cîteva dintre tehnicile pe care 
le-am detaliat mai devreme. „Propaganda este folosită de cei care vor să 
comunice pe un plan care angajează emoţiile şi pune deoparte raţiunea, 
cu scopul de a promova un anumit mesaj. În scopul de a prezenta Israelul 
publicului într-un mod eficace şi în scopul de a contracara mesajele 
anti-Israel, este necesar să se înţeleagă tehnicile de propagandă“. 

În hasbara este încurajată metoda de dezbatere numită point scoring, 
adică „a puncta“. Ea constă în a afirma un anumit număr de idei sau de 
poziţii favorabile, atacînd în acelaşi timp inamicul în punctele sale slabe. 
Manualul de hasbara specifică faptul că point scoring este eficace deoarece 
majoritatea auditorilor nu ştiu să analizeze ceea ce citesc şi nu înregistrează 
decît un anumit număr de cuvinte cheie şi de idei, făcîndu-şi astfel o idee 
vagă despre argumentul care a cântărit cel mai greu. Chiar dacă această 
metodă nu este preconizată decît în cazul publicului nespecialist şi care 
poate să se lase convins, eficacitatea sa se găseşte în capacitatea oratorului 
de a schimba subiectul, folosind termeni precum „Nu aceasta este pro- 
blema“, „Cred că nu această problemă este centrală“, „Puneţi problema în 
mod eronat“, trucuri retorice care se pot echivala cu „limba de lemn“ a 
politicienilor. Frazele cheie pe care le propunea manualul de /asbara în 
2002 erau de a afirma că Israelul doreşte pacea, că se apără împotriva 
teroriștilor, că nu se poate avea încredere în liderii palestinieni, că aceştia 
fac apologia violenţei, că refuză negocierile, că sînt corupți şi că susţin 
mişcările teroriste. | 

Ca o ilustrare a acestei nevoi a Israelului de a-şi îmbunătăţi imaginea 
în faţa opiniei publice mondiale, un program de tipul telerealitate a fost 
lansat în 2004 cu scopul de a găsi cel mai bun apărător al Israelului printre 
tinerii de 14 ani. The Ambassador, „ambasadorul“, permitea cîştigătorului 


să obţină un contract într-o agenţie de comunicare newyorkeză pentru a 

promova imaginea ţării sale timp de un an. Pentru cei care au fost cuceriţi 
şi pentru toţi cei care o doresc în general, există seminare de formare în 
hasbara, propuse mai ales pe site-ul <awesomeseminars.com >. Stagiile 
propuse cuprind diferite traininguri, fie că este vorba despre „Cele 5 reguli 
ale activismului eficace pentru Israel“, „Măsoară bariera“, care constă în a 
învăţa cum să aperi principiul zidului separînd Israelul de teritoriile 
palestiniene, „Mituri şi realităţi“, consacrat verificării ideilor preconcepute 
despre Israel, „« Explicarea » în folosul Israelului de către israelieni“, 
destinat israelienilor călătorind care ar trebui să fie puşi în situaţia de a 
vorbi despre ţara lor sau „Desfăşurarea unei campanii într-un campus“. 
Războiul din Liban din 2006 a permis să se observe gradul de sofisticare 
de care dau dovadă cele două propagande antagoniste majore din Orientul 
Mijlociu. Neputînd câştiga partizani ai justeţei cauzelor lor, fiecare propa- 
gandă tinde să-şi atragă literalmente simpatia opiniei publice, adică s-o 
convingă cu suferinţele lor. Dacă Hezbollahul nu este decît un actor al 
luptei contra Israelului, statul evreu poate să conteze şi el pe mai mulţi 
sprijinitori în lume, mai ales printre aliaţii săi militari sau politici, în 
special Statele Unite, unde mass-media împărtăşeşte în mare măsură punc- 
tul de vedere israelian asupra Orientului Mijlociu. Conflictul din Liban 
din iulie 2006 a arătat şi imposibilitatea de a discuta într-un mod obiectiv 
problemele regionale, fiecare contribuţie la dezbatere fiind considerată 
automat ca o susţinere a uneia sau alteia dintre tabere. Hasbara contra 
maskirovka, Israelul contra lumii arabe, situaţia ar putea părea simplă; ea 
este totuşi de o mare complexitate, în funcţie de factorii religioşi, politici, 
istorici şi ideologici. Propagandele au reuşit acest tur de forţă, de a simplifica 
la extrem mizele Orientului Mijlociu, pînă acolo încît au împins pe toată 
lumea să-şi aleagă tabăra cu certitudine şi să se menţină pe poziţie ajungînd 
să se declare deschis pro-arab sau pro-israelian. Războiul israeliano-arab 
devine astfel tragedia cea mai mediatizată din lume cînd numeroase 
conflicte produc mai multe victime, dar sînt mai puţin mediatizate. 
Armata americană participă din ce în ce mai direct în conflictele din 
regiune, mai ales cu cele două războaie în curs în 2007 *, în Afganistan şi 


45 Cartea a fost publicată în 2007 (n. 4). 

în Irak. Metodele sale rămîn adesea necunoscute marelui public, fiind 
foarte răspîndită opinia că strategiile de comunicare ale armatelor sînt 
întotdeauna protejate de secretul operaţiunilor. În ceea ce priveşte armata 
americană, există o literatură abundentă, cu acces practic liber şi care ne 
permite să ne dăm seama de mijloacele considerabile de care dispun 


diviziile însărcinate cu războiul psihologic. 


4.5 PSYOP: Armata americană pe teatrele de luptă externe 


Generalul William Donovan a fost directorul Office of Strategic Services 
(OSS), serviciul de informaţii şi de contraspionaj militar pe durata celui 
de al Doilea Război Mondial, înainte de a fi la originea succesorului său 
civil, în 1946, Central Intelligence Agency (CIA). El a putut astfel participa 
la dezvoltarea războiului psihologic şi l-a definit în felul următor: „Coor- 
donarea şi folosirea tuturor mijloacelor, morale şi fizice, prin care obiectivul 
este atins, altele decât operaţiunile militare oficiale, incluzînd exploatarea 
psihologică a rezultatului acestor acţiuni militare oficiale, care conduc la 
distrugerea moralului inamicului pentru a obţine victoria şi a distruge 
capacităţile sale politice şi economice; care duc la privarea inamicului de 
sprijinul, ajutorul sau bunăvoința aliaţilor săi, parteneri sau forţe neutre, 
sau care împiedică obținerea unui astfel de sprijin, asistenţă sau bună- 
voinţă; sau care conduc la crearea, menţinerea sau creşterea voinţei de 
victorie a propriului popor sau a aliaţilor şi la obţinerea, menţinerea sau 
sporirea susţinerii, asistenţei sau bunăvoinţei forţelor neutre“. 

Cu alte cuvinte, este vorba despre utilizarea propagandei pentru 
influențarea forţelor ostile cu scopul de a reuşi îndeplinirea obiectivelor 
naţionale. Această strategie de propagandă militară provine din cele mai 
vechi timpuri de dezvoltare a artelor militare, iar Sun Tzu o evocă pe larg 
în lucrarea Arta războiului, redactată în secolul VI î.H., astăzi utilizată atât 
în lumea afacerilor cît şi pe cîmpurile de luptă. Tratatul lui Sun Tzu 
enumeră principiile generale care pot servi ca orientări filozofice ce vor 
trebui adaptate situaţiei concrete. Este necesar ca, o dată cu modernizarea 
armatelor, să se dezvolte conceptele de război psihologic care pot aduce 
victoria unei tabere „fără nici o luptă“, după cum afirmă Sun Tzu, dar mai 

ales care vor slăbi duşmanul şi vor întări moralul în propria tabără, o armă 
redutabilă combinată cu o putere de foc precum cea a Statelor Unite. 
Războiul psihologic rămîne o faţetă a propagandei şi, ca orice propagandă, 
„îşi schimbă numele pe măsură ce se expune pentru a-i conserva eficacitatea, 
Oricare i-ar fi numele care i se atribuie, ea reprezintă arma care va permite 
să se cucerească inimile şi spiritele, ceea ce produce din nou o serie de 
fantasme asupra puterii sale reale. Nu este vorba despre magie, nici despre 
o armă infailibilă, ci despre un ansamblu de tehnici pe care le-am detaliat 
mai devreme şi care au fost dezvoltate în timpul conflictelor din secolul al 
XX-lea de armata americană cu mai mult sau mai puţin succes. Reamintim 
că este permisă analizarea metodelor de război psihologic al Statelor Unite 
datorită marii cantităţi de documente declasificate, ceea ce nu este cazul 
„cu dictaturile sau cu democraţiile aflate în război, precum Israelul. S-a 
convenit să se numească operaţiunile psihologice practicate de armată şi 
de forţele de ordine cu prescurtarea din acronimul celor două cuvinte în 
limba engleză şi anume PSYOP i 

Crearea CIA a fost răspunsul la constatarea că Statele Unite, după al 
Doilea Război Mondial trebuie să întreţină o organizaţie comparabilă 
KGB-ului sovietic sub ameninţarea de a pierde războiul rece care se 
pornise. Războiul psihologic va atinge cotele sale maxime în această 
perioadă, opunînd indirect cele două tabere care încearcă să constituie cea 
mai puternică entitate politică. Războiul psihologic modern datorează 
deci mult confruntărilor dintre Statele Unite şi Uniunea Sovietică prin 
intermediul naţiunilor satelite sau aliate. Una dintre primele experimente 
de război psihologic va fi războiul din Coreea, între 1950 şi 1953. Pe 
durata acestui conflict, un raport datat 8 octombrie 1950, intitulat „Reco- 
mandările pentru războiul psihologic în Coreea“ şi redactat de Kim 
Kilchoon, de la baza militară Lesley J. McNair, propune marile axe ale 
psywar [războiului PSY], pe care forţele americane urmau să le poarte. 
Este important să se ştie cu ce tip de popor au de a face forţele americane 
şi cum vor trebui consideraţi coreenii: „Coreenii sînt un popor foarte 
sensibil. Ei nu sînt poate mai sensibili sau mai mîndri ca alte naţiuni, dar 


cînd cineva are un puternic complex de inferioritate şi refuză să-l recu- 

noască, el poate fi rănit foarte uşor. Este deci necesar să-l faci să afle că noi 
credem că au fost induşi în eroare de comunism şi asta o putem face fără 
a-i critica direct sau precis pe conducătorii lor. 

Forţele americane utilizează avioane B-29, folosite de obicei pentru 
bombardamente militare şi reconvertite în staţii de radio mobile pentru 
următoarele motive: 

1. mesajele verbale au mai mult impact decît mesajele tipărite; 

2. orice coreean va fi surprins să afle că poate asculta la radio o 
retransmisie provenind de la un B-29; această minune a ştiinţei va avea, 
ca însăşi, un efect « atomic » asupra psihologiei coreene; 

3. nu numai soldaţii nord-coreeni, dar şi populaţia, în general, în 
zonele devastate de război sînt private de mijloace de a asculta radioul; 
emisiunile de radio difuzate de la staţiile din Coreea, de la Tokyo şi de 
către Vocea Americii sînt foarte utile pentru a menţine moralul coreenilor 
care beneficiază de curent electric şi de receptoare radio, dar aceşti oameni 
nu sînt țintele tactice imediate; 

4. practic toţi prizonierii de război sînt de acord în a considera că 
emisiunile din B-29 ar fi cea mai bună mass-media « dacă asta ar func- 
tiona »“, 

Raportul explică faptul că, mai întîi japonezii, apoi ruşii le-au spus 
tinerilor nord-coreeni de mai mult de zece ani că Statele Unite sînt cel mai 
mare duşman al Coreei. Or, vîrsta medie a soldaţilor nord-coreeni fiind de 
23 de ani, se pare că americanul pe care şi-l imaginează majoritatea 
militarilor este o fantasmă. S-a mai repetat de mii de ori că Naţiunile 
Unite şi Coreea de Sud sînt instrumentele ambiţiei imperialiste americane 
de dominare a lumii. Pentru a contrabalansa această propagandă, operaţiile 
psihologice ale armatei americane trebuie să ţină cont de mai mulţi factori 
pe care raportul îi descrie astfel: 

„1. coreenii sînt un popor foarte critic; nu încercaţi să negaţi acuzaţiile; 
o abordare negativă le-ar putea stimula spiritul critic; nimeni nu vrea să 
abandoneze ceea ce are înainte de a obţine ceva mai bun în loc; 

2. după teama de moarte, foamea rămîne teama cea mai mare pentru 
coreenii din nord; ei trebuie să fie informaţi despre ajutoarele economice 

de care va beneficia fiecare coreean; va fi mai acceptabil pentru nord- 
-coreeni dacă liderii coreeni, sau reprezentanţi ai Naţiunilor Unite, sau 
persoane de la Crucea Roşie mai degrabă decît americanii le-ar vorbi 
despre ajutoare sau despre această asistenţă economică; 

3. este important să se susţină Naţiunile Unite; comuniştii coreeni au 
o credinţă de nestrămutat că evoluţia politică a atins nivelul la care un stat 
internaţional este posibil şi ei cred că acest stat internaţional va fi comunist; 
faceţi-i să afle că Naţiunile Unite sînt o organizaţie internaţională care 
lucrează pentru cooperarea internaţională şi pentru înţelegerea reciprocă 
a tuturor popoarelor fără discriminare de rasă sau de credinţă şi că Statele 
Unite sînt doar un membru al Naţiunilor Unite şi Coreea, cînd ea va fi 
unită, va fi eligibilă pentru a fi şi ea un membru cu drepturi depline; 

4. trebuie crescut volumul propagandei; calitatea este importantă, dar 
„experienţa trecută demonstrează că 'şi cantitatea este un factor important; 

chiar o minciună uşor de infirmat va fi acceptată dacă este repetată mereu; 
„cu cât nivelul intelectual al țintelor noastre este mai scăzut, cu atît mai 
mult va trebui crescută cantitatea de propagandă“. 

În 1951, 160 de milioane de exemplare din mai mult de 100 broşuri 
diferite au fost distribuite în Coreea de Nord de către americani, dintre 
care nouă zecimi prin bombardamente strategice, restul fiind trimis prin 
tiruri de artilerie. Au fost înfiinţate şi staţii de radioemisie, dar războiul 
psihologic se afla abia la începuturile sale. Exact ca şi războiul convenţional, 
el a trebuit să fie reajustat în permanenţă în raport cu datele colectate. 
Operations Research Office (ORO), biroul de cercetare pentru operaţiuni de 
la Universitatea Johns Hopkins a multiplicat rapoartele asupra comporta- 
mentului psihologic al soldaţilor inamici pe durata războiului din Coreea 
cu următoarele obiective: „Determinarea a ceea ce cunosc trupele comu- 
niste nord-coreene şi chineze despre afacerile politice şi în ce măsură sînt 
ele îndoctrinate de comunism ; rezumarea acestor informaţii cu scopul de 
a o putea utiliza în viitoarele operaţii de război psihologic contra soldaţilor 
comunişti nord-coreeni sau chinezi“. 

O parte dintre concluziile raportului, după doi ani de război, sînt 


următoarele: „Majoritatea coreenilor din nord consideră că războiul a fost 

început de Coreea de Sud. În schimb, majoritatea prizonierilor chinezi nu 
au o opinie asupra acestei chestiuni şi cred că guvernul lor conduce un 
război defensiv pentru a împiedica Statele Unite să invadeze China. Rusia 
este cel mai des numită aliatul Coreei de nord şi al Chinei. Coreenii din 
nord au numit China roşie drept aliata lor la fel de des cum au făcut-o 
pentru Rusia, dar o mai mică proporţie a chinezilor au numit Coreea de 
nord mai degrabă decît Rusia“. 

Cauzele războiului sînt deci la fel de tară de partea inamicilor ca şi 
de partea Statelor Unite, unde angajamentul american nu este înţeles de 
opinia publică. Un război trebuie să „se vîndă“, este important ca ţările 
care intră în război să poată convinge populaţia civilă şi, deci, şi armata, de 
justeţea operaţiunilor militare. Mai tîrziu, pe durata războiului din 
Vietnam, Statele Unite au fost confruntate progresiv cu un război nepopu- 
lar pentru americanii care nu înţeleg de ce forțele lor militare intervin atât 
de departe, într-un conflict care nu îi priveşte. Tot astfel cum a fost nevoie 
să fie convinşi izolaţioniştii pe durata celui de al Doilea Război Mondial, 
guvernul american trebuie să pună în mişcare o propagandă vizavi de 
populaţia sa şi s-o convingă de justeţea înarmării tineretului. 

Ni se pare util să amintim pe scurt de circumstanţele producerii 
filmului Beretele verzi în 1968, pentru a sublinia pînă la ce punct 
Washingtonul vede cu ochi buni iniţiativele private care pot ajuta efortul 
de război. Originalitatea filmului rezidă în faptul că un actor, John Wayne, 
ia iniţiativa de a lansa producţia unui film despre un război pe care el 
crede că trebuie arăt aşa cum este în realitate, sau aşa cum îl gîndeşte el. 
John Wayne trimite o scrisoare preşedintelui Statelor Unite, Lyndon B. 
Johnson, la 28 decembrie 1965, unde el îşi expune clar intenţiile cu privire 
la conţinutul filmului Berezele verzi. Extrasele care urmează provin din 
Cartea lui David Culbert, Film şi propagandă în America: „Noi luptăm în 
Vietnam. Deşi personal sînt partizanul politicii acelui guvern, ştiu că 
acesta nu este un război popular şi cred că este extrem de important ca nu 
numai poporul american, dar şi cele din lumea întreagă să ştie pentru ce 
este necesar să fim prezenţi acolo. Modul cel mai eficace pentru a obţine 
asta este prin intermediul filmului. Într-o bună zi, se va face un film 

despre Vietnam. Să facem în aşa fel încât acesta să fie genul de film care 
sprijină cauza noastră în lumea întreagă“. 

Wayne, patriot convins, cere direct ajutor preşedintelui Statelor Unite 
pentru a obține sprijinul. Ministerului Apărării. În finalul scrisorii, o 
analogie între situaţia actuală şi un film consacrat episodului de la Fort 
Alamo se dovedeşte o imagine grăitoare pentru corespondentul său : „Poate 
că vă amintiţi de acea scenă din filmul Alamo, cînd unul dintre oamenii 
din Tennessee ai lui Davy Crockett spune: « Pentru ce să mă bat în Texas; 
doar nu-s ucişi boii noştri ». Crockett răspunde: « Dacă e să vorbim despre 
ai cui boi sînt ucişi, imaginează-ţi asta: un tip capătă năravul de a masacra 
boi, asta îi trezeşte pofta. Poate că boii tăi vin la rînd ». Sfârşitul citatului. 
Iar noi nu vrem tipi precum indic Mao Ţe-lung şi alţii, să vină să ne 
masacreze boii“ 46, 

Astfel, în 18 ianuarie 1966, Bill Moyers, asistent special pe lîngă 
preşedintele Johnson, îi răspuride lui Wayne pe acelaşi ton camaraderesc: 
„Dragă domnule Wayne, [Preşedintele] îşi aminteşte de filmul Alamo şi, 
` ca şi dumneata, înţelege că masacrarea boilor poate fi o metodă de a creşte 
pofta unui agresor“. 

Între timp, Jack Valenti a făcut ca o notă datată 6 ianuarie 1966 să 
ajungă la Lyndon B. Johnson. La această dată Valenti este încă „ajutorul“ 
preşedintelui şi nu va prelua şefia Motion Picture Association of America 
decît la 25 aprilie. Numirea sa ca al treilea preşedinte al sindicatului 
studiourilor hollywoodiene este o dovadă a importanţei industriei de 
„divertisment“ pentru Washington, după cum o atestă extrasul următor: 
„Opinia mea este că opţiunile politice ale lui Wayne sînt greşite, dar că în 
ceea ce priveşte Vietnamul, viziunea sa este.justă. Dacă va face filmul, el 
va spune lucrurile pe care noi vrem să fie spuse. În plus, un film comercial 
despre Vietnam, cu staruri populare, ar avea cu siguranţă un efect mai 
benefic decît orice alt film pe care guvernul l-ar face sau nu ştiu ce 
documentar pe care alţi tipi l-ar face şi va fi văzut de mai multe persoane. 
Principala problemă pusă de un documentar este că noi nu avem imagini 


46 htp ://rorw.loc.gov/exhibits/hape- for-america/causesandcontro versies/artsandpolitics/ 
Assets/bhp0083_0lp1_enlarge.jpg,bhp 0083 _ 01p2_enlarge.jpg (n. £.). 

cu Viet Cong * şi nici o descriere ale atrocităților acestuia. Documentarele 
trebuie să fie factuale. Într-un film comercial, în schimb, nu există restricţii 
despre realitate. Cineaştii pot reprezenta Viet Congul aşa cum este în 
realitate. Astfel că eu recomand să-i dăm lui Wayne permisiunea de a face 
acest film — ca şi MGM (politic vorbind, prietenii noştri) care vor şi ei să 
facă un film similar. Cu cît mai repede cu atît mai bine. Asta va lua 
minimum şase luni pentru a face un film de calitate“. 

Beretele verzi este o odă în gloria forţelor americane luptînd pentru 
libertate în Vietnam, conținînd mai multe înţepături la adresa cinismului 
ziariştilor şi explicînd pedagogic cauzele războiului din Vietnam. Beretele 
verzi este un produs pur de propagandă pentru guvernul american, care 
n-a avut capacitatea suficientă de a controla mass-media pe durata eveni- 
mentelor vietnameze şi n-a ştiut să explice, într-o epocă deja tulbure, 
motivele angajării americane. Țării nu-i plac de regulă intervențiile externe, 
iar pierderea unui boy în afara ţării este resimțită ca o rană profundă şi un 
sacrificiu inutil. Filmul obtine un succes moderat, dar prin natura temei 
sale, mai este receptat şi astăzi ca o „mărturie“ despre războiul din Vietnam, 
care este uneori suficientă pentru spectator, pentru a obţine o idee rapidă 
asupra conflictului. 

Războiul din Vietnam, după americani, trebuia să împiedice răspîn- 
direa comunismului, conform „teoriei dominoului“, care afirmă că o ţară 
convertită va antrena altele, în maniera pieselor de domino care cad unele 
peste altele. Se pare că pentru vietnamezi era vorba mai degrabă despre un 
război de independenţă, ei fiind gata să lupte pînă la moarte. Această 
eroare de evaluare din partea guvernului american poate fi baza erorilor 
militare şi a reuşitei mediocre a războiului psihologic american pe durata 
războiului din Vietnam. 29.276 soldaţi ai Viet Congului, circa 95 de 
batalioane de infanterie s-au predat între 1967 şi 1968, consecutiv progra- 
mului de amnistie Chieu Hoi, considerat cea mai mare operaţie de PSYOP 
din timpul războiului din Vietnam. A fost una dintre rarele reuşite ale 
războiului psihologic american, care a utilizat obişnuitele emisiuni de 
radio şi paraşutarea broşurilor fără să distrugă capacitatea de rezistenţă a 

unui duşman despre care se credea că ar fi fost convertit la comunism, dar 
care folosea ideologia pentru a ajunge la independenţă fată de colonizatori. 
Propaganda Viet Congului a depăşit-o pe acea a inamicului american, 
deşi mai puternic, ceea ce demonstrează importanţa convingerilor unui 
popor şi ale armatei sale, inimile şi spiritele fiind armele primordiale 
pentru a obţine victoria. | 
Doctrina PSYOP americană a trebuit pusă la îndoială ca răspuns la 
frustrarea care a urmat războiului din Vietnam, conflict fără cîştigător 
evident şi contestat masiv de opinia publică americană. Războiul din 
Vietnam este un episod al războiului rece care ne dă o imagine slăbită a 
presupusului colos care trebuia să fie armata Statelor Unite şi, prin extensie, 
întreaga ţară. Marele comunicator care a fost Ronald Reagan va relansa 
războiul psihologic fără a declanşa totuşi vreun conflict militar major, dar 
folosind puterea tehnologiei americane pentru a comunica fără încetare. 
Apariţia progresivă a televiziunii prin satelit şi apoi a magnetoscopului, în 
1975, permit intrarea în războiul undelor cu un avantaj clar. Ronald Reagan 
avea de multă vreme activităţi politice: la conducerea Screens Actors Guild 
din 1947 pînă în 1952, apoi iarăşi din 1959, activist în rîndurile Grand Ole 
Party în anii 1960, pentru a deveni guvernator al Californiei din 1966 pînă 
în 1974. Ronald Reagan a participat activ la vînătoarea de vrăjitoare de la 
Hollywood făcînd astfel încît comuniştii sau cei consideraţi ca atare să fie 
expulzați. Înverşunarea sa răspunde dorinţei lui Lenin şi a lui Troțki de a 
face din cinema o armă absolută pentru difuzarea mesajului comunist. 
Astfel, Ronald Reagan, cu ajutorul lui Richard Hubler, povesteşte în 1965, 
în Where's the Rest of Me?, percepţia sa asupra pericolului comunist: 
„Planul comunist era remarcabil de simplu. El consta în acapararea 
industriei cinematografice. Nu numai pentru profitul acestei industrii... 
dar şi pentru a face din ea o bază a propagandei mondiale. În acea epocă, 
înaintea televiziunii şi a producţiei masive de filme străine, filmele ameri- 
cane dominau 95% dintre ecranele de cinema la nivel mondial. Noi aveam 
o audienţă săptămînală de circa 500.000.000 de suflete. Răscumpărarea 
acestei enorme instalaţii şi transformarea sa treptată într-un focar comunist 

era o idee grandioasă. Aceasta ar fi fost o reuşită minunată pentru duşmanii 
noştri“. 

Patriotismul, sau măcar ideile lui Ronald Reagan despre acesta, nu 
pot fi puse la îndoială nici un moment: pe cînd Europa a văzut preşedinţia 
sa ca pe o catastrofă liberală, cea mai mare parte dintre americani îi sînt 
recunoscători de a fi repus Statele Unite pe un plan de egalitate cu U.R.S.S. 
şi de a fi redat mîndria Americii, rănită în războiul din Vietnam. Nu ne 
revine sarcina de a judeca dacă bilanţul lui Reagan între 1981 şi 1989 este 
pozitiv sau negativ. Rămîne cert faptul că imaginea Americii a evoluat 
considerabil pe durata preşedinţiei sale şi este posibil ca această nouă 
Americă victorioasă să fi fost una dintre cauzele căderii U.R.S.S. În schimb, 
ne este posibil să-i evaluăm preşedinţia în funcţie de filmele care au fost 
produse la Hollywood în această epocă şi să măsurăm în ce măsură reflectă 
ele voinţa preşedintelui de a se servi de imagine pentru a recrea o dinamică 
pentru ţara sa. Propaganda anticomunistă este foarte dură şi adesea 
explicită, contrar celei din anii 1950, care se ascundea adesea în spatele 
textelor SF pentru a evoca duşmanul. Două aspecte principale ale progra- 
mului său politic se regăsesc în filmele de la Hollywood: sloganul său 
„America s-a întors“, o Americă puternică, cu cheltuieli de înarmare care 
trec de la 20 la 32% din buget şi o politică externă agresivă contra 
concurenţilor ideologici şi comerciali; în acelaşi timp o dereglementare a 
economiei, un liberalism eliberînd statul de responsabilităţile sale şi de 
fapt, de sarcinile sociale cele mai grele. Hollywood începe din nou să se 
identifice cu America lui Reagan, care pare el însuşi să confunde încă visul 
cu realitatea, după cum crede Peter Kramer, de la University of East 
Anglia într-un articol apărut în revista History Today în martie 1999: „Nu 
numai că Reagan se referea frecvent la filme în ultimele sale discursuri, 
citînd de exemplu în faţa Congresului faimoasa replică a lui Clint Eastwood 
« Go ahead, make my day » dintr-un film din seria Dirty Harry cu referire 
la promisiunea sa de veto contra creşterii impozitelor, sau declarînd, în 
iulie 1985, după ce ostaticii americani prizonieri în Liban au fost eliberați 
« Băieți, am văzut Rambo aseară... Acum, ştiu ce voi face data viitoare 


dacă asta se va mai întîmpla ». Cel mai îngrijorător, dacă e să-l credem pe 

Rogin, este că identitatea preşedintelui şi concepţia sa asupra realităţii 
fuseseră formate de filmele de la Hollywood în aşa fel încît nu mai era 
capabil să iasă din ficţiunile pe care el însuşi le îmbrăcase cîndva“. 
Această Americă învingătoare şi reînarmată, imagine a unci fantasme 
de putere şi revitalizată de viziunea unui preşedinte între ficţiune şi realitate 
contrastează cu Statele Unite navigînd fără direcţie după războiul din 
Vietnam. Intervenţia din Panama în 1989 marchează întoarcerea unei 
armate americane înţelegînd pe deplin importanţa PSYOP pentru a orga- 
niza un război şi a-i crea legenda chiar în momentele conflictului. Dar 
abia războiul din Golf din 1991 va arăta capacităţile de război psihologic 
ale armatei americane. Conflictul va opune coaliția condusă de Statele 
Unite Irakului lui Saddam Hussein, ca răspuns la invazia acestuia din 
urmă în tára vecină, Kuweit. Deşi incidentul ar fi putut să fie anodin şi să 
nu suscite decît reacţii diplomatice pe măsură, propaganda va da o dimen- 
siune epică bătăliei contra lui Saddam Hussein, noul Hitler al Orientului 
Mijlociu, care va chema şi el la sântul jihad împotriva invadatorilor 
occidentali, deşi dictatorul irakian aparţinea de fapt mişcării laice Baas. 
Războiul din Golf din 1991 a arătat că era necesar să se stabilească în 
permanenţă un contact cu ziariştii, cu atît mai mult cu cât aceştia nu aveau 
nici o pregătire în legătură cu operaţiile militare, iar majoritatea acestora 
au acceptat cu entuziasm întîlnirile cotidiene cu armata. Centrul de 
legătură cu cei 1300 de ziarişti acreditaţi cu ocazia războiului a fost instalat 
la est de Dhahran, în Arabia Saudită. Reporterii au fost însoţiţi, pentru 
raţiuni de securitate, de o escortă a Public Affairs Office (PAO), Biroul de 
Afaceri Publice, care a putut astfel evita faptul ca ziariştii să se intereseze 
de lucruri pe care armata nu dorea să le arate. Regrupaţi în echipe, cei 200 
de ziarişti provenind din cele 30 de ţări ale coaliţiei au format nişte Media 
Reporting Teams şi au fost nevoiţi să-şi împartă informaţiile pe care le 
furniza armata americană, ceea ce era întotdeauna preferabil sorții celor 
care rămîneau în hotelurile din Riyad şi Dhahran. Armata a putut de 
asemenea să controleze mijloacele de comunicare ale ziariştilor. Toate 
documentele acestora au trebuit aprobate de armata americană înainte de 
a putea fi trimise în Statele Unite. Ziariştii ar fi putut evita această cenzură 

utilizînd propria tehnologie, dar militarii americani, ajutaţi de omologii 
lor britanici, avertizaseră mass-media asupra riscurilor de a utiliza tehno- 
logia telefoanelor mobile sau a antenelor de satelit. Într-adevăr, după 
spusele americanilor, transmisiunile ar fi putut să fie interceptate de către 
armata irakiană şi să semnalizeze poziţia emiţătorului, ceea ce ar fi pus în 
pericol viaţa ziaristului. Era, fireşte, o informaţie falsă, dar acest consemn 
a fost respectat de majoritatea ziariştilor, puţin doritori să se pună în 
pericol în mod inutil. O echipă de televiziune britanică a încercat totuşi să 
încalce interdicţia şi a vrut să trimită un reportaj la Londra fără să treacă 
pe la armata americană. După Philip Taylor, transmisia a fost interceptată 
de un AWACS, avion de război electronic, iar făptaşii arestaţi. O minoritate 
de ziarişti a încercat de asemenea să se îndepărteze de căile oficiale, dar 
reportajele astfel obţinute au fost înecate în restul producţiei propagandei 
militare. Ziariştii au mai fost folosiţi şi pentru a-l păcăli pe Saddam 
Hussein, de exemplu, dînd liber tuturor reportajelor cu privire la prepara- 
tivele navale, pentru a induce ideea că debarcarea pentru eliberarea 
Kuweitului se va face de pe mare, cînd de fapt ea s-a făcut pe cale terestră. 

La rîndul său, guvernul irakian se echipează şi el cu o voce destinată 
să difuzeze propaganda regimului destinată soldaţilor americani. Din 
nefericire, Bagdad Betty nu are eficacitatea unităţilor specializate în PSYOP 
ale armatei Statelor Unite: în una dintre primele sale difuzări, vocea 
feminină a Irakului, destinată să farmece militarii americani a anunţat că, 
în timp ce aceştia sînt în Irak, soțiile şi amantele lor, rămase acasă, îi înşală 
cu Tom Cruise, Tom Selleck şi Bart Simpson, acesta din urmă fiind un 
personaj de desene animate. Efectul produs a fost grotesc, iar Bagdad 
Betty şi-a pierdut rapid credibilitatea, ceea ce aminteşte că orice operaţiune 
psihologică de propagandă trebuie să fie precedată de studii precise asupra 
culturii şi a obiceiurilor tintei vizate. 

La acest început de secol XXI, infanteria Statelor Unite este instituţia 
care plăteşte cei mai mulți psihologi din lume. Lucrul asupra războiului 
psihologic devine una dintre principalele teme de cercetare ale unei armate 
care, în afară de faptul că trebuie să facă faţă unor provocări care o duc pe 


teatre de operaţiuni din ce în ce mai îndepărtate de teritoriul american, 

trebuie să răspundă şi la o ostilitate crescîndă în lume după căderea Uniunii 
Sovietice.. De la începuturile războiului contra terorismului, a doua zi 
după atentatul contra World Trade Center, la 11 septembrie 2001, armata 
americană face apel la societăţi externe, ale căror diverse prestații acoperă 
şi aria războiului psihologic. Înţelegând că a triumfa militar asupra arma- 
telor inamice nu este suficient pentru a cîştiga favoarea unei opinii publice 
devenite mondiale, Pentagonul a dezvoltat un program de mai mult de 
300 de milioane de dolari destinat câștigării războiului informaţional pe 
care îl duce în special contra Al Qaida. În acest scop, în afară de experţii 
militari americani, operaţiunea începută în iunie 2005 cuprinde trei 
societăţi private, SYColeman, Lincoln Group, Science Applications Inter- 
national Corporation din San Diego care vor utiliza mass-media timp de 
cinci ani cu scopul de a incorpora propagandă „proamericană“. 

Obiectivul acestui program este de a contrabalansa propaganda anti- 
americană, mesajele diseminate în mass-media fiind prezumate a fi bazate 
pe adevăr, sau măcar pe viziunea pe care o are armata americană asupra 
adevărului. Aceste operaţiuni, care se doresc a fi cît mai discrete posibil, 
n-au avut pentru moment efectul scontat, iar Lincoln Group a făcut 
obiectul unei anchete pentru că 'a plătit ziarişti irakieni cu scopul ca 
aceştia să încorporeze articole proamericane redactate prin grija sa. 

Se pare că unul dintre cei mai buni aliaţi ai armatei americane şi unul 
dintre vectorii cei mai eficace ai PSYOP rămîne cinematograful american. 
În pofida cîtorva excepţii, Hollywood, an după an, prezintă armata ameri- 
cană ca pe un model nu numai de eficacitate combatantă, dar şi ca un pisc 
al democraţiei, unde carierele bazate pe onoare şi pe datorie pot avea 
„succes. Armata apără ţara, deci valorile sale şi le administrează, la nevoie 
cu forţa, în restul lumii. 

Hollywood caută ajutorul armatei americane şi se abţine să propună 
un scenariu care să prezinte armata într-o postură ridicolă sau care n-o 
pune în valoare: ar însemna să se expună unui refuz pentru împrumutarea 
de material militar indispensabil. Studiourile ar trebui atunci să închirieze 
pe banii lor tancuri, avioane şi uniforme, ceea.ce ar duce la creşterea 
costurilor filmului, în timp ce armata ştie să se arate foarte generoasă cu 

un scenariu care îi convine. Marile studiouri nu sînt gata să se bată ca să 
turneze un film antimilitarist, chiar dacă ar fi unul artistic, care, în opinia 
instinctelor profund patriotice ale poporului american, le-ar aduce extrem 
de mici încasări şi poate chiar şi epitetul de „antiamerican”. 

Chiar dacă progresele enorme realizate în materie de efecte speciale ar 
permite acum să se treacă încetul cu încetul peste binecuvîntarea Pentago- 
nului, puţine studiouri sînt deci gata să denigreze armata. 

Hollywood şi cele patru corpuri militare ale Statelor Unite întreţin de 
aceea o lungă relaţie amicală care rămîne profitabilă ambelor părţi, armata 
utilizînd o propagandă eficace în favoarea sa, după cum o explică un 
articol extras din magazinul Airman al U.S. Air Force în iunie 1997: 
„« Colaborînd cu Hollywood, forţele aeriene au posibilitatea de a educa şi 
de a informa publicul american asupra misiunilor şi rolurilor noastre », 
spune Davis, care totalizează mai mult de 30 de ani în industria comuni- 
caţiilor. « Noi putem arăta contribuabilului că avem multă grijă de impozi- 
tul lui, ca, de exemplu, contactăm recruți potenţiali şi nu reținem decît 
cele mai bune elemente ». Şeful lui Davis, locotenent-colonelul Bruce 
Gillman, crede că un blockbuster [film de mare succes] este cel mai bun 
mijloc de comunicare în societatea actuală saturată de informaţii. « Dacă 
forţele aeriene vor să facă să le fie difuzat mesajul la un întreg evantai de 
persoane, forţa filmului — contrar unui buletin de informaţii sau a unui 
articol — rezidă în faptul că tipii plătesc pentru a se aşeza şi a privi », spune 
Gillman, director al biroului de afaceri publice al regiunii de vest al forţelor 

“armate aeriene. «Toată atenţia acestora vă aparţine. Aceasta ne dă o 
formidabilă ocazie pentru a ne prezenta personalul şi echipamentele în 
mod dramatic şi uman, astfel încît oamenii înţeleg ceea ce facem noi aici. 
Aceasta permite publicului să aprecieze mai bine sacrificiile personale pe 
care le facem. Nu cred că aceasta ar putea apărea la fel de bine într-un 
articol sau într-un spot de 15 secunde »". 

În plus, faptul că armata îşi oferă concursul către Hollywood permite 
prezentarea militarilor într-un mod mai uman, ca pe nişte civili în uni- 
forme. Fiecare corp de armată are deci propriul birou de legătură cu 
Hollywood, care studiază scenariile propuse de către studiourile holly- 

woodiene şi verifică dacă modul în care armata americană şi războiul 
purtat sînt conforme imaginii oficiale. Politica externă americană şi braţul 
său înarmat au devenit de-a lungul anilor un produs de export cu o 
imagine neclară, dar pentru care filmele hollywoodiene se manifestă 
precum nişte comis-voiajori eficace. Producţia hollywoodiană poate să 
vîndă orice în teorie şi, în realitate, utilizează tehnicile de propagandă cele 
mai dezvoltate pentru a comercializa universurile sale virtuale. 


4.6 Propaganda comercială: plasarea produselor - 


Se poate vorbi despre o altfel de propagandă în afară de cea politică? 
Să reluăm definiţia pe care ne bazăm pentru a analiza propaganda: o 
„strategie de comunicare avînd drept obiectiv influențarea opiniei publice 
şi a acţiunilor indivizilor sau a grupurilor de indivizi cu ajutorul unor 
informaţii parţiale“. Putem aşadar afirma că scopurile propagandistului 
pot fi de o altă natură decît ideologică sau sociologică. Ca dovadă avem 
firmele de relaţii publice care lucrează mai ales pentru clienţi făcînd apel 
la serviciile lor pentru obiective comerciale. Putem deci afirma că există şi 
propagandă mai puţin ideologică, mai puţin politică, dar al cărei scop 
poate fi de a influenţa comportamentele, în special comportamentul de 
consum. 

Astfel, plasarea produselor (product placement) poate fi considerată ca 
făcînd parte dintr-o propagandă comercială. Această tehnică rezidă în a 
disimula un produs, ca urmare a unei înţelegeri cu fabricantul său, într-o 
operă culturală. Deşi plasarea produselor ar putea fi considerată ca o 
tehnică de publicitate, în acest caz se va considera mai degrabă că este 
vorba despre domeniul propagandei. Într-adevăr, plasarea produselor 
permite influențarea comportamentului consumatorului produsului cultu- 
ral fără ca el să-şi dea seama şi fără ca el să aibă impresia că este obiectul 
unei operaţiuni publicitare. Acest aspect de persuasiune aproape sublimi- 
nală este esenţial în operaţiunile de propagandă, iar plasarea de produse 
are şi această vocaţie, de influențare a obiceiurilor şi a acţiunilor. 

Plasarea de produse ar fi aproape la fel de veche ca şi conceptul de 
film hollywoodian. În Hollywood şi visul american, Anne-Marie Bidaud îl 

citează pe William Hays, preşedintele Motion Picture Production and 
Distribution Association, reprezentant al marilor studiouri hollywoodiene, 
care sublinia în 1927 binefacerile cinematografului, ca vector al consu- 
mului: „Fiica mezină a lui Sullivan (Indiana) nu mai trebuie să se întrebe 
care va fi noua modă peste trei luni: ea o cunoaşte deoarece o vede pe 
ecran. [...] Dacă şeful de familie vede o nouă ţinută de golf şi dacă femeia 
casnică vede un nou model de lampă, ei se duc imediat la detailişti pentru 
a cere aceste produse noi“. 

Hays reia ideea propagandei comerciale într-un discurs pronunţat la 
22 mai 1930 şi intitulat The Film is an International Salesman [Filmul este 
un vînzător internaţional]. Cinematograful hollywoodian, difuzat peste 
tot în lume, poate fi un vînzător pentru produse pe care el le prezintă 
făcîndu-le glamour. Propagandistul şi omul de ştiinţă Serghei Ceahotin 
descria, în 1952, în clasica sa lucrare Violul multimilor prin propaganda 
politică, metodele de agăţare publicitară în campaniile consacrate produ- 
selor de toaletă feminină: „Făcînd publicitate unui articol de toaletă 
destinat femeilor, vom reprezenta pe afiş o femeie tînără şi frumoasă, mai 
mult sau mai puţin dezbrăcată: e vorba despre a sugera celei care vede 
afişul, apelînd la pulsiunea nr. 3 (sexuală), să se substituie virtual figurii 
reprezentate, să devină la fel de atrăgătoare ca aceasta şi, pentru a ajunge 
astfel, să cumpere articolul respectiv“ %. 

Plasarea de produse ascultă de această schemă de pulsiuni într-un 
mod insidios. Se estimează că fabricantul de maşini Ford a fost unul 
dintre pionierii utilizării plasării de produse. Contactînd direct produ- 
cătorii hollywoodieni la începutul secolului pentru a le propune maşini 
care apăreau în producţiile lor, Ford a detectat avantajele expunerii la un 
cost minim pe care îl putea trage din prezenţa vehiculelor pe marele ecran. 
Totuşi, plasarea de produse ca proces organizat există de cincizeci de ani: 
Această tehnică publicitară a fost utilizată şi repertoriată pentru prima 
dată în 1945, în filmul lui Warner Bros, Mildred Pierce, unde actriţa 


încarnată de Joan Crawford bea în mod evident whisky marca Jack Daniels. 
48 Albei Ceahotin, Violul mulțimilor prin propaganda politică. Traducere şi studiu de Mihnca 
Columbeanu, Filipeştii de Tîrg, Antet XX Press, s.a., p. 38 (n. £). 


213 


Plasarea de produse cunoaşte o cotitură importantă în 1977, cînd Bob 
Kovoloff fondează în Statele Unite Associated Film Promotion, prima agenţie 
specializată în inserarea de mărci în filme. I se poate estima contribuţia în 
Hardly Working (1981), cu Jerry Lewis, lungmetraj incluzînd mărci precum 
lanţul de restaurante rapide Dunkin Donuts, uleiul de motor Quaker 
State Oil sau pneurile Goodyear. Plasarea de produse este o meserie nouă 
la Hollywood, care se lasă atunci convins cu greu de utilitatea acestei 
forme de promovare. E.T. (1982) de Steven Spielberg arată eficacitatea 
unei mărci de comunicare pe suport de film. Dulciurile marca Reese’s 
Pieces, înghiţite în film de eroul extraterestru cunosc în Statele Unite o 
creştere a vînzărilor de 65% în luna urmînd lansării filmului E.T [depăşind 
pentru prima dată produsele M&M]. Legenda vrea ca Steven Spielberg să 
fi inclus dulciurile în film; deoarece el era un mare amator. Realitatea este 
cu totul alta: după refuzul firmei M&M, producătorul filmului E.T. a 
încheiat un contract cu Hershey's Food pentru a pune în valoare dulciurile 
acestuia în „mîinile“ eroului. 

Unele firme, precum Coca-Cola, Pepsico sau fabricantul de bere 
Anheuser-Busch au propriile lor departamente care se ocupă doar de 
activităţile de plasare de produse prin intermediul studiourilor de la 
Hollywood. Pepsico, prin divizia sa specializată Pepsi-Cola Entertainment 
Marketing Group, a reuşit astfel să-şi plaseze produsul sau logoul său în 70 
de lungmetraje în 1989. Pentru mărci, beneficiul operaţiei de plasare a 
„produsului se poate măsura imediat. Marca de ochelari americană Ray 
Ban a echipat eroii filmului Bărbaţii în negru (1997), iar vînzările lor au 
crescut cu 200%. În paralel, meseria s-a dezvoltat în mod independent şi 
există numeroase companii private autonome, precum Creative Film 
Promotion, care se însărcinează să treacă în revistă 400-500 scenarii pe an 
cu ajutorul unui calculator, care în final va găsi aproximativ 50 de idei de 
plasare de produse pentru fiecare film. O treime din timpul de derulare a 
unui film hollywoodian mediu conţine plasare de produse. 

Se cunosc trei tipuri de plasare de produse: vizual, vorbit şi prin uz. 
Spunem că este o plasare vizuală cînd un produs, un serviciu sau un logo 
este pur şi simplu arătat. O plasare vorbită se produce cînd un actor sau o 

voce din off menţionează un produs, un serviciu sau o societate. O plasare 
prin uz este inserată într-un film atunci cînd un actor sau o actriţă foloseşte 
sau intră în interacţiune cu un produs, un serviciu sau o societate. O ` 
plasare prin uz conţine în general şi un element vizual şi unul vorbit. 
Această ultimă opţiune este, bineînţeles, cea mai dorită de către societăţile 
care doresc să-şi pună în valoare producţia. 

The Truman Show (1998) ridiculizează plasarea de produse introducînd 
referinţe la produse mai puţin subtile, pe care filmele hollywoodiene nu şi 
le imaginează astăzi. Truman Burbank trăieşte într-o lume televizată în 
permanenţă şi, prin acest fapt, producţia acestui show nu ezită să plaseze 
aluzii sprijinindu-se pe plăcerea pe care o poţi avea utilizînd anumite 
produse, de genul celor ale personajelor. Zilnic, atunci cînd se duce la 
biroul său de asigurări, Truman se întâlneşte cu doi gemeni care îl opresc 
lîngă un panou publicitar al cărui conţinut se schimbă zilnic, permiţind 
spectatorului să citească uşor publicitatea murală. Cîteodată, personajele 
declamă ele însele calităţile produselor. Soţia lui Truman laudă şi ea 
meritele unei pudre de cacao către soţul ei ca şi cum ca ar face-o în faţa 
camerelor de filmare, în aşa fel încît Truman, mirat, o întreabă cui i se 
adresează. Dar veselia soţiei sale este maximă atunci cînd îi arată noul 
cuțit multifuncțional pe care l-a cumpărat, capabil nu numai să taie, dar şi 
să execute multiple alte sarcini, după cum o indică textul de pe ambalajul 
pe care camera îl filmează îndelung. Cînd Truman bea bere cu prietenul 
său din copilărie, acesta priveşte exact în faţa camerei şi declară, ridicînd 
doza la înălţimea feţei, pentru ca marca să fie vizibilă, că aceasta este ceca 
ce el numeşte o bere adevărată. Cu toate acestea, toate produsele lăudate 
în The Truman Show sînt imaginare, iar promovarea lor este exagerată, 
aluzie la practicile admise îndeobşte la Hollywood. Trebuie să ne amintim 
că numele de soap opera le-a fost atribuit acelor spectacole subvenţionate 
de o celebră marcă de săpun şi care, din cînd în cînd, prezentau minunatele 
calităţi ale respectivului produs. Numele rămîne, chiar dacă tehnicile de 
promovare au devenit mai discrete. 

Plasarea de produse utilizează în realitate tehnici din ce în ce mai 


sofisticate pentru a-şi creşte eficacitatea, minimalizîndu-şi totodată prezen- 

ta. În filmul-Demolatorul (1993), cu Sylvester Stallone şi Sandra Bullock, 
aceasta din urmă este văzută ieşind dintr-un restaurant Taco Bell, în 
versiunea destinată pieţei americane. Lanţul de fast-food mexican nefiind 
dezvoltat în afara Americii de Nord, versiunea filmului pentru restul 
lumii beneficia de o modificare digitală, în scopul de a înlocui logoul Taco 
Bell cu acela de Pizza Hut, fără ca aceasta să altereze restul filmului. 
Această schimbare de plasare a produsului în funcţie de zonele de prezenţă 
a mărcilor n-a pus probleme în acest exemplu, deoarece Taco Bell şi Pizza 
Hut fac parte din aceeaşi companie, Pepsico. Plasarea de produse poate 
astfel să devină foarte vizată, în funcţie de gusturile consumatorului şi de 
zona geografică. Demolatorul este un film destinat mai ales adolescenților, 
de aceea el se numeşte în limbaj familiar un pop-corn movie. Firmele de 
fast-food sînt interesate de această clientelă, ceea ce explică alianţa dintre 
studioul producător, Warner Bros., Pizza Hut şi Taco Bell. Contractul de 
plasare de produse poate fi astfel diferit în funcţie de ţară, dar rămîne o 
operaţie comercială interesantă pentru studiouri, după cum o declară 
Stephen Prince în Visions of Empire în 1992: „Un film obişnuit poate face 
200.000 de dolari din plasarea de produse... Dacă [filmul aduce] 20 de 
milioane de dolari, ceea ce este în medie, aţi atins 5,5 milioane de persoane 
şi, mai important, cînd el este văzut în toată lumea — în video, pe HBO, 
poate pe canalele exclusive = este incredibil de rentabil. [...] Să-l ai pe 
Tom Hanks conducînd un Subaru se dovedeşte rentabil“. 

Interesul plasării de produse este evident pentru marcă, dar şi pentru 
studioul care produce filmul: un prestigiu crescut pentru produs, cu 
condiţia de a găsi o potrivire şi mai multe încasări pentru film. Mai mult, 
publicitatea inclusă în film durează la fel de mult timp cît filmul există. 

În faţa obstacolelor de a obţine date de la studiouri, este dificil de găsit 
prevederi legislative cu privire la durata de viaţă a plasării de produse şi de 
a şti dacă un producător poate alege să retragă din film referinţele la marca 
sponsor. Mai mult, aluziile fiind din ce în ce mai subtile, fiind imbricate în 
trama narativă a filmului, ar trebui modificate planurile şi operate tăieri 
pentru a retrage produsul. Stadiul cînd marca era plasată fugitiv într-un 

colţ al cadrajului este depăşit, iar marca este introdusă în scenariu. Astfel, 

Ziua independenţei (1996) pune în valoare calculatoarele Apple cînd era 
vorba să se afle ziua cînd cîmpul de forţă protejează extratereștrii. Mai 
tîrziu, un portabil Apple va fi din nou util pentru a trimite un virus 
informatic în sistemul de gestiune militară a duşmanilor din spaţiu. Apple 
este performant nu numai pentru scopurile de zi cu zi, dar şi cînd este 
vorba să se comunice cu un calculator extraterestru sau să se înţeleagă 
motivele parazitării sateliților tereştri de către o armada venită din alte 
colţuri ale universului. În acelaşi film, se poate remarca faptul că eroul 
poartă bascheţi inscripţionaţi Reebok şi că bea Minute Maid, băutură din 
suc de portocale deţinută de compania Coca-Cola. Încă şi mai abil, Jurassic 
Park (1993) reuşeşte să integreze plasarea de produse pentru el însuşi, 
arătînd produsele derivate inscripţionate Jurassic Park pe care le putem 
cumpăra, iar aceasta direct în naraţiune. Într-adevăr, filmul poartă numele 
parcului tematic populat cu dinozauri, pe care îl descrie, iar amîndouă 
arborează aceeaşi emblemă, un dinozaur văzut din profil în roşu şi negru, 
cu textul Jurassic Park tipărit dedesubt. Parcul dispune în film de un butic 
unde se pot cumpăra produse marcate cu logoul cu dinozaur, într-un vast 
evantai, mergând de la tricouri la şepci şi de la recipiente pentru băutură la 
cărţi. Realizatorul, Steven Spielberg, n-a trebuit să se ducă să caute departe 
aceste produse de figuraţie, de vreme ce ele sînt acelea pe care le poţi 
cumpăra în comerţ, ceea ce se numeşte merchandising. Un film care îşi face 
propria promovare constituie un tur de forţă, într-atit încât acest tip de 
publicitate n-a mai fost utilizat niciodată, această tehnică fiind aşadar 
asociată lui Spielberg. Jurassic Park conţine şi un alt tip de plasare de 
produse, deoarece, după opinia scenaristului Michael Crichton, după ieşirea 
filmului, „cercetările asupra dinozaurilor n-au fost niciodată atît de bine 
finanţate“. 

Dar recordul absolut al plasării de produse cel mai la vedere revine 
fără îndoială filmului Naufragiatul (2000), care constituie un imn cîntat 
firmei FedEx, fosta Federal Express, întreprindere de transport, după cum 
ni se va explica în film. Eroul, jucat de Tom Hanks, lucrează pentru 
această societate, îndeplinind o funcţie de genul agent de control al calităţi. 
La începutul filmului, el le explică angajaţilor moscoviți ai noului centru 

FedEx de ce timpul trebuie să fie un tiran pentru ei şi că nu se poate 
permite să se piardă nici măcar o secundă. În mijlocul discursului său 
soseşte, prin FedEx, bineînţeles, un pachet conținînd un ceas deşteptător 
mergînd, pe care şi l-a trimis el însuşi, avînd ca obiectiv să calculeze 
timpul pe care îl vè face de acasă pînă la Moscova. Demonstrația este 
făcută apoi că se poate trimite totul prin FedEx, iar eroul îşi va da seama 
de aceasta cînd va eşua pe o insulă pustie ca urmare a unui accident de 
avion aparținînd FedEx, cînd pachetele vin să se împotmolească pe plajă. 
După patru ani, conştiinţa sa profesională îl va împinge să adune conținu- 
tul pachetelor pe care le-a utilizat pe insula sa pentru a le duce personal la 
destinatarii lor. După ce am văzut acest Robinson Crusoe modern care 
este Naufragiatul, se pare că singura concluzie care se poate trage este că 
FedEx este prezent peste tot în lume, că el livrează î în timp foarte scurt, că 
se poate trimite orice prin intermediul său, că angajaţii sînt de o integritate 
fără cusur. Pudic, regizorul Robert Zemeckis a declarat că FedEx l-a ajutat 
mult pentru a realiza filmul, împrumutîndu-i material, dar el nu evocă 
alte compensaţii financiare. Totuşi, logoul FedEx este prezent într-un 
mare număr de planuri, poate fi văzut pe avioanele grupului, pe pachete, 
pe uniforme, pe camioane, pe tot ceea ce constituie universul grupului. 
Părea dificil de crezut că FedEx nu a „ajutat“ mai mult regia, filmul 
părînd a fi construit în jurul mărcii şi semănînd uneori cu un clip comercial. 

Plasarea de produse poate deci să dăuneze derulării poveşti, prin 
aceea că poate fi agasant să ai uneori impresia de a vedea o foarte lungă 
pagină de publicitate de două ore în locul unui film hollywoodian. Feno- 
menul plasării de produse, cu agenţiile sale care devin echivalentul agenții- 
lor de staruri, contribuie masiv la definirea tipului de filme comerciale 
produse: Janet Wasko, în Hollywood in the Information Age, o citează pe 
Peggy Charren, preşedinta Action for Children's TV: „Am ajuns în punctul 
în care plasarea de produse influenţează scenariul, cînd ei spun: să facem 
asta în loc de ailaltă, aceasta ne va aduce 20 de contracte în plus. Conţinutul 
discursului este afectat. Este motivul pentru care se văd din ce în ce mai 
multe filme cu acţiunea derulîndu-se în prezent, în locul subiectelor 

istorice. Nu i se poate da să mănînce o pizza « Domino» Mariei- 
Antoinette“. 

Plasarea de produse este o formă comercială de propagandă care poate 
avea efecte enorme asupra consumului spectatorilor. Astfel, firmele se bat 
nu numai pentru a obţine plasarea de produse, dar şi pentru a nu a avea 
plasări nedorite. Edmund Levin relatează într-un articol al revistei Village 
Voice întâlnirea sa din mai 1994 cu un agent foarte special care oferea 
întreprinderilor să nu le integreze într-un film care ar fi dăunat imaginii 
acestora. Între marketing şi şantaj, activitatea lui Manny Burns, al cărui 
nume a fost modificat pentru nevoile interviului, se numeşte non-plugs şi 
se defineşte ca inversul plasării de produse: „Întreprinderile sînt foarte 
atente la tot ce ar putea evoca declinul civilizaţiei occidentale sau ar aduce 
atingere valorilor trash, burgheze şi imperialiste. Aceasta le-ar strica 
legăturile cu populaţia yuppie cu venituri înalte. [...] Am lucrat cu 
Costa-Gavras |...] la un proiect unde doi bandiți de la CIA ucid o fetiţă a 
unui ţăran din Nicaragua. Era dificil de găsit o asociere de produs în 
mijlocul junglei din Nicaragua, dar s-a lucrat pe o formidabilă scenă de 
vis, în care bandiții s-au oprit într-unul dintre cele mai bune fast-fooduri 
americane. Ideea era, înainte de începerea producerii filmului, Burger 
King, Pizza Hut, Dairy Queen, Del Taco... Cu toţii mizează, cel mai slab 
se regăseşte în film [...]». Şi care a fost lucrul cel mai uşor pe care l-a 
făcut? « Cel mai uşor? Fără contestaţie. Vreau să spun, îmi pun picioarele 
pe masă şi las banii să vină. Cerneala pe planul de turnare încă nu s-a 
uscat, iar toţi tipii din zona condimentelor încep să-mi telefoneze. Heinz, 
Lea & Perrins, Sara Lee, Tabasco, Vlasic Pickles, care vrei. Mă imploră, 
argumentează, mă copleşesc cu atenţia lor. Era incredibil. Nimeni, dar 
chiar nimeni nu voia să aibă nimic de a face cu Tăcerea mieilor »“. 

Altă plasare de produse negative, de această dată pentru studiouri, 
problema ţigărilor a fost adesea evocată, legea de prevenire a tabagismului 
întărindu-se zi de zi în ţările dezvoltate. Totuşi, la cinema, tigara este 
adesea parte integrantă a personajelor mitice cărora le place să se înconjoare 
cu un halou de fum accentuîndu-le misterul. Fabricanţii de tutun au jucat 


întotdeauna pe latura glamour a ţigării şi au efectuat plasări de produse în 

numeroase producţii. Firma Philip Morris a cheltuit 42.000 de dolari pentru 
a face să apară marca Marlboro în filmul Superman II (1980), fie prin 
intermediul obişnuinţei tabagice a eroinei Lois Lane, jucată de Margot 
Kidder, fie prin intermediul panourilor publicitare inserate cu ingeniozitate 
în film. Aceeaşi firmă a plătit 350.000 de dolari, suma cea mai importantă 
din epocă pentru o plasare de produs, pentru a apărea în Permis pentru 
crimă (1989), un film din seria lui James Bond. O dată ce suma a fost 
dezvăluită publicului, Congresul american s-a opus acestei practici, bazîn- 
du-se pe legea din 1971, interzicînd publicitatea ţigărilor la televiziune. 
Studiourile au acceptat deci, după un acord amiabil, să nu mai accepte 
plasarea de produse pentru industria tutunului în filmele lor şi, chiar mai 
mult, de vreme ce le este interzis prin contract starurilor să se lase 
fotografiate în Statele Unite cu o ţigară. Totuşi, unele staruri au continuat 
să accepte plasarea de produse pentru ţigări în schimbul unor compensaţii 
financiare şi aceasta în pofida condamnărilor unanime ale serviciilor de 
sănătate din lumea întreagă. 

Filmul /nformazorul (2000) pare să marcheze sfîrşitul relaţiei dintre 
industriaşii tutunului şi Hollywood: îl putem vedea pe Al Pacino în rolul 
producătorului emisiunii 60 de minute luptînd contra practicilor abuzive 
ale lobbyului tutunului. şi demonstrînd incredibila manipulare pe care 
fabricanţii de ţigări au orchestrat-o. Hollywood iese încă o dată cu bine, 
înfundîndu-i pe fabricanţii de ţigări, dar uitînd să precizeze că, fără starurile 
fumătoare, produsul lor nu ar fi avut, cu certitudine, un asemenea succes. 

Putem cita în final plasarea de produse ca oraşe sau ţări, care constă în 
a arăta într-un film o localizare geografică în modul cel mai glamour cu 
putinţă. Pentru producţia filmului, a turna în străinătate revine mai scump 
decît a turna în studio, dar acest inconvenient este contrabalansat de o 
accentuare a realismului filmului. În general, regiunea care doreşte să-şi 
deschidă porţile cinematografului hollywoodian furnizează rareori ajutoare 
financiare, ci mai degrabă o asistenţă materială, precum posibilitatea de a 
bloca anumite locuri pentru circulaţie pentru ca turnarea să poată avea 
loc. În schimb, regiunea va beneficia de o publicitate la scară mondială. În 

acest mod, Savannah a reuşit să se plaseze pe harta Statelor Unite primind 

mai multe turnări avînd loc în mod explicit în acest oraş din Georgia. 
Forrest Gump (1994), Miezul noptii în grădina binelui şi răului (1997), Cum 
să ajungi preşedinte (1998), Furtună, peripeții şi... dragoste (1999) sau 
Misteriosul Bagger Vance (2000) sînt cîteva exemple de filme care se deru- 
lează în întregime sau doar în parte în acest orăşel de 138.000 de locuitori, 
altădată capitala Georgiei. Cît priveşte New York, el este unul dintre oraşele 
care a primit cele mai multe turnări, ceea ce se repercutează cu siguranţă 
asupra numărului de turişti care îl vizitează în fiecare an. Este greu de 
cuantificat impactul unei plasări de produs de acest tip, dar un oraş sau o 
regiune beneficiază de o publicitate turistică pozitivă. Filmele cu James 
Bond şi-au făcut un obicei de a arăta destinaţii exotice cum ar fi Bahamas, 
insulele Caraibe, Cuba sau chiar Rusia şi China. Este incontestabil că 
aceste destinaţii, asociate numelui agentului secret cel mai celebru din 
lume, au putut profita de aura misterului degajat de 007 şi au dat idei 
călătorilor din lumea întreagă. James Bond face vînzare în toată lumea, iar 
studiourile se îngrămădesc să-i încredinţeze alte misiuni foarte comerciale. 

Cu seria de filme James Bond, erou unanim cunoscut şi recunoscut 
pentru bunul său gust, mărcile au năvălit pentru a avea privilegiul de a 
echipa agentul secret şi asta chiar de la începutul aventurilor sale. Mitul 
lui James Bond s-a construit pentru că agentul 007, aflat în slujba Maiestăţii 
Sale, trăieşte aventuri pasionante în cele mai îndepărtate colțuri ale lumii 
cu femei superbe şi inamici înverşunaţi şi triumfă întotdeauna la liman. 
Dar Bond rămîne un funcţionar al MI6, obligat să completeze formulare 
pentru a justifica nesăbuitele cheltuieli pe care i le reproşează în perma- 
nentă Q, responsabilul cu echipamentele. Fascinaţia pentru agentul 007 
provine şi de la incredibilele sale gadgeturi, de la Aston Martin-ul său 
echipat cu rachete la ceasul cu laser, de la stiloul-pistol la propulsorul 
acrian individual. Tot acest arsenal de spion de operetă a contribuit la 
instituirea lui Bond drept o referinţă a imaginarului public masculin, iar 
aventurile sale conţin foarte exact ceca ce se poate găsi într-o revistă clasică 
pentru bărbaţi: femei frumoase, costume ultimul strigăt, maşini puternice, 
povestiri ale unor călătorii exotice şi gadgeturi. Bond, cu latura sa falocrată, 


care reuşeşte tot ceca ce întreprinde, încarnează o anumită fantasmă 

masculină, funcţionarul tiranizat care se răzbună pentru frustrările sale 
ierarhice prin aventurile acestuia, ceea ce explică în parte entuziasmul 
milioanelor sale de fani din întreaga lume. Bond se impune ca un fenomen 
mondial, foarte rentabil, de vreme ce se estimează că jumătate din populaţia 
lumii a văzut măcar un film din seria James Bond şi că filmele sale au 
strîns în 1999 mai mult de 2 miliarde de dolari. 

Această nevoie de identificare se transformă astfel în pasiune pentru 
_referinţele clasice la James Bond. Fanii îi cunosc pe dinafară gusturile 
agentului secret şi ştiu că, în materie de şampanie, el consumă Dom 
Pérignon, mai ales milesimul 1957, dar cere şi o Vodka-Martini la aperitiv, 
Costumele lui Bond vin numai de la Savile Row şi îi place să conducă mici 
maşini englezeşti excentrice, Lotus sau Aston Martin, măcar pînă nu 
demult. Consumerismul înverşunat al agentului secret cel mai cheltuitor 
din lume a dat idei producătorilor care, remarcînd foarte repede puterea 
„persuasiunii şi a seducţiei lui Bond, au decis să facă plasare de produse, 
dacă nu cu neruşinare, în orice caz, foarte vizibilă. Aşa cum îşi aminteşte 
Françoise Thomâ-Gomez în Cahiers de la Cinémathèque, nr. 65: „l 
aventurile lui James Bond nu se găsesc alte ţigări decît Dunhill sau de 
Morris, nu se văd decapotabile sau maşini sport, ci doar Lancia, Triumph 
sau, mai bine, Ferrari, panourile rutiere sînt panouri Michelin, Bond nu 
bea lichioruri digestive, nici măcar coniac, ci un Hennessy trei stele etc.“ 

Autorul lui Bond, Ian Fleming, el însuşi cunoscător al acestei lumi a 
luxului, a descris întotdeauna cu minuţiozitate universul mărcilor eroului 
său. 007 rămîne acelaşi în esenţa sa, dar evoluează în gusturi în acelaşi 
timp cu societatea. Astfel, în Agentul 007 contra Golden Eye (1995), agentul 
secret îşi face reintrarea sub trăsăturile lui Pierce Brosnan. 007 primeşte 
mai întîi o superbă Aston Martin DB5, vehiculul său de zi cu zi, apoi el va 
rula într-un BMW Z3 Roadster, maşină ticsită de gadgeturile lui Q. Acest 
vehicul, de nu prea bună calitate, după spusele testelor revistelor specia- 
lizate, a văzut realmente de atunci cum vînzările sale au explodat în 
întreaga lume. Publicul a fost sedus de stilul particular al acestei maşini, 
asociată unui erou al cărui fler legendar în materie de eleganţă nu este pus 
la îndoială nici în Orient, nici în Occident, iar comenzile au curs, obligînd 

BMW să-şi multiplice cu trei producţia iniţială. Investiţia firmei BMW în 
diversificarea producţiei, estimată între 20 şi 30 de milioane de dolari, a 
fost deci foarte rentabilă. Şi în 007 şi imperiul zilei de mîine (1997), episodul 
următor, 007 rămîne fidel BMW, închiriind un model BMW de la Avis, alt 
sponsor al filmului. În acest film, Bond foloseşte telefoane mobile de la 
firma suedeză Ericsson, chiar dacă pare dificil de găsit echivalentul lor în 
comerţ, într-atît sînt de sofisticate aceste aparate şi pline de gadgeturi. 
Bond bea şi vodca Smirnoff, care este văzută în prim-plan atunci cînd se 
îmbată metodic cu ajutorul băuturii ruseşti. 

Cît despre ceas, 007 îşi continuă parteneriatul cu firma Omega, deşi 
fanii agentului secret îi cunosc preferința pentru alte mărci, precum Rolex, 
pe care o descrie cu drag în aventurile redactate de lan Fleming. De la un 
film la altul, James Bond schimbă mărcile în funcţie de parteneriatele 
încheiate între studioul care îi produce aventurile şi societăţile dorind să 
fic asociate aventurilor glamour ale agentului 007. Rămîn totuşi cîteva 
clasice, căci nu se poate imagina un Bond bînd altceva decît faimoasa 
Vodka-Martini, pe care o doreşte shaken, not stirred |agitată, nu amestecată], 
aşa cum oricine a ajuns s-o ştie. O alianţă cu un fabricant de whisky ar fi o 
sinucidere comercială pentru studio, într-atit fanii lui 007, care au fost 
formaţi în cultul idolului lor, ar acuza sacrilegiul. 

Plasarea de produse face deci parte integrantă din cinematograf, care 
o utilizează cu scopul de a avea bugete din ce în ce mai mari. Dacă 
producţia unui film hollywoodian costă în medie 50 de milioane de dolari, 
„studioul“ va cheltui o sumă aproape egală pentru promovarea acestuia. 
Aceste investiţii pot fi deci uşurate dacă producătorii încheie acorduri 
comerciale cu mărci care fac adesea ca lansarea filmelor să semene cu o 
propagandă culturală într-atât este de dificil să scapi fără să auzi despre 
filmul săptămînii în mass-media. Plasarea de produse ilustrează şi cum 
un vector cultural va face să treacă adesea alte mesaje decît acelea pe care 
părea că le difuzează la prima vedere. Cinematograful hollywoodian, 
ambasador al unei culturi de masă, permite adesea să se ilustreze un mod 
de viaţă şi de a consuma care o însoţeşte, cu ideea că democraţia şi economia 


de piaţă ar fi indisociabile. Această axiomă, contrazisă de ţări precum 

Republica Populară Chineză, este totuşi susţinută de cinema, pe care 
costurile sale ridicate îl forțează să-şi accepte parazitul, plasarea de produse. 
Inovaţiile tehnologice par să permită cheltuieli mai puţin mari în viitor: 
turnarea cu aparate digitale, difuzarea pe internet, promovarea pe bază de 
buzz marketing, dar va fi vorba cu siguranţă despre o altă formă de expresie 
audiovizuală. Deja jocurile video utilizează plasarea de produse în univer- 
surile virtuale unde consumatorul va fi o pradă captivă pentru produse 
reale. Putem paria că cinematograful va continua sub forma sa actuală, 
rezistînd în faţa televiziunii sau a cinematografului la domiciliu, precum 
magnetoscopul. El va deveni deci din ce în ce mai scump şi va cere deci şi 
mai mari investiţii din partea organizaţiilor politice sau comerciale care îl 
vor folosi pentru a face o promovare eficace, globală şi, mai ales, durabilă a 
produselor lor. Propaganda devine mondială, iar filmul rămîne unul dintre 
purtătorii săi de cuvînt favoriţi. 


4.7. Statul Islamic: despre utilitatea politică a fricii 


Statul Islamic este astăzi considerat ca una dintre principalele amenin- 
tări atît de Occident cît şi de ţările arabe sau chiar de Iran. Această entitate 
paramilitară şi religioasă prezintă particularitatea de a se juca de-a frontie- 
rele şi de a face să fie regîndite criteriile luptei contra terorismului, inclusiv 
la nivelul cooperării dintre state. Naţiunile din lumea întreagă sînt oripilate 
de atrocitățile perpetrate de Statul Islamic şi impun cetăţenilor săi măsuri 
de securitate din ce în ce mai drastice în scopul de a lupta contra unui 
terorism care poate lovi în orice moment şi recrutează peste tot. Într-o 
vreme cînd revelaţiile investigatorilor de genul WikiLeaks arată amploarea 
supravegherii guvernelor asupra propriilor lor cetăţeni, omniprezenţa 
Statului Islamic în mass-media confirmă realitatea unui scenariu care 
pare derivat direct din 1984: un război permanent contra unui inamic 
care poate să se manifeste în viaţa oricui. Este oare lumea aşa-zis modernă 
pe cale de a se bate pentru supraviețuirea sa, sau guvernele utilizează frica 
pentru a-şi instala autoritatea ? După 2014, Statul Islamic este incontestabil 


frica numărul unu în mass-media occidentală şi repune în prim-plan 

conceptul de propagandă, într-atît comunicarea sa este stigmatizată de 
mass-media îngrijorată de influenţa „noului duşman al Occidentului“. 

Pentru nevoile acestei lucrări vom utiliza termenul „Stat Islamic“ care 
este în prezent numele oficial al organizaţiei. Termenul nu este neutru, 
dar produce mai puţină confuzie decît diversele denumiri cu care a fost 
împopoţonat obiectul acestui studiu. Astfel, acronimul DAESH [sau 
Da'ish], care desemnează a/-Dawla al-Islamiya al-lraq al-Sham, adică 
„Statul Islamic din Irak şi Levant“, este utilizat de duşmanii săi, mai ales 
de puterea iraniană şi siriană. Daesh este şi termenul recomandat de 
guvernul francez prin vocea lui Laurent Fabius, ministru al Afacerilor 
Externe la 10 septembrie 2014, la Adunarea naţională: „Grupul terorist 
despre care este vorba nu este un stat. Vă recomand să nu utilizaţi expresia 
Stat Islamic căci acesta provoacă o confuzie: islam, islamişti, musulmani. 
Este vorba despre ceea ce arabii numesc « Daesh » şi, de aceea, cu personal 
îi voi numi « tăietorii de capete Daesh »". 

Scopul utilizării termenului Daesh este de nu a legitima entitatea, 
vorbind despre un stat. Laurent Fabius pronunţă „Daş“, cîțiva ziarişti 
pronunţă „e“-ul, dar este evident că termenul n-a fost adoptat de majorita- 
tea comentatorilor Statului Islamic. În engleză, termenii ISIS, pentru 
Islamic State of Iraq and Syria, sau ISIL, Islamic State of Iraq and the 
Levant, sînt utilizati de parcă ar fi sinonime. Totuşi, grupul şi-a modificat 
numele pe măsură ce îşi întindea influenţa în Orientul Apropiat. Fondat 
iniţial în 1999 pentru a răsturna guvernul iordanian, organizaţia teroristă 
se numeşte „Statul Islamic din Irak“ începînd din 2006, atunci cînd era 
"încă afiliat la Al-Qaida. În 2013, are loc o fuziune cu Frontul Al-Nosra, 
grup jihadist activ în Siria, dînd naştere „Statului Islamic din Irak şi 
Levant“. Frontul Al-Nosra şi Al-Qaida se distanțează în februarie 2014, ca 
urmare a divergenţelor strategice. În iunie 2014, Abu Bakr Al-Baghdadi id 
se proclamă Calif, în fruntea organizaţiei „Stat Islamic“ presupus a avea 
drept supuşi musulmanii din întreaga lume din teritoriile pe care le 
controlează, în principal din Irak şi din Siria, dar şi din Libia, din Nigeria 


——— 


400 ela său teal aste Ibrahim ibn Awwad ibn Ibrahim ibn Ali ibn Muhammad al-Badri 


al-Samarrai, cel din text este numele său de jihadist (n. £.). 


225 


în alianţă cu grupul Boko Haram în martie 2015 şi potenţial din Liban. În 
afară de a pretinde domnia asupra tuturor musulmanilor, Statul Islamic 
înţelege să redefinească frontierele din Orientul Mijlociu, stabilite de 
puterile străine, în particular ca urmare a acordurilor Sykes-Picot din 
1916. | 

Occidentul nu a perceput Statul Islamic ca pe o ameninţare decît 
tîrziu. Orientul Mijlociu fiind considerat drept „complicat“, frecventele 
schimbări de alianţe din regiune sînt uncori dificil de înţeles pentru obser- 
vatorul occidental care se mulţumeşte adesea cu analizele ziariştilor şi ale - 
experţilor de platou. „Problema siriană“ este şi ea percepută ca una com- 
plexă, deoarece este dificil să iei poziţie într-un conflict unde nu se disting 
clar cei buni de cei răi. Bashar Al-Assad, dictatorul care a preluat condu- 
cerea Siriei de la tatăl său, Hafez, în 2000, a beneficiat mai întîi de o 
perioadă de linişte oferită unei potenţiale schimbări de regim, înainte de a 
fi acuzat de preşedintele Chirac de a fi comandat asasinarea, în 2005, a 
prietenului său, politicianul libanez Rafic Hariri. Mai tîrziu, el a fost 
invitat de preşedintele Sarkozy, la 14 iulie 2008, pentru a asista la parada 
militară. Siria a redevenit atunci frecventabilă, o aliată a Occidentului, 
precum la prima invazie a Irakului, în 1990. Trebuie subliniate eforturile 
agenţiei de relaţii publice americane BL], care s-a ocupat de cosmetizarea 
imaginii lui Bashar Al-Assad, în special sub comanda lui Mike Holtzman, 

pînă în ianuarie 2012. Dictatorul sirian conduce totuşi o represiune 
sîngeroasă contra propriului popor din 2011, dar Occidentul ezită să 
intervină: a susţine regimul sirian ar reveni la a se alia cu grupările 
duşmane, precum Hezbollahul şiit, susţinut şi de Iran, şi să se susțină 
indirect masacrarea civililor; a interveni contra lui Al-Assad riscă să 
destabilizeze toată regiunea şi să întărească grupările jihadiste. Cea mai 
bună poziţie este deci neamestecul în afacerile siriene şi aşteptarea, cel 
puţin în aparenţă. În culise, diplomaţiile occidentale şi arabe se activează; 
tări precum Qatarul şi Arabia Saudită susţin discret şi material grupările 
sunite care se radicalizează pe măsură ce îşi extind controlul, iar ecourile 
barbariei lor încep să parvină la ochii şi urechile opiniei publice. În ceea ce 
le priveşte, marile naţiuni occidentale caută o soluţie diplomatică, conciliind 


226 


interesele lor cu acelea ale ţărilor din Orientul Mijlociu, între timp furnizînd 
în mod discret arme rebelilor. 

Statul Islamic nu devine o ameninţare clară pentru ele decât începînd 
din momentul în care i se poate asocia o poveste. Dacă, pînă în prezent, 
grupul părea drept una dintre dovezile nebuniei celor din Orientul Mijlociu 
şi ale incapacității lor de a trăi împreună, legendă întreţinută cu grijă pe 
un continent european răvăşit totuşi de două războaie mondiale, atacul 
asupra universităţii Anbar din Ramadi în Irak, la 7 iunie 2014, permite să 
se găsească un „sens“ acţiunilor Statului Islamic. În barbaria sa, grupul 
terorist atacă simbolurile civilizaţiei. Ca atunci cînd talibanii au dinamitat 
statuile lui Bouddha de la Bamiyan în 2001, lumea occidentală reacţio- 
nează. A ataca fiinţele umane în Orientul Mijlociu este un act din păcate 
curent, dar a distruge opere de artă reprezintă un sacrilegiu pe care opinia 
publică trebuie să-l condamne. Trebuia găsit un simbol, iar asaltul contra 
culturii lansează frica de Statul Islamic în Occident. 

Statul Islamic ar putea deci să devină NIO, Noul Inamic al Occiden- 
tului, care ar pune în pericol civilizaţia. Cînd, la 11 iunie 2014, Statul 
Islamic ocupă Tikrit, opinia publică occidentală, obişnuită cu violenţa din 
regiune, nu se alarmează de acest nou episod al războiului dintre autori- 
tăţile irakiene şi grupul jihadist. Percepuia se schimbă totuşi, atunci cînd 
Statul Islamic utilizează "Twitter pentru a difuza sute de fotografii arătînd 
oameni asasinați zăcînd în propriul sînge. Pentru publicul occidental, 
obişnuit cu mass-media care estompează morţii sau pur şi simplu nu-i 
arată deloc după lupte, această irupere a realităţii şochează. Statul Islamic 
„vrea să-şi afirme puterea şi să-şi arate victoriile lumii întregi. Utilizarea 
Twitter apare înspăimîntătoare celor care percepeau această mass-media 
socială ca pe un instrument al libertăţii, esenţial pentru revoluțiile arabe şi 
pentru revolta iraniană din 2009. Statul Islamic utilizează aceleaşi arme 
ca inamicii săi declaraţi şi devine noua ameninţare şi ţinta pentru un 
Occident foarte prezent militar şi comercial în regiune. 

Putem oricum nota că Twitter nu are decît o audienţă limitată. La 
începutul lui 2015, serviciul de microblogging era adoptat de doar 235 de 
milioane de utilizatori. Cifra pare enormă pentru un mic start-up creat în 

2006, dar este puţin pentru o:-mass-media de talie mondială. Chiar dacă 
un zpeet poate fi retransmis de milioane de ori, comunitatea rămîne destul 
de închisă. Mai mult, conturile cele mai urmărite sînt mai degrabă cele ale 
starurilor populare precum cîntăreaţa Katy Perry care, cu cei 71 de milioane 
„de fani ai săi îl depăşeşte pe preşedintele Statelor Unite Barack Obama, 
care are doar 60 de milioane. Topul 20 este în mod esenţial deţinut de 
personalităţi redactînd zzveet-uri cu scop distractiv, precum Kim Kardashian 
sau prezentatoarea de televiziune Oprah Winfrey şi abia pe locul 21 găsiți 
CNN Breaking News, Twitter avînd deci o aparenţă de utilitate, difuzînd 
informaţii mai serioase. Un zweet trebuie cel mai adesea să fie redifuzat de 
mass-media tradiţională pentru a crea un veritabil efect de buzz. Tweet-urile 
Statului Islamic rămîn deci relativ confidentiale î înainte de a fi reluate şi 
amplificate de mass-media. Dar strategia de propagandă a Statului Islamic 
răspunde mai multor ambiţii: să-şi informeze fidelii şi să le confirme 
credinţa, să-i recruteze pe indecişii care ar putea alege alt sprijin, să difuzeze 
teama în sînul duşmanilor cauzei sale. Aceste aspecte ale comunicării sînt 
curente într-o strategie de propagandă, iar Statul Islamic a ştiut să se 
profesionalizeze î în acest domeniu pentru a-şi asigura dezvoltarea. 

În martie 2015, Statul Islamic difuzează, de pe contul Twitter@Sha- 
hadastories, un manual intitulat How to Survive în the West [Cum să 
supravieţuieşti în Occident]. Mesajul este clar, după cum o rezumă introdu- 
cerea lucrării: „Un adevărat război face ravagii în inima Europei. Numeroşi 
„musulmani se străduiesc să arate că noi sîntem cetăţeni paşnici, cheltuim 
mii de euro pentru a face Da'wah (invitaţia la islam) cu scopul de a arăta 
că sîntem buni pentru societate, dar eşuăm lamentabil. Liderii necredincioşi 
mint în permanenţă în mass-media şi spun că noi, musulmanii, sîntem cu 
toţii terorişti, ceea ce noi respingem, căci noi vrem să fim cetăţeni paşnici. 
Dar ei ne-au încolţit şi ne-au obligat să ne radicalizăm, iar asta va fi cauza 
înfrîngerii lor şi cauza cuceririi Romei. [...] În calitatea noastră de musul: 
mani, trebuie să fim gata pentru ceea ce ne aşteaptă. Propaganda mediatică 
„este prima etapă de justificare a ceea ce se va petrece mai tîrziu. Deci, dacă 
musulmanii sînt descrişi ca teroriştii cei răi, atunci uciderea în masă la 

care vom fi supuşi nu va mai fi o problemă, ba chiar o uşurare pentru 
mulțimile de oameni orbiţi“. 

Această publicaţie doreşte să-i înveţe arta disimulării şi a luptei pe 
partizanii jihadului trăind în Occident şi care sînt persecutați de populaţiile 
nemusulmane. Autorul afirmă că are mai mult de zece ani de experienţă 
în studiul [jihadului global, al] grupurilor jihadiste. El arată şi cunoaşterea 
metodelor inamicului, mai ales israeliene, deoarece evocă exemplul farsa % 
agenţii de recrutare ai Mosadului, dar şi pentru că el preconizează utilizarea 
Krav Maga, artă marţială dezvoltată de Tsahal, armata Israelului. Autorul 
sfătuieşte discreţia şi îndeamnă la o viaţă dublă, publică şi privată, încura- 
jînd purtarea luptei în modul cel mai discret posibil cu scopul de a fi 
eficace pentru a atinge obiectivele jihadului. EI face permanent referinţă 
la învăţăturile islamului pentru a justifica nu numai scopul suprem, dar şi 
arta disimulării şi inversarea alianțelor. 

O astfel de lucrare poate să contribuie cu siguranţă la încurajarea 
vocaţiilor romantice ale aspiranţilor jihadişti din Occident, dar el are şi 
valoare de dovadă a duplicităţii musulmanilor cărora acum trebuie să li se 
pună sistematic la îndoială loialitatea. Apariţia manualului este comentată 
de mass-media care se străduieşte în mod paradoxal să nu împingă mai 
departe acest material exploziv. Al-Arabiya, canalul de propagandă saudită, 
cu baza în Dubai, notează o referinţă la organizaţia de apărare CAGE 
(http ://www.cageuk.org/), încurajînd „agenţii secreţi” din Occident să 
utilizeze metodele de organizare britanice destinate susţinerii victimelor 
războiului contra terorismului. Articolul menţionează bănuielile de susui- 
nere de către CAGE a jihadului, accentuînd ideea că acela care nu este 
complet încadrat în războiul contra terorii este un potenţial terorist. În 
final, publicarea manualului trece relativ neobservată în mass-media, dar 
contribuie la întărirea ideii unei coloane a cincea lucrînd în umbră la 
"prăbuşirea Occidentului. 

Statul Islamic îşi profesionalizează comunicarea, ca orice organizaţie 
grijulie cu imaginea sa. În mai 2014, Statul Islamic a lansat Al-Hayat 


50 Ofiţer de informaţii din Mosad, care are rolul de a colecta informaţii şi de a rula agenți, 


asemănător ofiţerilor de caz din CIA (n. £.). 

Media Center, organul său de producţie şi de difuzare a propagandei. Din 
dorinţa de a fi pe toate fronturile, centrul de comunicare a lansat mai ales 
The Dawn of Glad Tidings, o aplicaţie disponibilă pentru smartfon pe 
Google Play. Ea permite, o dată descărcată, să se primească informaţii „din 
Siria, Irak şi din lumea islamică“. Creată în întregime de Statul Islamic, în 
„Palestina, după mai multe surse, această aplicaţie permite să rămîi conectat 
în permanenţă la organizaţia teroristă, acreditînd ideea că aceasta doreşte 
o dominație mondială şi nu numai în Orientul Mijlociu. Retelele sociale 
sînt o parte dintre armele Statului Islamic. Cruzimea mesajelor postate 
are ca scop de a recruta tineri în căutarea unei cauze pentru care să lupte, 
adesea obişnuiţi cu violenţa pe care am dori-o absentă din societăţile 
moderne. Refuzînd să arate moartea şi sîngele în jurnalele televizate pentru 
a nu şoca, occidentalii au contribuit la dernaterializarea violenţei; în mod 
paradoxal, tineretul: s-a obişnuit s-o vadă în filmele ji dediene ŞI în 
jocurile video, unde ea apare aproape ludică. 

Statul Islamic difuzează din iulie 2014 propria sa revistă, Dabiq, cu 
apariţii neregulate şi cu un număr de pagini de asemenea inegal, care se 
„ridică în general la mai multe zeci. Concepută pentru a fi imprimată pe 
hîrtie lucioasă, Dabig îşi trage numele de la oraşul din nordul Siriei unde, 
după hadit, creştinii şi musulmanii se vor înfrunta, victoria celor din urmă 
marcînd sfârşitul timpurilor. Această profeție, asemănătoare apocalipsei 
creştine, motivează şi tonul publicaţiei oficiale a Statului Islamic. Termi- 
nologia implică o luare de poziţie netă în favoarea războinicilor şi a simpati- 
zanţilor Statului Islamic care trebuie să lupte cu orice preţ împotriva 
cruciaților, adică a occidentalilor. Vocabularul este plin de vervă pentru a-i 
defini pe cei buni şi pe cei răi. Astfel, în editorialul numărului al patrulea, 
o fotografie puţin măgulitoare a deputatului olandez Geert Wilders ilus- 
trează noua specie de cruciați al căror singur obiectiv este de „a-şi bate joc 
şi a ridiculiza cea mai bună dintre creaţii (sic), profetul Mahomed (Sall- 
-Allahu alayhi wa sallam), sub pretextul de a apăra idolii libertăţi de. 
expresie“. Apoi este arătat, ca exemplu, curajul celor doi „Lei ai califatului“ 
care au încercat să întrerupă un concurs de desen al Profetului trei săptă- 
mîni înainte, la Curtis Culwell Center din Garland, din Texas. Editorialul 

face referință la schimbul de focuri din 3 mai 2015, în timpul căruia forţele 
de poliţie texane au ucis doi tineri americani, Elton Simpson şi Nadir 
Soofi, care se revendicau de la Statul Islamic. Este prima dată cînd Statul 
Islamic conduce o acţiune violentă pe teritoriul american, iar editorialul 
din Dabiq se bucură deschis de răspîndirea ideilor sale chiar în interiorul 
trupelor inamice. 

Propaganda Statului Islamic este destul de eficace şi bine concepută, 
în special după rezultatele pe care le obţine. Totuşi, este de mirare că mulți 
observatori o consideră ca fiind de înaltă calitate. În septembrie 2014, 
difuzarea filmului Flames of War: Fighting Has Just Begun (Flăcările 
războiului: lupta abia a început) a suscitat comentarii elogioase, deşi 
înspăimâîntate din partea mass-mediei occidentale, despre montajul profe- 
sionist al celor 55 de minute de video. Flăcările războiului arată, pe de o 
parte, puterea Statului Islamic, iar, pe de alta, slăbiciunea şi incocrenţa 
duşmanilor săi, în special a Statelor Unite, ca şi a canalelor de informaţii 
CNN, RT şi Al-Jazeera, care s-ar demonstra ca fiind părtinitoare în 
ascunderea evenimentelor din Siria şi Irak. 

Statul Islamic difuzează el însuşi videourile pe YouTube, prezentin- 
du-şi abuzurile, în special decapitările ziariştilor. Obiectivul este de a arăta 
hotărîrea organizaţiei islamiste care îşi îndeamnă combatanții să recurgă 
la metodele cele mai crude pentru a descuraja eventualii duşmani şi pe 
intruşii din califat. În august 2014, ziaristul american James Foley este 
executat de Statul Islamic care ameninţă să procedeze la o altă decapitare 
dacă preşedintele Obama nu-şi retrage trupele din Irak. Ziaristul Steven 
Sotloff este victima următoare, în septembrie 2014. Activistul umanitar 
britanic David Haines este decapitat câteva zile mai tîrziu. Cei trei bărbau, 
ca şi alte victime, au în comun faptul de a fi fost executaţi de „jihadistul 
John“, pe numele său adevărat Mohammed Emwazi. 

Decapitările continuă pînă la executarea lui Haruna Yukawa şi a lui 
Kenji Goto, în ianuarie 2015. Puțin cîte puţin, în faţa numeroaselor 
condamnări venind din lumea întreagă, în special din tările musulmane, 
Statul Islamic îşi schimbă strategia şi decide să recurgă la răscumpărarea 


pe bani. John Cantlie, un fotograf britanic de presă, este utilizat pentru a 

apărea în filmele de propagandă. Propaganda Statului Islamic este astfel 
difuzată de un occidental, tehnică destinată în a confirma faptul că 
mass-media occidentală este părtinitoare, căci nu îşi lasă propriii ziarişti să 
ancheteze liber. Acest efort rămîne totuşi fără efect deoarece occidentalii 
nu cred în sinceritatea lui John Cantlie. Pentru Occident, este vremea de a 
replica introducînd în joc ceva nou. Orice film bun are nevoie de un erou. 

Propaganda Statului Islamic este utilizată în schimb de Occident. Ne 
putem mira că termenul de „propagandă“ poate fi utilizat atît de mult 
pentru a califica activităţile de comunicare ale Statului Islamic. În pofida 
reputației proaste a propagandei, sînt rare mass-media care folosesc un alt 
concept cînd este vorba să analizeze comunicarea Statului Islamic. 

La 18 august 2014, un articol din Wall Street Journal semnat Joc 
“Parkinson povesteşte că luptătorii Statului Islamic se tem să nu fie ucişi de 
o femeie, căci aceasta le-ar închide porţile paradisului. Chiar dacă această 
declaraţie provenea de la o combatantă kurdă care nu s-a informat precis 
asupra obiceiurilor şi superstiţiilor inamicilor săi, nu este nevoie de mai 
mult pentru a lansa o legendă şi, mai ales, a promova noua speranţă a 
inamicilor Statului Islamic: „Îngerul din Kobane“, eroina opunîndu-se 
barbariei fanaticilor ultrareligioşi. În august, ziaristul free-lance suedez 
Carl Drott postează un zweet cu o fotografie a unei combatante kurde, 
pozând în ţinută militară şi făcînd semnul V de la victorie în oraşul Kobane, 
în nordul Siriei, în provincia Kurdistanul sirian. Mai tîrziu, în octombrie, 
ziaristul/ activistul indian Pawan Durani trimite şi el un zweet la aceeaşi 
fotografic, afirmînd că tînăra femeie se numeşte Rehana şi a ucis mai mult 
de o! sută de luptători ai Statului Islamic. Chiar dacă Drott dezminte, 
cultul Rehanei începe şi se ajunge ca Statul Islamic să afirme că a 
decapitat-o, informaţie dezminţită imediat. Legenda acestei tinere femei 
este falsă, atît prin afirmaţia despre numărul de luptători pe care ea i-ar fi 
ucis cît şi prin numele său, Rehana, care nu are nimic kurd, dar este curent 
în India, unde trăieşte Padwan Durani. Povestea este frumoasă, chiar 
dezminţită şi demontată: Statul Islamic trebuie acum să lupte şi cu aceste 
femei pe care el a înţeles să le ia în sclavie şi să le utilizeze ca prostituate 
pentru a-şi recompensa luptătorii. Îngerul din Kobane simbolizează 

rezistenţa, curajul şi speranţa. contra barbarilor care vor să distrugă civili- 
zaţia. El este o formidabilă armă de propagandă pentru a încuraja luptătorii 
(luptătoarele) contra Statului Islamic, dar şi pentru a arăta lumii întregi că 
există şi bine, nu numai rău, fiinţe bune, pentru care povestea le poate 
servi ca exemplu. Legenda Îngerului de la Kobane permite şi justificarea 
bombardamentelor contra Statului Islamic, efectuate de coaliția condusă. 
de Statele Unite începînd din 23 septembrie 2014. Această curajoasă 
luptătoare, gata să-şi dea viaţa pentru a-i apăra pe ai săi în faţa amenințării 
tunurilor, ar putea să inspire picturi precum Libertatea conducînd poporul 
a lui Eugène Delacroix. Războiul dintre Statul Islamic şi civilizaţie poate 
să înceapă. 

Membrii Statului Islamic sînt descrişi ca nişte barbari care, aidoma 
talibanilor din Afganistan, n-au nici un respect pentru artă şi cultură. 
Cînd zvonul apropierii lor de Palmira se difuzează în mass-media, teama 
îi cuprinde pe cei care se tem pentru soarta rezervată oraşului, clasat în 
patrimoniul mondial al UNESCO. O dată în plus, Statul Islamic apare ca 
barbarul fără cultură, dornic să demoleze artefactele lumii civilizate, aici 
templele zeilor greco-romani ale oraşului vechi de cinci milenii. Directoarea 
generală a UNESCO, Irina Bokova, lansează un apel pentru salvarea 
Palmirei la 14 mai 2015, găsind aici mai degrabă o excelentă ocazie de a se 
face cunoscută marelui public decît o cauză reală, întrucît nu existau 
dovezi că Statul Islamic ar dori să distrugă situl. Într-adevăr, cînd Statul 
Islamic cucereşte Palmira, în 21 mai 2015, închisoarea este cea care va fi 
distrusă în mod simbolic. Regimul lui Assad a închis şi a torturat acolo mii 
de opozanți, dintre care unii fuseseră masacrați în masă. Simbolul este 
puternic, iar luptătorii Statului Islamic se laudă pe Twitter dînd asigurări 
că ei nu se vor atinge de ruine, doar vor distruge statuile „falselor divinităų“. 
Mass-media reia promisiunea cu precauţie: se poate, într-adevăr, avea 
încredere în jihadişti? După ce anunţaseră căderea Palmirei, care nu s-a 
adeverit, ar fi fost prematur să se bucure sau chiar să arate recunoştinţă 
unui Stat Islamic care a arătat că poate să atace muzeele, precum cel n 
Mosul, în februarie 2015. Dacă templele sînt cruţate pentru moment, 


schimb „epurările au început“, titrează cotidianul Le Monde din 25 mai, 

citîndu-l pe opozantul Abu Ali Al-Badiya. Statul Islamic masacrează 
locuitorii, fie că aceştia sînt cunoscuţi drept apropiaţi ai regimului Assad, 
sau simpli civili, după cum afirmă Observatorul Sirian al Drepturilor Omului 
(SOHR). Acesta a devenit de-a lungul timpului [af ca mediatică pentru 
a obţine informaţii despre Statul Islamic. 

„SOHR se defineşte în felul următor pe site-ul său internet (http:// 
www.syriahr.com/en/) : „Sîntem un grup de oameni care cred în drepturile 
omului din interiorul şi din exteriorul ţării, care documentăm situaţia 
drepturilor omului în Siria şi raportăm toate violările acestora, completăm 
rapoarte şi le difuzăm prin intermediul unui larg evantai de mass-media. 
Noi cooperăm cu organizaţiile drepturilor omului din Siria, din lumea 
arabă şi din comunitatea internaţională în ceea ce constituie obiectivele şi 
aspiraţiile noastre comune: democraţia, libertatea, justiţia şi egalitatea. 
Directorul şi creatorul SOHR: Rami Abdulrahman (Ossama Suleiman). 
Observatorul sirian al drepturilor omului nu este asociat sau legat de nici 
un partid politic“. 

SOHR nu este singura sursă de informare asupra conflictului. Putem 
cita şi Violation Documentation Center in Syria, Syrian Network for Human 
Rights sau Damascus Center for Human Rights Studies. Totuşi, SOHR a 
„devenit o sursă cvasi-exclusivă pentru media, datorită reţelei sale de 
informatori din Siria, teritoriu extrem de periculos pentru ziariştii care pot 
fi răpiți, ba chiar decapitaţi. Directorul acestuia, Rami Abdulrahman, 
întreţine misterul, poate din raţiuni de securitate, dar pare să opereze de la 
Londra şi aparţine comunităţii alawite, la fel ca Bashar Al-Assad, ceea ce 
ar infirma zvonul că ar opera în numele Fraţilor Musulmani. Este dificil 
să separi adevărul de fals într-un război de informaţii care implică atâtea 
interese. SOHR este acuzat că susţine insurgenții, apoi, indicînd numărul 
de morţi din tabăra puterii, că ar deţine informaţii provenind direct de la 
guvern şi deci că face un joc dublu. Unele site-uri pro-regimul sirian 
ajung să utilizeze cifrele SOHR pentru a arăta că Bashar Al-Assad nu-şi 
masacrează propriul popor, căci „jumătate dintre victimele războiului sînt 
soldaţi şi membri ai milițiilor loialiste“. SOHR suscită deci neîncredere, 
normală într-un război de propagandă, dar cifrele sale sînt totuşi folosite, 

în principal de către mass-media occidentală, care a luat rapid partea 
adversarilor lui Bashar Al-Assad. Rare sînt mass-media care au posibilitatea 
de a pune la îndoială cifrele sau de a le verifica la faţa locului. O mare 
ceaţă învăluie războiul care face ravagii în Orientul Mijlociu, unde oficial 
nici un stat nu este angajat militar. Aceasta nu împiedică războiul comuni- 
caţiilor: propaganda contra Statului Islamic utilizează toate mass-media 
disponibile. 

Aşa cum s-a văzut de-a lungul acestei lucrări, cinematograful este şi 
un mijloc eficace în cadrul unei strategii de propagandă. A şaptea artă nu 
are pereche în a povesti o întîmplare care, chiar dacă presupune elemente 
fictive pentru a ameliora povestirea, va găsi totuşi un ecou de veridicitate 
într-un public adesea necunoscînd chestiunile tratate. Conflictul contra 
jihadiştilor Statului Islamic este complex, a-l aborda pe baza poveştilor 
punînd în scenă personaje reprezentative permite fiecăruia să se identifice 
şi să ia partea unora sau a altora, în funcţie de miza conflictului. Apariţia 
filmului Timbuktu în 2014 a fost salutată de critica profesionistă, filmul 
franco-mauritanian obtinînd şapte premii Cesar în 2015 printre care şi pe 
cel pentru cel mai bun film. Realizatorul Abderrahmane Sissako a benefi- 
ciat de ajutorul guvernului mauritanian pentru a-şi produce filmul despre 
sosirea jihadiştilor Statului Islamic în oraşul Tombuktu din Mali. Turnat 
la Walata, în sud-estul Mauritaniei, Timbuktu prezintă schimbarea de 
viaţă impusă locuitorilor invadaţi de jihadişti, mai ales interdicţia pentru 
muzică, fotbal şi țigări, în timp ce femeile trebuie să poarte şosete şi 
mănuşi în pofida căldurii sufocante. Critica a tămiiat filmul, cotidianul 
din Québec, La Presse, titrînd „Timbuktu : invaziile barbare“, joc de cuvinte 
referitor la un film din 2003 de Denys Arcand, dar şi un mod de a relua 
povestea centrală privindu-i pe jihadişti şi comportamentul lor anti-civili- 
zaţie. Rare sînt mass-media precizînd că Abderrahmane Sissako este şi 
consilier cultural al dictatorului mauritanian Aziz. Apoi, odată trecută 
fervoarea Festivalului de la Cannes, Nicolas Beau, pe mondafrique.com, 
reaminteşte de această legătură periculoasă şi notează că era un film 
consacrat iniţial sclaviei: „Înțelegerea era astfel perfect clară: « te ajutăm, 

-a explicat preşedintele Aziz, dacă tu vorbeşti despre jihadiştii cei răi care 

îi îngrijorează atît de mult pe prietenii noştri occidentali. Dar sclavia 
trebuie să rămînă tabu ». Ceea ce s-a şi făcut şi asta cu succesul pe care îl 
ştim, dacă e să ne luăm după avalanşa de omagii pentru acest. peplum 
prost şi plicticos care este Timbuktu, acest film de « rezistenţă » contra 
răului“. | 

Dedesubturile filmului Timbuktu sînt în cea mai mare parte necunos- 
cute, astfel încît filmul trece de un milion de intrări în sălile de cinema în 
martie 2015. Pentru criticul de la Télérama, opera lui Sissako este, în afară 

de o „interogaţie asupra umanităţii şi a violenței“, un mijloc de luptă 
contra barbarilor: „A face din fanatici histrioni de comedie, înseamnă a le 
aplica o palmă magistrală. În războiul organizaţiei Statului Islamic, 
imaginile luptătorilor (mai ales francezi) sînt instrumente de propagandă. 
În Timbuktu, pueiss acestor imagini este sfărâmată: luptătorii nu sînt 
decât nişte paiaţe“. | | | 

| Ce contează că povestea este fictivă şi că filmul a fost realizat cu 
sprijinul dictaturii mauritaniene, esenţial este că această naraţiune este 
conformă cu viziunea occidentală asupra conflictului. A nu încerca să- ti 
înţelegi duşmanul, chiar dacă aceasta ar fi totuşi vital pentru a-l dobori, ci 
din contra, să-l prezinţi drept inuman: în acest punct, cele două propa- 
gande, cea a Statului Islamic şi cea a Occidentului, se potrivesc. 

În lupta sa contra Statului Islamic, cultura este şi ea mobilizată în 
Statele Unite. Am subliniat deja în această lucrare, Hollywood nu este 
direct supus Washingtonului, dar ştie să se arate binevoitor pentru opera- 
ţiuni care s-ar revela reciproc avantajoase. Dacă aceste acorduri sînt adesea 
discrete, mass-media totuşi le dezvăluie uneori. Apariţia site-ului care 
lansează alerte WikiLeaks, în 2006, a contribuit la dezvăluirea către marele 
public a amplorii acordurilor dintre puterea politică şi cea mediatică. La 
16 aprilie 2015, WikiLeaks publică în mod organizat arhivele Sony, obţinute 
prin piratarea serverelor studioului hollywoodian Sony Pictures Entertain- 
ment (SPE) din noiembrie 2014. S-a aflat că şefii SPE sînt gata, ca şi cei ai 
altor mass-media de la Hollywood, să ajute guvernul în lupta sa contra 
duşmanilor Americii. Richard Stengel este din 12 septembrie 2013 subsecre- 
tar de stat la diplomaţie publică şi afaceri publice (Under Secretary of State 


236 


for Public Diplomacy and Public Affairs). Munca sa constă în a se ocupa de 
brandul de ţară al Statelor Unite. Stengel nu mai beneficiază pentru 
aceasta de aureola magică a preşedintelui Obama, a cărui cotă scade în 
lumea întreagă. Dacă predecesorii săi au mizat pe dialogul intercultural 
sau pe finanţarea canalelor de televiziune de propagandă, precum Alhurra, 
Stengel decide să se întoarcă spre unul dintre cei mai buni aliaţi istorici ai 
Washingtonului: Hollywood. 

Richard Stengel a scris în acest scop o serie de e-mailuri lui Michael 
Lynton, între 26 august şi 15 septembrie 2014. Acesta este nu numai 
patronul puternicului studio Sony Pictures Entertainment, dar şi membru 
al Council on Foreign Relations, un żhink tank liberal, specializat în politica 
externă. Cei doi oameni găsesc interese comune într-o colaborare şi schimbă 
cîteva e-mailuri care pot fi regăsite pe WikiLeaks. lată o traducere a 
corespondenţei lor (majusculele lipsă n-au fost corectate în raport cu textul 
original) 5: „R.S.: Am o idee care iese din normal şi care ar putea fi foarte 
proastă, vreau să ţi-o prezint. Mi s-a cerut să lucrez la un mesaj anti-ISIL. 
Întrebarea mea este, cine este musulmanul Bob Geldof? Ce-ar fi dacă am 
avea un concert/ video musulman, anti-ISIL, We are the World? Ar avea 
artişti musulmani din lumea întreagă, precum şi staruri din hip hop. 
Evident că asta n-ar putea şi n-ar trebui să fie o iniţiativă a guvernului 
american, dar ar putea avea impact în lumea întreagă. La naiba, nu sînt 
decît 1,5 miliarde de musulmani pe planetă şi au o tradiţie muzicală foarte 
bogată. Prăpădeşte-te de rîs, dar apoi spune-mi ce crezi despre asta. 

M.L.: Cat Stevens 

R.S.: Ha, perfect. Ai cumva datele sale de contact? Îţi scriu de pe 
aeroportul din Jeddah, în drum spre casă. 

MiL.: Mda, doar ce l-am văzut, trăieşte în Dubai. 

R.S.: Crezi că ar face ceva cum propun cu? 

M.L.: Mda, ar putea, îl întreb bucuros pe agentul lui, david 
wirtschafter, vrei să-l întreb? 

R.S.: Să vorbim mai întîi. 

M.-L.: Sună-mă cînd vrei." 


51 https: ieo org/sony/emails/emailid/! 19224 (n. 2.). 

Nu se ştie dacă a fost contactat cîntăreţul englez Cat Stevens, rebotezat 
(sic) Yusuf Islam în 1977 şi dacă el a acceptat misiunea, dar diplomaţia 
publică americană doreşte să promoveze „musulmanii buni“, care se înţeleg 
cu sistemul şi care ar putea contribui la promovarea salonul culturilor 
mai degrabă decît a mesajelor extremiste ale Statului Islamic. Richard 
Stengel îşi continuă conversaţia cu Michael Lynton la 15 octombrie: 

ME i Super că ne-am văzut ieri. După cum ai putut vedea, avem 
multe dificultăţi pentru a contracara poveştile ISIL în Orientul Mijlociu şi 
cele ale ruşilor în Europa centrală şi de Est. În ambele cazuri, există 
milioane şi milioane de oameni în aceste regiuni care sînt expuşi la o 
versiune deformată a realităţii. Şi asta nu este ceva ce Departamentul de 
Stat ar putea face totul singur. Ca urmare a discuţiei noastre, aş vrea să 
adun un grup de conducători de mass-media, care ar putea să ne ajute să 
ne gîndim la metode mai bune de â răspunde la aceste provocări. Adică o 
conversaţie despre idei, conţinut şi producţie, apropo de posibilitățile 
comerciale. Îți promit că va fi i interesant, vesel şi că nu vei ieşi în pagubă. 
"Toate cele bune, Rick. 

R.S.: OK, deci tipii sînt James Murdoch [fiul lui Ruper Murdoch şi 
patronul 21st Century Fox], Drew Guft, David Goldhill, eu, Andy Bird 
(disney), Phil Kent (a fost la turner). Crezi că sînt de-ajuns?“ 

Stengel se întreţine deci cu mai mulţi membri influenţi de la 
Hollywood, ca să vadă cum ar putea colabora guvernul cu mass-media 
americană. Putem nota totuşi că starurile nu se prea mobilizează public în 
lupta contra Statului Islamic. Doar Michael Enright, un actor britanic de 
mîna a doua, cunoscut pentru a fi participat la mai multe filme de mare 
succes cum ar fi Piraţii din Caraibe din 2006, a făcut senzaţie în mai 2015 
afirmînd, video disponibil, că se va alătura combatanţilor kurzi în lupta lor 
contra jihadiştilor. | 

În afară de diplomaţia publică, Statele Unite utilizează şi metodele de 
propagandă mai tradiţionale, ca acelea bazate pe războiul psihologic. Astfel, 
Reuters anunţă că US Air Force a lansat 60.000 broşuri de propagandă 
deasupra oraşului Racca din Siria în martie 2015. Această iniţiativă a 


branşei operaţiilor militare de sprijin informativ (Military Information 

Support Operations, MISO), fostele Operaţiuni psihologice, utilizează 
desene foarte crude, spunînd că „dacă vă lăsau recrutaţi de Daesh, vă 
aruncaţi într-o maşină de tocat carne“, după cuvintele purtătorului de 
cuvînt al Pentagonului, colonelul Steve Warren. 

Departamentul de Stat american a înfiinţat în 2011 Centrul de Comu- 
nicări Strategice de antiterorism (Center for Strategic Counterterrorism 
Communications), o echipă de 50 de persoane dispunînd de un buget de 50 
de milioane de dolari pentru a lupta contra influenţei teroriştilor jihadişti 
pe internet. Campania Think Again, Turn Away lansată în decembrie 2013 
şi destinată informării marelui public asupra terorismului prin mass-media 
socială a făcut obiectul a numeroase comentarii criticîndu-i ineficacitatea 
şi a fost chiar acuzată de a furniza involuntar argumente partizanilor 
Statului Islamic. Welcome to ISIS Land, în iulie 2014, încearcă să arate 
cruzimea organizaţiei jihadiste. Un video, în engleză şi în arabă, utilizează 
extrase din documentare şi clipuri de propagandă islamiste pentru a arăta 
ipocrizia organizaţiei jihadiste care ucide musulmanii, pretinzînd că îi 
protejează. Filmul se vrea educativ şi utilizează ironia. Dar încă o dată, el 
este foarte dur criticat în Occident, iar eficacitatea îi este pusă în discuţie: 
cum să afli dacă, după ce l-au vizionat, candidaţii la jihad au decis să 
renunţe ? 

La 19 iunie 2015, guvernul american a prezentat Country Reports on 
Terrorism 2014, bilanţul terorismului la scară mondială, cu cifre înspărmîn- 
tătoare compilate de Universitatea din Maryland: „Numărul de atacuri 
teroriste în 2014 a ae cu 35%, iar numărul de ucişi a crescut cu 81% în 
raport cu 2013, în mare parte din cauza activităților din Irak, Afganistan şi 
Nigeria. Mai mult de 60% dintre atacuri au avut loc în cinci ţări: Irak, 
Pakistan, Afganistan, India şi Nigeria. 78% dintre cei ucişi au fost în 

„atacuri care au avut loc în cinci ţări: Irak, Nigeria, Afganistan, Pakistan şi 
Siria“. 

După guvernul american, trăim într-o lume din ce în ce mai pericu- 
loasă din cauza terorismului. Acest sentiment de teamă este comun aliaţilor 
Statelor Unite. Ideea unui inamic omniprezent, gata să lovească oriunde, 
după cum o arată atentatele din 11 septembrie ca şi diversele acte teroriste 

din multe ţări, umplu de isa populaţiile occidentale. Într-un articol 
publicat de The Guardian în februarie 2015, terorismul era teama numărul 
unu a britanicilor, înaintea epidemiilor şi a schimbărilor climatice. După 
acelaşi articol, 93% dintre francezii întrebaţi se temeau de noi atacuri 
teroriste după cele de la Charlie Hebdo din ianuarie [2015]. Un sondaj de 
opinie al societăţii americane de sondaje Gallup, publicat în februarie 
2015, afirma că 84% dintre americanii sondaţi se temeau de terorismul 
internaţional, 77% de armele nucleare ale Iranului şi 40% de > Vu 
economică a Chinei. Terorismul este teama începutului de secol XXI; î 
loc să fie combătută, ea pare, din contra, întreţinută în majoritatea are 
occidentale. După căderea Uniunii Sovietice, Noul Inamic al Occidentului 
este terorismul islamic, ale cărui valori ar fi absolut opuse celor ale occi- 
dentalilor şi cu care ar avea loc o luptă pe viaţă şi pe moarte. 

Chiar dacă Statul Islamic pare a fi o organizaţie avînd numeroşi 
luptători, ne putem totuşi îndoi că are capacitatea militară care să poată 
pune cu adevărat în pericol o coaliţie militară organizată cum s-a putut 
vedea în cursul invaziei din Irak în 1991. Dar a ataca Statul Islamic ar 
însemna să susţii regimul sirian. Acest lucru ar fi de asemenea perceput de 
lumea arabă ca un nou amestec al ţărilor occidentale. Sînt de asemenea de 
prevăzut un mare număr de victime, ceea ce opinia publică nu mai 
tolerează, preferînd atacurile dronelor, percepute ca nişte jocuri video, 
unor foarte concrete lupte terestre. Ţărilor occidentale le rămîne sarcina 
de a exploata această teamă de terorism ca pe o ghilotină deasupra capetelor 
celor care s-ar îndoi de valorile „universale“. Foarte rar se întîmplă ca unei 
propagande să nu i se răspundă cu o altă propagandă. Acest studiu de caz 
despre Statul Islamic ilustrează acest şoc narativ, luînd partea cetăţenilor 
care refuză să se ralieze la una dintre cele două cauze. 


4.8 Rusia lui Putin: către un nou război rece? 


Prăbuşirea Uniunii Sovietice începînd din 1989 a lăsat multe întrebări 
fără răspuns, începînd cu cea mai importantă: ce s-a petrecut în realitate? 
Dacă Occidentul pare să fi triumfat într-o înfruntare ideologică în care el 


nu i-a făcut faţă inamicului comunist decît prin sateliti folosiţi ca interme- 

diari, ţările fostului bloc sovietic au evoluat apoi diferit, unele adaptîndu-se 
fără dificultate capitalismului liberal, precum Cehia sau Polonia, altele 
întîmpinînd mai multe dificultăţi în a intra în „Lumea liberă“, în special 
Rusia. Dacă Mihail Gorbaciov este considerat de toţi drept conducătorul 
sovietic eroic care a permis tranziţia democratică paşnică, iar Boris Elțîn, 
primul preşedinte al Federaţiei Ruse, nu a marcat spiritele, Vladimir Putin 
apare astăzi ca stăpînul de necontestat al fostei U.R.S.S. Domnind sub 
diverse titulaturi asupra noii Rusii după 1999, lăsîndu-l uncori pe discipolul 
său Dmitri Medvedev să joace primul rol, Vladimir Vladimirovici Putin 
fascinează lumea întreagă prin capacitatea sa de a încarna o linie dură, 
adorată de numeroşi ruşi care îl văd ca pe salvatorul demnităţii slave, 
temut de populaţiile georgiene şi ucrainiene pe care el le atacă militar fără 
represalii, temut de un Occident care nu se resemnează să trateze de la 
egal la egal cu această ţară pe care credea că a doborit-o odată cu zidul 
Berlinului. Termenul „propagandă“ revine frecvent în analizele strategiei 
de comunicare a preşedintelui rus. Este deci convenabil să se analizeze 
dacă fenomenul Putin este un produs al propagandei şi în ce măsură o 
foloseşte el pentru a-şi fasona propria mitologie pe care şi-o doreşte parte 
integrantă din aceca a Rusiei. 

Vladimir Putin este un Om care ştie să-şi creeze legenda într-un stil 
îmbinînd propaganda tradiţională a U.R.S.S. cu constrângerile comunicării 
moderne. Fotografiile isprăvilor sale sportive sînt puse în scenă cu mare 
grijă, ca atunci cînd a redevenit şef al guvernului în 2009, cînd nu a ezitat 
să înoate într-un lac îngheţat în Siberia, în aprilie 2010, să pozeze alături 
de un urs polar adormit, pentru a ajuta un cercetător lîngă Marea Barents, 
în august 2010, să vizeze cu harponul o balenă gri în Marea Japoniei 
pentru nevoile ştiinţei, fiind fotografiat, în aceeaşi lună, la comanda unui 
avion Canadair. Îi place să-şi arate muşchii, nu ezită să pozeze cu pieptul 
gol în numeroase poziţii, fie că este pentru a călări sau a pescui într-un 
torent şi, mai ales, înţelege să arate că el nu se teme de nimic şi de nimeni. 
Avînd centura neagră la judo, el îşi desfide inamicii pe tatami, ia adesca 
poză cu o puşcă sau cu un pistol în mînă. Vladimir Putin s-a apucat recent 


de hockey, sport viril, prin excelenţă, al marelui Nord, cu scopul de a-i 

promova practicarea. La un meci, în mai 2015, contra foştilor jucători 
profesionişti ruşi de la liga nord-americană Nazional Hockey League, preşe- 
dintele, în pofida celor 62 de ani ai săi, a reuşit performanţa stahanovistă 
de a marca 8 puncte din 16, aducînd victoria echipei sale. Această întîlnire 
simbolică i-a dat un statut de om-orchestră genial şi se petrecea la Soci, în 
acelaşi oraş în care se ţineau Jocurile „sale“ Olimpice de iarnă în 2014. 

Există tendinţa de a căuta cauzele acestei ştiinţe a punerii în scenă în 
“trecutul lui Vladimir Putin. Timp de 16 ani, el a fost membru al legenda- 
rului KGB, serviciul de informaţii al U.R.S.S., ajungînd la gradul de 
locotenent-colonel (podpolkovnik). Putin nu a ama niciodată un mister 
din activităţile sale de spion, iar utilizarea impecabilă a limbii germane 
vine din cei cinci ani petrecuţi la Dresda, unde a colaborat cu Stasi şi a 
încercat să recruteze agenţi sau corespondenţi, de preferinţă dintre cei care 
urmau să plece în Statele Unite. În 1991, este trimis la Leningrad, pentru 
a lucra la Universitatea de Stat Jdanov din Leningrad, astăzi Universitatea 
de Stat din Sankt-Petersburg. Cariera sa politică ia amploare atunci cînd, 
în 1990, devine consilier pentru afaceri externe al primarului din 
Leningrad, Anatoli Sobceak, fostul său profesor de la Universitatea Jdanov. 
Putin demisionează din KGB la 20 august 1991, puţin timp după puciul 
eşuat contra preşedintelui U.R.S.S. , Mihail Gorbaciov, La 26 martie 1997, 
Boris Elțîn, primul preşedinte al eee Ruse îl numeşte pe Vladimir 
Putin însărcinat cu administraţia prezidenţială, apoi îl desemnează drept 
succesor. Cînd Elțîn demisionează, la 31 decembrie 1999, Putin îl înlocu- 
ieşte automat, înainte de a fi ales, în anul următor şi de a deveni oficial 
preşedinte la 7 mai 2000. Va fi reales din nou în 14 martie 2004 cu 71% 
dintre voturi, dar nu se va putea prezenta a treia oară din cauza regulilor 
electorale. Cedează atunci locul primului vice-preşedinte, Dmitri 
Medvedev, el devenind simplu prim-ministru între 2008 şi 2012. La 4 
martie 2012, Vladimir Putin poate să candideze din nou la preşedinţia 
Rusiei, pe care o cîştigă cu 63,6% din voturi, un scor ceva mai mic celui de 
la alegerile precedente. 

Vladimir Putin cunoaşte deci o ascensiune fulgurantă pe care se pare 
că o datorează cunoaşterii sale a reţelelor din fosta U.R.S.S., hotărârii sale 

dar şi parcursului său profesional. Chiar dacă a făcut parte din KGB-ul de 
tristă memorie, partizanii săi consideră că este o dovadă a competenţelor 
sale şi nu a unui trecut greu de purtat, care ar putea de asemenea să indice 
o mare capacitate de joc duplicitar. Dar Putin a avut grijă să-şi organizeze 
într-un mod profesionist comunicarea personală, amestecînd-o cu aceea a 
Rusiei pînă cînd le-a contopit. 

Putin este un om al războiului rece, care a ştiut să se adapteze. În 
vremea U.R.S.S.-ului, informaţia, care încă nu era globală, era mai uşor 
de tinut în frîu. Chiar dacă filmele hollywoodiene erau cenzurate, iar 
sovieticii, în pofida cenzurii, reuşeau adesea să aibă acces la informaţii din 
Occident, Kremlinul poseda un control asupra mass-media, rar atins în 
istoria modernă. Astăzi, în noua Rusie, este mai dificil să se aplice o 
propagandă de genul celei a U.R.S.S., dar este posibil, spre deosebire de 
tările occidentale, să se influenţeze mass-media, începînd cu reţelele 
mass-media sociale. Utilizatorii de YouTube, Facebook sau Twitter, toate 
societăţi comerciale americane, furnizează un conţinut accesibil lumii 
întregi, adesea percepute în: mod paradoxal ca mai fiabil decît cel din 
mass-media tradiţională. Dacă este dificil de controlat mass-media socială 
fără să ai codurile serverelor (încercarea ar fi oricum contraproductivă), în 
schimb este posibil pentru un guvern să le inunde cu suficientă propagandă 
pentru a transmite un mesaj, a împiedica manifestările politice sau a 
decredibiliza un adversar. Vladimir Putin a înţeles şi şi-a organizat strategia 
utilizînd mijloace de comunicare moderne. 

Cei care sînt supranumiţi „trolii de la Kremlin” sînt activaţi astfel de o 
organizaţie numită Agenţia pentru Studierea Internetului (ASI) situată la 
Sankt-Petersburg. În iunie 2015, această agenţie a făcut să se vorbească 
despre ea în The Guardian atunci cînd una dintre fostele sale angajate a 
decis s-o dea în judecată pentru violarea dreptului la muncă. Activităule 
ASI au prilejuit multe articole asupra capacităţii sale de a practica 
propaganda la scară mare. New York Times a realizat astfel o anchetă 
asupra falsului zvon referitor la uzina Columbia Chemical din Louisiana, 
în Statele Unite, care ar fi luat foc la 11 septembrie 2014, după cum 


afirmau mai multe mesaje pe Twitter, mesaje provenind de la zeci de 

conturi, activîndu-se mai multe ore. ASI are angajaţi sute de „troli“, al 
căror obiectiv este de a posta mesaje pro-Kremlin, de a discredita opoziţia 
şi uneori de a ţine bloguri suprarealiste, precum cel al „Cantadorei“, o 
clarvăzătoare inventată în întregime, care vorbeşte despre feng shui, dă 
sfaturi pentru scăderea greutăţii corporale şi îi prezice un viitor radios lui 
Vladimir Putin în timp ce, după cum spun astrele, destinul americanului 
Barack Obama şi al ucrainianului Petro Poroşenko s-ar anunţa mai dificile. 

Dacă există numeroase agenţii specializate în comentarii pe reţelele 
mass-media sociale, ASI are particularitatea că ea operează pentru guvern, 
ca şi sora sa chineză 50 Cent Party, avînd angajaţi comentatori plătiți 
pentru a difuza conținuturi procomuniste. ASI ar fi opera lui Veaceslav 
Volodin, şeful administraţiei guvernamentale ruse. Alertat asupra manifes- 
taţiilor antiguvernamentale din 2011, în cursul cărora opoziţia s-a folosit 
pe scară largă de mass-media socială, Volodin a decis să contraatace 
utilizînd aceleaşi arme. ASI ar fi una dintre numeroasele agenţii însărcinate 
nu să controleze internetul, ci să-l facă încă şi mai puţin de încredere. 
Reţeta este verificată în istoria propagandei: ne amintim de falsul post de 
radio german al britanicului Sefton Delmer din timpul celui de al Doilea 
Război Mondial, unde majoritatea informaţiilor erau adevărate, cu excepţia 
unora, suficient de plauzibile pentru a semăna îndoiala printre ascultători. 
Internetul a devenit un vector important în bătălia mediatică opunîndu-l 
pe Putin adversarilor săi. Totuşi, la vederea dovezilor clare de manipulare 
a informaţiei în Occident furnizate de WikiLeaks, se poate gîndi că Rusia 
nu este singura care îşi organizează strategia de comunicare. Ea pare 
totuşi că îşi controlează comunicarea mai bine decât adversarii săi occiden- 
tali. 

După 2006, agenţia de relaţii publice americane Ketchum este plătită 
pentru a promova imaginea Rusiei în lume (25 de milioane de dolari din 
2006 pînă în 2013, plus 26 de milioane de dolari pentru a se ocupa de 
comunicarea firmei Gazprom din 2007). Eforturile Ketchum au dat 
rezultatele scontate, mai ales cînd Vladimir Putin a fost desemnat drept 
omul anului de către revista Time în 2007. Informaţiile provenind de la 


Ministerul de Justiţie american au revelat intensul lobby practicat de agenţia 

de relaţii publice pe lîngă revista americană, atribuind această distincţie, 
începînd din 1927, unor laureați foarte diverşi, precum aviatorul Charles 
Lindbergh în 1927, Mahatma Gandhi în 1930, omul politic viitor petainist 
Pierre Laval în 1931, Adolf Hitler în 1938, Iosif Vissarionovici Stalin în 
1942, Lech Walesa în 1981 sau papa Francisc în 2013. Recompensa nu ia 
în calcul valorile morale, ci importanţa unei personalități sau a unui 
concept, precum femeile americane în 1975, ordinatorul în 1982 sau 
manifestanți în 2011. 

Prin urmare, New York Times, ziar american de referinţă, publică la 11 
septembrie 2013 un discurs al lui Vladimir Putin, intitulat A Plea for 
Caution From Russia (Apel la prudenţă din partea Rusiei) cu subtitlul 
What Putin Has to Say to Americans About Syria (Ce are de spus Putin 
americanilor despre Siria). Data nu a fost aleasă la întîmplare, ea simboli- 
zînd comemorarea atentatelor de la 11 septembrie 2001, ziua atentatului 
Al-Qaida contra turnurilor gemene ale World Trade Center. Putin amin- 
teşte mai întâi de legăturile de prietenie dintre Rusia şi Statele Unite, mai 
ales cu ocazia luptei contra nazismului. Apoi el expune situaţia din Siria, 
propunînd medierea unei Rusii favorabile păcii şi alături de guvernul 
sirian, capabil să ducă negocierile. Putin aruncă îndoiala asupra afirmațiilor 
americane acuzîndu-l pe Bashar Al-Assad de a fi utilizat arma chimică 
împotriva propriului popor şi notează că Statele Unite sînt percepute 
drept partizanul utilizării forţei brute. Preşedintele rus foloseşte în textul 
său mai multe tehnici de propagandă cunoscute, în principal cea a cuvin- 
telor magice pe care le presară de-a lungul textului, avînd să încheie cu o 
frază pe care o ştie dragă sufletului americanilor: „Sîntem cu toţii diferiu, 
dar atunci cînd cerem binecuvîntarea Domnului, nu trebuie să uităm că 
Dumnezeu ne-a creat egali“. 

Alegerea meticuloasă a cuvintelor ar putea să mire pe cei care nu 
cunosc strategia de comunicare a lui Vladimir Putin. Încheind cu o referire 
la Dumnezeu, şeful Kremlinului utilizează limbajul preşedinţilor ameri- 
cani cărora le place să-şi sacralizeze cuvintele dîndu-le o aură religioasă. 
Dar Putin doreşte şi să restabilească o parte a puterii Bisericii ortodoxe în 


ţara sa şi, pentru aceasta, nu ezită să-şi arate credinţa descoperită în anii 

1990, după ce a fost ateu în prima parte a vieţii sale. Putin poartă în 
permanenţă o cruce care i se poate vedea atunci cînd pozează cu pieptul 
gol. Referirea sa la Dumnezeu în încheierea scrisorii sale către americani 
este deci fructul unui savant calcul lexical, dar şi produsul unei credinţe 
care îl susţine şi îi serveşte politic. | 

Vladimir Putin poate să conteze şi pe i iarasi susţinători în Occident, 
În Franţa, el poate conta pe releul său politic istoric, Partidul Comunist 
Francez, care a întreţinut întotdeauna relaţii frăţeşti cu Rusia. Dar esie 
apărat şi de Frontul naţional, deşi acesta este opus PC.E. în spectrul politic. 
Putin îi adună pe cei care refuză dominaţia Statelor Unite ale lui Obama 
şi preferă să-l susțină pe cel care îi ţine piept superputerii americane. 
Cîteva personalităţi, ca actorul Gerard Depardieu, îi sînt şi ei în mod 
deschis favorabili. Pentru a capitaliza aceste sustineri, liderul rus a investit 
puternic şi a creat un canal de televiziune globală care difuzează în 
permanenţă o informaţie fidelă liniei Kremlinului: Russia Today (RT). 

Fruct al gîndirii fostului ministru al informaţiilor şi actual consilier al 
lui Vladimir Putin, Mihail Leşin, RT a fost creat cu scopul de a contracara 
CNN şi BBC şi de a face auzită vocea Rusiei, a cărei reputaţie era la cel 
mai scăzut nivel. În 2003, un sondaj comandat de autorităţile ruse arăta că 
Rusiei îi erau asociate patru caracteristici: comunismul, KGB, zăpada şi 
mafia. O altă anchetă de opinie finanțată de BBC în 2005 pe un eşantion 
de 39.000 de persoane confirma că Rusia era de departe considerată ca 
nefrecventabilă, în particular în Finlanda, cu 65% de opinii negative, în 
Franţa, cu 62% şi în Statele Unite, cu 40% de percepții negative şi doar 
34% pozitive. Sub impulsul noii sale directoare, Svetlana Mironiuk, agenţia 
de presă RIA Novosti a fost modernizată pentru a fi înglobată în 2013 
într-un nou ansamblu, [New] Russia Today (Rossia Segodnia) împreună cu 
Vocea Rusiei, care se numea Radio Moscova pînă în 2013. Numită mai 
întîi Russia Today, RT este un canal de televiziune de informaţii non-stop 
rusesc, lansat în 10 decembrie 2005 şi difuzat pe cablu şi satelit. RT este 
bazat la Moscova şi îşi difuzează programele în trei limbi, engleză, arabă 
din 2007 şi spaniolă din 2009. RT America, destinată publicului american, 
emite din 2010. 

RT difuzează din 12 aprilie 2012 The World Tomorrow, un program de 
interviuri care a creat o controversă chiar de la prima sa emisiune, propu- 
nînd un interviu cu liderul Hezbollah, Hassan Nasrallah realizat de Julian 
Assange, fondatorul WikiLeaks. Atrăgîndu-şi criticile mass-media occiden- 
tale, cum ar fi ziarul britanic The Guardian, care îl califică pe Julian 
Assange drept un „idiot util“, RT a reuşit o lovitură de marketing, declan- 
sînd o controversă şi punîndu-le adversarilor în faţă toate contradicţiile 
acestora. Acuzat de trădare în Statele Unite, Assange este considerat de 
numeroşii săi admiratori ca un lansator de alerte protejînd libertățile 
cetăţeneşti. Canalul rus a putut astfel să dea greutate sistemului său de 
informaţii, legitimînd poziţia liderului Hezbollah, duşman declarat al 
Americii şi al Israelului. RT oferă frecvent cuvîntul opozanților Americii, a 
căror duplicitate o demonstrează pentru a prezenta Rusia drept singura 
alternativă valabilă la superputerea americană. Numeroase personalităţi 
criticate în Occident intervin frecvent la RT, precum deputatul britanic 
George Galloway, care a susţinut mai ales intervenţia Rusiei în Ucraina şi 
rămîne foarte popular în lumea arabă pentru critica sa sistematică la 
adresa Israelului. Dar cea mai frumoasă captură de război a RI este 
probabil Larry King, vechi stîlp al canalului CNN pe care el a animat un 
show, Larry King Live, timp de 25 de ani. La 29 mai 2013, King anunţă că 
îşi va continua cariera pe RI, unde va produce un show hebdomadar, 
Politics with Larry King”. Acuzat de pactizare cu inamicul ideologic, 
Larry King s-a apărat afirmînd că este absolut liber asupra conţinutului 
propriului show şi că va pleca dacă se va dovedi că i se va impune cel mai 
mic lucru. 

În afară de a suscita controverse în Statele Unite în ceea ce priveşte 
optiunile sale editoriale, RT trebuie de asemenea să facă faţă la fronda 
angajatilor săi, amplu relatată de mass-media occidentală pentru a o discre- 
dita. Astfel, la 3 martie 2014, Abby Martin a luat cuvîntul în direct în 
show-ul Breaking the Set şi a afirmat că tot ceca ce face Rusia în Ucraina 

„Faptul că lucrez aici, la RT, nu înseamnă că nu am libertatea mea 
editorială. Nu pot găsi cuvinte destul de puternice pentru a spune cît de 
mult sînt împotriva intervenţiei statului [rus] în treburile naţiunilor suve- 
rane. O intervenţie militară nu este niciodată o soluţie şi eu nu voi sta 
niciodată deoparte ca să mă scuz sau să apăr o agresiune militară“. 

Unii observatori au estimat că Martin contribuia astfel la a arăta 
diversitatea de puncte de vedere prezente în sînul redacţiei RT şi poate că 
cra vorba acolo despre o manevră a canalului rus. Este adevărat că acest 
incident nu a avut repercusiuni asupra carierei ziaristei care a continuat să 
lucreze pentru RT pînă în februarie 2015. În schimb, Liz Wahl a demisionat 
în direct la 5 martie 2014, argumentând că nu poate să lucreze pentru un 
canal de televiziune finanţat de guvernul rus şi care albeşte acţiunile lui 
Puun. Ea şi-a încheiat discursul de demisie afirmînd că este mîndră de a fi 
„americană şi crede în difuzarea adevărului, ceea ce i-a adus o replică din 
partea direcţiunii RT, subliniind că ei nu au aceeaşi definiţie pentru adevăr 
şi că Wahl încearcă să dea o lovitură mediatică pentru a avansa în cariera 
sa în Statele Unite. Mai târziu, în iulie 2014, Sara Firth a demisionat şi ea, 
estimînd că prezentarea anchetei asupra zborului Malaysia Airlines 17, 
„distrus de o rachetă deasupra Ucrainei şi făcînd 298 de victime, era 
părtinitoare, căci sugera că ucrainienii ar fi fost responsabili de atentat. 
Într-un zweet datat 18 iulie, Firth remarca ironic: „Regulă de stil la RT: 
este întotdeauna vina Ucrainei“. | | 

S-ar putea nuanţa afirmaţiile lui Firth şi s-ar putea adăuga că RI 
critică multe ţări cu vehemenţă, în special Statele Unite, care rămîn tinta 
sa preferată. Chiar dacă CNN este modelul său revendicat, RT seamănă 
mai mult cu canalul de opinie american Fox News, care atacă şi el în mod 
regulat Rusia, calul său de bătaie favorit. Într-unul dintre show-urile de 
divertisment al RT, Redacted Tonight, actorul originar din Washington, 
Lee Camp critică Statele Unite cu un ton ironic, analizînd cu umor 
aspectele cele mai scandaloase ale ultimei superputeri. Această emisiune 
care ar putea părea excesivă copie în realitate întocmai stilul şi formatul 
unci alte emisiuni, Last Week Tonight with John Oliver de pe canalul plătit 
de pe cablu, HBO, unde actorul britanic face publicul să rîdă de excesele 

americane de toate genurile. Nimeni nu-l acuză pe John Oliver că ar fi 
antiamerican, nici chiar Fox News, fără îndoială deoarece cea mai virulentă 
critică a Americii vine cel mai adesea din Statele Unite, după cum o arată 
în mod repetat cei mai virulenţi critici, cum ar fi lingvistul şi acuvistul 
american Noam Chomsky, invitat frecvent la antena postului RI. 

Altă armă mediatică pentru a face să răsune vocea ruşilor, Sputniknews, 
a fost lansată în engleză în noiembrie 2014 şi posedă şi un; site internet în 
limba franceză din 29 ianuarie 2015. După spusele acestui site internet: 
„Sputnik arată direcţia pentru o lume multipolară care ar trebui să respecte 
interesele naţionale, cultura, istoria şi tradiţiile fiecărei ţări.// Sputnik 
dezvăluie ceea ce alţii ascund. Agenţia se poziţionează ca un furnizor de 
informaţii alternative şi ca un difuzor radio“. 

A afirma că vorbeşti despre ceea ce alţii evită să discute este o temă 
clasică în propagandă şi permite aruncarea discreditării sau măcar a 
dubiului asupra celorlalte mass-media părînd vinovate de tăinuire. Rubri- 
cile arată că scopul Sputnik este de a vorbi despre lume dintr-un punct de 
vedere rusesc: în afară de obişnuitele pagini „Franţa“, „Internaţional“, 
„Economie“ şi „Societate“, în lista categoriilor de articole se găseşte şi 
rubrica „Rusia“. În această secţiune, Clubul Zinoviev propune diferite 
puncte de vedere asupra geostrategiei, a relaţiilor internaţionale sau chiar 
asupra istoriei. Un „expert“ ne explică de exemplu că Stalin a intrat în 
război contra Finlandei cu scopul de a conduce o campanie de securitate 
colectivă sau de ce acelaşi „tovarăș“ a mărit Lituania, notînd că ca „nu a 
cîştigat în autonomie: din contra, ea s-a transformat în colonia Uniunii 
Europene“. Aceste două contribuţii sînt semnate de „Oleg Nazarov, doctor 
în istorie, membru al Clubului Zinoviev al ziarului Rossia Segodnia“. 
Expertiza sa este totuşi dificil de autentificat, Oleg Nazarov nefiind legat 
de nici o universitate sau //ink tank şi neavînd scrise cărţi sau articole 
consacrate acestei perioade. Singura credibilitate rămîne deci aceea de a fi 
membru al Clubului Zinoviev al postului Sputnik. Acest club îşi trage 
numele de la Alexandr Zinoviev, filozof, logician şi scriitor mort în 2006. 
Deşi exilat din U.R.S.S. din 1978 pînă în 1999, scriitorul devine un critic 
virulent al Occidentului şi al mondializării, pe care o compară cu al treilea 

război mondial. Zinoviev a fost un fervent partizan al sîrbilor Miloşevici, 
Karadzici şi Mladici, considerînd în acelaşi timp că S.U.A. erau „de zece 
ori mai periculoase pentru Rusia decît Germania nazistă“. Zinoviev 
reprezintă deci modelul perfect pentru noua propagandă de la Sputnik, 
fiind pe de o parte un scriitor anti-U.R.S.S. deşi pro-Stalin, dar în mod 
egal opus Occidentului, ceea ce deschide calea alternativei întruchipate de 
Vladimir Putin. Acest ansamblu de contradicții este caracteristic propagan- 
dei lui Putin, dornic să facă sinteza dintre Marea Rusie şi modernitate, 
fără să imite Occidentul şi continuînd să joace pe rivalitatea din timpul 
războiului rece. Putin îşi afirmă în special opiniile sale diferite faţă de 
rivalii săi ideologici pe subiecte controversate, cum ar fi drepturile homo- 
sexualilor. | | | 

La 11 iunie 2013, Duma, parlamentul rus, a votat cu o zdrobitoare 
majoritate, de 436 voturi contra zero şi o abţinere, legea federală interzicînd 
propaganda pentru homosexualitate, interzicînd să se pună pe acelaşi 
plan relaţiile homosexuale şi heterosexuale, precum şi distribuirea de 
material informativ asupra drepturilor homosexualilor. Legea nu penali- 
zează relaţiile homosexuale şi nu scoate în afara legii asociaţiile LGBT. În 
schimb, vor fi aplicate amenzi celor care încalcă legea, inclusiv firmele de 
mass-media; sînt chiar prevăzute penalităţi speciale pentru străini. Cîteva 
minute după ce a votat această lege istorică, Duma instaurează o nouă 
lege pedepsind cu închisoare putînd ajunge pînă la trei ani orice ofensă 
adusă sentimentelor religioase şi aceasta cu scopul de a contracara feno- 
menul tot mai influent Pussy Riot, grup de punk-rock moscovit. Foarte 
angajate politic, fetele de la Pussy Riot recurg frecvent la acţiuni de gherilă 
urbană în special contra puterii lui Vladimir Putin şi a Bisericii ortodoxe 
ruse. La 21 februarie 2012, cinci dintre membrele lor dau un concert 
sălbatic în catedrala cu hramul Hristos Mântuitorul de la Moscova. Trei 
membre sînt arestate, declanşînd un val de susţinere în lumea întreagă, 
sprijinite de numeroşi artişti ca Madonna sau Paul McCartney, dar şi de 
activişti precum Lech Walesa sau Aung San Suu Kyi. 

Legea contra propagandei gay, considerată ca fiind liberticidă de către 
asociaţiile LGBT din lumea întreagă, este puternic criticată în Occident. 

Ea este totuşi în linia politicii lui Vladimir Putin care înţelege să se sprijine 
pe Biserica ortodoxă rusă şi îi acordă numeroase concesii, în special în 
chestiuni farniliale. Legea contra propagandei gay a fost elaborată de Elena 
Mizulina, avocată şi profesoară, fostă nomenclaturistă sovietică ale cărei 
poziţii asupra familiei sînt deschis conservatoare. Aleasă de „Rusia dreaptă“, 
un partid de extremă dreapta anti-avort, Mizulina doreşte să ia măsuri 
pentru a li se lua copiii cuplurilor gay, să introducă o taxă pe divorţ, să 
întărească rolul Bisericii în legislaţia familială şi să încurajeze natalitatea 
oferind alocaţii familiale generoase. Politica socială a lui Putin vrea să fie o 
reîntoarcere la valorile tradiţionale, iar condamnarea modului de viaţă 
homosexual îi aduce numeroşi susţinători dintr-o populaţie care nu gustă 
deloc decadenţa asociată Occidentului. New York Times publică la 11 august 
2013 rezultatele unui sondaj al VCIOM (4//-Rassian Public Opinion Center) 
afirmînd că 88% dintre ruşi aprobă măsurile împotriva „propagandei 
pro-homosexuale“; în aprilie, un sondaj al Levada Center arăta că 35% 
dintre ruşi credeau că homosexualitatea este o boală şi 43% o obişnuinţă 
rea rezultînd dintr-o lipsă de disciplină şi dintr-o proastă educaţie, ba 
chiar un simptom al abuzurilor sexuale. 

Este Putin într-adevăr contra homosexualității sau vrea el să placă 
unui electorat în căutare de repere marcînd în acelaşi timp diferenţa faţă 
de Occident? Putem nota. mai întîi că a vorbi despre propagandă în 
legătură cu informaţiile asupra homosexualității este un abuz de limbaj, 
este imposibil să schimbi preferinţele sexuale utilizînd propaganda. Această 
lege este deci în principal simbolică, chiar dacă în practică este suficient de 
vagă pentru a incrimina orice asociaţie suspectată de a promova drepturile 
homosexualilor. Ea duce şi la legitimarea violenţei contra homosexualilor 
sau oricărui alt adept al unui mod de viaţă „decadent“. Dar ca îi permite 
mai ales lui Putin să arate că el este garantul unei Rusii eterne, expus unui 
trecut prost digerat şi care se întoarce din ce în ce mai mult către Rusia de 
dinaintea U.R.S.S. pentru a idealiza o mare putere, respectată de alte 
naţiuni. Acţiunile pe care le va conduce Putin în străinătate, utilizînd mai 
ales forța militară, arată că el este decis să restaureze demnitatea rusă prin 

Ucraina este un caz de şcoală în termeni de propagandă, căci se 
înfruntă două poveşti diametral opuse. Criza, care se cocea încă din 2006, 
“cînd o ceartă a opus Rusia şi Ucraina asupra preţului gazului natural, s-a 
transformat în conflict deschis începînd de la sfârşitul anului 2013. Pentru 
Ucraina şi ţările occidentale, este vorba despre invazia unei ţări suverane 
de către armata rusă, invazie care refuză să se manifeste făţiş. Forţele ruse 
au pătruns pe teritoriul ucrainian şi au anexat ilegal Crimeea fără ca 
„puterea ucrainiană sau comunitatea internaţională să poată face ceva ca să 
li se împotrivească. Din punctul de vedere al Crimeei şi al ruşilor, o putere 
fascistă a utilizat manifestaţiile Euromaidanului (manifestații pro-europene 
în Ucraina în 2013) pentru a răsturna un guvern democratic ales. După 
Moscova, sprijinindu-se pe un articol al ziarului israelian Haaretz, grupări 
precum partidul naţionalist Pravii Sektor (Sectorul de Dreapta) ar distribui 
exemplare din lucrarea lui Hitler; Mein Kampf, ca şi Protocoalele înţeleptilor 
Sionului. În acelaşi timp, forţele antiruse ar fi susţinute de Statele Unite şi 
ar favoriza tezele LGBT. Lovitura de stat de la Kiev ar avea ca obiectiv 
final să favorizeze intrarea Ucrainei în NATO şi eventual s-o apropie de 
Uniunea Europeană. Un discurs de război rece se răspîndeşte în mass- 
-media rusă, descriind o Ucraină decadentă şi fascistă care ar fi o amenin- 
tare directă pentru societatea rusă. Moscova dezminte că soldaţii care au 
invadat Crimeea ar fi unităţi regulate ale armatei ruse. În revanșă, mass- 
-media rusă arată scene cu haosul care domneşte în Ucraina şi nu uită să 
amintească faptul că locuitorii pro-ruşi sînt sistematic brutalizaţi de fascişti, 
numiţi şi teroriști. Maşina mediatică a Kremlinului organizează o teamă 
bazată pe credinţele vechi în scopul de a aduna poporul rus în spatele 
preşedintelui său şi a deciziilor sale brutale. Această propagandă îi permitea 
lui Vladimir Putin să primească sprijin din partea a 81% dintre cetăţenii 
ruşi în decembrie 2014, după un sondaj efectuat de Associated Press 
(NORC Center for Public Affairs Research) şi aceasta în pofida sancţiunilor 
economice care slăbesc Rusia şi fac să cadă cursul rublei. Prin această 
operaţiune militară riscată, Putin personifică de atunci o alternativă 
credibilă la supraputerea americană şi primeşte susţinerea a numeroşi 
duşmani ai S.U.A. În schimb, mass-media occidentală acuză Rusia de 

imperialism, mergînd chiar pînă la a compara invazia Ucrainei cu anexarea 
Cehoslovaciei de către Hitler în 1938. Dar Putin a avut grijă să utilizeze 
tehnica unui prestidigitator, deturnînd atenţia opiniei publice mondiale 
cît a putut, planificînd invazia Ucrainei pe durata unui alt eveniment 
important, Jocurile Olimpice de la Soci. 

În iulie 2007, Comitetul olimpic reunit în Guatemala desemnează 
Soci, oraşul rus la malul Mării Negre, drept gazdă a Jocurilor Olimpice de 
iarnă din 2014. Acestea vor fi primele Jocuri Olimpice ruse, ultimele avînd 
loc în vara anului 1980 la Moscova, pe vremea U.R.S.S. Pentru Vladimir 
Putin, deja preşedinte al Rusiei în 2007 şi din nou cu ocazia Jocurilor, este 
important ca Rusia să arate că ca este întotdeauna la înălțimea naţiunilor 
celor mai importante, capabilă să organizeze evenimente planetare. Rareori 
au fost Jocurile Olimpice într-atât de legate de personalitatea unui lider. 
Vladimir Putin s-a implicat personal în organizarea şi în reuşita Jocurilor 
de la Soci, mergînd pînă în Guatemala pentru a clama, într-un discurs în 
engleză incluzând chiar şi puţină franceză, că aceste Jocuri vor fi cele mai 
mari din toate timpurile. 

Un astfel de eveniment planetar presupune că mass-media din lumea 
întreagă se adună în acest punct precis cu scopul de a face din el „centrul 
lumii“ pentru câteva zile. Această strategie a putut fi cîştigătoare pentru 
unele ţări care aveau de transmis un mesaj, cum ar fi Africa de Sud care, 
organizînd Cupa Mondială de fotbal în 2010, ținea să-şi arate capacitățile 
de a menţine securitatea într-o ţară notoriu periculoasă. În cazul Rusiei, 
mesajul se centrează asupra puterii unei ţări care cheltuie fără limite 
pentru nişte Jocuri grandioase. The Guardian evaluează la 51 miliarde de 
dolari bugetul Jocurilor Olimpice de la Soci, adică 10 miliarde mai mult 
decît cele de la Pekin în vara anului 2008 şi mai mult decît cele de la 
Londra din 2012, care n-au costat decît 12 miliarde de dolari. Raportate la 
numărul de competiţii organizate, China a cheltuit 132 milioane de dolari 
în medie pentru fiecare probă faţă de 520 milioane în Rusia. În afară de 
investiţiile care au depăşit mult bugetul iniţial de 12 miliarde de dolari, 
ziariştii şi analiştii indică mai multe probleme legate de buna derulare a 
jocurilor. Mai întâi, acuzaţiile de corupţie se multiplică, implicînd apropiaţi 

ai preşedintelui Putin, cum ar fi fraţii Rotenberg. Boris Rotenberg a practicat 
judo la înalt nivel în anii 1970 cu Putin, de care a rămas foarte apropiat. 
Fratele său, Arkadi, prezidează împreună cu el societatea de construcții 
SMR, cea mai importantă din ţară, pentru conductele de gaz şi liniile 
electrice. Arkadi conduce clubul de hochei Dinamo Moscova, în timp ce 
Boris dirijează şi el clubul de fotbal Dinamo, ca şi federaţia de judo a 
Rusiei. Aceste funcţii multiple, ca şi strînsele legături ale celor doi oligarhi 
cu Putin le aduc contracte estimate la 7,4 miliarde pentru Jocurile Olimpice 
de la Soci. Pentru 9 miliarde de dolari, societatea RJD (Căile Ferate Ruse) 
a construit o şosea legînd de Soci munţii unde se vor ţine mai multe probe. 
Această companie de construcţii, condusă de Vladimir lakunin, un „fost“ 
al KGB, apropiat şi el de Putin, ar fi umflat facturile prestaţiilor sale 
trecîndu-le printr-un subcontractant, SK Most, societate controlînd o parte 
din Millenium Bank, al cărui comitet director a avut-o printre membrii săi 
şi pe soţia lui lakunin. Gazprom, implicată şi ea în construcţia de situri 
sportive, va fi trimisă în judecată de Olympstroy, entitatea responsabilă de 
organizarea Jocurilor Olimpice, pentru întârzierea lucrărilor. Acuzaţiile 
vor fi în cele de urmă abandonate în februarie 2015. Numeroase alte 
cazuri de fraude ca şi de falsificări de facturi sînt dezvăluite, dar Vladimir 
Putin neagă scurt toate aceste alegaţii cînd ţine o conferinţă de presă la 19 
ianuarie: aceste lucruri s-ar fi putut întîmpla oriunde. Important este ca 
Jocurile să fie memorabile şi să arate puterea renăscută a statului rus. 
Situarea localităţii Soci pune mai ales probleme, în special cu clima, 
căci este vorba despre un oraş balnear ale cărui temperaturi coboară rar 
sub zece grade iarna şi poate depăşi 35 grade vara din cauza climei sale 
subtropicale, umede. De ce să alegi un astfel de loc pentru o competiţie de 
sporturi de iarnă, atunci cînd oraşele concurente pentru organizarea 
Jocurilor Olimpice se situează în Coreea de Sud şi în Austria şi cînd Rusia 
dispune de numeroase oraşe la temperaturi mai propice? Situaţia geopoli- 
tică a oraşului Soci este de asemenea delicată, terorismul provenind din 
Caucaz făcînd să apese riscul unui atac asupra oraşului Jocurilor Olimpice. 
În pofida dificultăţilor dezvăluite de presă, obiectivul lui Putin era de 
a se servi de Jocurile Olimpice pentru a-şi afirma puterea şi, pentru aceasta, 

este organizat un important control al informaţiei. The Guardian relatează 
că Jocurile Olimpice de la Soci vor fi supuse uneia dintre cele mai 
importante şi apăsătoare supravegheri din toată istoria Jocurilor Olimpice. 
FSB-ul, fostul KGB, era însărcinat să verifice toate comunicările trimise 
de către participanţi sau de către spectatori, utilizînd interceptarea şi mai 
multe programe software, precum Sorm, echivalentul lui Prism, utilizat de 
NSA [National Security Agency], capabile să detecteze utilizarea cuvintelor 
sau'a frazelor menţionate în e-mailuri sau în reţelele mass-media sociale. 
Toate mass-media ruse sînt puse în totalitate în slujba lui Putin, ultimele 
mass-media independente faţă de puterea guvernamentală, cum ar fi 
canalul de televiziune Dozhd, pierzîndu-şi dreptul de emisie înaintea 
Jocurilor Olimpice. În diversele redacţii, sînt angajaţi fideli ai puterii cu 
scopul de a fi siguri că informaţiile pe care ei le vor alege pentru a le difuza 
nu vor fi prea critice. 

În pofida amenințărilor de boicot după votarea legii contra propagandei 
gay şi a războiului contra Ucrainei, ansamblul ţărilor au participat la 
Jocurile Olimpice de la Soci, contrar celor întîmplate la Jocurile Olimpice 
de la Moscova din 1980, boicotate de Statele Unite şi de numeroase alte 
ţări ca represalii la invadarea Afganistanului. Acoperirea mediatică occiden- 
tală permite deturnarea atenţiei de la situaţia ucrainiană, în special prin 
declaraţiile atleţilor care găsesc regretabil faptul că se amestecă politica şi 
sportul, lăudînd „frumoasa sărbătoare“, atunci chiar cînd sportul la înalt 
nivel este adesea politic. Lui Putin îi reuşeşte pariul faraonic de a organiza 
Jocuri de care toată lumea îşi va aminti, chiar dacă aceasta va fi poate 
pentru motive mai puţin pozitive. El îşi reîntăreşte strategia de propa- 
gandă pozînd în rolul unei puteri capabile să rivalizeze cu Statele Unite. 
Nici un incident nu s-a petrecut care să fi ajuns la cunoştinţa mass-media 
occidentale, Putin îşi confirmă controlul teritoriului în pofida amenin- 
tărilor teroriste. În cele din urmă şi, mai ales, liderul rus aureşte din nou 
blazonul sportiv al Rusiei, atleţii ruşi obţinînd cel mai mare număr de 
medalii de aur şi ocupînd primul loc al clasamentului în faţa Norvegiei, 


S.U.A. ocupînd doar locul patru. 

Putem vorbi despre propagandă în ceea ce priveşte strategia de comuni- 
care a lui Putin? Cuvîntul este frecvent folosit în Occident, căci este vorba 
despre un adversar ideologic, dar ar putea părea puţin exagerat faţă de 
excesele tărilor occidentale în materie de control al informaţiei. Fapt e că 
se constată că în Rusia se practică un îngrijorător control al tuturor 
mass-media. Luînd în considerare clasamentul ţărilor acordînd cea mai 
mare libertate internauţilor, compilată de Freedom House, Rusia este în 
2014 pe locul al 176-lea, Statele Unite fiind mult mai sus, plasîndu- -se pe 
locul 30. Diferenţa este fără apel, dar ne-am putea întreba ce criterii sînt 
reţinute de ONG-urile americane fondate de Eleanor Roosevelt şi finanţate 
în parte de guvernul american. Se pare că scandalurile cu repetiţie arătînd 
supravegherea constantă a internetului de către National Security Agency, 
principala agenţie de informaţii americană, trag în balanţă mai puţin decît 
oficinele puse în funcţiune de Vladimir Putin pentru a-şi ameliora imagi- 
nea ţării sale. Clasamentul anual întocmit de Reporters sans frontières cu 
privire la libertatea presei confirmă totuşi ierarhia stabilită de Freedom 
House; în 2015, Statele Unite sînt pe locul 49, în timp ce Rusia ajunge la 
coada clasamentului, pe locul 152, fiind ceva mai bine decât în Singapore, 
dar mai rău decît în Gambia. Rusia este pe cale să-şi schimbe mitologia cu 
lovituri de comunicare, iar Putin practică o propagandă care-i îngrijorează 
pe drept cuvînt pe adepţii unei informaţii libere şi fără control. Aceştia din 
urmă trebuie totuşi să nu uite că, dacă Rusia practică propaganda, mass- 
-media din „Lumea liberă“ nu este nici ea întotdeauna independentă în 
modul său de a trata informaţia, în special în ceea ce priveşte ţara preşedin- 
telui Putin. 

| Concluzie 


Ne putem feri de propagandă? 

După acest rapid tur de orizont al propagandei, cititorul ar putea să-şi 
spună în mod legitim că este imposibil să scape de aceste manipulări de 
masă care îl pîndesc ca tot atîţia posibili prădători. La modul absolut, dacă 
nu te izolezi complet de orice raport social cu altă persoană şi nu elimini 
orice contact cu toată mass-media, este cu adevărat foarte dificil să nu fii 
atins de comunicarea în masă şi de consecinţele sale. Mai mult, după cum 
s-a văzut, cu cît mass-media se: dezvoltă, cu atît ea va constitui vectori 
potenţiali pentru diverse propagande. Această constatare poate părea 
pesimistă, chiar dacă s-a reţinut că propaganda nu este în mod necesar 
negativă şi răspunde în ultimă instanţă unor nevoi omeneşti. Este posibil, 
în schimb, să se adopte o atitudine care să permită să ne înarmăm din 
timp împotriva efectelor nedorite ale diverselor propagande. Institutul 
pentru analiza propagandei pe care l-am pomenit propunea în 1939 un 
plan în şapte puncte destinat imunizării la propagandă. 

|. Identificaţi elementul conflictual în raţionamentul propagandei pe 
care o analizaţi. 

2. Observaţi propria voastră reacţie la acest element conflictual. 

3. Acordaţi atenţie propagandelor actuale asociate conflictelor din epoca 
voastră: acestea sînt cele care vă vor atinge direct. 

4. Nu fiţi siguri că opiniile pe care le aveţi sînt doar ale voastre, ele sînt 
cel mai adesea rezultatul a ceea ce vă înconjoară şi al educaţiei primite. 

5. Evaluaţi cu precauţie propriile voastre propagande, adică învăţau-vă 
bine istoria personală şi pe aceea a familiei din care proveniţi. 

6. Adunați informaţiile, cum ar fi: cine este propagandistul, cum 
încearcă el să ne influenţeze gîndurile şi acţiunile, în ce scop utilizează el 


tehnicile de propagandă comune ca şi anumite cuvinte şi simboluri, care 

sînt interesele sale şi, mai ales, coincid interesele sale cu interesele majori- 
tăţii cetăţenilor? | 

7. Feriţi-vă mai Bles de cuvintele bune la orice utilizare, termeni 
paspartu, aceste cuvinte avînd o semnificație diferită în functie de percepţia 
publicului. Unul dintre cele mai bune antidoturi contra propagandei 
cuvintelor şi a simbolurilor încărcate de emoție rămîne o definire precisă a 
acestor termeni. 

Pentru Institutul pentru analiza propagandei, o singură propagandă 
„poate fi considerată drept legitimă, aceea care se conformează principiilor 
democraţiei şi căreia îi face promovarea. Este vorba aici despre o judecată 
morală, iar evenimentele secolului al XX-lea au arătat că democraţiile au 
putut, în numele propriului interes, să difuzeze propagande în completă 
contradicţie cu noblețea proclamată de regimul democratic. Este sensul 

cărţii 1984, scrisă de George Orwell care, ca orice roman de science-fiction, 
înţelege să împiedice împlinirea unui viitor mai degrabă decît să-l prezică. 

„Am încercat să analizăm propaganda ca observatori, punînd pe acelaşi 
plan, de observare obiectivă, propaganda nazistă, catolică, comercială sau 
a războaielor israeliano-arabe. Este totuşi important să nu ne abandonăm 
unui relativism afirmînd că toate aceste propagande ar fi echivalente. 
“Chiar dacă metodele lor sînt adesea identice, de vreme ce se adresează 
aceloraşi fiinţe umane, nu toate propagandele au acecaşi valoare. Nu 
trebuie să îmbrăţişăm total entuziasmul Institutului pentru analiza propa- 
gandei, ci doar să arătăm că doctrinele nu au aceleaşi obiective comunicînd 
masiv. Există şi o propagandă a propagandei care, la acest început al 
secolului XXI, ar vrea să demonstreze că, de vreme ce democraţiile se 
dedau şi ele la a face propagandă, ele nu ar fi deci mai bune decît dictaturile 
şi că, dimpotrivă, ele ar trebui combătute pentru ipocrizia lor. Există 
pericolul de a dezvolta acest gen de argumentări. 

Este important să rămînem vigilenţi faţă de derivele democraţiilor, 
fără totuşi a ajunge să credem că, dacă ele folosesc metode discutabile, 
principiile lor ar trebui puse în discuţie. O democraţie se defineşte, printre 
alte criterii, prin libertatea pe care ea o oferă liberei exprimări a cetăţenilor 
săi şi prin restricţiile impuse la mass-media. Cu dezvoltarea noilor tehnolo- 

gii, cenzura şi propaganda statului devin din ce în ce mai dificil de 
organizat. Totuşi, multiplicarea mijloacelor media prezintă şi un risc, 
cetăţenii putîndu-se simţi pierduţi în faţa acestor valuri de informaţii şi 
deci să facă apel din ce în ce mai mult la „guru“ care le vor explica lumea 
prin prisma lor şi vor selecţiona informaţiile favorabile tezelor lor. 

Putem vorbi cu toate acestea despre reapariţia ideologiilor? 

Este important să evocăm aici figura lui Noam Chomsky. Profesor 
respectat de lingvistică într-una dintre cele mai bune universităţi americane, 
Massachusetts Institute of Technology (MIT), Noam Chomsky este mai ales 
cunoscut marelui public pentru angajamentul său politic care l-a împins 
frecvent să vorbească despre propagandă. Membru al International Working 
People's Association, o „organizaţie internaţională al cărei scop este să 
unească membrii clasei muncitoare a tuturor popoarelor lumii“, Chomsky 
nu-şi ascunde angajamentul, pe care el însuşi îl califică drept anarhosindi- 
calist. Propovăduind un socialism libertar, Chomsky a căpătat de-a lungul 
anilor o aureolă care face din el nu numai o figură a stîngii americane, dar 
şi unul dintre gînditorii cei mai respectaţi. După un sondaj de amploare 
efectuat simultan în 2005 de revista americană Foreign Policy şi de cea 
britanică Prospect, Chomsky ar fi chiar cel mai strălucit intelectual în viaţă 
al lumii, înaintea lui Umberto Eco, Richard Dawkins şi a lui Vâclav 
Havel. După Arts and Humanities Citation Index, un index de citate consi- 
derînd documentaţia despre arte şi ştiinţe umane, Chomsky a fost citat ca 
sursă cel mai des între 1980 şi 1992 în comparaţie cu orice alt profesor în 
viaţă şi era a opta sursă cea mai invocată în general, după Karl Marx, 
Lenin, Shakespeare, Aristotel, autorii Bibliei, Platon şi Freud. Cititorul va 
înţelege că este deci dificil să îndrăzneşti să emiţi şi cea mai neînsemnată 
critică asupra unui monument al gîndirii cum este Chomsky. Totuşi, dacă 
munca indispensabilă de critică a guvernului american pe care Chomsky 
o efectuează de decenii n-ar trebui să ne pună probleme, de vreme ce este 
vorba despre opinii, iar universitarul a afişat întotdeauna cea mai mare 
transparenţă asupra ideilor sale, critica sa asupra mass-media şi definiţia 


dată propagandei ni se par subiecte dubioase. 

Noam Chomsky se prezintă sau cel mai adesea este prezentat ca acea 
Statuie a comandorului, a cărui prezenţă şi capacităţi intelectuale nu pot 
suferi nici o contrazicere, ceea ce ne apare deja ca o primă strategie de 
comunicare destinată a bloca orice contradicţie şi a convinge publicul de 
superioritatea gînditorului. Dar, de fapt Chomsky, ca oricine, este supus 
erorilor, după cum el însuşi a recunoscut-o în cazul Faurisson, cînd a 
prefaţat o carte negaţionistă la adresa prieteniei. Apoi, dacă opiniile sale 
asupra noțiunii de terorism suscită dezbateri, Chomsky reacţionează în 
particular contra politicii guvernului american după o doctrină anarho- 
sindicalistă, care priveşte statul ca pe un duşman. Astfel, Chomsky merge 
pînă la a-i întâlni pe duşmanii Statelor Unite şi ai Israelului, precum de 
exemplu vizita la Hezbollah, la Beirut, din 2006, cu scopul de a încuraja 
rezistenţa contra modului de gîndire capitalist, reprezentat de guvernul 
american. Nu este prima dată cînd un intelectual de renume întinde mîna 
celor care se opun democraţiilor, ne amintim de tovarăşii de drum ai 
partidului comunist şi de susţinerea lor a regimurilor maoiste sau staliniste, 
care erau printre cele mai sîngeroase. În fine, chiar dacă Noam Chomsky 
a primit în 1987 şi 1989 premiul Orwell, în memoria autorului cărţii 1984 
şi destinat „scriitorilor care au contribuit într-o măsură remarcabilă la 
analiza critică a discursului public“, se poate considera că opera sa militantă 
este o contrapropagandă, dar este foarte greu de admis că ar fi vorba 
despre o analiză a propagandei. Cartea sa Despre propagandă, tradusă în 
Franţa în 2003, nu este lipsită de interes, dar n-ar putea fi considerată un 
manual de analiză a propagandei. Redactat sub formă de dialoguri cu 
David Barsamian, Despre propagandă rămîne o lectură interesantă despre 
politica externă a Statelor Unite şi despre releele lor mediatice. Trebuie 
notat că David Barsamian este creatorul şi directorul lui Alternative Radio, 
care produce programe de radio cu intelectuali de stînga, difuzat de ceva 
mai mult de 125 de staţii în Statele Unite. David Barsamian este un şef de 
întreprindere, care îşi plăteşte conţinutul programelor, iar site- ul său, numit 
alternativeradio.org s-ar putea compara cu un supermagazin pentru o 
anumită stîngă americană. Dacă Barsamian a ştiut să găsească o nişă de 
marketing şi îşi concepe activitatea ca pe un business încercînd să rivalizeze 

cu mass-media, demersul lui Chomsky rămîne mai degrabă militant. Este 
vorba aici despre a aproba demersul lui Chomsky, dar trebuie precizat că 
analizele sale, care privesc de altfel rareori dictaturile, fie ele de stînga sau 
de dreapta, ci mai degrabă democraţiile imperfecte, cum sînt Statele Unite 
şi Israelul, n-au avut parte niciodată de imparţialitatea muncii sale de 
universitar emerit, din contra. Devenit guru fără voia lui, Chomsky devine 
intelectualul preferat al dictatorilor, precum Hugo Châvez, agitînd una 
dintre lucrările sale de la tribuna Naţiunilor Unite. Munca sa asupra 
propagandei americane, oricît de prețioasă ar fi, nu se încurcă în fleacuri 
cum ar fi imparţialitatea şi nu repune strategiile de comunicare în masă a 
guvernului Statelor Unite în contextul lor de luptă contra ideologiilor 
adesea totalitare. Studiul propagandei trebuie să comporte ca o primă 
etapă necesitatea de a nu accepta idoli, pentru a încerca să se analizeze 
acest concept cu cea mai onestă obiectivitate posibilă. Nu este vorba despre 
un ideal, ci doar despre un demers care poate fi încurajat de aplicarea 
cîtorva reguli simple. 

În schimb, este important ca în această concluzie să-l cităm pe Philip 
K. Dick, un autor care a scris mult despre conceptul de propagandă fără 
a-l numi totuşi direct. Scriitor de ficţiune şi de science-fiction, california- 
nul Philip K. Dick este cunoscut pentru extraordinarul său talent de a 
crea lumi paralele la limita realităţii. Întrebarea principală care reiese din 
munca lui Dick se rezumă la tangibilitatea lumii care ne înconjoară. Ceca 
ce luăm noi drept realitate nu este cumva manipulare? Este întrebarea 
pusă de opera lui Philip K. Dick. Prin numeroasele sale romane şi nuvele, 
dintre care multe au fost adaptate în cinema, autorul iniţiază o reflexie 
asupra temei realităţii percepute ca un simplu punct de vedere. Unele 
dintre operele sale, poate inspirate de drogurile halucinogene pe care Dick 
le consuma în mare cantitate, arată cum unele dintre personaje acced din 
întîmplare sau prin iniţiere la „realitate“, una mult diferită de lumea cu 
care sînt ele obişnuite. În locul alegoriei peşterii lui Platon, eroii lui Philip 
K. Dick sînt adesea singurii care au curajul sau oportunitatea de a sesiza 
adevărul, dar nu pot să-i convingă pe ceilalți, care preferă siguranţa 
minciunii. 

Ubik, una dintre operele sale cele mai reuşite, apare în 1969 şi este 
considerată şi astăzi drept unul dintre cele mai bune romane de limbă 
engleză de către revista americană Time. Titlul său vine din latină, „care 
este peste tot“, pe care îl regăsim în ubicuitate. Povestea Ubik demonstrează 
cum personajele lui Dick, crezîndu-se vii şi deplorînd moartea unuia 
dintre ei, descoperă că, din contra, ei au murit şi că tovarăşul lor, rămas în 
viaţă, încearcă să comunice cu ei. Una dintre biografiile lui Philip K. Dick, 
de Emmanuel Carrère, se intitulează Sînz viu, iar voi sînteți morţi, iar 
problema dovezii existenţei vieţii este prezentă şi în opera sa, precum în 
Do Androids dream of Electric Sheeps? [Visează androizii oi electrice ?], 
rebotezată Blade Runner [Vînătorul de recompense] după o adaptare cine- 
matografică din 1982. Se poate vorbi despre science-fiction în ceea ce 
priveşte opera lui Philip K. Dick, chiar dacă această categorisire este uneori 
reducţionistă, autorul fiind respins la început de către comunitatea de 
scriitori ai genului din cauza stilului său prea puţin ortodox. ` 

Această manipulare a realităţii, cu alte cuvinte, această propagandă se 
regăseşte în concluziile lui Dick apropo de cuvinte. „Instrumentul de bază 
al manipulării realităţii este manipularea cuvintelor. Dacă veţi controla 
semnificaţia cuvintelor, veţi controla oamenii care folosesc aceste cuvinte“, 
constată Philip K: Dick. După cum mărturiseşte bibliografia furnizată la 
sfîrşitul acestui manual, nu ştim cum să recomandăm cu mai multă căldură 
opera lui Philip K. Dick, ale cărui intuiţii din operele sale de ficţiune pot 
ajuta mult pe cel care vrea să înţeleagă esenţa propagandei î în plus faţă de 
funcţionarea sa. 

Trebuie, evident, să adăugăm ca piste de lectură lucrarea lui George 
Orwell, pe care deja l-am citat pentru 1984 şi care, prin analiza Newspeak, 
„Nouvorbă“ în traducerea românească, este un precursor al lui Dick. Se va 
nota că Noam Chomsky nu a apreciat 1987 şi a spus-o deschis în revista 
Propaganda Review în iarna lui 1988, declarînd despre carte că: „(Nu-i o 
carte foarte bună după părerea mea). 1984 este populară pentru că este 
uşor de citit şi îi atacă pe duşmanii noştri. Dacă Orwell ar fi trebuit să scrie 
despre o altă problemă, ca noi, cartea lui n-ar fi avut un asemenea succes. 
De fapt, ea nici n-ar fi fost publicată“. 

Ceea ce dovedeşte că pînă şi marii intelectuali pot uneori să se înşele, 
de vreme ce 1987 evocă nu pe duşmanii democraţiilor, ci chiar demoeraţiile 
şi cum pot ele evolua către totalitarism. Se va citi cu acelaşi interes un 
compatriot al lui Orwell, Aldous Huxley, pe de o parte pentru lucrările 
sale despre propagandă şi pe de alta pentru romanele sale de science-fiction 
precum Minunata lume nouă, din 1932. În acest roman futurist, Huxley 
explorează posibilităţile îndoctrinării pentru a defini în avans apartenenţa 
la o clasă socială într-o societate din viitor, precum şi condiţionarea care-i 
împinge pe indivizi să practice activități necesitînd cumpărarea de echipa- 
mente costisitoare în detrimentul plăcerilor gratuite sau ieftine. Această 
condiţionare poate merge foarte departe, mai ales pînă la respingerea 
atracției pentru flori pentru că ele nu generează o activitate economică 
suficientă: lumea descrisă de Huxley o prefigurează pe aceea a mass- 
-media, unde consumul este indus individului, aşa cum am încercat s-o 
arătăm cu exemplul plasării de produse. Mai de coşmar încă este distopia, 
anti-utopia, imaginată de Ray Bradbury în Fahrenheit 451, pe care am 
citat-o deja. Într-o lume futuristă unde pompierii au ca sarcină să ardă 
cărţile — 451 grade Fahrenheit fiind temperatura la care o carte se consu- 
mă — o putere totalitară forţează oamenii să renunţe la scris pentru a se 
abrutiza în faţa unei televiziuni insipide. O lume în care se ard cărţile 
rămîne posibilă, după autodafeurile inchiziţiei catolice sau ale naziştilor. 
Această metodă de manipulare a spiritelor, forţindu-le să suporte o mass- 
-media sub control precum televiziunea, aminteşte experienţele de propa- 
gandă ale marilor state totalitare, dar şi lumea modernă în care nu mai 
este nevoie să se ardă cărţile, publicul nemaifiind interesat de ele. 

Poate că n-ar trebui evocată literatura science-fiction într-o lucrare 
academică, într-atât este ea adesea considerată ca puţin serioasă şi destinată 
unui public de visători. Kelvin Throop III a relevat absurditatea situaţiei 
întrebînd: „Nu este interesant că aceleaşi persoane care dispreţuiesc 
literatura science-fiction ascultă cu interes previziunile meteorologice şi 
pe economişti ?“ Exemplul lui Cordwainer Smith, pe numele său adevărat 
dr. Paul Myron Anthony Linebarger, arată totuşi că poţi fi un autor de 
science-fiction excepţional fiind în acelaşi timp un specialist al propagandei. 

Autoriil de romane Cordwainer Smith a dezvoltat unul dintre ciclurile 
cele mai originale din istoria science-fiction, Instrumentality of Mankind 
[Lorzii instrumentalităţii], în timp ce specialistul. războiului psihologic 
Linebarger a participat la crearea Office of War Information şi a primului 
departament de război psihologic al infanteriei americane. Lui i se dato- 
rează şi publicarea, în 1948, a cărţii Psychological Warfare, manual de 
război psihologic care rămîne un clasic al genului. | 

Literatura science-fiction nu este, desigur, singurul mijloc de a te 
apăra contra efectelor propagandei, ea fiind totuşi o manieră interesantă 
de a o înţelege. După cum s-a mai spus, există o diferenţă fundamentală 
între educaţie şi propagandă, iar regimurile dictatoriale îşi bazează influenţa 
pe două constante: teama şi ignoranţa. Cât despre propagandă, ea foloseşte 
întotdeauna aceeaşi metodă: simplifică şi repetă. Pentru a se apăra cît mai 
eficace posibil de propagande, este deci esenţial să nu considerăm mass- 
-media ca pe nişte inamici, ci ca surse de informaţii pe care este important 
să le filtrezi. Apropo de filtre, se povesteşte această anecdotă cu privire la 
Socrate: | 

„Într-o zi, un om soseşte, foarte agitat, la Socrate, înțeleptul: 

— Ascultă, Socrate, în calitate de prieten, trebuie să-ţi povestesc. a 

— Opreşte-te. Ai trecut ceea ce ai să-mi spui prin cele trei filtre ? 

— Prin trei filtre? 

— Da, prietene: trei filtre! Primul este cel al adevărului. Ai verificat 
dacă tot ceea ce vrei să-mi povesteşti este adevărat? 

— Nu, doar am auzit povestindu-se şi... 

— Bine, bine. L-ai trecut măcar prin cel de al doilea filtru, cel al 
bunătăţii ? Chiar dacă nu este pe de-a-ntregul adevărat, este ceea ce vrei tu 
să-mi spui măcar ceva de bine şi bun? 

— Nu, aş spune chiar că dimpotrivă... | 

— Ei bine, să trecem acum ceea ce voiai să-mi spui prin al treilea 
filtru: să ne întrebăm dacă este într-adevăr util să-mi povesteşti ceea ce te 
agită atît. 

— Util? Hm, nu tocmai... 

— Ei bine, spuse Socrate, dacă lucrul pe care mi-l vei spune nu este 
nici adevărat, nici bun, nici util, uită-l şi nu-ţi mai face griji din cauza lui, 
cum nu-mi fac nici eu!“ | 

Chiar dacă această anecdotă este apocrifă, ea prezintă avantajul de a 
arăta într-un mod eficace că foarte des informaţia este concepută ca o 
armă, că o armă are intenţia de a răni şi că fiecare trebuie să fie responsabil 
în consecinţă de folosirea armelor. Această luare la cunoştinţă este salutară 
pentru cel care se interesează de propagandă, ca şi pentru cetăţeanul 
dornic să trăiască într-un mediu pe care poate şi el să-l amelioreze. 


Pentru a merge mai departe 


Această lucrare nu constituie decît o introducere în propagandă şi se 
vor putea consulta cu folos şi alte lucrări, mai specializate. Chiar dacă 
majoritatea cărţilor consacrate propagandei sînt în engleză, cititorul va 
putea totuşi găsi în franceză clasicul Propagande de Jacques Ellul. Profesor 
de drept, el a marcat profund studiul propagandei prin publicarea acestei 
lucrări teoretice care arată amploarea erudiţiei sale şi diversitatea centrelor 
sale de interes. De acelaşi gen, cartea lui Jean-Marie Domenach, consa- 
crată propagandei politice este din păcate epuizată, dar va putea fi consul- 
tată într-o bibliotecă, mai ales pentru concizia sa. Psihologia mulțimilor de 
Gustave Le Bon sau Violul multimilor prin propaganda politică de Serghei 
Ceahotin sînt lucrări care au marcat cu putere epoca lor, dar sînt „depășite“ 
prin faptul că axiomele ştiinţifice pe care ele se bazează sînt în mare 
măsură greşite; ele vor putea totuşi să fie citite în cazul unei cercetări 
aprofundate. Mai specializată, dar foarte accesibilă, Imagine şi propagandă 
„de Fabrice d'Almeida furnizează o iconografie abundentă şi esenţială 
pentru înţelegerea dimensiunii emoţionale a propagandei. 

Există mai multe feluri de a trata comunicarea în masă. Noi am 
privilegiat tehnica studiilor de caz, iar în acest sens cîteva cărţi sulfuroase 
scrise de propagandişti blestemaţi ai istoriei se dovedesc indispensabile. 
Mein Kampf, scrisă de Adolf Hitler, fascinează prin forţa analizei sale şi 
dezgustă prin consecinţele acestei reflexii. Jurnalul lui Joseph Goebbels 
este din acelaşi aluat, cu atît mai mult cu cît scrierile sale aveau menirea de 


265 


a fi difuzate marelui public şi de a-l trece pe şeful nazist în posteritatea 
propagandiştilor. Din păcate aşa s-a şi întîmplat. De partea învingătorilor 
în al Doilea Război Mondial, cititorul va putea să-şi procure povestirea 
operaţiunilor Black Boomerang scrisă de Sefton Delmer şi tradusă în 
franceză în 1962 sub titlul Operation Radio-Noire: Black Boomerang. 

Studiul propagandei se face într-un ritm susţinut în Statele Unite şi în 
Anglia, poate pentru că aici se găsesc cei mai buni propagandişti în 
activitate. Cititorul anglofon va putea fi interesat de operele lui Philip M. 
Taylor, profesor la universitatea din Leeds, cum ar fi Munitions of the 
Mind: A History of Propaganda from the Ancient World to the Present Day, o 
istorie aproape exhaustivă a propagandei sau War and the Media: Propa- 
ganda and Persuasion in the Gulf War consacrată războiului din Golf. Taylor 
este o referinţă în analiza propagandei, ca şi americanul David Culbert, 
căruia îi datorăm cuprinzătorul Film and Propaganda in America, ca şi 
Propaganda and Mass Persuasion: A Historical Encyclopedia, 1500 to the 
Present. Această enciclopedie a fost redactată în colaborare cu David Welch, 
autor al unui remarcabil studiu despre propagandă în timp de război, War 
and the Media: Reportage and Propaganda, 1900-2003 şi cu ajutorul unui al 
treilea coautor, Nicholas John Cull, care a arătat influenţa Marii Britanii 
la intrarea Statelor Unite în al Doilea Război Mondial în Selling War: The 
British Propaganda Campaign Against American Neutrality’ in World War 
II. În sfîrşit, austriacul Reinhold Wagnleitner a scris un studiu despre 
reeducarea Austriei către democraţie prin cultura americană în Coca- 
-Colonisation und Kalter Krieg: Die Kulturmission der USA in Österreich 
nach dem Zweiten Weltkrieg, 1992, ed. amer. Coca-colonization and the Cold 
War: The Cultural Mission of the United States in Austria after the Second 
World War (1994). Această carte constituie o formidabilă ilustrare a puterii 
propagandei şi a rolului său în difuzarea culturală. 

Despre raporturile mai specifice între propagandă şi mass-media sa 
de predilecție în secolul XX, cinematograful, se va putea citi studiul despre - 
cinematograful nazist The Ministry of Illusion: Nazi Cinema and its Afterlife 
(1996) al lui Eric Rentschler, profesor la Universitatea Harvard. Una dintre 


lucrările precursoare despre cinematograful nazist şi german în general 


266 


rămâne studiul din 1947, în engleză, al lui Siegfried Kracauer, From Caligari 
to Hitler: a Psychological History of the German Film. Chiar dacă concluziile 
lui Kracauer pot părea greşite, acest studiu rămîne un clasic al analizei 
filmului, foarte util pentru a „vedea“ cinematograful ca pe o mass-media, 
dincolo de dimensiunea sa artistică sau de divertisment. 

Britanicul Richard Taylor a scris o carte clasică frecvent reeditată, Film. 
Propaganda: Soviet Russia and Nazi Germany (1998). Cartea lui Taylor se 
ocupă de cele două propagande ideologice care au marcat cel mai mult 
secolul al XX-lea. În sfîrşit, pentru a evalua veritabilul impact al cinemato- 
grafului de propagandă, eseul lui Nicholas Reeves, The Power of Film 
Propaganda: Myth or Reality? (1999) se dovedeşte preţios. Prin cinci studii 
de caz, Marea Britanie în Primul Război Mondial, Uniunea Sovietică 
între 1917 şi 1928, Germania de la 1933 la 1945, Marea Britanie în timpul 
celui de al Doilea Război Mondial şi filmele neorealiste italiene, Nicholas 
Reeves încearcă să măsoare efectul cinematogratului de propagandă, pentru 
a ajunge la concluzia că puterea acestuia este limitată şi că utilizarea sa 
este hazardată. 

În ceea ce priveşte filmele, cititorul va putea să se transforme în 
spectator şi să aprecieze câteva opere evocate în acest studiu, În caca ce 
priveşte cinematograful de propagandă, se pot cita filmele lui Sergei 
Eisenstein pe care noi nu le-am putut aborda în acest studiu din lipsă de 
spaţiu. Crucișătorul Potiomkin (1925) sau Octombrie (1927) sînt capodopere 
cinematografice care au definit „montajul“ sovietic, dar estetica lor nu a 
convins spectatorii sovietici care au preferat adesea filmele hollywoodiene. 
Propaganda comunistă s-a străduit adesea să producă opere populare, 
chiar în Franţa, unde La vie est à nous (1936), realizat de un colectiv de 
cineaşti în jurul lui Jean Renoir, constituie un manifest interesant pentru 
uniunea membrilor de stinga ai Frontului popular, dar apărea prea evident 
ca fiind o operă ideologică. Cinematograful nazist, pe care l-am evocat, în 
afara unui ritm de producţie mai susţinut, se vrea, din contra, un divertis- 

are nu intră niciodată în conflict cu doctrina nazistă, dar 


ment popular c 
un mod prea didactic. Dacă Hitlerjunge Quex 


nu livrează mesaje într- 
(1933) nu are valoare decît prin melodrama sa care pune deja bazele unui 

ataşament emoţional la regimul nazist, ca şi La Habanera (1937) sau 
filmul istoric Kolberg (1945), documentarele lui Leni Riefenstahl sînt de 
privit cu precauţie. Calitățile lor estetice inspiră şi astăzi realizatorii, iar 
subtilitatea propagandei din Triumful vointei (1935) rămîne o armă puter- 
nică pentru a servi încă în zilele noastre virusul nazist. Acest film este 
adesea prezentat ca „un simplu documentar“ atunci cînd el conţine de 
fapt toată regia NSDAP pentru a-l prezenta pe Adolf Hitler ca pe profetul 
Germaniei, iar programul nazist ca pe un crez al unui popor întreg. Există 
mai multe ediţii în DVD, este preferabil să alegeţi una avînd comentariile 
istoricilor. Se poate vedea de asemenea cu interes splendidul Olympia 
(1938), realizat de Riefenstahl cu ocazia Jocurilor Olimpice de la Berlin, 
care demonstrează importanţa filiaţiei naziste din gîndirea greacă, fie că 
este vorba despre cultul corpului, primatul învingătorului sau despre 
estetica perfecțiunii. 

Se mai pot găsi şi filmele lui Humphrey Jennings făcînd parte din 
propaganda britanică, mai ales London Can Take It! (1940), Words for 
Battle (1941) sau Listen to Britain (1942). Subtilitatea lui Jennings şi a 
propagandei britanice constă în a întări sentimentul naţional al imperiului 
britanic, redîndu-i vigoarea. Astfel, London Can Take It! a fost prezentat 
multă vreme ca un reportaj american asupra vigorii rezistenţei britanice şi. 
“a curajului său pe durata bombardamentelor germane, cînd de fapt era 
vorba despre un scurt film de propagandă destinat să provoace un sentiment 
de culpabilitate Statelor Unite, cu scopul de a împinge guvernul să intre în 
război. Words for Battle, şi el lung de numai cîteva minute, aminteşte de 
„trecutul prestigios al imperiului britanic, arătînd în ce măsură interesele 
sale se confundă cu acelea ale democraţiei americane. 

În ceea ce priveşte Hollywood, se pot găsi filmele pe care le-a supervizat 
realizatorul Frank Capra în timpul războiului pentru guvernul american 
între 1942 şi 1945, Why We Fight (Pentru ce luptăm). Sarcina este grea; 
metodele folosite suferă de lipsa discreţiei. Rezultatul rămîne totuşi foarte 
didactic şi aceste filme pot provoca efectul contrar intenţiei iniţiale pentru 
spectatorii refractari la temele hollywoodiene. În acelaşi spirit, se poate 
găsi documentarul de 18 minute al realizatorului hollywoodian John Ford, 

intitulat Battle of Midway (1942). Majoritatea filmelor de război holly- 
woodiene pot fi considerate filme de propagandă prin aceea că ele presupun 
justeţea luptei Statelor Unite şi dezvoltă evident mai puţin argumentele 
adverse. Dacă intenţia de a face propagandă nu este adesea conştientă, 
unele filme îşi afirmă deschis angajamentul. Beretele verzi (1968) de John 
Wayne este un exemplu frapant, într-atât patriotismul realizatorului, 
sprijinit de guvernul american, refuză părţii adverse pînă şi concesia cea 
mai mică. Se poate cita şi cinematograful epocii Reagan, foarte des denunţat 
de critică, dar care arată puterea cinematografului hollywoodian ca vector 
al unei ideologii puternic conectate la o strategie de comunicare mondială. 
Despre opoziţia între „Lumea liberă“ şi „Imperiul Răului“, se poate cita 
Moscow on the Hudson (1984), povestind cum şi de ce un moscovit încarnat 
de actorul Robin Williams decide să se alăture Statelor Unite, fugind de 
statul sovietic, polițienesc. 

Seria filmelor Rocky, cu şase episoade, afirmă de asemenea superiori- 
tatea modelului american, mai ales în al patrulea film, care îi pune să se 
înfrunte pe campionii de box ai Americii şi Uniunii Sovietice. Sylvester 
Stallone, actorul care a scris scenariul original al filmului Rocky (1976) şi 
care a interpretat eroul eponim, a jucat şi un alt erou al epocii Reagan, 
Rambo, în trei filme, în 1982, 1985 şi 1988. Rocky şi Rambo reprezintă o 
Americă învingătoare şi care ţine să facă acest lucru clar, în acelaşi mod cu 
eroii musculoşi ai actorului Arnold Schwarzenegger, devenit mai tirziu 
guvernatorul Californiei ca şi Ronald Reagan înaintea lui. Lista filmelor 
hollywoodiene corespunzînd unor vectori de propagandă este lungă; totuşi 
este mai corect să nu considerăm ansamblul industriei ca pe o industrie 
politică, într-atât este de important să amintim că obiectivul său rămîne să 
cucerească pieţele mai degrabă decît spiritele printr-o doctrină politică. 

Pentru relaţiile publice, am citat filmul Înscenarea (1997) care pune în 
scenă strategia fictivă, dar foarte aproape de realitate, a unui doctor de 
imagine ataşat la preşedinţia americană. Documentarul Our Brand Is Crisis 
(2005) arată limitele meseriei de doctor de imagine, nu la nivelul eficacităţii 
sale, ci în ceea ce-i priveşte moralitatea: echipa lui James Carville s-a dus 


în Bolivia pentru a face să fie ales un preşedinte, ceea ce a provocat, la 

capătul cîtorva luni, o situaţie infernală, tulburările şi protestele. contra 
politicii noului preşedinte devenind mortale în stradă. Cel mai adesea, 
ficiunile hollywoodiene rămîn filme de propagandă mai eficace decît 
producţiile prezentate drept documentare, căci ele integrează noţiunea de 
divertisment. Se vor putea totuşi viziona cu interes divertismente prezentate 
drept documentare şi deci avînd un impact puternic, fiind interpretate ad 
litteram de către spectatori. 

S-a vorbit mult despre literatură în acest studiu, într-atât este de 
adevărat că foarte des romancierii se dovedesc mai talentaţi decît universi- 
tarii sau decît ziariştii pentru a descrie o situaţie complexă. „Istoricii sînt 
nişte mincinoşi privilegiați care îşi pun condeiul în slujba credințelor 
populare“, ar fi spus Balzac. Cititorul va putea-atunci să se întoarcă spre 
scrierile de science-fiction despre care s-a vorbit în concluzie şi care permit 
să luăm un recul salvator faţă de societatea actuală. În principal, cartea 
clasică 1984 (1949) a lui George Orwell rămîne una dintre cele mai bune 
„investiţii literare posibile: avem, într-o singură lectură, un manual de 
propagandă, un roman de politic-fiction, o analiză a Angliei din timpul 
celui de al Doilea Război Mondial şi o reflecţie asupra viitorului democra- 
tiei. Aldous Huxley, cu Minunata lume nouă (1932), apare drept celălalt 
clasic indispensabil pentru viitorul utopiilor care se transformă repede în 
distopie şi dictatură. Operele lui Philip K. Dick sau cele ale lui Frank 
Herbert vor permite să se descopere un gen necunoscut, dar instructiv în 
special despre propagandă căci, proiectînd cititorul într-un univers paralel, 
ele îi permit să capete reculul faţă de situaţia din lumea tangibilă. 

În sfârşit, pentru a concluziona asupra recomandărilor de lectură, vom 
repeta din nou că unul dintre cele mai bune mijloace de a combate o 
propagandă nedorită rămîne totuşi, aşa cum am mai spus-o, de a citi mai 
multe surse, ziare, reviste, site-uri Web sau bloguri, cu scopul de a confrunta 
diversele puncte de vedere. Acest exerciţiu cere timp, dar devine o plăcere 
pe măsură ce se manifestă conştientizarea realităţii propagandelor în viaţa 
cotidiană. 

Glosar 


— Agitprop : propagandă politică dezvoltată în special de mişcările comuniste ale 
secolului al XX-lea. 
— Blog: jurnal intim pe internet. | i 
- — Bumper sticker: autocolant lipit în general în spatele vehiculelor în Statele Unite 
şi putînd exprima o opinie a şoferului. | 
= — Buza: în engleză înseamnă un biziit, un zgomot confuz. Prin extensie, desem- 
nează o strategie de comunicare rapidă care se răspîndeşte viral, fiind uneori denumită 
„marketing de gherilă“. let 
— Cenzură: control exercitat asupra circulaţiei informatiei, cel mai adesea de către 
puterea politică. 
„— Chat: loc virtual de discuţii pe internet. 
— Contrapropagandă: strategie de comunicare în masă dezvoltată în scopul de a 
combate efectele unei propagande. | 
— Committee on Public Information: organism de propagandă al guvernului 
american între 1917 şi 1919. | 
— Dezinformare: strategie de difuzare de informaţii comportînd o alterare intentio- 
nată a acestora. l | 
— Flak: tehnică de a hărţui mass-media cu scopul de a-i submina credibilitatea, de 
a face publicul să se îndoiască de informaţiile difuzate sau, mai simplu, de a-i cauza 
dificultăţi. I se atribuie frecvent lingvistului Noam Chomsky inventarea termenului 
flak în modelul său de propagandă. 
— Focus-grup: grup de cobai utilizat pentru a pregăti o campanie de comunicare 
în masă şi/sau a evalua efectele asupra țintelor. 
— Forum: loc virtual de discuţii asupra unui subiect specific pe internet. 
— Hasbara: a pleda, în limba ebraică; propagandă globală constînd în a apăra 
statul Israel, existenţa sa precum şi acţiunile sale. . 
— Global diplomacy: diplomaţie globală. Strategie de comunicare în masă a 
guvernului american. Înlocuieşte cîteodată cultural diplomacy. 
— Hoax: dezinformare transmisă în mod electronic, cel mai adesea prin e-mailuri. 
— Infotainment: combinarea în engleză dintre informaţie şi entertainment (divertis- 
ment). Concept de comunicare care tinde să prezinte informaţia în mod distractiv sau 
din contra, să prezinte divertismentul sub aparenţa informaţiei riguroase. 

— Keiretsu: alianţă temporară de societăţi comerciale de obicei concurente în 
scopul de a crea un efect de cartel. 

— Lobby: organism avînd ca obiectiv o acţiune de intervenţie pe lîngă puterea , 
publică în scopul de a favoriza o activitate pe care el o reprezintă. 

— Masfirovka : metodă sovietică de dezinformare care constă în a face să transpire 
suficiente informaţii adevărate pentru a fi credibilă, în vederea de a face să fie înghiţite 
mai uşor minciunile propagandei. Maskirovka ar fi aplicată de către „ucenicii“ sovieti- | 
cilor, îndeosebi guvernul iranian şi cel sirian sau de Hezbollahul libanez. 

— Mass-media: mijloc impersonal de comunicare şi de difuzare a informaţiilor. 

— Mind bomb: concept dezvoltat de Robert Hunter, unul dintre primii ecologişti 
care au utilizat noţiuni de război adaptate obiectivelor unor ONG. O „bombă mentală“ 
este o imagine foarte dură care marchează spiritele în mod durabil prin intermediul 
mass-mediei. 

— Office of War Information (OWI): biroul de informaţii de război. Organism de 
propagandă al guvernului american între 1942 şi 1945. 

— Office of Global Communications (OGC): biroul de comunicaţii globale. Orga- 
nism de diplomaţie globală a guvernului american după 2002. 

— OIG: organizaţie interguvernamentală, persoană morală cu scop nelucrativ 
emanînd de la guverne. OIG are un statut de drept internaţional şi are ca obiectiv 
stabilirea de relaţii internaţionale între guverne şi organismele acestora. 

- ONG: organizaţie neguvernamentală, persoană morală cu scop nelucrativ 
independentă de guverne. 

— Podcasting: prescurtare de la ipod, care înscamnă player mp3 şi broadcasting, 
radiorecepţie. Podcastingul permite difuzarea prin internet a fişierelor numerice, cel 
mai adesea, programe de radio. 

— Point scoring: „a puncta“; tehnică retorică de a bate monedă pe un anumit 
număr de idei sau de poziţii favorabile, atacîndu-ţi simultan oponentul în punctele 
sale slabe. 

— Propagandă: strategie de comunicare în masă avînd ca obiectiv influențarea 
opiniei şi a acţiunilor unor indivizi sau grupuri cu ajutorul informaţiilor parţiale. 

— PSYOP: operaţii psihologice ale armatei, continuarea războiului, dus cu alte 
forme decît cele militare. 

— Public awareness: sensibilizarea opiniei publice la mizele unci chestiuni sociale. 

— Public diplomacy: „diplomaţie publică“, strategie de comunicare în masă a 
guvernului american. Înlocuieşte „propagandă“, care are o conotaţie prea peiorativă. 
Este uneori înlocuită de cultural diplomacy sau global diplomacy. 

— Publicitate: strategie punctuală de promovare a unui produs. A nu se confunda 


cu termenul american publicity care înglobează şi relaţiile publice. 

= Relaţii publice: denumire pozitivă a propagandei; relaţiile publice au ca obiectiv 
de a construi, gestiona şi dezvolta comunicarea către clienţi cu scopul ca publicul ţintă 
să capete o impresie pozitivă. i 
— Rumoare, zvon: fenomen de comunicare în masă în care o poveste cu sursa 
“necunoscută sau ascunsă se propagă pe scară largă în mod viral, fără a fi verificată, cel 
mai adesea din gură în gură. | 
— Spin doctor (sau spinmeister) : specialist în comunicare, apt să inverseze o situaţie 
de criză în profitul clientului său. Considerat un termen peiorativ, termenul de spin 
doctor sau spinmeister este respins de cei care sînt vizati. 
— Think tank: termen anglo-saxon desemnînd.un centru de cercetări ale cărui 
activităţi sînt orientate către practică mai mult decît spre cercetarea fundamentală. 
— United States Information Agency : organism de diplomaţie publică a guvernului 


american între 1953 şi 1999. 

15. Nicolae Tomescu — Politica externă a României întregite 

16. Carmen Sylva — Les pensées d'une reine. C ugetările unei regine 
17. Gabriel Asandului — A.C. Cuza. Politică şi cultură 

18. George Tăutan-Cermeianu — Ţepeş Vodă 


19. Ion Mihai Cantacuzino — O viaţă în România. De la „Belle Époque“ la Republica Populară. 
1899-1960 


Colecţia SPIRITUS 


Lev Şestov — Extazele lui Plotin 
Dmitri Merejkovski — Gogol şi diavolul 


Nicolae Ionel — Rugăciune 


. 


Dmitri Merejkovski — Rusia bolnavă 
Dmitri Merejkovski — Evanghelia necunoscută 
Anton I. Adămuţ — Literatură şi filosofie creştină 


*** Ars moriendi. Cartea creştină a morților 


ARM awn 


Silviu Lupaşcu — Sacrificiu şi Teocraţie. 
9; Pr. Petre Semen — Icoana în Biblie 
10. Silviu Lupaşcu — Sfinţi ascunși. Călăuzitori de măgari 
1]. Bluma Finkelstein — Moşrenirea Babelului. Elogiu diversităţii 
12. Oliver — Prima luptă | 
13. Ionuţ Caragea — Gîndul meu. Cum am devenit Poet 


` Colecţia ŞTIINŢE EXACTE 


1. Ana Grama, Maria Filip — Medii de programare 
Wolfgang Pfeifer, Romeo Ciobanu — Grundlagen der industriellen Diagnose. Theorie und 


pi 


Praxis 
3. Romeo Ciobanu, Christina Schreiner — Calitatea în industrie şi servicii. De la definire la 
tehnici moderne de asigurare 
Elena Scorţanu — Polimeri parabanici. Domenii de utilizare 
Maria Brumă, Mariana Dana Iosip — Polimeri aromatici fluoruraţi 
Dumitru Scorţanu — Surse de putere în comutație neizolate cu IGBT 


4 

5 

6 

7. Maria Brumă, Ion Sava, Elena Hamciuc — Polimeri aromatici cu siliciu 

8. Sergiu Coşeri — Poliuretani. Aspecte privind reactivitatea izocianaţilor cu compuşii hidroxilici 

9. Dumitru Scorţanu — Convertoare electronice. Tehnici M.L.D. 

0. Elena Scorţanu, Cristina Prisăcariu, Adrian Caraculacu — Contribuții în domeniul 
polimerilor cu stabilitate termică şi foto-oxidativă. Aplicaţii 

11. Laurenţiu Dimitriu — Electronică pentru automobile 

12. Nicoleta Negoescu — Probleme de punct fix pentru funcţii şi multifuncţii 

13. Dumitru Scorţanu — Convertoare electronice folosite la creşterea factorului de putere 

14. Nicoleta Negoescu — Elemente de analiză matematică 


15. Iulia Andreea Amarandei — Numere complexe în geometrie 

16. 
17. 


F A e ST — ami Sa 


9. 
10. 


ll. 


EEE OTOR 


DD pas ps pă h d 
ali iz ai xtro ai 


o pr SE Se aS S 


Nicoleta Negoescu — Puncte fixe pentru aplicaţii contractive în diferite spaţii metrice (I) 


Nicoleta Negoescu — Puncte fixe pentru aplicaţii contractive în diferite spaţii metrice (II) 


Colecţia ŞTIINŢE MEDICALE 


Rodica Petrovanu — Probleme de diagnostic şi tratament ale medicului în ambulator 

Rodica Petrovanu — Obezitatea. Insulina — factor de risc metabolic 

Florin Stoica — Nevroza astenică. Etiopatogenie. Tratament 

Laura Ciobanu — Ghiduri de practică şi protocoale în fibrobronhoscopie 

red. Vasile (Bebe) Mihăescu — Generaţia next. Next generation 

Vasile (Bebe) Mihăescu — Sexul. PROadolescenţii, îngerii, demenţii 

red. Vasile (Bebe) Mihăescu — Psihologie sexuală aplicată 

Colette de Bruin — Give me 5. Dă-mi o mînă de-ajutor. Pedagogie modernă pentru lucrul cu 
persoane autiste 

Sarah Hendrickx, Keith Newton — Sindromul Asperger. O poveste de dragoste 

Degrieck Steven — Gândeşte şi aplică. Idei practice ptntru primii paşi în procesul de învățare 
la persoane cu autism şi persoane cu întârziere în dezvoltare 

Geertje van Egmond — Dacă viaţa nu are temei. Sindromul Lipsei de Bază. Probleme cu 
copiii adoptați 


Colecţia ŞTIINŢE POLITICE 


Virgil Stoica — Metodologia analizei politice 

Virgil Stoica — Procesul şi analiza politicilor publice 

Claude Lévi-Strauss — Rasă şi istorie 

Emanuel Corneliu Mogârzan — Introducere în dreptul comunitar 

Etienne F. Augé — Mic tratat de propagandă pentru uzul celor care o suportă 


Colecţia TEATRU 


Maurice Maeterlinck — Pelléas şi Mélisande 
Fernand Crommelynck — Încornoratul magnific 
Nicolae Ionel — Constantin Brâncoveanu 

Sofocle — Filoctetes (7 
Jacques De Decker — Joc de interior şi alte piese 
Paul Emond — Teatru 

Jean-Pierre Dopagne — Prof şi alte piese 

Marcel Voisin — Einstein şi demonii 

Thilde Barboni = Georges Simenon. O viaţă nu-i de-ajuns 
Emile Verhaeren — Mănăstirea 

Evelyne Wilwerth — Zîmbiţi, oricum îmbătrîniţi | 


« Emile Verhaeren — Filip al II-lea 


Thierry Debroux — Teatru. I 
Thierry Debroux — Teatru. II 
Thierry Debroux — Teatru. III 

16. "Thierry Debroux — Teatru. I V 
17. Emile Verhaeren — Elena din Sparta 
18. Paul Emond — Fumistul 


e iza Gen. ala Universitară 
Mihai Eminescu” laşi 

ŞTIINŢE POLITICE 


5 


„Tehnica [propagandistică a] mitului vîrstei de aur constă nu 
numai în a face să apese amenințări reale sau virtuale pe modul de 
viaţă al unei populaţii, ci şi să se prezinte trecutul ca viitorul cel mai 
bun posibil. Cu timpul, devine din ce în mai dificil pentru subiecţi să 
se adapteze, iar propagandistul apare ca acela care ia cât de cît măsuri 
contra eventualelor evoluţii negative. 

Este necesar aici să abordăm conceptul de alienare pentru a 
înţelege cum fiinţa umană este capabilă să se adapteze unei situaţii, 
oricît de dificilă ar fi ea, astfel încît preferă s-o facă să dureze mai 
degrabă decît să participe la o schimbare care i-ar fi benefică. 
Alienarea, pentru a relua cuvintele scriitorului Milan Kundera, 
înseamnă să fii « aliatul propriilor tăi gropari ». În alţi termeni, 
alienatul, cel mai adesea în situaţia de exploatat, ba chiar de sclav, este 
gata să se bată pentru a rămîne înlănţuit, fără a putea accepta ideea că 
această schimbare îi poate fi profitabilă, într-atît se teme de 
necunoscutul unei noi existente. 

Din motive de echilibru psihologic, memoria şterge numeroase 
detalii dezagreabile şi se concentrează mai curînd pe episoadele 
plăcute. Propagandistul mizează pe mitul vârstei de aur pentru a arăta 
că schimbările care riscă să zdruncine societatea nu merg în direcţia 
cea bună, că altădată se trăia foarte bine, mult mai bine decît la ora 
actuală şi că este necesar să se revină la această epocă fericită. Mitul 
vârstei de aur este în principal utilizat de ideologii de extremă dreapta, 
cei de extremă stîngă preferînd dimpotrivă, să exalte virtuțile unui 
viitor îndepărtat mai bun.“ 

